
BRAND 


BIBLIOGRAFISKE  OPLYSNINGER 


VED 


J.  B.  HALVORSEN. 


Brand  er  skrevet  i  Ariccia  Sommeren  1865. 
Stykket  blev,  etter  Digterens  egen  senere  Udtalelse 
i  et  Brev  til  Fru  Laura  Kieler,  „i  sin  Tid  til  som 
Resultatet  af  noget  gjennemlevet  —  ikke  oplevet  — ". 
„Det  var  mig"  —  skrev  han  videre  i  samme  Brev  — 
„en  Nødvendighed  gjennem  digteriske  Former  at  fri- 
gjøre mig  for  noget,  som  jeg  i  mit  Indre  var  færdig 
med,  og  da  jeg  paa  den  Maade  var  bleven  det  kvit, 
havde  min  Bog  ikke  længer  nogen  Interesse  for  mig". 
I  et  af  de  Breve,  Forf.  i  sin  Tid  vexlede  med  Dr. 
O.  Brandes  om  dette  Værk,  har  han  udtalt  det  samme 
paa  en  anden  Maade,  og  derhos  yderligere  pointeret, 
at  Samtidens  Mistydning  af  „ Brand"  —  «i  al  Fald 
overfor  hans  Intention"  —  „aabenbart  har  sin  Rod 
i,  at  Brand  er  Prest,  og  at  Problemet  er  lagt  i  det 
Religiøse.  Jeg  skulde  været  Mand  for  at  gjøre  den 
samme  Syllogismus  lige  saa  godt  om  en  Billedhugger 
eller  om  en  Politiker  som  om  en  Prest".  Digteren 
befandt  sig  i  en  Krise,  og  han  fandt  „det  Læge- 
middel,     som    driver    Sygdommen    ud    af   Kroppen" 

(Forf.s  Udtryk  i  et  Brev  til  den  samme  Kritiker  fra 
omkring  1871)  i  „en  energisk  Produceren".  Helt  uden 
Tilknytningspunkter  til  Virkelighedens  Oplevelser  er 
Digtet  dog  ikke.  Nogle  af  de  Ideer,  som  er  ud- 
formet  i  Stykket,  skriver  sig  fra  den  Stipendierejse, 
som  Forf.  foretog  fra  Lom  til  Lyster  i  de  første 
Dage  af  Juli  1862,  tildels  i  Uvejr,  over  Ødemarken 
paa  Sognefjeld  under  Snebræen  Fanaraaken,  Hor- 
ungerne  m.  v.  Nedstigningen  til  Fortundalen  er  det, 
som  nærmest  haves  for  Øje  i  Slutningen  af  Iste 
Handling  (Brands  Monolog  og  Scenen  med  Gerd 
S.  29  ovfr.).  Forbilledet  for  Brands  Moder  var 
væsentlig  en  storættet  Bondekone  fra.  Gaarden  Graffer 
i  Lom,  nærmest  saaledes  som  hun  kort  før  Ibsens 
Sommerrejse  deroppe  var  optraadt  i  en  Testaments- 
sag.  Og  endelig  er  det  sikkert,  at  Ibsens  personlige 
Kjendskab  til  den  norske  Prest  G.  Lammers  i  Skien 
og  den  af  ham  rejste  kirkelige  Bevægelse  i  Midten 
af  50-Aarene  har  øvet  vel  saa  stor  Indflydelse  paa 
Udformning  af  selve  Brand  som  Studiet  af  S.  Kierke- 
gaard. 

Paa  Theaterudstillingen  i  Kjøbenhavn  Sommeren 
1898  saaes  blandt  adskillige  andre  interessante  Ting 
Digterens  egenhændige  Haandskrift  til  dette  Værk. 
Det  viste  sig  at  være  mindre  en  kaligrafisk  Renskrift, 
saadan  som  Ibsen'ske  Manuskripter  fra  de  to  sidste 
Aartier,  end  et  af  disse  Haandskrifter,  hvor  man 
gjennem  Overstrygninger  og  Rettelser  delvis  kan  følge 
Forfatterens  formelle  Udformning  af  Arbejdets  Enkelt- 
heder. Fra  først  af  var  Digtet  ikke  planlagt  i  dra- 
matisk Skikkelse.  Forfatteren  skrev  til  en  Begyn- 
delse  3 — 4  Ark  som  en  Fortælling  i  Versform,  men 
forkastede  igjen  det  skrevne,  tilintetgjorde  det  og 
benyttede  intet  af  det  første  Udkast,  da  han  havde 
fundet  den  Form,  hvori  Digtet  Efteraaret  1865  blev 
sendt   op   til  Kjøbenhavn   for   at  bydes  frem  til  For- 


ni 

lag  hos  Gyldendalske  Boghandel,  hvis  daværende  Ejer, 
Fr.  Hegel,  nu  for  første  Gang  saa  Ibsens  Navn.  Det 
voluminøse  Manuskript  i  et  stort  Kvartbind  blev  strax 
antaget  til  Udgivelse  og  i  et  Oplag  af  1250  Exem- 
plarer  udkom  den   15.  Marts  1866 

Brand.     Et  dramatisk  Digt  i  5  Akter  af    udgavor. 
Henrik  Ibsen.     Kbhvn.  1866.    8.    271  S. 

I  Løbet  af  et  Par  Uger  var  dette  Oplag  udsolgt; 
før  Aaret  var  tilende,  var  allerede  4de  Oplag  udgivet, 
og  med  hvert  nyt  Oplag  trængte  Digterens  hidtil  uden- 
for  Norge  næsten  ukjendte  Navn  mere  igjennem  ikke 
blot  hos  Bladenes  og  Tidsskrifternes  Bogdommere, 
men  ogsaa  hos  hele  den  dannede  Almenhed  i  de  tre 
nordiske  Riger.  I  større  og  større  Oplag  udkom  nu 
i  Aarenes  Løb  uden  anden  Ændring  i  Texten  end 
de  ved  Forf.s  Tilslutning  til  Stockholms-Kongressen 
1869  nødvendiggjorte  Retskrivnings-Forandringer  fra 
og  med  6te  Oplag: 

Brand.  Et  dramatisk  Digt  i  5  Akter.  Af 
Henrik  Ibsen.  2det  Oplag.  Kbhvn.  [24.  Maj] 
1866.  8.  271  S.  —  3die  Oplag.  Kbhvn.  [16. 
August]  1866.  8.  271  S.  —  4de  Oplag.  Kbhvn. 
[14.  Decbr.]  1866.  8.  271  S.  —  5te  Oplag. 
Kbhvn.  [1.  Oktbr.]  1868.  8.  271  S.  -  Sjette 
oplag.  Kbhvn.  [21.  Septbr.]  1871.  8.  271  S.  — 
Syvende  oplag.  Kbhvn.  [16.  April]  1874.  8.  271  S. 
—  Ottende  oplag.  Kbhvn.  [21.  Decbr.]  1876.  8. 
271  S.  -  Niende  oplag.  Kbhvn.  [30.  Juni]  1881. 
8.  271  S.  -  Tiende  oplag.  Kbhvn.  [23.  April] 
1885.  8.  271  S.  -  Ellevte  oplag.  Kbhvn.  [6.  Juni] 
1889.  8.  271  S.  —  Tolvte  oplag.  Kbhvn.  [8.Septbr.j 
1892.  8.  271  S.  —  Trettende  oplag.  Kbhvn. 
[4.  Septbr.]  1895.  8.  271  S.  —  Fjortende  oplag. 
Kbhvn.  [1.  Decbr.]   1898.    8.    2  Bl.,  261  S. 

Brand.    A  Dramatic  Poem  by  Henrik  Ibsen.       Over- 
Translated    into    English    Prose    by    William    sættelser. 

Wilson.     London  1891.    8.    XIII  S.,   1  Bl.,  301  S. 

—  Second  Edition.  London  1894.  8.  XV  S„ 
301  S.,   1  Bl. 

Brand:  A  Dramatic  Poem  in  five  Acts. 
By  Henrik  Ibsen.  Translated  in  the  Original 
Me  tres  with  an  Introduction  and  Notes  by  G.  H. 
Herford.  London  1894.  8.  XGIX  S.,  1  upag.  S., 
288  S.  —  New  Impression.  £  London  1898.  8. 
XCIX  S.,   1  upag.  S.,  288  S. 

Brand.  Runo  5:sså  nåytoksesså  kirjoitti 
Henrik  Ibsen.  Suomensi  Kasimir  Leino.  Hel- 
singisså  1896.    8.    311  S. 

Brand.  Poérae  dramatique  [en  5  actes. 
Traduit  [en  prose]  avec  1'autorisation  de  1'auteur 
et  précédé  d'une  préface  par  le  Comte  Prozor. 
Paris  1895.    8.    XXIII  S.,  1  upag.  S.,  278  S.,  1  Bl. 

Brand.  Drama  in  vijf  Bedrijven  door  Hen- 
rik Ibsen.  Uit  het  Noorsch  vertaald  door  R.  van 
Drooge.     Harlingen  1893.    8.    179  S. 

Brand.  Perevod  A  Ivanovoi.  [Trykt  S.  1  — 161 
i  T.  VI.  af  „Sobranie  socinenij  Henrika  Ibsena. 
Izdanie   I.   Jurovskago".      S.  Peterb.      1897.     8.] 

Brand,  dramatiserad  dikt  i  fem  akter. 
Ofversattning  efter  femte  original-upplagan  af '  M. 
[Elmblad.]     Sthlm.  1870.    8.    2  Bl.,  259  S. 

Brand.  Dramatisches  Gedicht  in  fttnf  Ac- 
ten.  Aus  dem  Norwegischen  in's  Deutsche  [me- 
trisch]  ubertragen  und  bearbeitet  von  P.  F. 
Siebold.     Kassel  1872.  8.  2  BL,  S.  9-192,  1  Bl. 

—  2.  Auflage.  Nach  H.  Ibsen's  Original  „Brand" 
aus  dem  Norwegischen  in's  Deutsche  ubertragen  und 
mit  einem  Vorworte  versehen  von  P.  F.  Siebold. 
Kassel  1880.  8.  3  S.,  31  upag.  S.,  244  S.  (0.  m. 
T.:  „Anthologie  der  nordgerm.  (skand.)  dramat.  Lit. 
in  deutschen  Uebertragungen",  Bd.  II.) 

Brand.       Ein     dramatisches     Gedicht     von 


Henrik  Ibsen.  Deutsch  von  Julie  Ruhkopf.  Bre- 
men 1874.  16.  VIII  S.,  S.  9—350.  (Denne  i  Ori- 
ginalens Metrum  udførte  versificerede  Oversættelse 
er  af  Forf.  ved  et  foran  aftrykt  Brev  fra  ham  af 
3.  Juni  1873  godkjendt  som  „helt  igjennem  præget 
af  Digtets  Aand"  „med  fuld  Forstaaelse  af  alle  En- 
keltheder, der  samtlige  forekommer  mig  at  være 
gjengivne  med  den  størst  mulige  Troskab".)  —  2. 
Auflage.     Norden   1885.     16.     VIII  S.f  S.  9-350. 

Brand.  Dramatisches  Gedicht  in  5  Acten. 
Nach  dem  Norwegischen  deutsch  bearbeitet  von 
Alfr.  Frhrn.  von  Wolzogen.  (Den  Bulmen  gegen- 
iiber  als  Mnscr.  gedruckt.)  Wismar  1876.  8.  IX  S., 
223  S. 

Brand.  Ein  dramatisches  Gedicht.  Ueber- 
setzt  von  L.  Passarge.  Lpz.  [1882].  8.  169  S. 
(0.  m.  T.:  Reclams  Univ.-Bibl.  No.  1531,  1532  og 
senere  indlemmet  i  samme  Forlags  „Ibsen's  Gesam- 
melte  Werke",  II.   [1889].) 

F.  Helveg:  Bjørnson  og  Ibsen  i  deres  to  seneste  Kommen- 
Værker  (Kbh.  1866.  8.  S.  26-27:  Liv  og  Digt.  Til  tarer. 
Belysning  af  „Brand");  K.  A.  Melin:  Om  Ibsens 
individualism,  med  sårskild  hansyn  till  „Br^ndu 
(Stlilm.  1884.  4);  Mark  [Pseud.  for  Alma  Breinholm, 
f.  Åkermark]:  Något  om  Ibsen  och  ,.Brand"  (Goteb. 
1885.  8.)  -  H.  Jæger:  Henrik  Ibsen  (Kbh.  1888), 
S.  177 — 202:  H.  Jæger:  Henrik  Ibsen  og  hans  vær- 
ker  (Kra.  1892),  S.  54—66;  G.  Brandes:  Henrik 
Ibsen  (Kbh.  1898),  S.  27— 41,  98  —  103:  A.  Schack: 
Udviklingsgangen  i  H.  I.s  Digtning  (Kbh.  1897), 
S.  51  —  62;  V.  Vasenius:  Henrik  Ibsen  (Sthlm.  1882), 
S.  175—206;  L.  Passarge:  Henrik  Ibsen  (Lpz.  1883), 
S.  101  — 133;  E.  Reich:  Ibsens  Dram  en  (Dresden  u. 
Lpz.  1894),  S.  54  —  66:  Ad.  von  Hanstein:  Ibsen  als 
Idealist  (Lpz.  1897),  S.  57  —  61;  A.  Garde:  Der 
Grundgedanke    in    Ibsens    Dichtung   (Lpz.    1898),    S. 

23  fg.;  H.Bahr:  Henrik  Ibsen  (Wien  1887),  S.  0—8 
Leo   Berg:    Henrik  Ibsen   (Berlin  1887),   S.   12  —  16 

0.  Brahm:  Henrik  Ibsen  (Berlin  1887),  S.  21-29 
de  Bom:  Ibsen  en  zijn  werk  (Gent  1893),  S.  25 — 44 
H.  H.  Boyesen:  A  Commentary  on  the  Writings  of 
Ibsen  (New  York  1894),  S.  73-103;  P.  H.  Wick- 
steed:  Lectures  on  Ibsen  (London  1892),  S.  27  —  52; 
The  Westminster  Review  1891,  I.  409—428  af  R. 
A.  Armstrong;  „New  Englander"  1890,  Octbr.,  af 
Prof.  Arthur;  A.  Ehrhard:  Ibsen  et  le  Theatre  con- 
temporain  (Paris  1892),  S.  117  —  149;  Cli.  Sarolea: 
Henrik  Ibsen  (Paris  1891),  S.  28  fg.;  L.  Bernardi: 
La  litterature  scandinave  (Paris  1895);  Journal  des 
Débats,  Juli  1895  af  Jules  Lemaitre;  A.  Boccardi: 
La  donna  nell'opera  di  H.  I.  (Milano  1893),  S. 
19  fg.;  G.  M.  Scalinger:  Ibsen  (Napoli  1895),  S. 
7  —  15;  A.O.Vinje:  Skrifter  i  Utval,  IV.  (Kra.  1887), 
S.  86  —  102  og  141   fg.;  Norden,   udg.  af  J.  Lieblein, 

1.  287  —  297;  Litt.  Tidsskr.,  udg.  af  J.  Vibe,  I.  183 
—  207;  Nord.  Tidskr.,  utg.  af  G.  K.  Hamilton,  I. 
106-112;  Ugebl.  for  d.  d.  Folkekirke  1866,  S.  344 
-348  Henrik  Scharling;  Morgenbladet  1866,  Nr.  242, 
249,  256  og  263  af  M.  J.  Monrad  og  den  dertil 
knyttede  Fejde  i  s.  BL,  hvorom  nærmere  Oplys- 
ninger  i  Norsk  Forf.-Lex.  III.  45. 

>førelser.  For   Scenen    var    Stykket    oprindelig    neppe    be- 

stemt, og  det  vårede  næsten  20  Aar  efter  Udgivel- 
sen,  før  en  Theaterleder  vovede  at  gaa  til  en  Op- 
førelse  af  det  hele  Digt.  Et  enkelt  Brudstykke,  4de 
Akt,  var  bleven  opført  i  Kristiania  ved  nogle  private 
Aftenunderholdninger  i  1866  og  senere  med  Aars 
Mellemrum  ved  et  Par  Beneficeforestillinger  paa  Kri- 
stiania Theater,  altid  nærmest  for  at  give  Fru  Laura 
Gundersen  Lejlighed  til  at  optræde  i  Agnes'  Rolle. 
Paa  lignende  Maade  opførtes  4de  Akt  i  Begyndelsen 
af   70-Aarene    af   Cettis    Selskab    i    flere    norske    og 


DE  UNGES  FORBUND 


PERSONERNE: 

KAMMERHERRE    BRATSBERG,   jernværksejer. 

erik  Bratsberg,  hans  søn,  juridisk  kandidat  og  grosserer. 
thora,  hans  datter. 
selma,  grossererens  frue. 
doktor  fjeldbo,  værkslæge. 

SAGFØRER    STENSGÅRD. 
PROPRIETÆR    MONSEN    på    Storll. 

bastian  monsen,  hans  søn. 
ragna,  hans  datter. 
kandidat  helle,  huslærer  på  Storli. 
VÆRKSFORVALTER   ringdal. 
GÅRDBRUGER    ANDERS    LUNDESTAD. 
DANIEL    HEJRE. 

madam  rundholmen,  landhandlerenke. 

BOGTRYKKER   ASLAKSEN. 

en  tjenestepige  hos  kammerherrens. 

ER    OPVARTER. 

en  pige  hos  madam  rundholmen. 

FOLK    AF    ALMUEN,    KAMMERHERRENS    GÆSTER,    O.  S.  V.  O.  S.  V. 


(Handlingen  foregår  på  værket  i  nærheden  af  en  købstad  i  det  sønden* 
fjeldske  Norge.) 

svenske  Byer.  „Det  modige,  —  ja,  jeg  kan  vel 
gjerne  sige  forvovne  Foretagende"  (for  at  bruge 
Digterens  eget  Udtryk  i  et  Brev  af  April  1885), 
nemlig  at  bringe  „Brand"  i  dets  Helhed  til  Opførelse, 
paatog  først  Direktør  L.  Josephson  sig  paa  Nya 
Teatern  i  Stockholm  24.  Marts  1885,  omkring  ni 
Aar  efter  at  han  havde  sat  „Peer  Gynt"  iscene  paa 
Kristiania  Theater.  I  Stockholm  gaves  „Brand"  i 
Oversættelse  af  Harald  Molander  og  med  E.  Hillberg 
i  Titelrollen,  den  Gang  16  Aftener.  Oktbr. — Decbr. 
1895  opførtes  Stykket,  i  noget  forkortet  Skikkelse 
og  med  dertil  komponeret  Musik  af  Ole  Olsen,  i  de 
større  norske  Byer  (i  Kristiania  paa  Eldorado  21. 
Oktbr.  1895,  i  Bergen  7.  Novbr.  s.  A.,  i  Trondhjem 
i  Decbr.  s.  A.)  af  August  Lindbergs  Selskab,  sam- 
mensat  særlig  med  dette  Stykkes  Opførelse  for  Øje: 
Brand  —  Aug.  Lindberg,  Agnes  —  Fru  Augusta  Lind- 
berg, Ejnar  —  Knut  Lindroth,  Fogden  —  Axel  Hult- 
man,  Gerd  —  Frk.  Hulda  Englund,  osv.  Over  Nytaar 
fortsatte  Lindberg  sin  Turné  gjennem  Sverige  og 
slutlede  i  Kjøbenhavn  i  Maj  1896.  I  Anledning 
af  lbsen-Fes terne  ved  Digterens  70- Aars  Fødselsdag 
1898  opførtes  4de  og  5te  Akt  af  „ Brand",  med  en 
Prolog  af  Daniel  Fallstrøm  og  med  Musik  af  Kapel- 
mester  Henneberg,  paa  den  kgl.  Opera  i  Stockholm 
20.  Marts  1898;  Brands  og  Agnes'  Roller  udførtes 
af  Hr.  og  Fru  Lindberg,  som  nu  var  bleven  knyttet 
til  det  kgl.  Theater.  I  sin  Helhed  —  dog  noget 
forkortet  —  gav  Dagmartheatret  i  Kjøbenhavn 
Stykket  som  Festforestilling,  i  Digterens  Nærværelse 
og  med  en  Prolog  af  Holger  Drachmann,  3.  April 
1898,  da  Titelrollen  blev  spillet  af  Martinius  Nielsen, 
Agnes  af  Fru  Rosenberg,  Ejnar  af  Neiiendam.  osv. 
Den  første  og  hidtil  eneste  Opførelse  i  Tyskland  af 
dette  Stykke  fandt  Sted  som  Festforestilling  paa 
Schiller-Theater    i    Berlin    den    21.   Marts    1898    og 


VIII 

følgende  Dage  i  samme  Uge,  og  endelig  bemærkes, 
at  Stykket  gaves  af  L'Oeuvres  Selskab  paa  „ Theatre 
Nouveau"  i  Paris  første  Gang  21.  Januar  1895  med 
Lugne  Poé  i  Titelrollen,  Mile.  Mellot  som  Agnes, 
Mile.   Barbieri  som  Gerd,  osv. 

Peer  Gynt  er  skrevet  Sommeren  1867  dels  i 
den  senere  ved  Jordskjælv  ødelagte  By  Casamicciola 
paa  Ischia  og  dels  i  Sorrent.  Saavel  Navnet  ,.Peer 
Gynt"  (af  gyna,  se  med  lurende  Blik,  skotte,  skeie 
[Iver  Aasen]),  som  adskillige  af  de  enkelte  Træk 
har  Digteren  hentet  fra  Asbjørnsens  „Huldre-Eventyr" 
(3.  Udg. ,  S.  190  fg.)  og  fra  Asbjørnsen  og  Moes 
„Norske  Folke-Eventyr"  (111.  Udg.,  Kbh.  1879,  S. 
154  fg.).  Sagnet  om  Peer  Gynt  og  Bøjgen  blev  af 
Asbjørnsen  optegnet  i  1842  ordret  efter  Fortælling 
af  den  i  Sels  Anneks  til  Vaage  fødte  Skolelærer 
Engebret  Hougen,  en  begavet  Sambygding  af  Ibsens 
Ven,  P.  Botten-Hansen,  og  blev  i  Asbjørnsens  „En 
Rensdyrjagt  ved  Rondane"  lagt  i  Munden  paa  Peer 
Fugleskjelle,  medens  andre  Træk,  som  Skildringen 
af  Ridtet  paa  Rensbukken  paaNGjendineggen,  er  hentet 
fra  Eventyret  om  Gudbrand  Glesne.  En  gjennem- 
gaaende  korrekt,  skjønt  vistnok  i  det  enkelte  for  vidt 
dreven,  Redegjørelse  for  de  Træk,  Ibsen  har  hentet 
fra  disse  folkloristiske  Kilder,  er  givet  af  Passarge  i 
hans  „Henrik  Ibsen"  (1883,  S.  141  fg.)  og  af  Wm. 
og  Ch.  Archer  i  Indledningen  til  deres  engelske 
Oversættelse  af  Digtet.  Ogsaa  dette  Arbejdes  Ori- 
ginalmanuskript kunde  sees  paa  Theaterudstillingen 
i  Kjøbenhavn  1898.  Det  var  med  Forfatterens  egen 
Haand  en  smuk  Renskrift,  uden  Spor  af  Rettelser 
eller  Overstrygninger  paa  de  for  Besøgeren  tilgjænge- 
lige  Sider,  en  Del  af  Scenen  mellem  Peer  og  Aase 
paa  Dødslejet.  I  saadan  Renskrift  kom  Digtet 
Høsten    1867    op   til   Forfatterens   danske  Forlægger, 

som  allerede  14.  Novbr.  s.  A.  i  et  Oplag  paa  1250 
Exemplarer  udsendte 

Peer  Gynt.  Et  dramatisk  Digt  af  Henrik 
Ibsen.     Kbhvn.  1867.     8.     2  BL,  259  S. 

Paa  14  Dage  blev  et  nyt  Oplag  i  2000  Exem- 
plarer sat  og  trykt,  hvoretter  Rækkefølgen  af  dette 
Digts  Udgaver  i  Originalsproget  er  bleven: 

Peer  Gynt.  Et  dramatisk  Digt.  Andet 
Oplag.  Kbhvn.  [28.  Novbr.]  1867.  8.  2  BL, 
259  S.  —  Tredje  oplag.  Kbhvn.  [24.  Septbr.j 
1874.  8.  264  S.  —  Fjerde  oplag.  Kbhvn.  [12. 
Oktbr.]  1876.  8.  264  S.  —  Femte  oplag.  Kbhvn. 
[22.  Septbr.]  1881.  8.  264  S.  -  Sjette  oplag. 
Kbhvn.  [26.  Novbr.]  1885.  8.  264  S.  —  Syvende 
oplag.  Kbhvn.  [29.  April]  1886.  8.  264  S.  - 
Ottende  oplag.  Kbhvn.  [16.  Juli]  1891.  8.  264 
S.  —  Niende  oplag.  Kbhvn.  [15.  Decbr.]  1893. 
8.    263  S.   —   Tiende  oplag.     Kbhvn.   [9.   Septbr.] 

1896.  8.     263  S. 

Peer  Gynt.  A  Dramatic  Poem  by  Henrik 
Ibsen.  Authorized  Translation  by  William  and 
Charles  Archer.  London  [1892].  8.  XXII  S., 
1  Bl..  287  S. 

Le  Peer  Gynt  d'Ibsen.  Par  le  Comte  M. 
Prozor.  Paris  1897.  8.  63  S.  (Bogen  er  ingen 
Oversættelse,  men  en  kritisk  refererende  og  ræson- 
nerende  Gjengivelse  af  det  Ibsenske  Digts  Tanker 
og  Scenegang.  En  fransk  Oversættelse  af  det  hele 
Digt  ved  den  samme  Oversætter  er  hidtil  blot  trykt 
i   „La  Nouvelle  Revue"   1896.) 

Per  Gint.  Perevod  0.  Naumova.  (Trykt  S. 
163  —  303  i  T.  VI.  af  „Sobranie  socinenij  Hen- 
rika  Ibsena.    Isdanie  I.  Jurovskago".    S.  Peterb. 

1897.  8.] 

Peer  Gynt.  Ein  dramatisches  Gedicht 
von    Henrik    Ibsen.     Uebersetzt    von    L.    Passarge. 


Lpz.  1881.  8.  XVI  S.,  256  S.  —  2te  umgear- 
beitete  Ausgabe.  Lpz.  [1887.]  8.  154  S.  (0. 
m.  T.:  Reclam's  Univ.-Bibl.  No.  2309  og  2310  og 
senere  indlemmet  i  samme  Forlags  „Ibsen's  Ge- 
sammelte  Werke",  III.   [1889.]) 

H.  Jæger:  Henrik  Ibsen  (Kbh.  1888),  S.  202- 
211;  H.  Jæger:  Henrik  Ibsen  og  hans  værker  (Kra. 
1892),  S.  67—81;  G.  Brandes:  Henrik  Ibsen  (Kbh. 
1898),  S.  48—54;  A.  Schack:  Udviklingsgangen  i 
H.  La  Digtning  (Kbh.  1897),  S.  62-75;  V.  Vase- 
nius:  Henrik  Ibsen  (Sthlm.  1882),  S.  207  —  229; 
L.  Passarge:  Henrik  Ibsen  (Lpz.  1883),  S.  134— 
191;  E.  Reich:  Ibsen's  Dramen  (Dresden  u.  Lpz. 
1894),  S.  66 — 76;  A.  Garde:  Der  Grundgedanke  in 
Ibsens  Dichtung  (Lpz.  1898),  S.  25—29;  Ad.  von 
Hanstein:  Ibsen  als  Idealist  (Lpz.  1897),  S.  62  —  74; 
H.  Bahr:  Henrik  Ibsen  (Wien  1887),  S.  8  fg.;  Leo 
Berg:  Henrik  Ibsen  (Berlin  1887),  S.  16  —  19;  O. 
Brahm:  Henrik  Ibsen  (Berlin  1887),  S.  29—32;  de 
Bom:  Ibsen  en  zijn  werk  (1893),  S.  45— 49;  H.  H. 
Boyesen:  A  Commentary  on  the  Writings  of  Ibsen 
(New  York  1894),  S.  105  —  127;  P.  H.  Wicksteed: 
Lectures  on  Ibsen  (London  1892),  S.  52—85;  A. 
Ehrhard:  Ibsen  et  le  Theatre  contemporain  (Paris 
1892),  S.  150  —  195;  Ch.  Sarolea:  Henrik  Ibsen 
(Paris  1891),  S.  33  —  39;  A.  Boccardi:  La  donna 
nell'opera  di  H.  I.  (Milano  1893),  S.  21  fg.;  G.  M. 
Scalinger:  Ibsen  (Napoli  1895),  S.  16—20;  Revue 
Suisse  1890,  T.  47,  S.  286  fg.  af  Leo  Quesnel: 
„De  Gids"  1893  af  Dr.  R.  C.  Boet;  Svensk  Tid- 
skrift 1893,  S.  300  —  314  af  Hans  Larsson;  Norsk 
Folkeblad  1867,  No.  47  og  50  af  Bjørnstjerne  Bjørn- 
son; Aftenbladet  s.  A.  No.  280  og  283  [af  F.  Bætz- 
mann]  og  No.  301  fg.  af  Kr.  Janson;  Morgenbladet 
s.  A.  No.  330  og  332 ;  Aftenbladet  1876,  No.  20— 

25    [af   A.  Garborg];    Nord.    månedsskrift    1872,    II. 
264  fg.  af  Joh.  Schrøder  og  S.  444  fg. 

Heller  ikke  dette  Digt  var  af  Forfatteren  op-  Opførelser, 
rindelig  bestemt  til  scenisk  Opførelse;  men  da  han 
om  Vinteren  1873  —  74  paany  beskjæftigede  sig  med 
Stykket  i  Anledning  af  den  forestaaende  Udgivelse 
af  3die  Oplag,  foretog  han  samtidig  en  Bearbejdelse 
deraf,  saaledes  at  det  i  forkortet  Skikkelse  kunde 
blive  brugbart  til  Opførelse  paa  Scenen,  indrettet 
som  musikalsk  Drama,  med  Musik  komponeret  dertil 
af  Edvard  Grieg,  efter  den  af  Ibsen  selv  dertil  ud- 
kastede  Plan.  I  Februar  1874  henvendte  han  sig  i 
Brev  til  Ludv.  Josephson,  den  Gang  Leder  af  Kri- 
stiania Theater,  om  det  saaledes  forkortede  og  be- 
arbejdede  Stykkes  Opførelse  der;  under  Ibsens  Besøg 
i  Hjemmet  Sommeren  1874  blev  de  endelige  Aftaler 
trufne,  hvorunder  Digter  og  Komponist  sanktionerede 
Josephsons  Forslag  for  den  sceniske  Adaption  af 
Stykket,  som  derefter  opførtes  første  Gang  paa  Kri- 
stiania Theater  24.  Februar  1876  (Peer  Gynt  — 
H.  Klausen,  Aase  —  Frk.  Parelius,  Dovregubben  — 
Johs.  Bruun,  Solvejg  —  Frk.  Neelsen,  osv.).  Til  1. 
Jan.  1877  oplevede  det  37  Opførelser;  ved  Theatrets 
Brand  i  Januar  s.  A.,  da  adskilligt  af  det  til  Op- 
førelsen  hørende  Udstyr  brændte,  blev  Forestillings- 
rækken  afbrudt.  Senere  blev  det  gjenoptaget  paa 
Repertoiret  (nu  med  Bjørn  Bjørnson  i  Titelrollen)  9. 
Marts  1892,  men  ved  denne  Reprise,  som  til  27. 
Juni  1893  bragte  50  nye  Opførelser,  gaves  blot 
Stykkets  første  3  Akter.  —  I  Kjøbenhavn  bragte 
Dagmartheatret  Stykket  til  Opførelse  første  Gang 
15.  Januar  1886  (med  den  norske  Skuespiller  Henrik 
Klausen  som  Gjæst  i  Titelrollen,  den  finske  Skue- 
spillerinde  Ida  Aalberg  som  Gjæst  i  Aases  Parti  og 
Fru  Oda  Nielsen  i  Solvejgs)  og  senere  i  Sæsonen 
med  tildels  forandret  Rollebesætning,  bl.  a.  med  den 

norske  Skuespillerinde  Frøken  Parelius  som  Aase  og 
et  .  Par    Gange    med    Cetti    i    Titelrollen.      Dagmar 
theatrets  Iscenesættelse,    som   til   de  mindste  Enkelt 
heder    var   sanktioneret   af  Forfatteren    gjennem   Di 
rektør  Th.  Andersens  Brevvexling-  herom   med  ham 
var    væsentlig    forskjellig    fra  den  i  Kristiania  benyt 
tede.    —    I    Sverige    var    det    Aug.    Lindberg,     som 
bragte  Stykket   frem  paa  Scenen  i  Oversættelse  ved 
Gustaf    af   Geijerståm    (med   Lindberg    i    Titelrollen, 
Frk.    Magnusson    som    Aase ,    Fru    Eliason    og    Frk. 
Lindegren   som   Solvejg,    V.  Lundberg-  som   Knappe- 
støberen  osv.),   Iste  Gang  paa  Theatret  i  Gøteborg 
2.  Februar  1892.     Den    16.  April  1895   bragte   den 
samme    svenske   Skuespildirektør   dette   Stykke    frem 
paa  den  kgl.  Opera  i  Stockholm  og  havde  det  der- 
etter paa  Programmet  for  sin  Tourné  i  Norge  Høsten 
1895    (Bergen    11.    Novbr.,    Trondhjem    i    Decbr. 
s.  A.)  og  i  Sverige  om  Vaaren  1896  (Helsingborg, 
Gøté"borg   6.  fl.  St.).   —   Da   Grev  Prozor's   franske 
Oversættelse    af  Stykket    var    bleven    offentliggjort    i 
„La  Nouvelle  Revue"    Vaaren    1896,    tog  L'Oeuvres 
Selskab    det   op    paa    sit   Repertoire,    og    11.  Novbr. 
s.  A.  opførtes  det  (indledet  med  en   „Conférence"   af 
Victor  Barugand,  Redaktøren  af  „La  Revue  Blanche", 
og    med    tildels    ny    Musik    af   Edvard    Grieg)    Iste 
Gang  paa  „Théåtre  Nouveau"  i  Paris  med  M.  Deval 
i    Titelrollen,    Mile.    Suzanne    Auclaire    som    Solvejg, 
Mile.    Barbieri    som    Aase,    Lugne    Poé    som    Doviv- 
gubben,  osv. 


PERSONERNE: 

BRAND. 
HANS    MODER. 

ejnar,  en  maler. 

AGNES. 

FOGDEN. 

DOKTOREN. 

PROVSTEN. 

KLOKKEREN. 

SKOLEMESTEREN. 

GERD. 

EN    BONDE. 

HANS  HALVVOKSNE  SØN. 

EN  ANDEN  BONDE. 

EN  KVINDE. 

EN    ANDEN    KVINDE. 

EN    SKRIVERKARL. 

PRESTER    Og    EMBEDSMÆND. 

ALMUE,    MÆND,    KV1NDER    Og    BØRN. 


FRISTEREN    I    ØDEMARKEN. 
DE    USYNLIGES    KOR. 
EN    RØST. 


(Handlingen  foregår  i  vor  tid,  dels  i  dels  omkring  en   jordbygd  på  vest- 
kysten af  Norge.) 

FØRSTE  AKT. 


(Oppe  i  sneen  pa  fjeldvidderne.    Tågen  ligger  tæt  og  tung;  det  er  regn- 
vejr  og  halvmørkt.) 

(brand,   sortklædt,    med    stav   og   skræppe,    kravler   sig   frem    vestover. 

en  bonde   og   hans   halvvoksne  søn,  som   har  slået  følge  med,   er  noget 

bagefter.l 

BONDEN 

(råber  efter  brand). 

Hej,  fremmedkarl,  far  ej  så  fort! 
Hvor  er  du? 

BRAND. 

Her! 

BONDEN. 

Du  går  dig  bort! 
Xu  tykner  skodden  slig,  at  knapt 
en  ser  så  langt,  som  staven  rækker   — 

SØNNEN. 

Faer,  her  er  spriker! 

BONDEN. 

Her  er  sprækker! 

BRAND. 

Og  hvert  et  vejspor  har  vi  tabt. 


BONDEN 

(skriger). 

Stands,  mand !    Guds  bittre  — !    Her  er  bræen 
skral  som  en  skorpe!    Tramp  ej  sneen! 

BRAND 

(lyttende). 

Jeg  hører  duren  af  en  fos. 

BONDEN. 

En  bæk  har  hulet  sig  indunder; 

her  er  et  dyb,  som  ingen  bunder;   — 

det  sluger  både  dig  og  os! 

BRAND. 

Frem  må  jeg,  som  jeg  før  har  sagt. 

BONDEN. 

Det  evner  ingen  mandemagt. 

Kend;    —   her  er  grunden  hul  og  sprød   — 

Stands,  mand!    Det  gælder  liv  og  død! 

BRAND. 

Jeg  må;  jeg  går  en  stormands  bud. 

BONDEN. 

Hvad  heder  han? 

BRAND. 

Han  heder  Gud. 

BONDEN. 

Og  hvad  er  du  for  noget? 

BRAND. 

Prest. 

BONDEN. 

Kanhænde  det;  men  jeg  ved  bedst, 
at  om  du  så  var  provst  og  bisp, 
så  ligger  du  i  dødsens  gisp 


før  dagen  gryr,  hvis  du  vil  frem 
på  bræens  undergravne  brem. 

(nærmer  sig  varsomt  og  overtalende.) 

Hør,  prest;  om  en  er  klog  og  lært, 
han  kan  ej  det,  som  er  for  svært. 
Vend  om;  vær  ej  så  strid  og  stiv! 
En  har  jo  kun  det  ene  liv;    — 
går  det,  hvad  har  en  så  igen? 
Der  er  en  mil  til  næste  grænd, 
og  skodden  står  så  tyk,  at  den 
kan  skæres  med  en  tollekniv. 

BRAND. 

Står  skodden  tyk,  en  lokkes  ej 
af  blålysblink  på  vildsporsvej. 

BONDEN. 

Men  her  er  is-tjern  rundt  omkring, 
og  slige  tjern  er  stygge  ting. 

BRAND. 

Dem  går  vi  over. 

BONDEN. 

Gå  på  vand? 
Du  holder  mindre  end  du  lover. 

BRAND. 

En  har  dog  vist,   —   er  troen  sand, 
så  slipper  karlen  tørskod  over. 

BONDEN. 

Ja,  før  i  tiden;  men  i  vor 

han  går  tilbunds  med  hud  og  hår. 

BRAND. 

Farvel!    (vil  gå.) 


BONDEN. 

Du  sætter  livet  til! 

BRAND. 

Hvis  Herren  for  min  død  har  brug,    — 
velkommen  flom  og  fos  og  slug! 

BONDEN 

(sagte). 

Nej,  han  er  både  gal  og  vild! 

SØNNEN 
(halvt  grædendel. 

Faer,  lad  os  vende!    Der  er  tegn 
til  værre  styggevejr  og  regn! 

BRAND 

(standser  og  nærmer  sig  igen). 

Hør,  bondemand;  du  sagde  før, 
at  datter  din,   som  bor  ved  fjorden, 
har  skikket  bud,  at  snart  hun  dør; 
men  ej  med  saligt  håb  hun  tør,   — 
hvis  ej  hun  ser  dig,    —   gå  fra  jorden? 

BONDEN. 

Gud  bedre  mig  så  sandt  og  visst! 

BRAND. 

Og  til  idag  hun  gav  dig  frist? 

BONDEN. 

Ja. 

BRAND. 

Ikke  længer? 

BONDEN. 

Nej. 


BRAND. 

Så  kom! 

BONDEN. 

Det  er  ugørligt  værk.    Vend  om! 

BRAND 

(ser  fast  på  ham). 

Hør?    Gad  du  hundred  daler  give, 
ifald  hun  kunde  saligt  dø? 

BONDEN. 

Ja,  prest! 

BRAND. 

To  hundred? 

BONDEN. 

Hus  og  bø 
jeg  skulde  gerne  fra  mig  skrive, 
ifald  hun  slukne  fik  i  fred! 

K 

BRAND. 

Men  gad  du  give  livet  med? 

BONDEN. 

Hvad?    Livet?    Kære,  vene   — ! 

BRAND. 

Nå? 

BONDEN 

(klor  sig  bag  orel). 

Nej,  men  der  er  da  made  på  —  ! 
I  Jesu  navn,  du  får  ej  glemme, 
at  jeg  har  barn  og  kone  hjemme. 

BRAND. 

Han,  som  du  nævnte,  havde  moer. 


BONDEN. 

Ja,  det  var  længe  før  ifjor;    — 

da  hændte  der  så  mangt  et  under; 

det  går  ej  slig  til  nuomstunder. 

BRAND. 

Far  hjem.    Dit  liv  er  dødens  vej. 
Du  véd  ej  Gud  og  Gud  ej  dig. 

BONDEN. 

Hu,  du  er  hård! 

SØNNEN 
(trækker  i  ham). 

Kom  så  afsted! 

BONDEN. 

Ja  vel;  men  han  skal  følge  med! 

BRAND. 

Skal  jeg? 

BONDEN. 

Ja,  blir  du  borte  her 
i  dette  Herrens  vonde  vejr, 
og  rygtes,  hvad  en  ej  kan  dølge, 
at  vi  gik  hjemmefra  i  følge, 
så  trækkes  jeg  tilthings   en  dag,    — 
og  drukner  du  i  myr  og  tjern, 
så  dømmes  jeg  i  bolt  og  jern   — 

BRAND. 

Da  lider  du  for  Herrens  sag. 

BONDEN. 

Mig  rager  ikke  hans  og  dine; 

jeg  har  alt  mer  end  nok  med  mine. 

Kom  så! 


BRAND. 

Farvel ! 

(hult  bulder  høres  langt  horte.) 

SØNNEN 

(skrigende). 

Der  går  en  skred! 

BRAND 

(til  bonden,  som  har  grebet  ham  i  kraven). 

Slip  tåget! 

BONDEN. 

Nej! 

BRAND. 

Slip  straks! 

SØNNEN. 

BONDEN 
(brydes  med  brand). 

Nej,  fanden  nappe  mig   — ! 


Kom  med! 


BRAND 

(river  sig  les  og  kaster  ham  i  sneen). 

Ja  visst; 
det  kan  du  tro  han  gør  tilsidst! 

(går.) 

BONDEN 

(sidder  og  gnider  armen). 

Au,  au;  den  karl  er  stiv  og  stærk. 
Sligt  kalder  han  Vorherres/  værk! 

(råber,  idet  han  rejser  sig.) 

Hej,  prest!  • 

HENRIK    IBSENS   SAMLEDE    VÆRKER.     III. 

-SØNNEN. 

Han  gik  indover  hejen. 

BONDEN. 

Ja,  men  jeg  skimter  ham  endnu. 

(råber  igen.) 

Hør,  sig  mig  —   kan  du  mindes,  du, 
hvor  var  det  vi  kom  ud  af  vejen? 

BRAND 

(inde  i  tågen). 

Ej  trænges  vejløbs  kors  for  dig;  — 
du  er  alt  på  den  brede  vej. 

BONDEN. 

Gud  give,  at  det  var  så  vel, 

så  sad  jeg  godt  og  varmt  ikveld. 

(han  og  sønnen  går  østover  igen.) 

BRAND 

(kommer  tilsyne  højere  oppe  og  lytter  ud  mod  den  kant,  hvor  bonden  gik). 

De  famler  hjem.    Du  slappe  træl, 
sprang  i  dit  bryst  en  viljes  væld, 
var  ikkun  evnen  det,  som  skorted, 
jeg  skulde  vejens  møje  kortet; 
på  dødstræt  ryg,  med  foden  såret, 
jeg  skulde  glad  og  let  dig  båret;   — 
men  hjælp  er  gavnløs  for  en  mand, 
som  ikke  vil,  hvad  ej  han  kan. 

(går  længere  frem.) 

Hm;  livet,  livet;  det  er  svært, 
hvor  livet  er  de  godtfolk  kært! 
Hver  skrælling  lægger  slig  en  magt 
på  livet,  som  om  verdens  frelse, 
al  menneskenes  sjælehelse, 
var  på  hans  skrale  skuldre  lagt. 

De  vil  nok  offre,  Gud  bevares! 
Men  livet,  livet,   —   det  må  spares. 

(smiler,  som  i  en  erindring.) 

To  tanker  faldt  som  gut  mig  ind 
og  voldte  lattervrid  i  maven, 
og  skaffed  mig  et  barket  skind, 
når  gamle  skolemoer  var  gnaven. 
Jeg  tænkte  mig  en  mørkræd  ugle, 
en  fisk  med  vandskræk.    Lydt  jeg  lo; 
jeg  vilde  dem  af  sindet  smugle, 
men  de  hang  i  med  tand  og  klo.   — 
Hvad  kom  det  af,  det  lattervrid? 
Jo,  af  den  dunkelt  følte  splid 
imellem  tingen,  som  den  er, 
og  tingen,  som  den  skulde  være,   — 
imellem  det,  at  måtte  bære, 
og  finde  byrden  altfor  svær.   — 

Fast  hver  en  landsmand,  syg  og  frisk, 
er  slig  en  ugle,  slig  en  fisk. 
Han  skabtes  til  et  dybets  yrke, 
han  skulde  leve  livets  mørke,   — 
og  det  er  det,  som  gør  ham  ræd. 
Han  spræller  angst  mod  fjærens  bred, 
han  skyr  sit  eget  stjernekammer, 
lian  skriger:  luft  og  dagens  flammer! 

(slundser  et  øjeblik,  studser  og  lytter.) 

Hvad  var  det  der?    Det  lød  som  sang. 
Ja,  det  er  sang  med  latter  blandet. 
Hør,    —   nu  et  hurra,  nu  et  andet,   — 
nu  tredje   —   fjerde   —   femte  gang! 

Der  rinder  solen.    Skodden  letter. 
Jeg  øjner  alt  de  vide  sletter. 
Derborte  står  det  glade  lag 
i  morgenskær  på  højderyggen; 

2* 

vestover  vidden  kastes  skyggen; 
de  skifter  ord  og  nævetag. 
Nu  skilles  de.    De  andre  vender 
mod  øst,  men  to  går  vesterud. 
Der  skikker  de,  som  sidste  bud, 
farvel  med  hat,  med  slør  og  hænder. 

(Solen  bry  der  alt  mere  og  mere  gennem  tågen.    Han  står  længe  og  ser 
ned  på  de  kommende.) 

Der  glittrer  lys  om  disse  tvende. 
Det  er  som  skodden  gjorde  vej, 
som  lyngen  klædte  hæld  og  hej 
og  himlen  lo  om  ham  og  hende. 
De  er  visst  syskend.    Hånd  i  hånd 
de  springer'  over  lyngens  tæppe. 
Se;  pigen  rører  grunden  neppe, 
og  han  er  ledig  som  en  vånd. 
Der  strøg  hun  fra  ham!    Der  hun  veg, 
da  rap  han  vilde  hende  fange   —    — . 
Nu  vokser  løbet  til  en  leg  — ! 
Hør;   deres  latter  blir  til  sange! 

(ejnar  og  agnes,  let  rejseklædte,   begge  blussende  og  varme,   kommer 

legende   frem    over   sletten.     Tågen   er   borte;    en   klar  sommermorgen 

ligger  over  fjeldet.) 


Agnes,   min  dejlige  sommerfugl, 
dig  vil  jeg  legende  fange! 
Jeg  fletter  et  garn  med  masker  små, 
og  maskerne  er  mine  sange! 

AGNES 
(danser  baglænds  foran  og  smutter  stedse  fra  ham). 

Er  jeg  en  sommerfugl,  liden  og  skær, 
så  lad  mig  af  lyngtoppen  drikke; 
og  er  du  en  gut,   som  lyster  en  leg, 
så  jag  mig,  men  fang  mig  ikke! 

'     .  EJNAR. 

Agnes,  min  dejlige  sommerfugl, 

nu  har  jeg  maskerne  flettet; 

dig   hjælper   visst   aldrig  din  flagrende  flugt,   — 

snart  sidder  du  fangen  i  nettet! 

AGNES. 

Er  jeg  en  sommerfugl,  ung  og  blank, 
jeg  lystig  i  legen  mig  svinger; 
men  fanger  du  mig  under  nettets  spind, 
så  rør  ikke  ved  mine  vinger! 


Nej,  jeg  skal  løfte  dig  varligt  på  hånd 
og  lukke  dig  ind  i  mit  hjerte; 
der  kan  du  lege  dit  hele  liv 
den  gladeste  leg,   du  lærte! 

(udon  at  se   det  har  de  nærmet  sig  en  brat  styrtning;   de  står  nu  lige 
på  randen.) 


BRAND 

(skriger  ned  til  dem). 

Stands,   stands!    Der  er  en  afgrund  bag! 


Hvem  råber? 


EJNAR. 


AGNES 

(peger  op). 

Se! 


Berg  jer  itide! 


juerg   jer    iu 

I  står  på  skavlens  hule  tag;    — 
den  hænger  udfor  stupets  side! 

EJNAR 

(slår  armen  om  hende  og  ler  op). 

Det  har  ej  nød  med  mig  og  hende! 

AGNES. 

Vi  har  et  liv  at  lege  rundt! 

EJNAR. 

I  solskin  er  en  færd  os  undt, 

som  først  om  hundred  år  har  ende. 

BRAND. 

Da  først  I  går  tilbunds?    Ja  så! 

AGNES 

(svinger  sløret). 

Nej,  da  går  legen  mod  det  blå. 

EJNAR. 

Først  hundred  år  i  glædestimlen, 

med  bryllupslamper  tændt  hver  nat,    — 

et  liv,   et  hundredårs  tagfat   — 

BRAND. 

Og  så  —  ? 

EJNAR. 

Så  hjem  igen   —   til  himlen. 

BRAND. 

Nå,  det  er  den,  I  kommer  fra? 

EJNAR. 

Naturligvis;  hvor  ellers  da? 

AGNES. 

Ja,  det  vil  sige,  allersidst 

vi  kom  fra  dalen  øst  for  fjeldet. 


15 


Jeg  syntes  og  jeg  øjned  hist 

et  skimt  af  jer  ved  vandløbskellet. 

EJNAR. 

Ja,  det  var  der  vi  skiltes  nys 
fra  vore  venner  og  veninder 
og  trykked  håndslag,  favntag,  kys, 
som  segl  på  alle  dyre  minder. 
Kom  ned  til  os!    Jeg  skal  fortælle, 
hvor  Gud  har  været  mageløs,   — 
så  vil  De  fatte  jublens  vælde   — ! 
Fy,  stå  ej  der,  som  om  De  frøs! 
Se  så!    Tin  op!    Det  kan  jeg  lide. 
Først  er  jeg  maler,  må  De  vide, 
og  det  var  allerede  smukt 
at  skænke  mine  tanker  flugt, 
så  jeg  kan  kogle  liv  i  farver, 
som  han  gør  sommerfugl  af  larver. 
Men  aller  prægtigst  var  dog  Gud, 
da  han   mig  Agnes  gav  til  brud! 
Jeg  kom  fra  syd,  fra  rejser  lange, 
med  malerkassen  på  min  ryg  — 

AGNES 

(ivrig). 

Så  kongeglad  og  frisk  og  tryg   — 
og  kunde  visst  de  tusend  sange! 

EJNAR. 

Just  som  jeg  gennem  bygden  strøg, 

var   hun  deroppe  på  besøg. 

Hun  skulde  drikke  tjeldets  luft 

og  sol  og  dugg  og  graners  duft. 

Mig  drev  en  gudsmagt  op  mod  fjeldet; 

det  sang  i  mig:  søg  skønhedsvældet 

på  granemo,  langs  skogens  elv, 

i  skyflugt  under  himlens  hvælv !   — 

Da  malte  jeg  mit  mesterstykke: 

et  rosenblus  på  hendes  kind, 

et  øjepar,  som  lyste  lykke, 

et  smil,  som  sang  i  sjælen  ind  — 

AGNES. 

Men  hvad  du  malte,  så  du  neppe,  — 

dråk  livets  skål  i  blinde  drag 

og  stod  igen  en  solskinsdag 

med  stav  i  hånd  og  snøret  skræppe 


Da  strøg  den  tanke  mig  forbi: 

du  har  jo  ganske  glemt  at  fri ! 

Hurra!    I  hast  blev  friet,  svaret, 

og  dermed  var  det  grejdt  og  klaret. 

Vor  gamle  doktor  blev  så  glad, 

at  selv  han  ikke  vidste  hvad. 

Så  holdt  han  lag  tre  døgn  tilende, 

med  sang  og  dans,  for  mig  og  hende ; 

fra  foged,  lensmand,  skriver,  prest, 

al  voksen  ungdom  kom  som  gæst. 

Fra  gården  brød  vi  op  inat; 

men  derfor  endtes  gildet  ej;   — 

med  flag  på  stang,  med  løv  om  hat, 

op  over  li,  frem  over  hej, 

af  flokken  fulgtes  vi  på  vej. 

AGNES. 

Vor  færd  på  vidden  var  en  dans, 
snart  to  og  to  —   og  snart  i  krans. 

EJNAR. 

Af  sølvstøp  dråk  vi  vinen  sød   — 

AGNES. 

I  sommernatten  sangen  lød   — 

EJNAR. 

Og  skodden,  som  faldt  tung  fra  nord, 
strøg  lydig  væk,  hvor  frem  vi  foer. 

BRAND. 

Og  nu  går  vejen   — ! 


til  byen. 


EJNAR. 

Lige  frem, 

AGNES. 

Der  jeg  har  mit  hjem. 


EJNAR. 

Men  først  forbi  de  sidste  toppe; 
så  ned  til  fjordens  vik  i  vest; 
på  Egirs  hest  med  dampen  oppe 
vi  rider  hjem  til  bryllupsfest,   — 
og  så  mod  sydens  land  tilsammen, 
lig  svaner  på  den  første  flugt  — ! 

BRAND. 

Og  der   —  ? 

EJNAR. 

Et  bryllupsliv  i  gammen, 
som  drømmen  stort,  som  sagnet  smukt; 
thi  vid  at  denne  søndagsmorgen, 
skønt  midt  på  vidden,  uden  prest, 
vort  liv  blev  lyst  i  fred  for  sorgen 
og  viet  til  en  lykkefest. 

BRAND. 

Af  hvem? 

EJNAR. 

Af  al  den  glade  klynge. 
Ved  bægerklang  hver  uvejrssky 
blev  sat  i  ban,  der  turde  tynge 
det  lette  løvværk  om  vort  ly. 
Af  sproget  ud  hvert  ord  de  kyste, 
som  varsel  bar  om  stormslags  drøn; 
med  løv  i  håret  de  os  lyste 
som  glædens  børn  i  kuld  og  køn. 

BRAND. 

Far  vel,  I  to! 

(vil  gå.) 

EJNAR 

(studser  og  ser  nærmere  på  ham). 

Nej,  stands  og  vent! 
Det  tykkes  mig  som  noget  kendt 
i  Deres  træk  — 

BRAND 

(koldt). 

Jeg  er  Dem  fremmed. 

EJNAR. 

Og  dog  fra  skolen  eller  hjemmet 
jeg  tror  så  visst,  jeg  mindes  kan   — 

BRAND. 

I  skolen;  ja,  da  var  vi  venner; 
da  var  jeg  gut;  nu  er  jeg  mand. 

EJNAR. 

Det  skulde  aldrig  være   —  ? 

(skriger  med  engang:) 

Brand ! 
Ja,  det  er  dig!    Nu  jeg  dig  kender! 

BRAND. 

Jeg  kendte  dig  fra  første  stund. 

EJNAR. 

Vel  mødt,  vel  mødt  af  hjertens  grund! 
Se  på  mig!    Ja,  du  er  den  gamle, 
som  altid  i  dig  selv  var  nok, 
hvem  legen  aldrig  kunde  samle 
i  kammeraters  viltre  flok. 

BRAND. 

Jeg  var  jo  hjemløs  mellem  jer. 
Dig  tror  jeg  dog  jeg  havde  kær, 
skønt  alle  I  der-sør  i  landet 
var  af  en  anden  malm,  end  jeg, 
som  fødtes  på  et  næs  ved  våndet, 
i  skyggen  af  en  skogløs  hej. 

EJNAR. 

Din  hjembygd,   —  ja.  den  er  jo  her? 

BRAND. 

Igennem  den  min  vej  nu  bær. 

EINAR. 

Igennem  den?    Så?    Vidre  frem? 

BRAND. 

Ja  vidt;  og  fort   —   forbi  mit  hjem. 


EJNAR. 


Du  er  jo  prest? 


BRAND 

(smiler). 

Stiftskapellan. 
Lig  haren  under  holtets  gran 
har  jeg  mit  hus  snart  her  snart  hist. 

EJNAR. 

Og  hvor  går  rejsen  nu  tilsidst? 


Spørg  ej 

BRAND 

(hurtigt  og  hårdt). 

om  det! 

EJNAR. 

Hvorfor? 

Det 

skal 

skib, 
også 

som 
føre 

BRAND 

(forandrer  tonen). 

venter  eder  to, 
mig  herfra. 

Å  jo! 

EJNAR. 

Min  brudgomshest?     Hurra,  hurra! 
Tænk,  Agnes,  han  skal  samme  vej! 

BRAND. 

Ja,  men  jeg  skal  til  gravøl,  jeg. 

AGNES. 

Til  gravøl? 

EJNAR. 

Du?    Hvem  skal  begraves? 

BRAND. 

Den  Gud,  som  nys  du  kaldte  din. 

AGNES 

(viger). 

Kom,  Ejnar! 

EJNAR. 

Brand ! 

I  lin  og  skrin 
hver  jordtræls  Gud,  hver  døgnværk-slaves. 
skal  lægges  ned  ved  højlys  dag. 
Der  må  en  ende  på  den  sag. 
Det  er  på  tiden  I  forstår, 
han  skrantet  har  i  tusend  år. 

EJNAR. 

Brand,  du  er  syg! 

BRAND. 

Nej,  sund  og  frisk, 
som  åsens  tall,  som  bakkens  brisk; 
men  det  er  tidens  syge  slægt, 
som  trænger  til  at  vorde  lægt. 
I  vil  kun  lefle,  lege,  le, 
vil  tro  så  småt,  men  ikke  se,   — 
vil  læsse  hele  vægtens  ve 
på  en,  som  man  har  sagt  jer  kom 
og  tog  den  store  straffedom. 
Han  lod  for  jer  sig  tornekranse, 
og  derfor  har  I  lov  at  danse;    — 
ja  dans,  —  men  hvor  du  danser  hen, 
det  blir  en  anden  sag,  min  ven! 

EJNAR. 

Å,  jeg  forstår!    Den  sang  er  ny 
og  yndet  over  bygd  og  by. 
Du  hører  til  det  unge  kuld, 
som  kalder  livet  tant  og  muld, 
som  jage  vil  med  pølens  skræk 
alverden  i  en  askes  æk. 


Nej,  jeg  er  ingen   „prækehestu. 
Jeg  taler  ej  om  kirkens  prest; 

knapt  véd  jeg,   om  jeg  er  en  kristen; 
men  visst  jeg  véd,  jeg  er  en  mand, 
og  visst  jeg  véd,  jeg  øjner  bristen, 
der  margstjal  hele  dette  land. 

EJNAR 

(smiler). 

Det  har  jeg  endnu  aldrig  hørt, 
vort  gode  land  i  rygte  ført 
for  overmål  af  livsenslyst. 

BRAND. 

Nej,  jublen  sprænger  intet  bryst;    — 

thi  var  det  så,   da  var  det  vel. 

Lad  gå  at  du  er  glædens  træl,    — 

men  vær  det  da  fra  kveld  til  kveld. 

Vær  ikke  ét  idag,   igår, 

og  noget  andet  om  et  år. 

Det,  som  du  er,  vær  fuldt  og  helt, 

og  ikke  stykkevis  og  delt. 

Bacchanten  er  en  klar  idé, 

en  drukkenbolt  hans  ak  og  ve,    — 

Silenen  er  en  skøn  figur, 

en  dranker  hans  karrikatur. 

Gå  blot  omkring  i  dette  land, 

og  hør  dig  for  hos  alle  mand, 

og  du  vil  se,  enhver  har  lært 

sig  til  at  være  lidt  af  hvert. 

Lidt  alvorslørt  til  brug  i  helgen, 

lidt  trofast  efter  fædres  sed, 

lidt  lysten  efter  natverdsvælgen,    — 

thi  det  var  samme  fædre  med,    — 

lidt  varm  om  hjertet,   er  der  gilde 

og  sangen  runger  for  det  lille 

men  klippefaste  klippefolk, 

der  aldrig  tog  mod  stryg  og  svolk,  — 

lidt  ødsel  når  det  gælder  løfter,   — 
lidt  hårfin  når  han  ædru  drøfter 
det  ord,  som  gaves  i  et  lag, 
til  løsning  på  en  alvorsdag. 
Dog  alt,  som  sagt,  kun  ganske  lidt; 
hans  fejl,  hans  fortrin,  går  ej  vidt; 
han  er  en  brøk  i  stort  og  småt, 
en  brøk  i  ondt,  en  brøk  i  godt;    — 
men  værst  det  er,  —  hver  brøkens  del 
slår  brøkens  hele  rest  ihjæl. 

EJNAR. 

Det  er  en  letvindt  ting  at  håne; 
dog  vakkrere  det  var  at  skåne   — 

BRAND. 

Kanhænde  det,   —   men  ej  så  sundt. 

EJNAR. 

Nu  vel;  til  folkets  syndebundt 
jeg  føjer  både  ja  og  amen, 
men  ser  dog  ej  det  hænger  sammen 
med  ham,  du  lægge  vil  i  skrin,   — 
den  Gud,  jeg  endnu  kalder  min. 

BRAND. 

Min  glade  ven,  du  er  jo  maler;   — 
vis  mig  den  Gud,  hvorom  du  taler. 
Du  har  jo  malt  ham,  har  jeg  hørt, 
og  billedet  har  godtfolk  rørt. 
Han  er  vel  gammel;  ikke  så? 

EJNAR. 

Nu  ja   -? 

BRAND. 

Naturligvis.    Og  grå? 
Tyndhåret  efter  gubbers  vis, 

med  skæg  som  sølvtråd  eller  is,  — 
velvilligt  stemt,  men  dog  så  streng, 
at  han  kan  skræmme  børn  i  seng? 
Hvorvidt  du  gav  ham  tøfler  på, 
se,  det  lar  ved  sit  værd  jeg  stå; 
men  visst  jeg  tror  det  gjorde  godt, 
om  han  fik  briller  og  kalot. 

EJNAR 
(vred). 

Hvad  skal  det  til   — 


Det  er  ej  spot. 
Just  netop  sådan  ser  han  ud, 
vort  lands,  vort  folks  familjegud. 
Som  katoliken  gør  en  rolling 
af  Frelserhelten,  gør  I  her 
af  Herren  en  affældig  olding, 
der  er  sin  alders  barndom  nær. 
Som  paven  har  på  Peters  stol 
tilovers  snart  kun  dobbelt-dirken, 
så  snevrer  I  fra  pol  til  pol 
Vorherres  rige  ind  til  kirken. 
I  skiller  liv  fra  tro  og  lære; 
for  ingen  gælder  det  at  være; 
jer  stræben  er,  jer  ånd  at  hæve, 
men  ikke  helt  og  fuldt  at  leve. 
I  treenger  til,  for  slig  at  slingre, 
en  Gud,  som  ser  igennem  fingre;    — 
som  slægten  selv,  dens  Gud  må  gråne 
og  males  med  kalot  og  måne.   — 
Men  denne  Gud  er  ikke  min! 
Min  er  en  storm,  hvor  din  er  vind, 
ubøjelig,  hvor  din  er  døv, 
alkærlig  der,  hvor  din  er  sløv; 

og  han  er  ung,  som  Herkules,   — 

ej  nogen  Gudfaer  på  de  treds! 

Hans  stemme  slog  med  lyn  og  skræk, 

da  han  som  ild  i  tornehæk 

for  Moses  stod  på  Horebs  berg, 

som  kæmpen  står  for  dverges  dverg. 

Han  standsed  sol  i  Gibeons  dal 

og  gjorde  undre  uden  tal, 

og  skulde  gøre  dem  endnu, 

hvis  slægten  ej  var  slåp,  som  du! 

EJNAR 

(med  et  usikkert  smil). 

Og  nu  skal  slægten  skabes  om? 


Det  skal  den,  du,  så  sandt  og  visst 
jeg  véd,  at  jeg  til  verden  kom. 
som  læge  for  dens  sot  og  brist! 

EJNAR 

(ryster  på  hovedet). 

Sluk  ikke  stikken,  skønt  den  oser, 
før  lygten  viser  vejens  spor; 
stryg  ikke  sprogets  gamle  gloser, 
før  du  har  skabt  de  nye  ord! 

BRAND. 

Ej  noget  nyt  jeg  stunder  til; 
det  eviges  ret  jeg  hævde  vil. 
Det  er  ej  dogmer  eller  kirke, 
som  jeg  vil  løfte  med  mit  virke ; 
thi  begge  så  sin  første  dag, 
og  derfor  var  det  muligt  vel 
de  begge  ser  sin  sidste  kveld. 
Alt  skabt  har  jo  et  finis  bag; 

det  fanger  mén  af  møl  og  orm, 

og  må  ifølge  lov  og  norm 

afvejen  for  en  ufødt  form. 

Men  der  er  noget  til,  som  står;    — 

det  er  den  ånd,  som  ej  blev  skabt, 

som  løstes,  da  den  var  forlabt, 

i  tidens  første  friske  vår, 

som  slog  med  frejdig  mandetro 

fra  kød  til  åndens  ophav  bro, 

Nu  er  i  småt  den  høkret  ud,   — 

tak  være  slægtens  syn  på  Gud;   — 

men  frem  af  disse  sjælestumper, 

af  disse  åndens  torsoklumper, 

af  disse  hoder,  disse  hænder, 

et  helt  skal  gå,   så  Herren  kender 

sin  mand  igen,   sit  største  værk, 

sin  ætling,  Adam,  ung  og  stærk! 

EJNAR 
(afbrydende). 

Farvel.    Jeg  mener,  det  er  bedst 
vi  skilles  her. 

BRAND. 

Går  I  mod  vest, 
går  jeg  mod  nord.    To  veje  bær 
til  fjorden,  begge  lige  nær. 
Farvel ! 

EJNAR. 

Farvel. 

BRAND 

(vender  sig  ved  nedgangen  1. 

Skil  lys  fra  dunst. 
Husk,    —   det,  at  leve,  er  en  kunst. 

EJNAR 

(vinker  ham  fra  sig). 

Vend  du  kun  verden  op  og  ned; 
min  gamle  Gud  jeg  holder  ved! 

BRAND. 

Godt;  mal  ham  du  med  krykkestav;  — 
jeg  går  og  lægger  ham  i  grav! 

(går  ned  over  .stien. i 

EJNAR 

(går  i  taushed  hen  og  ser  ned  efter  bband). 

AGNES 

_/-        (står  et  øjeblik  som  åndsfraværende;  derpå  farer  hun  op,  ser  sig  urolig 

om  og  spørger): 

Gik  solen  ned? 

EJNAR. 

Nej,  kun  en  sky 
strøg  for;  nu  lyser  den  påny. 

AGNES. 

Her  blæser  koldt. 

EJNAR. 

Det  var  et  pust, 
som  jog  igennem  skaret  just. 
Her  skal  vi  ned. 

AGNES. 

Så  sort  mod  sør 
stod  berget  ej  og  stængte  før. 

EJNAR. 

Du  så  det  ej  for  sang  og  leg, 
før  han  dig  skræmte,  da  han  skreg. 
Men  lad  ham  gå  sin  bratte  trap; 
vi  knytter  legen,  hvor  den  glap. 

3* 

AGNES. 

Nej,  ikke  nu;   —   nu  er  jeg  træt. 


Det  er  igrunden  også  jeg,    — 

og  nedfor  er  ej  vejen  let, 

som  borte  på  den  flade  hej. 

Men  har  vi  højden  bagom  os, 

da  skal  vi  danse  just  på  trods,    — 

ja,  tifold  mere  vildt  og  fort. 

end  ellers  vi  det  havde  gjort.    — 

Se,  Agnes,  se  den  stribe  blå, 

som  solens  glød  nu  glittrer  på; 

snart  kruser  den  sig,  snart  den  ler, 

snart  er  den  sølv,  snart  er  den  rav; 

det  er  det  store,  friske  hav. 

som  du  der  yderst  ude  ser! 

Og  kan  du  se  den  mørke  røg, 

som  længe  langsmed  leden  strøg? 

Og  kan  du  se  den  sorte  prik, 

som  nu  just  rundt  om  næsset  gik? 

Se,  det  er  dampen;    —    din  og  min! 

Nu  står  den  fjorden  lige  ind! 

Iaften  står  den  ud  fra  fjord, 

tilhavs,  med  dig  og  mig  ombord!    — 

Der  slører  tågen  tung  og  grå.    — 

Sig,  Agnes,  fik  du  øje  på 

hvor  smukt  sig  hav  og  himmel  malte? 

AGNES 
(ser  åndsfraværende  lige  ud  og  siger): 

Ja  visst.    Men  sig  mig  om  du  så   —  ? 


Hvad? 

AGNES 

iinlrii  at  se  på  ham  og  dæmpet  som  i  en  kirke). 

Hvor  han  vokste,  mens  han  talte! 

(hun  går  nedover  stien,     i  .in  vu  felger.) 


(Vej   langs  fjeldvæggen   med  vildt  dyb  udfor  til  hejre.     Ovenfor  og  bag 
bergel  skimtes  større  hojder  med  tinder  og  sne.) 

BRAND 

(kommer   oppe   på   stien,    går  nedover,   standser   midtvejs    på    en    frem- 
springende knart  og  ser  ned  i  dybet). 

Ja,  jeg  kender  mig  igen! 

Hvert  et  bådnøst,  hver  en  grænd, 

Jordfaldsbakken,   osets  birke, 

og  den  gamle  brune  kirke, 

elvekantens  olderbuske, 

alting  kan  fra  barn  jeg  huske. 

Men  jeg  tror,  at  mere  gråt 

er  det  nu,  og  mere  småt; 

og  på  berget  skavlen  hænger 

mere  yderligl  end  da, 

har  af  dalens  snevre  himmel 

skåret  bort  endnu  en  strimmel 

luder,  truer,  skygger,  stænger,   — 

stjæler  mere  sol  ifra. 

(sælter  sig  og  ser  langt  udover.) 

Fjorden.    Var  den  og  den  gang 
lige  styg  og  lige  trang? 
Det  er  bygevejr.    Der  står 
ind  en  råsejlsjagt  for  børen. 
Sør,  indunder  hamrens  skygge, 

øjner  jeg  en  bod,  en  brygge, 
og  der  bag  en  rødmalt  gård!  — 
Det  er  enkens  gård  på  øren! 
Enkens  gård.  Min  barndoms  hjem. 
Minders  minder  myldrer  frem. 
Der,  imellem  strandens  stene, 
blev  min  barnesjæl  alene.    — 

Over  mig  er  klemslens  vægt, 
tyngslen  af  at  stå  i  slægt 
med  en  ånd,   som  altid  peged 
jordvendt,  udenfor  mit  eget. 
Alt,  hvad  stort  jeg  vilde  før, 
vimrer  nu  som  bag  et  slør. 
Modet,  magten  har  mig  sveget, 
hug  og  sjæl  blir  slåp  og  sprød; 
her,  ved  nærmelsen  af  hjemmet, 
ser  jeg  på  mig  selv  som  fremmed, 
vågner  bunden,  klippet,  tæmmet, 
Samson  lig  i  skogens  skød. 

(ser  atter  ned  i  dybet.l 

Hvad  er  der  for  færd  og  virke? 
Ud  fra  hver  en  plads  og  grænd 
stævner  kvinder,  børn  og  mænd. 
Snart  i  urd  og  snart  i  brækker 
taber  sig  de  lange  rækker, 
dukker  atter  op  igen   — 
fremme  ved  den  gamle  kirke. 

(rejser  sig.) 

0,  jeg  kan  jer  ud  og  ind, 
slappe  sjæle,  sløve  sind! 
Hele  eders  Fadervor 
har  ej  såpas  viljevinge, 
ikke  såpas  angstens  drøn, 
at  deraf  tilhimmels  når,   — 

klangfuldt,  som  en  røst  skal  klinge,  — 

andet  end  den  fjerde  bøn! 

Den  er  landets  løsen  jo. 

den  er  folkets  feltråb  blevet. 

Ud  af  sammenhængen  revet. 

ind  i  alle  hjerter  skrevet, 

ligger  den  som  stormfordrevet 

vrag  af  eders  hele  tro!   — 

Væk  fra  dette  klumre  slug! 

Der  er  grubeluft  herinde;   — 

her  kan  ingen  fanes  dug 

flagre  frit  for  friske  vinde? 

(vil  gå;   en  sten  kustes  ovenfra  og  ruller  nedigennem  lien  het  ved  luun.l 

BRAND 

(råber  up). 

Hej  der!    Hvem  kaster  sten? 

(gerd,  en   femtenårs   pige,   lober  oppe   på  bergkammen   med  stene  i  for» 
klædet) 


Jeg  traf! 


GERD. 


(kaster  igen.) 


Han  skreg! 


BRAND. 

Hør,  barn;  stands  denne  leg! 

GERD. 

Der  sidder  han  foruden  mén 
og  vipper  på  en  vindfældt  gren! 

(kaster  igen  og  skriger.) 

Der  kommer  han  så  vild  som  før! 
Hjælp!     Hu!    Han  hugger  mig  med  klør! 

BRAND. 

I  Herrens  navn   — ! 

GERD. 

Hyss!    Hvem  er  du? 
Stå  stilt,  stå  stilt;  han  flyver  nu. 

BRAND. 

Hvem  flyver? 

GERD. 

Så  du  ikke  høgen? 

BRAND. 

Her?    Nej. 

GERD. 

Den  store  stygge  fugl 
med   kammen  fladt  på  panden  strøgen, 
med  rand  om  øjet  rød  og  gul! 

BRAND. 

Hvor  går  din  vej? 

GERD. 

Til  kirke. 

BRAND. 

Så? 

Da  kan  vi  to  jo  følge  slå. 

GERD. 

Vi  to?    Nej,  jeg  skal  opad  her. 

BRAND 

(peger  nedover). 

Men  der  er  kirken  jo! 

GERD 

(ser  hånligt  smilende  på  ham  og  peger  ned). 

Den"  der? 

BRAND. 

Ja   visst;  kom  med. 


GERD. 

Nej;  der  er  stygt! 

BRAND. 

Stygt?    Hvorfor? 

GERD. 

Jo,  for  der  er  småt. 

BRAND. 

Hvor  har  du  set  en  større  bygt? 

GERD. 

En  større?     A,  det  véd  jeg  godt. 
Farvel ! 

(går  opover.) 

brand. 
Går  der  din  kirkevej? 
Den  bær  jo  til  den  vilde  hej. 

GERD. 

Følg  med  mig,  du,  så  skal  du  se 
en  kirke  bygt  af  is  og  sne! 

BRAND. 

Af  is  og  sne!    Nu  går  det  op! 
Derinde  mellem  tind  og  top, 
jeg  komme  kan  fra  gut  ihug, 
der  tindes  skal  et  dalstrøgs  slug; 
Iskirken  tror  jeg  det  blev  kaldt; 
om  den  blev  mange  slags  fortalt; 

et  frossent  tjern  er  gulv  og  toft, 
på  skavlen  ligger  sneen  kram 
og  spænder  vidt  sig,  som  et  loft, 
udover  søndre  væggens  kam. 

GERD. 

Ja,  det  ser  ud  som  is  og  fjeld, 
men  er  nu  kirke  lige  vel. 


Gå  aldrig  did;  et  vlndstøds  kast 
har  tidtnok  voldt  at  bræen  brast; 
et  skrig,  et  rifleskud  er  nok   — 

GERD 

I  uclcii  at  hore  på  ham). 

Kom  med  og  se  en  rensdyrflok, 
som  skreden  slog,  så  op  den  kom 
ivår  først  med  den  store  flom. 

BRAND. 

Gå  aldrig  did;  der  er  ej  trygt! 

GERD 
(peger  ned). 

Gå  aldrig  did;  for  der  er  stygt! 

BRAND. 

Guds  fred  med  dig. 

GERD. 

Kom  heller  med! 
Deroppe  messer  fos  og  skred; 
der  præker  vind  på  jøklens  vold, 
så  du  blir  både  hed  og  kold. 

Og  høgen  slipper  aldrig  ind; 
han  slår  sig  ned  på  Svartetind,   — 
der  sidder  han,  det  styggetøj, 
som  hane  på  min  khkefløj. 

BRAND. 

Vild  er  din  vej  og  vikl  din  sjæl,    — 
en  langelek  med  sprukken  fjæl. 
Af  slet  blir  slet  kun,   slet  og  ret,  — 
men  ondt  til  godt  kan  vendes  let 

GERD. 

Der  kommer  han  med  vingesus! 
Nu  får  jeg  se  at  nå  ihus! 
Farvel;   i  kirken  er  jeg  tryg,    — 
hu,  hvor  han  kommer  arg  og  styg! 

(skrider.) 

Kom  ikke  nær!    Jeg  kaster  sten! 
Slår  du  med  klo,  slår  jeg  med  gren! 

(flygler  opover  fjeldet.) 

BRAND 

(efler  et  ophold). 

Se.  det  var  og  en  kirkegæst. 
I  dal,  —  på  hej,  hvem  gør  det  hedst? 
Hvem  vimrer  værst  og  vildest  frem, 
hvem  famler  længst  fra  fred  og  hjem, 
det  letsind  som,  med  krans  af  løv, 
lar  legen  gå  langs  brattest  slug,   — 
det  slapsind,  som  går  vejen  sløv, 
fordi  det  så  er  skik  og  brug,    — 
det  vildsind,   som  har  slig  en   flugt, 
at  fast  hvad  ondt  det  ser,  blir  smukt? 
Til  kamp  på  tvers,  til  kamp  på  langs 
mod  denne  trippelallians! 

Jeg  ser  mit  kald;  det  glittrer  frem, 

som  sol  igennem  glugg  påklem! 

Jeg  véd  mit  hverv;  de  trolde  tre 

i  faldet  bøder  verdens  ve;  — 

får  slægten  dem  først  lagt  i  grav, 

da  viftes  verdenspesten  af! 

Op;  rust  dig,  sjæl!    Dit  sverd  fra  lænd! 

Til  kamp  for  himlens  odelsmænd! 

(han  stiger  ned  i  bygden.) 


ANDEN   AKT. 


(Nede  ved  (jorden  med  bratte  bergvægge  omkring.    Den  gamle  forfaldne 
kirke  ligger  på  en  Ilden  bakke  i  nærheden.    Et  nvejr  trækker  op.) 

(almuen.  mænd,  kvinder  og  børn,  er  samlet  i  klynger  dels  på  stranden 
dels  i  bakkerne.  fogden  sidder  i  midten  på  en  sien;  en  skriverkarl 
hjaelper  ham;  der  deles  korn  og  levnetsmidler  nd.  ejnar  og  agnes  står 
omringet  af  en  flok  hengere  borte.  Nogle  både  ligger  i  fjæren,  brand 
kommer  frem  på  kirkebakken  uden  at  mærkes  af  mængden.) 

EN    MAND 

(bryder  sig  gennem  trængslen). 

Af  vejen!   • 

EN    KVINDE. 

Jeg  kom  først! 

MAN DEN 

(skubber  hende  tilside). 

Gå  væk! 

(trænger  sig  frem  til  fogden.) 

Se  her;  fyld  gabet  i  min  sæk! 

FOGDEN. 

Giv  tid. 

MANDEN. 

Ugørligt;   —  jeg  må  hjem; 
der  sidder  sultne  fire  —   fem! 

FOGDEN 

(spasende). 

Du  véd  ej  tallet  på  en  prik? 

MANDEN. 

En  drog  med  døden,  da  jeg  gik. 

FOGDEN. 

Bi  lidt.    Du  står  på  listen  vel? 

(blader  i  sine  papirer. I 

Nej;  —  jo,  du  står.    Det  var  dit  held. 

(til    SKRIVERKARLEN.) 

Giv  nummer  ni  og  tyve  sit.  — 
Nå,  nå,  I  godtfolk,  vent  dog  lidt! 
Nils  Snemyr? 

EN    MAND. 

Ja! 

FOGDEN. 

Idag  du  får 
trekvart  kun  mod  hvad  du  fik  sidst. 
I  er  jo  færre  nu. 

MANDEN. 

Ja  visst.   — 
hun  Ragnhild  døde  ret  igår. 

FOGDEN 

(noterer). 

En  mindre.     Spart  er  altid  spart. 

(til  manden,  som  fjerner  sijr.) 

Men  far  nu  ikke  hen   i  fart 
og  gift  dig  anden  gang! 


SKRIVERKARLEN 

[flUMli 

Hi,  hi! 

FOGDEN 
(hvast). 

Hvad  ler  De  af? 

SKRIVERKARLEN. 

Jeg  lo  fordi 
herr  fogden  er  så  morsom. 

FOGDEN. 

Ti! 
Det  stævne  her  er  ingen  spas; 
men  bedste  råd  mod  grad  er  fjas. 

EJNAR 

(træder  ud  af  flokken  med  agnes). 

Nu  har  jeg  tømt  den  sidste  lomme, 
og  pung  og  tegnebog  er  tomme;  — 
ombord  jeg  kommer  som  en  fant, 
og  sætter  uhr  og  stok  i  pant. 


Ja,  I  to  kom  i  rette  stund. 

Hvad  jeg  har  samlet,  er  kun  lidt; 

det  slår  ej  til,  som  hver  kan  vide, 

når  fattig  hånd  og  halvmæt  mund 

skal  skifte  deles  del  af  sit 

med  dem,  som  intet  har  at  bide. 

(får  øje  pa  brand  og  peger  np.) 

En  til!    Velkommen!    Har  De  hørt 
om  hungersnøden,  flommen,  tørken, 
så  løs  for  pungen,  er  den  snørt. 
Vi  tar  imod  af  alle  slags. 

Vort  forråd  er  på  bunden  straks;  — 
fem  fiske  små  i  armods  orken 
gør  intet  måltid  nutildags. 

BRAND. 

Ti  tusend,  i  en  afguds  navn 
delt  ud,  blev  ingen  sjæl  til  gavn. 

FOGDEN. 

Det  var  ej  ord  jeg  bad  Dem  om. 
Ord  er  kun  sten,   er  maven  tom. 

EJNAR. 

Det  er  umuligt,  at  du  véd 
hvor  hårdt  og  længe  folket  led! 
Brand,  her  er  uår,  sult  og  sot. 
Her  ligger  lig   — 

BRAND. 

Jeg  ser  det  godt. 
På  hvert  et  øjes  blygrå  ring 
det  kendes  hvem  som  holder  thing. 

FOGDEN. 

Og  endda  står  De  hård  som  flint! 

BRAND 

(træder  neil  iblandt  mængdtn  og  siger  med  efterlryk): 

Hvis  livet  her  gik  slapt  og  lindt, 
gik  trægt  sin  gang  med  hverdagsnød, 
da  ynked  jeg  jert  skrig  om  brød. 
Må  du  på  fire  krybe  hjem, 
da  kommer  dyret  i  dig  frem. 
Går  dag  for  dag  i  lummer  ro, 
i  skridtgang  som  et  ligfærdstog, 
da  ligger  det  så  nær  at  tro 
sig  strøgen  ud  af  Herrens  bog. 

Men  eder  var  han  mere  god; 
han  dryssed  rædsel  i  jert  blod; 
med  dødsnøds  svøber  han  jer  slog; 
hvad  dyrt  han  gav,  han  atter  tog  — 

FLERE    RØSTER 
(afbryder  ham  truende). 

Han  sparker  os  i  al  vor  nød! 

FOGDEN. 

Han  skælder  os,  som  gav  jer  brød? 

BRAND 

(ryster  på  hovedet). 

0,  kunde  alt  mit  hjerteblod 

jer  læske  som  en  helsens  flod, 

det  skulde  vælde  frem  i  flom 

til  årens  seng  var  tør  og  tom. 

Men  her  at  hjælpe  var  en  synd! 

Se,  Gud  vil  løfte  jer  af  dynd;   — 

et  livsfolk,   —   om  end  spredt  og  svagt, 

af  trængslen  suger  marg  og  magt; 

det  sløve  syn  får  falkeflugt,    , 

og  skuer  vidt  og  skuer  smukt, 

den  veke  vilje  skyder  ryg 

og  ser  bag  striden  sejren  tryg; 

men  avler  nød  ej  adelsfærd, 

er  flokken  ej  sin  frelse  værd! 

EN    KVINDE. 

Der  slår  et  uvejr  over  fjord, 

som  om  det  vaktes  ved  hans  ord! 

EN    ANDEN. 

Han  ægger  Gud!    Min  spådom  mærk! 

BRAND. 

Jer  Gud  gor  intet  underværk! 

HENRIK   IBSENS    SAMLEDE    VÆBKEIt.      Ill- 

KVINDERNE. 

Se  vejret!    Se! 

RØSTER    BLANDT    MÆNGDEN. 

Af  bygden  driv 
den  hårde  sjæl  med  sten  og  kniv! 

(Almuen  stimler  truende  sammen  om  brand,    fogden  træder  imellem. 
en  kvinde,  forvildet  og  forreven,  kommer  ilsomt  ned  over  bnkkerne. 

KVINDEN 
(skriger  frem  mod  flokken). 

Hvor  får  jeg  hjælp  i  Jesu  navn! 

FOGDEN. 

Hvad  trænges?    Nævn  hvad  nød,  hvad  savn  - 

KVINDEN. 

Ej  nød,  ej  savn  det  gælder  nu! 
Det  gælder  verdens  værste  gru! 

FOGDEN. 

Hvad  er  det?    Tal! 

KVINDEN. 

Jeg  har  ej  røst! 
Hvor  tindes  presten?   —  Hjælp  og  trøst! 

FOGDEN. 

Her  er  ej  prest  — 

KVINDEN. 

Fortabt,  fortabt! 
Hård  var  du,  Gud,  at  jeg  blev  skabt! 

BRAND 

(nærmer  sig). 

Kanhænde  dog  her  tindes  én. 

KVINDEN 

(griber  ham  om  armen). 

Så  lad  ham  komme,  vær  ej  sen! 

BRAND. 

Nævn  mig  din  nød,  så  kommer  han. 

KVINDEN. 

Tversover  fjorden   — 

BRAND. 

Nu? 

KVINDEN. 

Min  mand  - 
tre  sultne  små,  og  huset  tømt,  —  — 
sig  nej,  sig  nej,   —   han  er  ej  dømt! 

BRAND. 

Tal  først. 

KVINDEN. 

Min  barm  var  tørket  ud; 
os  hjalp  ej  mennesker,  ej  Gud; 
den  yngste  tungt  med  døden  drog; 
det  skar  hans  sjæl;  han  barnet  slog  — ! 


BRAND. 


Han  slog 


ALMUEN 
(i  rædsel). 

Sit  barn! 

KVINDEN. 

I  samme  stund 
han  så  sin  gernings  afgrundsbund ! 

4» 

Hans  anger  flommed  som  en  elv; 
han  lagde  voldshånd  på  sig  selv.   — 
Kom,  berg  hans  sjæl  trods  vejr  og  sjø! 
Han  kan  ej  leve,  tør  ej  dø; 
med  liget  ligger  han  i  favn 
og  skriger  på  den  ondes  navn! 


BRAND 

(stille). 


Ja,  her  er  nød. 


EJNAR 
(M«g). 
Er  muligt  sligt! 

FOGDEN. 

Han  hører  ej  til  mit  distrikt. 

BRAND 

(kort,  til  almuen). 

Gør  loss  en  båd  og  sæt  mig  over! 

EN    MANE». 

I  sligt  et  vejr?    Det  ingen  vover! 

FOGDEN. 

Rundt  fjorden  går  en  sti  — 

K  VINDEN. 

Nej,  nej, 
nu  findes  ingen  farbar  vej; 
jeg  foer  den,  men  et  elvebrudd 
skar  lige  bag  mig  kloppen  ud! 

BRAND. 

Gør  baden  loss. 

EN    MAND. 

Umuligt  nu; 
det  bryder  over  grund  og  flu! 

EN    ANDEN. 

Se  der!    Et  kast  fra  højden  strøg, 
så  hele  fjorden  står  i  røg! 

EN    TREDJE. 

Er  vejret  sligt,   med  slag  og  skrald, 
så  lyser  provsten  messefald! 

BRAND. 

En  syndersjæl,  sin  domsstund  nær, 
ej  venter  efter  vind  og  vejr! 

(går  ned  i  en  båd  og  leser  sejlet.) 

I  vover  baden? 

EJEREN. 

Ja;  men  bliv! 

BRAND. 

Godt;  kom  nu  den,  som  vover  liv! 

EN    MAND. 

Jeg  går  ej  med. 

EN    ANDEN. 

Og  ikke  jeg! 

FLERE. 

Det  var  den  lige  dødsens  vej! 

BRAND. 

Jer  Gud  hjalp  ingen  over  fjord; 
men  husk,  at  min  er  med  ombord! 

KVINDEN 
(vrider  hænderne): 

Han  ufrelst  dør! 

BRAND 

(råber  fra  baden) : 

En  mand  er  nok 
til  hjælp  med  øsekar  og  fok! 
Kom,  en  af  jer,  som  nylig  gav! 
Giv,  mænd,   giv  indtil  død  og  grav! 

FLERE 

(viger  tilbage). 

Kræv  aldrig  sligt! 

EN    ENKELT 
(truende). 

Af  baden  ud! 
Det  er  for  stærkt  at  friste  Gud! 

FLERE    RØSTER. 

Se,  vejret  vokser! 

ANDRE. 

Linen  brast! 

BRAND 

(hugger  sig  fast  med  bådshagen  og  råber  til  den  fremmede  kvinde). 

Godt;  kom  da  du;  men  kom  i  hast! 

KVINDEN 

(viger  tilbage). 

Jeg!    Her,  hvor  ingen   —  ! 

BRAND. 

Lad  dem  stå! 

KVINDEN. 

Jeg  kan  ej! 

BRAND. 

Kan  ej? 

KVINDEN. 

Husk  de  små   — ! 

BRAND 
(ler). 

Dynd  er  den  grund,  I  bygger  på! 

AGNES 

(vender  sig  med  blussende  kinder  raskt  om  til  ejnar,  lægger  hånden  på 
hans  arm  og  siger): 

Har  alt  du  hørt! 

EJNAR. 

Ja;  han  er  stærk! 

AGNES. 

Gud  signe  dig!    Du  véd  dit  værk! 

(råber  til  brand:) 

Se,   —   her  er  én,  som  vel  er  værd 
at  følge  med  på  frelsens  færd! 

BRAND. 

Så  kom! 

EJNAR 
(bleg). 

Jeg! 

AGNES. 

Gå!    Jeg  har  dig  skænkt! 
Højt  ser  mit  syn,  som  før  var  sænkt! 

EJNAR. 

Før  dig  jeg  traf,  jeg  skulde  skænkt 
mig  selv,  og  villig  med  ham  styrt   — 

Men 

nu 

_  t 

AGNES 
(bævende). 

EJNAR. 

jeg 

kan 

det 

Mit  liv  er  ungt 
ej! 

°g 

dyrt; 

AGNES 

(viger  tilbnge). 

Hvad  har 

du 

sagt! 

EJNAR. 

Jeg 

tør 

det 

ejJ 

AGNES 

(skriger  ud). 

Nu  blev  der  lagt, 
med  stormslag  og  med  strømnings  fos, 
et  verdenshav  imellem  os! 

(til  brand:) 

Jeg  går  i  baden! 

BRAND. 

Godt;  så  kom! 

KVINDERNE 
(forfærdede,  idet  hun  springer  ombord). 

Hjælp,  Jesus! 

EJNAR 
(griber  fortvivlet  efter  hende). 

Agnes ! 

HELE    MÆNGDEN 
(iler  til). 

Stands!    Vend  om! 

BRAND. 

Hvor  ligger  huset? 

KVINDEN 

(peger  ud). 

Ende  der,   — 
på  næset  bag  det  svarte  skær! 

(baden  steder  fra  land.) 

EJNAR 

(skriger  efter  dem). 

Husk  dine  syskend;  husk  din  moer! 
Frels  livet! 

AGNES. 

Her  er  tre  ombord! 

(Baden  sejler.      Al n  stimler  sammen   på  hojderne  og  ser  efter  den  i 

stærk  spænding.) 

EN    MAND. 

Han  klarer  odden! 

EN    ANDEN. 

Nej! 

FØRSTE. 

Jo,  se,   — 
jian  har  den  agter  alt  i  læ! 

ANDEN. 

En  kastevind!    Den  har  dem  fat! 

FOGDEN. 

Se,  se,   —   den  stryger  med  hans  hat! 

EN    KVINDE. 

Så  svart,  som  korpens  vinge,  slår 
i  vejret  vildt  hans  våde  hår! 

FØRSTE    MAND. 

Alt  står  i  kog  og  røg. 

EJNAR. 

Hvad  var 
det  skrig,  som  gennem  stormen  skar? 

EN    KVINDE. 

Det  kom  fra  tjeldet. 

EN    ANDEN 
(peger  op). 

Der  står  Gerd 
og  ler  og  hujer  ad  hans  færd! 

FØRSTE    KVINDE. 

Hun  blæser  i  et  bukkehorn 
og  kaster  sten  som   koglekorn! 

ANDEN    KVINDE. 

Nu  slang  hun  hornet  som  en  vånd 
og  tuder  i  den  hule  hånd! 

EN    MAND. 

Ja,  tud  og  skrig,  du  stygge  trold,    — 
den  karl  har  både  vagt  og  skjold! 

EN    ANDEN. 

I  værre  vejr,  med  ham  tilrors, 
står  trygt  jeg  næste  gang  tilfjords. 

FØRSTE    MAND 
(til  ejnab). 

Hvad  var  han? 

EJNAR. 

Prest. 

ANDEN    MAND. 

Ja,  hvad  han  var, 
det  kendtes  vel,  han  var  en  karl! 
I  ham  var  mod  og  magt  og  trods. 

FØRSTE    MAND. 

Det  var  en  rigtig  prest  for  os! 

MANGE    RØSTER. 

Ja,  det  var  rigtig  prest  for  os! 

(de  spreder  sig  ud  over  bakkerne.) 

FOGDEN 
(samler  sine  papirer  og  boger). 

Det  formløst  er  i  alle  fald 

at  træde  op  i  fremmed  kald, 

og  gribe  ind  og  vove  liv 

foruden  tvingende  motiv.   — 

Jeg  gør  bestandig  og  min  pligt,  — 

men  altid  indom  mit  distrikt. 

(går.) 


(Udenfor   hytten   på    næset     Det   er   langt    på    dagen.      Fjorden    ligger 

blank  og  stille.) 
(agnes  sidder  nede  ved  stranden.   Lidt  efter  kommer  brand  ud  uf  døren.) 

BRAND. 

Det  var  døden.     Af  den  tvætted 
alle  rædslers  stænk  og  skræk; 
nu  med  stille  store  træk 
^  ligger  han  så  lys  og  lettet. 

Kan  et  svigtende  bedrag 
gøre  nat  til  slig  en  dag? 

Af  sin  vilde  helvedbrøde 

så  han  ydre  skorpen  kun,    — 

det,  som  nævnes  kan  med  mund,   — 

det,  som  gribes  kan  med  hænder,    — 

som  hans  navn  med  brandflek  skænder, 

volden  mod  den  lille  døde. 

Men  de  to,  som  sad  forskræmt, 

stirrende  med  store  øjne, 

stilt,  som  fugle  sammenfløjne, 

op  i  skorstenskrogen  klemt,   — 

d  e ,  som  bare  så  og  så,   — 

skønte  ikke  selv  hvorpå,    — 

de,  hvis  sjæle  fik  en  plet 

ætset  ind,  som  ej  de  skrubber 

af  i  tidens  slid  og  tvæt, 

selv  som  bøjde  sølvhårsgubber,   — 

d  e ,  hvis  livsens-elv  skal  rinde 

ud  fra  dette  stygge  minde,   — 

de,  som  nu  skal  gro  i  lys 

af  hans  nattegernings  gys,    — 

de,  som  aldrig  ud  kan  brænde 

denne  tankes  ådselbål,   — 

dem  han  mægted  ej  at  kende 

som  de  to,  der  har  ihænde 

just  det  store  eftermål.    — 

Og  fra  dem  går  kanske  ud 

led  på  led  til  synd  og  brudd. 

Hvorfor?    Hule  afgrundssvar,   — 

de  var  sønner  af  sin  faer! 

Hvad  skal  stryges  ud  i  stilhed? 

Hvad  skal  jævnes  ud  med  mildhed? 

Når  begynder  ansvarsvægten 

af  ens  arvelod  fra  slægten? 

Hvilken  thingdag,  hvilken  dommer, 

når  det  store  forhør  kommer! 

Hvem  skal  prøve,  hvem  skal  vidne, 
hvor  enhver  er  delinkvent; 
hvem  tør  lægge  frem  sit  skidne 
transporterte  dokument? 
Tåges  da  for  godt  det  svar: 
Gælden  skriver  sig  fra  faer?   — 
Svimmeldybe  nattegåde, 
ingen  mægter  dig  at  råde. 
Men  på  afgrundsbredden  danser 
sværmen  uden  sind  og  sanser;   — 
sjæle  skulde  skrige,  bæve,   — 
men  ej  én  blandt  tusend  øjner, 
hvilket  skyldberg  der  sig  højner 
fra  det  lille  ord:  at  leve. 

(Nogle  mænd  af  alniuen  kommer  frem  hag  huset  og  nærmer  sig  biiand.) 


Vi  skal  nok  mødes  anden  gang. 

BRAND. 

Han  har  til  eders  hjælp  ej  trang. 

MANDEN. 

Selv  er  han  løst  og  hjulpen;  men 
i  stuen  sidder  tre  igen. 

BRAND. 

Og  så? 

MANDEN. 

Af  smulerne,   vi  fik, 
vi  førte  med  en  liden  slik  — 

BRAND. 

Hvis  alt  du  gav  foruden  livet, 
da  vid,  at  du  har  intet  givet. 

MANDEN. 

Hvis  han,  som  her  nu  ligger  død, 
idag  var  stedt  i  livsensnød 
og  skreg  om  hjælp  fra  badens  hvælv, 
jeg  skulde  vovet  livet  selv. 

BRAND. 

Men  sjælens  nød  har  ingen  vægt? 

MANDEN. 

Husk  på,  vi  er  en  slæbets  slægt. 

BRAND. 

Så  vend  jert  hele  fulde  syn 

fra  lyset  over  åsens  bryn; 

skei  ej,  som  nu,  med  venstre  øjet 

tilhimmels,  og  det  højre  vendt 

mod  muldet,  hvor,  med  ryggen  bøjet, 

I  har  jer  selv  for  aget  spændt. 

MANDEN. 

Jeg  havde  tænkt,  du  heller  gav 
det  råd  at  ryste  aget  af. 


BRAND. 


Ja,  om  I  kan. 


MANDEN. 

Du  ejer  magt. 


BRAND. 


Gør  jeg? 


MANDEN. 

Alt  mangen  har  os  sagt 
og  vist,  hvor  vejen  var,  før  nu;  — 
de  pegte,  men  du  gik  den,  du.. 

BRAND. 

Du  mener   —  ? 

MANDEN. 

Ikke  tusend  ord 
sig  prenter,   som  én  gernings  spor. 
Vi  søger  dig  i  bygdens  navn;   — 
vi  ser,  en  mand  er  just  vort  savn. 


BRAND 

(urolig). 


Hvad  vil  I  mig? 


MANDEN. 

Bliv  du  vor  prest. 

BRAND. 


Jeg  ?    Her ! 


MANDEN. 

Du  har  vel  hørt  og  læst, 
vor  menighed  er  presteløs? 

BRAND. 

Ja  nu  jeg  mindes  — 

MANDEN. 

Før  i  tiden 
var  bygden  stor,  nu  er  den  liden. 
Da  uår  kom,  da  kornet  frøs, 
da  sot  faldt  over  folk  og  fæ, 
da  armod  slog  hver  mand  iknæ, 
da  nøden  sang  hver  sjæl  i  døs, 
da  her  blev  dyrt  på  sul  og  sæd,  — 
da  blev  her  prestedyrtid  med. 

BRAND. 

Kræv  hvad  du  vil,  men  aldrig  sligt! 

På  mig  er  lagt  en  større  pligt. 

Jeg  trænger  livets  stærke  røre, 

jeg  trænger  verdens  åbne  øre. 

Hvad  skal  jeg  her?    Hvor  fjeldet  stænger, 

har  mandemælet  ingen  magt. 


Hvor  fjeldet  svarer,   lyder  længer 

det  ord,  som  fuldt  og  stærkt  blir  sagt. 


Hvem  lukker  sig  i  gruben  inde, 
når  vangen  vinker  fri  og  flak? 
Hvem  pløjer  ødemarken  brak, 
når  der  er  odlet  land  at  finde? 
Hvem  vil  af  kærner  høste  frugt, 
når  ungtrær  står  i  modningsaldren? 
Hvem  sløver  sig  i  døgnværkskvaldren, 
når  han  har  syners  lys  og  flugt? 

MANDEN 

(ryster  på  hovedet). 

Din  dåd  forstod  jeg,    —   ej  dit  ord. 

BRAND. 

Spørg  ikke  mer!     Ombord,  ombord! 

(vil  gå.) 

MANDEN 

(træder  ivejen  for  liam). 

Det  kald,  som  ej  du  slippe  vil, 

det  værk,   som  nu  du  stunder  til,    — 

det  er  dig  altså  dyrt? 

BRAND. 

Mit  liv 
i  et  og  alt  det  er! 

MANDEN. 

Så  bliv! 

(med  eftertryk.) 

Hvis  alt  du  gav  foruden  livet, 
så  husk,  at  du  har  intet  givet. 

BRAND. 

Et  ejes,  som  du  ej  kan  skænke; 
det  er  dit  eget  indre  selv. 
Du  tør  ej  binde,  tør  ej  lænke, 
du  tør  ej  stemme  kaldets  elv;   — 
den  vil  sin  vej  til  havets  hvælv. 

MANDEN. 

Blev  den  i  myr  og  tjern  begravet,  - 
den  når  som  dugg  tilslut  dog  havet. 

BRAND 

(ser  visst  pii  ham). 

Hvo  gav  dig  slige  ord  i  munden? 

MANDEN. 

Du  gav  mig  dem  i  storværkstunden. 

Da  stormen  skreg,   da  sjøen  slog, 

da  frem  trods  storm  og  sjø  du  drog, 

da  for  en  rådløs  syndersjæl 

du  satte  livet  på  en  fjæl,   — 

da  strøg  det  gennem  mangt  et  sind 

snart  koldt,  snart  varmt,  som  sol  og  vind, 

da  ringed  det  som  klokkeklemt  —  — 

(sænker  slemmen. | 

Imorgen,  kanske,  er  det  glemt; 
da  firer  vi  det  løftningsflag, 
du  hejste  over  os  idag. 

HENRIK    1I1SEKS    SAMLEDE    VÆRKER.      III. 

BRAND. 

Hvor  kraft  ej  er,   der  er  ej  kald. 

(hårdt.) 

Kan  ej  du  være,  hvad  du  skal,    — 
så  vær  alvorligt,  hvad  du  kan; 
vær  helt  og  holdent  muldets  mand. 

MANDEN 

(ser  en  stund  på  ham  og  siger): 

Ve  dig,  som  slukte,  da  du  gik; 
ve  os,  som  så  et  øjeblik! 

(han  går;  de  øvrige  følger  stille  efter.) 

BRAND 

(ser  længe  efter  dem). 

En  for  en  med  bøjde  nakker 

går  den  stille  klynge  hjem. 

Sindet  sturer,  foden  sakker, 

staver  tungt  og  træt  sig  frem; 

hver  af  dem  med  tungsinds  lader 

går  som  truet  af  et  ris, 

går,  som  menneskenes  fader 

dreven  ud  af  Paradis,   — 

går,  som  han,  med  skyldslørt  tinding,  — 

ser,  som  han,  i  mørkets  gab,   — 

bær,  som  han,  sin  kundskabs  vinding,    — 

bær,  som  han,  sin  blindheds  tab; 

Mennesket  jeg  kækt  har  villet 

skabe  nyt  og  helt  og  rent;    — 

der  er  værket,   —   brødens  billed, 

ikke  Guds,  som  det  var  ment.   — 

Ud  herfra  til  større  vidder; 

her  er  rum  ej  for  en  ridder! 

(vil  gå,  men  standser,  idet  han  ser  agnes  ved  stranden.) 

Se,  hvor  lyttende  hun  sidder, 
som  om  her  var  saner  i  luften. 

Lyttende  hun  sad  i  baden, 
da  den  skar  de  rørte  vande,   — 
lyttende  hun  holdt  i  tuften,    — 
lyttende  hun  havråksfraden 
rysted  af  sin  klare  pande. 
Det  ser  ud  som  hørslen  bytted 
plads  og  hun  med  øjet  lytted. 

(nærmer  sig.) 

Unge  pige,  er  det  fjordens 
krumme  vej,  som  synet  følger  —  ? 

AGNES 

(uden  at  vende  sig). 

Hverken  fjordens  eller  jordens; 

begge  sig  for  synet  dølger. 

Men  en  større  jord  jeg  skimter; 

skarpt  mod  luften  står  dens  runding; 

have  ser  jeg,  floders  munding; 

solblink  gennem  tågen  glimter. 

Jeg  ser  slaglys,  luerøde, 

legende  om  skyslørt  tinde, 

ser  en  umålt  ørkens  øde. 

Store  palmer  står  derborte, 

svajer  i  de  hvasse  vinde, 

kaster  bag  sig  skygger  sorte. 

Intet  livstegn  er  at  finde; 

det  er  ligt  en  jord,  som  skabes; 

og  jeg  hører  røster  runge, 

og  jeg  hører  stemmer  tolke: 

nu  du  frelses  eller  tabes; 

gør  dit  værk,  det  ansvarstunge;   — 

denne  jord  skal  du  befolke! 

BRAND 

(reven  med). 

Sig,  hvad  mer  du  ser! 

5* 

AGNES 

(lægger  hånden  på  brystet). 

Herinde 
kan  jeg  kende  kræfter  ulme, 
kan  jeg  føle  floder  svulme, 
kan  jeg  se  en  dagning  rinde. 
Hjertet,  lig  en  verden,  vider 
stort  sig  ud  til  alle  sider, 
og  jeg  hører  stemmer  tolke: 
denne  jord  skal  du  befolke! 
Alle  tanker,  som  skal  komme, 
hver  en  gerning,  som  skal  gøres, 
vågner,  hvisker,  ånder,  røres, 
som  om  fødslens  stund  var  omme; 
og  jeg  aner  mer  end  øjner 
ham,  som  ovenom  sig  højner, 
føler  at  han  skuer  ned 
fuld  af  sorg  og  kærlighed, 
lys  og  mild  som  morgenrøden, 
og  bedrøvet  dog  til  døden; 
og  jeg  hører  røster  runge: 
nu  du  skabe  skal  og  skabes; 
nu  du  frelses  eller  tabes;   — 
gør  dit  værk,  det  ansvarstunge! 

BRAND. 

Indad;  indad!    Det  er  ordet! 
Did  går  vejen.    Der  er  sporet. 
Eget  hjerte,   —   det  er  kloden, 
nyskabt  og  for  Gudsliv  moden; 
der  skal  viljegribben  dødes, 
der  den  nye  Adam  fødes. 
Lad  så  verden  gå  sin  gang 
under  trældom  eller  sang;    — 
men  ifald  vi  fiendtligt   mødes,    — 

hvis  mit  værk  den  knuse  vil,   — 
da,  ved  himlen,  slår  jeg  til! 
Plads  på  hele  jordens  hvælv 
til  at  være  helt  sig  selv,   — 
det  er  lovlig  ret  for  manden, 
og  jeg  kræver  ingen  anden! 

(tænker  still»  en  stund  og  siger:) 

Være  helt  sig  selv!    Men  vægten 
af  ens  arv  og  gæld  fra  slægten? 

(standser  og  ser  ud.) 

Hvem  er  hun,  som  jordvendt  kommer 
klavrende  opover  bakken, 
kroget,  ludende  med  nakken? 
For  at  puste  må  hun  stå, 
støtter  sig  for  ej  at  slingre, 
griber  med  de  magre  fingre 
hvast  i  sine  dybe  lommer, 
som  en  skat  hun  slæbte  på. 
Om  den  visne  benrad  slænger 
stakken,  som  en  fjærhams  lægg; 
hånden  krummer  sig  som  tænger; 
hun  er  ørnen  lig,  der  hænger 
spigret  på  en  stabbursvæg. 

(pludselig  angst.) 

Hvilket  iskoldt  barneminde, 
hvilket  gufs  fra  hjem  og  fjord 
drysser  rim  om  denne  kvinde,   — 
drysser  værre  rim  herinde   —    —  ? 
Nådens  Gud!    Det  er  min  moer! 

BRANDS    MODER 
(kommer  opover,  standser  halvvejs  synlig  i  bakken,  holder  hånden  skyg- 
gende over  ejnene  og  ser  sig  om). 

Her,  har  de  sagt,  han  var. 

(kommer  nærmere.) 

Den  onde 
ta'e  solen,  —  hun  gør  halvt  mig  blind! 
Søn,  er  det  dig? 

BRAND. 

Ja. 

MODEREN 
(gnider  øjnene). 

Hu;  det  skin, 
det  brænder  en  i  synet  ind; 
en  kan  ej  skille  prest  fra  bonde. 

BRAND. 

Derhjemme  så  jeg  aldrig  sol 
fra  løvet  faldt  til  gøgen  gol. 

MODEREN 

(ler  stille). 

Nej,  der  er  godt.  Der  blir  en  frossen, 
som  istap-kallen  over  fossen. 
En  blir  så  stærk,  at  hvadsomhelst 
en  tør.    —   og  tror  sig  endda  frelst. 

BRAND. 

Goddag.    Farvel.    Min  tid  er  knap. 

MODEREN. 

Ja,  du  har  altid  været  rap. 

Som  gut  du  stunded  bort  herfra   — 

BRAND. 

At  bort  jeg  foer,  dig  tyktes  bedst. 

MODEREN. 

Ja,  det  var  skelligt  nu  som  da; 
det  trængtes  vel  at  du  blev  prest. 

(betrngler  ham  nærmere.) 

Hm,  han  er  vokset  stærk  og  stor. 
Men  agt  nu  bare  på  mit  ord,    — 
vær  våer  om  livet! 

BRAND. 

Er  det  alt? 

MODEREN. 

Ja,  livet?    Ja,  hvad  er  der  mere? 


Jeg  mener:  rådet,   som  nu  faldt, 
er  det  det  hele? 

MODEREN. 

Véd  du  flere, 
så  brug  dem  som  du  vil.    Men  livet, 
berg  det  for  mig;  jeg  har  det  givet. 

(vred.) 

Det  spørges  vidt,  hvad  du  har  øvet; 
og  det  har  gjort  mig  ræd  og  skræmt. 
Tilfjords  idag!    Du  kunde  røvet, 
hvad  du  for  min  skyld  skulde  gemt. 
Du  er  den  eneste  i  slægten. 
Du  er  min  søn,   mit  kød  og  blod. 
Du  slutter  af,  som  tagryg-lægten, 
det  hus,  jeg  tømred,  fod  for  fod. 
Hold  fast;  stå  stærk;  bær  lange  tider! 
Vær  våer  om  livet!    Aldrig  svigt! 
At  leve  er  en  arvings  pligt,   — 
og  du  blir  min  —  engang  —  omsider  — 


Så?    Derfor  er  det,  at  du  kommer 
og  søger  mig  med  fyldte  lommer? 

MODEREN. 

Søn,  er  du  gal! 

(viger  tilbage.) 

Kom  ikke  nær! 
Bliv  stående!    Jeg  slår  med  staven! 

(roligere.) 

Hvad  mente  du  med  det?  —  Hør  her! 

Jeg  ældes  år  for  år;  det  bær 

sent  eller  tidligt  frem  mod  graven; 

så  får  du  alt,  hvad  jeg  har  ejet; 

det  ligger  tællet,  målt  og  vejet.   — 

Jeg  har  ej  på  mig!   —   Hjemme  ligger 

det  hele.    Det  er  ikke  stort; 

men  den,  som  får  det,  er  ej  tigger.  — 

Stå  der  du  står!    Kom  ej  herbort!  — 

Jeg  lover  dig,  jeg  skal  ej  putte 

i  sprækker  eller  grave  ned 

en  hvid  på  noget  ukendt  sted,   — 

ej  gemme  noget  under  stene, 

i  muren,  under  gulvets  fjæl;   — 

du,  sønnen  min,  får  arven  hel; 

altsammen  går  til  dig  alene. 

BRAND. 

På  visse  vilkår? 


På  det  ene, 
at  ej  du  skal  med  livet  rutte. 
Hold  ætten  oppe,  søn  for  søn; 
jeg  kræver  ingen  anden  løn. 
Og  sørg  så  for,  at  intet  spildes,    - 
at  intet  deles  eller  skilles;  — 
øg,  eller  ikke,  hvad  du  får; 
Men  gem  det,  gem  det  år  for  år! 


i;:, 

BRAND 

(efler  et  kort  ophold). 

En  sag  får  klares  mellem  os. 
Jeg  har  fra  gut  af  vist  dig  trods;   — 
jeg  var  ej  søn,  du  var  ej  moer, 
til  du  blev  grå  og  jeg  blev  stor. 

MODEREN. 

Jeg  kræver  ikke  klap  og  smek. 

Vær  som  du  vil;  jeg  er  ej  vek. 

Vær  hård,  vær  strid,  vær  istapkold,  — 

det  kløver  ej  mit  bringeskjold; 

gem  blot  din  arv,  —  om  død  og  gold, 

når  kun  den  er  i  slægtens  vold! 

BRAND 
(går  et  skridt  nærmere). 

Og  hvis  jeg  tvertom  fik  isinde 
at  strø  den  ud  for  alle  vinde? 

MODEREN 

(tumler  tilbage). 

Strø  ud,  hvad  gennem  trældoms-år 
har  krøgt  min  ryg  og  blegt  mit  hår! 

BRAND 

(nikker  langsomt). 

Strø  ud. 

MODEREN. 

Strø  ud!    Hvis  det  du  gør, 
for  vinden  ud  min  sjæl  du  strør! 


Og  hvis  jeg  gør  det  lige  vel? 

Hvis  ved  din  seng  jeg  står  en  kveld, 

når  lys  er  foran  lejet  sat, 
når  du  med  salmebog  i  hænder 
skal  sove  dødens  første  nat,  — 
hvis  da  jeg  gramser,  famler,  kender, 
hvis  frem  jeg  finder  skat  for  skat,  — 
hvis  jeg  taer  lyset,  hvis  jeg  tænder  —  ? 

MODEREN 
(nærmer  sig  i  spænding). 

Hvor  har  du  denne  tanke  fra? 

BRAND. 

Hvorfra?    Skal  jeg  fortælle? 

MODEREN. 

Ja! 

BRAND. 

Ifra  et  barndomseventyr, 
som  aldrig  af  mit  minde  flyr, 
som  skræmmer  sjælen,  lig  et  ar 
ifra  et  helet  hareskar. 
Det  var  en  høstkveld.    Død  var  faer, 
og  du  lå  syg.    Jeg  sneg  mig  ind, 
hvor  han  lå  bleg  i  vokslysskin. 
Jeg  stod  og  stirred  fra  en  krog, 
og  så  han  holdt  en  salmebog; 
mig  undred  mest  den  dybe  dvale, 
og  hvi  hans  håndled  var  så  smale; 
jeg  kendte  lugt  af  kuldslået  lin;  — 
da  hørte  jeg  på  gangen  trin;  — 
ind  kom  en  kvinde,  så  mig  ej,  — 
hun  gik  til  sengen  rakt  sin  vej. 
Hun  gav  sig  til  at  gramse,  rode; 
først  flytted  hun  den  dødes  hode, 
så  tråk  hun  frem  en  bundt,  så  flere,  — 
hun  tælled,  hvisked:  mere,   mere! 

Så  grov  hun  ud  af  sengens  puder 

en  pakke,  bunden  til  med  knuder; 

hun  rev,  hun  hugg  med  ilske  hænder, 

hun  bed  den  op  med  sine  tænder. 

Hun  grov  påny.    Hun  hitted  flere. 

Hun  tælled,  hvisked:  mere,  mere! 

Hun  græd,  hun  bad,  hun  jamred,  svor; 

hun  vejred  efter  gemslers  spor,  — 

og  fandt  hun,  —  fluks  med  jublens  angst 

hun  skød,  som  falken,  på  sin  fangst. 

Tilslut  var  hver  en  lønkrog  tømt; 

hun  gik  af  stuen  som  en  dømt; 

hun  svøbte  fundet  i  en  pjalt 

og  stønned  stilt:  så  det  var  alt! 

MODEREN. 

Mit  krav  var  stort,  mit  fund  var  skralt; 
og  det  var  mer  end  dyrt  betalt. 


Det  blev  dig  dyrere  endda; 
mit  sønnesind  det  stjal  dig  fra. 

MODEREN. 

Lad  gå.    Det  er  jo  gammel  brug 
at  købe  gods  for  sind  og  hug. 
Jeg  gav  fra  først  en  større  pris; 
jeg  tror,  jeg  gav  mit  livs  forlis. 
Jeg  noget  gav,  som  nu  er  slukt;  — 
det  står  mig  for  som   lys  og  flugt. 
som  noget  både  dumt  og  smukt;  — 
jeg  gav,  hvad  knapt  jeg  længer  véd;  — 
folk  kaldte  det  for  kærlighed.  — 
Jeg  mindes  godt,  min  strid  var  svar; 
jeg  mindes  godt  det  råd  fra  faer: 
glem  husmandsgutten;  tag  den  anden; 

agt  ikke  på  hans  visne  krop; 

det  er  en  karl  med  kløgt  i  panden; 

han  øger  ejet  dobbelt  op!  — 

Jeg  tog  ham,  men  fik  skam  til  tak. 

Til  dobbelt  op  han  aldrig  rak. 

Men  siden  har  jeg  slæbt  og  slidt, 

så  nu  der  fattes  ikkun  lidt. 

BRAND. 

Og  mindes  du,   så  nær  din  grav, 
at  sjælen  du  på  købet  gav? 

MODEREN. 

At  det  jeg  mindes,  vistes  bedst, 
da  sønnen  min  blev  sat  til  prest. 
Når  timen  kommer,  for  min  tarv 
du  sørge  skal  til  tak  for  arv. 
Jeg  ejer  både  fast  og  løst; 
du  ejer  ord  og  magt  og  trøst. 


Så  klog  du  er,  du  så  dog  fejl, 
da  mig  du  så  i  hjemmets  spejl. 
Der  gives  fler  langs  li  og  led 
med  slig  forældrekærlighed ;  — 
I  ser  i  barnet  en  forvalter 
for  husets  efterladte  pjalter; 
af  evigheden  går  et  skær 
forbi  jer  tanke  hist  og  her; 
I  griber  efter  den  og  mener 
I  tingen  er  på  livet  nær, 
når  æt  og  arv  I  sammengrener, 
at  døden  I  med  livet  ener, 
at  evighed  som  sum  I  får 
af  sammenlagte  rækker  år. 

MODEREN. 

Gransk  ikke,  søn,  din  moders  sind, 
men  tag  din  arv,  når  den  blir  din. 


Og  gælden? 

MODEREN. 

Gælden?    Hvilken  gæld? 
Der  er  ej  nogen  gæld. 

BRAND. 

Nu  vel; 
men  hvis  der  var,  —  jeg  måtte  svare 
til  hvert  et  skyldbrev,  alting  klare. 
Søns  sag  det  er,  at  alle  krav 
sker  fyldest  på  hans  moders  grav; 
var  huset  tomt,  når  jeg  det  tog,  — 
jeg  arved  dog  din  skyldnerbog. 

MODEREN. 

Så  byder  ingen  lov. 


Ej  den, 
som  skreven  er  med  blæk  og  pen; 
men  i  hvert  ærligt  sønnesind 
en  anden  lov  står  ristet  ind,  — 
og  denne  lov  skal  fyldest  ske. 
Forblindede,  lær  dog  at  se! 
Guds  bo  på  jord  har  du  forringet, 
dit  sjælelån  har  du  forødt, 
det  billed,  hvori  du  blev  født, 
har  du  med  dyndets  skimmel  dækt; 
den  ånd,   som  engang  var  bevinget, 
har  du  i  myldret  vingestækt. 

Det  er  din  gæld.    Hvor  vil  du  hen, 
når  Herren  kræver  sit  igen? 

MODEREN 

(sky). 

Hvor  jeg  vil  hen?    Hvor  hen? 


Frygt  ej; 
din  søn  taer  al  din  gæld  på  sig. 
Gudsbilledet,   som  du  har  plettet, 
i  mig  skal  rejses  viljetvættet! 
Gå  du  kun  trøstig  til  de  døde. 
Gældbunden  sover  ej  min  moer;  — 
jeg  klarer  gælden. 

MODEREN. 

Gæld  og  brøde? 

BRAND. 

Din  gæld.    Kun  den;  mærk  vel  mit  ord. 
Din  sjælegæld  din  søn  skal  klare; 
men  for  din  synd  må  selv  du  svare. 
Den  sum  af  menneske,  som  blev 
forskingret  i  en  jordtræls  stræv, 
kan  indtil  sidste  rest  og  hvid 
betales  ved  en  andens  id; 
men  at  den  ødtes,  det  er  brøden; 
for  den  er  anger   —   eller  døden! 

MODEREN 

(urolig). 

Det  er  nok  bedst  jeg  kommer  hjem 

i  skyggen  under  bræens  brem; 

her  skyder  giftig  tankegrøde 

i  dette  klumre  solskins  skær; 

en  blir  af  duften  næsten  svimmel. 

BRAND. 

Søg  skyggen  du;  jeg  er  dig  nær. 
Og  drages  du  mod  lys  og  himmel, 
og  stunder  du  imod  et  møde, 
da  skik  mig  bud  og  jeg  skal  komme. 

MODEREN. 

Ja,    du  med  dine  straffedomme ! 


Nej,  varm  som  søn  og  mild  som  prest 
jeg  værger  dig  mod  rædslens  blæst; 
med  sang  jeg  ved  dit  lejes  fod 
skal  svale  svien  i  dit  blod! 

MODEREN. 

Det  lover  du  med  hånd  og  mund? 

BRAND. 

Jeg  kommer  i  din  angers  stund. 

(nærmere  ved  hende.) 

Men  vilkår  sætter  jeg,  som  du. 
Alt,  hvad  til  jord  dig  binder  nu, 
skal  du  frivilligt  kaste  af 
og  skride  nøgen  mod  din  grav. 

MODEREN 

(slår  vildt  imod  lunn'. 

Byd  ilden  skilles  fra  sin  hede, 
sne  fra  sin  frost,  sjø  fra  sin  væde! 
Slå  af! 

BUAND. 

Kast  midtfjords  barn  af  baden, 
og  bed  at  Gud  vil  signe  dåden. 

MODEREN. 

Kræv  anden  bod;  kræv  sult  og  tørst, 
Men  ikke  det,  som  tykkes  størst! 

BRAND. 

Går  end  det  største  udenom, 
al  resten  mildner  ej  hans  dom. 

MODEREN. 

Jeg  lægger  sølv  i  kirkeblok! 

BRAND. 

Alt? 

MODEREN. 

Søn,  er  meget  ikke  nok? 


For  dig  er  intet  bodsværk,  før, 
som  Hjob  på  askens  hob,  du  dør. 

MODEREN 
(vrider  hænderne). 

Mit  liv  forspildt,  min  sjæl  forstødt; 
om  stakket  tid  mit  gods  forødt! 
Så  hjem  og  kryste  tæt  i  favn 
alt,  hvad  af  mit  endnu  bær  navn! 
Mit  gods,  mit  smertens  barn,  mit  gods, 
for  dig  jeg  rev  mit  bryst  tilblods;  — 
nu  hjem  og  græde  som  en  moer 
ved  vuggen  for  sit  syge  noer.  — 
Hvi  blev  min  sjæl  da  født  i  kød, 
når  kødets  elsk  er  sjælens  død?  — 
Bliv  nær  mig,  prest!  —  jeg  véd  ej  nu 
hvad  sind  jeg  får  i  timens  gru. 
Må  alting  jeg  ilive  miste,  — 
jeg  vil  dog  vente  til  det  sid  ste. 

(g&r.) 

BRAND 

(ser  efter  hende). 

Ja,  din  søn  skal  nær  sig  holde, 
bie  på  din  bodsstunds  bud, 
varme  op  din  gamle  kolde 
hånd,  så  fort  den  rækkes  ud. 

(går  nedover  til  agnes.) 

Kvelden  blev  ej  morgnen  lig. 
Da  stod  sind  og  hug  til  krig; 
fjernt  jeg  hørte  slagsang  klinge, 
vredens  sverd  jeg  vilde  svinge, 
knuse  løgnen,  dræbe  trolde, 
klemme  verden  mellem  skjolde. 

AGNES 
(har  vendt  sig  om  og  ser  lyst  op  til  ham). 

Morgnen  var  mod  kvelden  bleg. 
Da  jeg  vilde  løgn  og  leg, 
vilde  vinde,  vilde  skabe, 
hvad  min  vinding  var  at  tabe. 

BRAND. 

Stærke  drømme,  fagre  drømme, 
kom  i  flok  som  vilde  svaner, 
løfted  mig  på  brede  vinger. 
Udåd  så  jeg  mine  baner;  — 
slægtens,  tidens  skyldbetvinger 
stævned  stor  på  støjens  strømme. 
Kirkeprocessioners  pragt, 
hymner,  virak,  silkefaner, 
gyldne  skåler,  sejersange, 
løftnings-jublen  fra  de  mange, 
lyste,  om  mit  livsværk  lagt.  — 
Alt  lå  lokkende  og  rigt;  — 
men  det  hele  var  et  digt, 

kun  et  viddens  glimmersyn, 
halvt  i  solblink,  halvt  i  lyn.  — 

Nu  jeg  står,  hvor  gråt  det  kvælder 
længe  førend  dagen  hælder,  — 
står  imellem  urd  og  sund, 
udestængt  fra  verdensvrimlen, 
med  en  strime  kun  af  himlen,  — 
men  jeg  står  på  hjemmets  grund. 
Sunget  er  mit  søndagsdigt; 
a  f  må  vingehesten   sadles; 
men  jeg  ser  et  større  mål, 
end  en  dyst  med  ridderstål,  — 
slidets  dagværk,  yrkets  pligt, 
skal  til  søndagsgerning  adles. 

AGNES. 

Og  hin  Gud,  som  skulde  falde? 


Han  skal  falde  ligefuldt,  — 
men  i  løndom,  dulgt  og  skjult, 
ikke  åbenlyst  for  alle. 
Grant  jeg  ser,  at  fejl  jeg  tolked 
frelsens  helsebod  for  folket. 
Ingen  bramfuld  storværkshandling 
løfter  slægten  til  forvandling; 
vækkelsen  af  rige  evner 
bøder  ej  dens  sjælerevner. 
Det  er  viljen,  som  det  gælder! 
Viljen  frigør  eller  fælder, 
viljen,  hel,  i  alt  det  spredte, 
i  det  tunge  som  det  lette.  — 

v«nder  sig  indover  mod  bygden,  hvor  aftenskyggerne  begynder  at  falde.) 

Kom  da,  mænd,  som  vandrer  sløve 
i  min  hjembygds  lukte  dale;  — 
sjæl  mod  sjæl  i  tomandstale 
vil  vort  lutringsværk   vi  prøve, 
halvhed  fælde,  løgnen  døve, 
vække  viljens  unge  løve! 
Hånd  om  hakken,  som  om  sverdet, 
enes  kan  med  mandeværdet; 
ét  er  målet,  —  det  at  blive 
tavler,  hvorpå  Gud  kan  skrive. 

(Han  vil  gå.     ejnar  moder  ham.) 
EJNAR. 

Stands  og  giv  mig,  hvad  du  tog! 

BRAND. 

Er  det  hende?    Der  hun  sidder. 

EJNAR 

(til    AGNES). 

Vælg  imellem  lyse  vidder 
og  den  skumle  sorgens  krog! 


Jeg  har  intet  valg  at  gøre. 

EJNAR. 

Agnes,  Agnes,  lån  mig  øre! 
Kom  ihug  den  gamle  lære : 
let  at  løftes,  tungt  at  bære. 

AGNES. 

Gå  med  Gud,  du  fagre  frister; 
jeg  skal  bære  til  det  brister. 

EJNAR. 

Tænk  på  alle  dine  kære! 

AGNES. 

Hils  til  syskend,  hils  til  moer; 
brev  jeg  skikker,  får  jeg  ord. 


Ude  på  de  blanke  vande 
skær  de  hvide  sejl  fra  strand;  - 
længsler  lig  på  drømfyldt  pande, 
høje,  perlestænkte  stavne, 
jager,  flygter,  for  at  havne 
fjernt  ved  et  forgættet  land! 

AGNES. 

Sejl  i  vester  eller  øster;  — 
tænk  på  mig  som  en  begravet. 

EJNAR. 

Agnes,  følg  mig  som  en  søster! 

AGNES 
(ryster  på  hovedet). 

Mellem  os  er  verdenshavet. 

EJNAR. 

0,  så  hjem  da  til  din  moer! 

AGNES 
(stille). 

Ej  fra  lærer,  ven  og  broer. 

BRAND 

(kommer  et  skridl  nærmere). 

Unge  kvinde,  vogt  dig  vel. 
Klemt  imellem  fjeld  og  fjeld, 
skygget  om  af  tag  og  tinde, 
stængt  i  revnens  halvnat  inde, 
skal  mit  liv  fra  nu  af  rinde 
som  en  stur  Oktoberkveld. 

AGNES. 

Mørket  skræmmer  ikke  længer; 
stjernen  gennem  skyen  trænger. 

BRAND. 

Husk,   at  jeg  er  streng  i  kravet, 
fordrer  intet  eller  alt; 
hvis  på  vejen  fra  du  faldt, 
var  dit  liv  som  slængt  i  havet. 
Ingen  prutningsmon  i  nøden, 
ingen  eftergivt  i  brøden;  — 
strækker  ikke  livet  til, 
må  du  villigt  gå  i  døden ! 

EJNAR. 

Flygt  fra  dette  vilde  spil! 
Slip  den  mørke  lovens  mand; 
lev  det  liv,  du  véd,  du  kan! 

BRAND. 

Vælg;  —  du  står  på  vejens  skille. 

(gilr.) 
EJNAR. 

Vælg  imellem  storm  og  stille ! 
Valget  mellem  gå  og  bliv 

valg  er  mellem  fryd  og  sorgen, 
valg  imellem  nat  og  morgen, 
valg  imellem  død  og  liv! 

AGNES 

(rejsor  sig  og  siger  langsomt)! 

Ind  i  natten.    Gennem  døden.  — 
Bagom  dæmrer  morgenrøden. 

(Hun  følger  efter,  hvor  iikand  gik.    ejnar  ser  en  stund  som  fortubl  efter 
hende,  bøjer  hovedet  og  går  udover  mod  fjorden  igen.) 


TREDJE  AKT. 


(Tre  år  senere.    En  liden  have  ved  prestegarden.    Høj  fjeldvæg  ovenfor, 
stengærde  omkring.    Fjorden  ligger  trang  og  lukket  i  baggrunden.    Hus- 
døren går  ud  til  haven.     Ettermiddag.) 

(brand  står  på  trappen  udenfor  huset,    agnes  sidder  pi  trinet  nedenfor.) 
AGNES. 

Min  elskte  husbond,  atter  foer 
dit  øje  angstfuld  over  fjord   — 


Jeg  venter  hud. 


BRAND. 
AGNES. 

Du  er  urolig! 


BRAND. 

Jeg  venter  hud  ifra  min  moer. 
Tre  år  har  nu  jeg  ventet  trolig 
det  bud,  som  aldrig  blev  mig  hragt. 
Imorges  blev  for  visst  mig  sagt, 
at  hendes  time  snart  er  omme. 

AGNES 

(sagte  og  kærligt). 

Brand,  uden  bud  du  skulde  komme. 

BRAND 

(ryster  på  hovedet). 

Har  hun  ej  anger  for  sin  brøst, 
jeg  véd  ej  ord,  jeg  har  ej  trøst. 

AGNES. 

Hun  er  din  moer. 

BRAND. 

Jeg  har  ej  ret 
at  dyrke  guder  i  min  æt. 

AGNES. 

Brand,   du  er  hård! 

BRAND. 

Mod  dig? 


0,  nej! 

BRAND. 

Jeg  spade  dig  en  trængsels-vej. 

AGNES 
(smiler). 

Det  slog  ej  ind;  du  har  ej  holdt 
dit  ord. 

BRAND. 

Jo,  her  er  hvast  og  koldt; 
her  bleges  skæret  på  din  kind; 
det  isner  i  dit  veke  sind. 
Vort  hus  er  ingen  trivsel  ved; 
det  ligger  midt  i  urd  og  skred. 

AGNES. 

Her  ligger  det  desmere  trygt. 
Så  yderligt  har  bræen  bygt, 

at  når  ved  løvspræts-tid  den  går, 
den  skrider  udenover  os, 
og  prestehuset  urørt  står, 
som  inde  i  en  hulfalds-fos. 

BRAND. 

Og  sol,  som  aldrig  rækker  hid. 

AGNES. 

Den  danser  jo  så  varm  og  blid 
på  bergets  skulder  bent  imod. 

BRAND. 

Tre  uger,  ja,   —   ved  sommertid,   — 
men  vinder  aldrig  til  dets  fod. 

AGNES 

(ser  visst  på  ham,  rejser  sig  og  siger): 

Brand,  der  er  ét,  som  gør  dig  ræd! 

BRAND. 

Nej,  dig! 

AGNES. 

Nej,  dig! 


en  løndomsfuld. 


BRAND. 

Du  bær  en  gru, 

AGNES. 

Brand,  også  du! 


BRAND. 

Du  svimler,  som  ved  stupets  bredd! 
Tal  ud!    Nævn  alt! 

AGNES. 

Jeg  stundom  skalv  —  — 

(stand  se  r.) 


BRAND. 

Du  skalv!    Hvem  skalv  du  for? 

AGNES. 


BRAND. 

For  Alf? 


For  Alf. 


AGNES. 

Du  også! 

,  BRAND. 

Stundom,  ja! 
Men  nej,  han  tåges  os  ej  fra! 
Gud  er  jo  god!    Min  lille  gut 
sig  vokser  stor  og  stærk  tilslut. 
Hvor  er  han  nu? 

AGNES. 

Han  sover. 


BRAND 

(ser  ind  genuem  doren) 


Se; 


han  drømmer  ej  om  sot  og  ve; 
den  lille  hånd  er  trind  og  rund   - 

AGNES. 

Dog  bleg. 

BRAND. 

Ja  bleg;   men  det  går  over. 

AGNES. 

Hvor  sødt  og  kvægende  han  sover. 

BRAND. 

Gud  signe  dig;  sov  nu  dig  sund! 

(lukker  døren.) 

Med  dig  og  ham  blev  lys  og  fred 
om  alt  mit  kaldsværk  sænket  ned; 
hver  sorgens  stund,  hver  gerning  svær, 
blev  let  at  bære  mellem  jer; 
hos  dig  mig  aldrig  modet  sveg, 
mig  styrke  gav  hans  barneleg. 
Mit  kald  jeg  tog  som  martyrdom; 
men  se,  hvor  alt  har  vendt  sig  om, 
hvor  held  har  fulgt  mig  på  min  færd  - 

AGNES. 

Ja,  Brand;  men  du  er  heldet  værd. 
0,  du  har  kæmpet,  lidt  og  stridt,  — 
har  døjet  ondt,  har  slæbt  og  slidt;  — 
jeg  véd,  at  stilt  du  blod  har  grædt  — 

BRAND. 

Ja  vel;  men  alt  mig  tyktes  let; 
med  dig  drog  kærligheden  ind, 
som  solklar  vårdag  i  mit  sind. 
Den  havde  før  jeg  aldrig  kendt; 
ej  faer,  ej  moer  den  havde  tændt; 
de  dulmed  helst  den  flyvegnist, 
som  sprang  af  asken  her  og  hist. 
Det  var  som  al  den  sum  af  mildt, 
jeg  havde  båret  dulgt  og  stilt, 
blev  sparet  til  en  glorie-glød 
om  ham  og  dig,  min  hustru  sød! 


AGNES. 

Ej  os  alene;  alle  dem, 

som  nu  er  lemmer  af  vort  hjem, 

hver  sorgens  søn,  hver  nødens  broer, 

hvert  barn,  som  græd,  hver  moer,  som  led, 

et  kvægsomt  sæde  finder  ved 

dit  hjertes  fulde,  rige  bord. 

BRAND. 

Men  gennem  dig   og  ham.    I  to 
slog  mildheds-åndens  himmelbro. 
Ej  nogen  sjæl  kan  alle  favne, 
hvis  ikke  først  han  elsked  én; 
jeg  måtte  længte,  måtte  savne, 
så  hjertet  hærded  sig  til  sten   — 

AGNES. 

Og  dog   —   din  kærlighed  er  hård; 
den,  som  du  klappe  vil,  du  slår. 

BRAND. 

Dig,  Agnes? 

AGNES. 

Mig?    0  nej,   du  kære; 
let  var,  hvad  mig  du  bød  at  bære;   — 
men  mangen  sjæl  ifra  dig  faldt 
ved  kravet:  intet  eller  alt! 


Hvad  verden  kalder  kærlighed, 
jeg  ikke  vil  og  ikke  véd. 
Guds  kærlighed  jeg  kender  til, 
og  den  er  ikke  vek  og  mild; 
den  er  til  dødens  rædsel  hård, 
den  byder  klappe,  så  det  slår. 
Hvad  svarte  Gud  i  oljelunden, 

da  sønnen  lå  i  sved  og  skræk 

og  bad  og  bad:  tag  kalken  væk! 

Tog  han  ham  smertens  kalk  fra  munden? 

Nej,  barn,  den  måtte  ud  til  bunden. 

AGNES. 

0,  målt  med  slig  en  målestok, 
er  dømt  al  jordens  sjæleflok. 

BRAND. 

Ej  nogen  ved,  hvem  dommen  når; 

men  i  en  evig  ildskrift  står: 

vær  tro  til  prøvens  sidste  slutning, 

livskronen  vindes  ej  ved  prutning! 

Ej  nok,  i  angstens  sved  at  bades; 

du  må  igennem  martrens  ild. 

At  ej  du  kan,  dig  visst  forlades,    — 

men  aldrig  at  du  ikke  vil. 

AGNES. 

Ja,  det  skal  være,  som  du  siger. 

0,  løft  mig,  løft  mig,  hvor  du  stiger; 

led  mig  mod  dine  høje  himle; 

stærk  er  min  hug,  men  sløvt  mit  mod; 

tidt  angst  mig  slår,  mig  tykkes  svimle, 

og  træt  og  jordtung  er  min  fod. 

BRAND. 

Se,  Agnes,  for  den  hele  hjord 
er  kravet:  ingen  fejg  akkord! 
1  alt  sit  værk  en  mand  er  dømt, 
hvis  halvt  det  øves  og  på  skrømt. 
Den  lære  skal  til  lovbud  hæves, 
ej  gennem  ord,  men  ved  at  leves. 

AGNES 
(kaster  sig  om  hans  hals). 

Jeg  går,  hvor  du  har  foden  sat! 

BRAND. 

For  to   er  ingen  klev  for  brat. 

(doktoren   er   konimen   nedover  vejen  og  standser  udenfor  havegærdet.) 
DOKTOREN. 

Hej,  øves  leg  af  kælne  duer 
på  disse  ørkenbrune  tuer! 

AGNES. 

Min  gamle  doktor,  er  du  her! 
0,  kom  dog  indom! 

(lober  ned  og  itbner  havegrinden.) 
DOKTOREN. 

Ej  til  jer! 
Du  véd  jo  godt,  at  jeg  er  vred. 
At  knytte  sig  til  sligt  et  sted, 
hvor  viddens  vejr  og  vintrens  vind 
skær  iskoldt  gennem  sjæl  og  skind  — ! 


Ej  gennem  sjælen. 

DOKTOREN. 

Ikke?     Nå! 
Nej-nej,  det  lader  næsten  så. 
Det  synes,  som  jer  hastværks-pagt 
står  lige  fuldt  og  fast  ved  magt, 
skønt  ellers,   efter  gammel  skik, 
en  skulde  tro,  at  fort  forgik, 
hvad  skabt  blev  i  et  øjeblik. 

AGNES. 

Et  solskærs  kys,   et  klokkeslag, 
kan  vække  for  en  sommerdag. 

DOKTOREN. 

Farvel.    Jeg  ventes  hos  en  syg. 


BRAND. 


Min  moer? 


Nu  ikke. 


DOKTOREN. 

Ja.     Skal  De  samme  vej? 

BRAND. 
DOKTOREN. 

Var  der  kanske? 

BRAND. 

Nej. 

DOKTOREN. 

Prest,  De  er  hård.     I  sludd  og  fyg 
jeg  sled  mig  over  vidden  frem, 
skønt  godt  jeg  véd,  hun  er  af  dem, 
der  lønner  som  et  fattiglem. 

BRAND. 

Gud  signe  Deres  kløgt  og  flid. 
Let,  om  De  kan,  den  tunge  strid. 

DOKTOREN. 

Min  vilje  signe  han;  jeg  kom, 
så  fort  i  nød  det  spurgtes  om. 

BRAND. 

Dem  har  hun  budsendt;  jeg  er  glemt; 
jeg  venter,  venter  hjerteklemt. 

DOKTOREN. 

Kom  uden  bud!    , 


BRAND. 

Før  bud  hun  sender, 
jeg  intet  hverv  dernede  kender. 

DOKTOREN 

(til  agnes). 

Du  veke  stakkel,  som  blev  lagt 
i  slige  hårde  hænders  magt! 

BRAND. 

Jeg  er  ej  hård. 

AGNES. 

Sit  blod  han  gav, 
hvis  hendes  sjæl  det  tvætted  af! 

BRAND. 

Som  hendes  søn  i  arv  jeg  tog 
frivillig  hendes  skyldnerbog. 

DOKTOREN. 

Klar  Deres  egen! 

BRAND. 

Manges  mén 
for  Gud  kan  klares  gennem  én. 

DOKTOREN. 

Ej  gennem  en,  der  selv  som  tigger 
i  skyld  opover  øret  ligger. 

BRAND. 

Rig  eller  tigger;  —  helt  jeg  vil,  — 
og  dette  ene  strækker  til! 

DOKTOREN 

(ser  stivt  på  ham). 

Ja,  mandeviljens  qvantum  satis 

står  bogført  som  din  rigdoms  rad;    — 

men,  prest,  din  conto  caritatis 
er  bogens  hvide  jomfrublad! 

(går.) 

BRAND 

(følger  ham  en  stund  med  egnene). 

Ej  noget  ord  blev  sølet  ned 

i  løgn  som  ordet  kærlighed;    — 

det  lægger  de  med  Satans  list 

som  slør  udover  viljens  brist; 

med  det  de  dækker  svigfuldt  til, 

at  livet  er  et  leflespil. 

Er  stien  trang  og  brat  og  skred, 

den  knappes  af  —   i  kærlighed! 

går  en  ad  syndegaden  bred, 

han  har  dog  håb   —    i  kærlighed; 

så  en  sit  mål,  og  dog  ej  stred, 

han  sejre  kan   —   i  kærlighed; 

går  en  sig  vild,   skønt  ret  han  véd, 

det  er  et  ly   —   i  kærlighed! 

AGNES. 

Ja,  det  er  falskt,  og  endda  må 
jeg  tidt  mig  spørge:   er  det  så? 


Et  springes  over;  viljen  først 
må  læske  lovens  retfærds-tørst. 
Først  må  du  ville,  ikke  blot 
hvad  gørligt  er  i  stort  og.  småt, 
ej  blot  hvor  dåden  i  sig  bær 
en  sum  af  møje  og  besvær,   — 
nej,  ville  må  du  stærk  og  glad 
igennem  alle  rædslers  rad. 
Det  er  ej  martyrskab,  i  ve 
at  dødes  på  et  korsets  træ; 

først  det  at  ville  korsets  død, 
at  ville  midt  i  kødets  nød, 
at  ville  midt  i  åndens  angst, 
først  dette  er  din  frelses  fangst. 

AGNES 
(klynger  sig  tæt  til  ham). 

Når  kravet  skræmmer  med  sin  gru, 
min  stærke  husbond,  tal  da  du! 


Vandt  viljen  sejr  i  slig  en  strid, 

da  kommer  kærlighedens  tid, 

da  daler  den  som  duen  hvid 

og  bringer  livets  oljeblad; 

men  her,   mod  slægten,  slåp  og  lad, 

ens  bedste  kærlighed  er  had! 

(i  skræk.) 

Had!    Had!    En  verdenskamp  at  ville 
det  enkle  ord,  det  lette,  lille! 

(går  ilsomt  ind  i  huset.) 

AGNES 

(ser  gennem  den  åbne  dør). 

Han  knæler  hos  sin  søde  dreng 
og  vugger  hodet  som  i  grad ; 
han  knuger  sig  til  barnets  seng, 
som   en,   der  ej  véd  hjælp  og  råd.   — 
0,  hvilken  sum  af  kærlighed 
i  denne  stærke  mandesjæl! 
Alf  tør  han  elske;  barnets  hæl 
endnu  ej  verdens-slangen  bed. 

(udbryder  1'orfærdet.) 

Op  springer  han  med  hænders  vrid! 
Hvad  ser  han?    Han  er  askehvid! 

BRAND 

(ud  på  trappen). 

Kom  der  ej  bud? 

AGNES. 

Nej,  intet  bud. 

BRAND 

(ser  tilbage  ind  i  huset). 

Det  brænder  i  hans  stramme  hud; 
hans  tinding  hamrer,  pulsen  banker  — ! 
0,  fiygt  ej,  Agnes! 

AGNES. 

Gud,  hvad  tanker  — 

BRAND. 

Nej,  frygt  blot  ej   — 

(råber  udover  vejen.) 

Der  ser  jeg  budet! 

EN    MAND 
(gennem  havegrinden). 

Nu  får  du  komme,  faer! 

BRAND 

(ilsomt). 

Ja  straks! 
Hvad  hilsning  bær  du? 

MAN  DEN. 

Ugrej  slags; 
hun  sad  i  sengen,  frem  hun  luded 
og  sagde:  gå;  få  presten  hentet; 
mit  halve  gods  for  sakramentet. 

BRAND 

(viger  tilbage). 

Det  halve!    Nej!    Sig  nej! 

MANDEN 

(ryster  på  hovedet). 

Da  var 

ej  budet  ærligt  bragt  dig,  faer. 

#  BRAND. 

Det  halve!    Halve!    Alt  var  ment! 

MANDEN. 

Kanhænde  det;  men  lydt  og  rent 
blev  ordet  sagt.     Jeg  glemmer  sent. 

BBAND 

(griber  ham  om  armen). 

På  Herrens  dag,  for  dommen  stævnt, 
du  vidne  tør,  det  ord  blev  nævnt? 

MANDEN. 

Ja. 

BRAND 

(fast). 

Gå  og  sig,  det  svar  blev  sendt,  — 
ej  kommer  prest,   ej  sakrament. 

MANDEN 

(ser  uvisst  på  ham). 

Du  har  nok  ikke  skønt  mig  da; 
det  er  din  moer  jeg  kommer  fra. 

BRAND. 

Jeg  kender  ingen  tvedelt  ret 
for  fremmedfolk  og  egen  æt. 

MANDEN. 

Hårdt  ord  er  det. 

BRAND. 

Hun  véd,  det  galdt 
at  byde  intet  eller  alt. 

MANDEN. 

Prest! 

BRAND. 

Sig,  at  mindste  guldkalv-stump 
er  lige  fuldt  en  afguds-klump. 

MANDEN. 

Med  svarets  svøbe  skal  jeg  slå 
så  let  og   lindt,  jeg  kan  og  må. 
For  hende  gror  den  trøst  endnu: 
Gud  er  ej  fuldt  så  hård  som  du! 

(går.) 
BRAND. 

Ja,  denne  trøst  har  tidtnok  blæst 
sin  ådsel-luft  til  verdens  pest. 
Med  sang  og  skræk  i  knibens  stund 
en  dommer  smøres  nemt  om  mund. 
Naturligvis!    Det  så  sig  bør! 
De  kender  jo  sin  mand  fra  før;    — 
fra  alt  sit  værk  de  godt  jo  véd, 
at  gubben  laer  sig  prutte  med. 

(Manden   har   ude  på   vejen   mødt  en  anden;    de  kommer  begge   i  følge 
tilbage.) 

BRAND. 

Nyt  budskab! 

FØRSTE    MAND. 

Ja. 

BRAND. 

Hvad  bringer  du? 


DEN    ANDEN. 

Ni  tiende-dele  lød  det  nu. 


Ej 

alt? 

BRAND. 

DEN 

ANDEN. 

Ej 

alt. 

BRAND. 

«■i 

kommer 

Mit 

prest,   ej 

svar  er  kendt; 
sakrament. 

ANDEN    MAND. 

Hårdt  har  i  ve  og  værk  hun  bødt  — 

FØRSTE. 

Prest,  kom  ihug,  hun  har  dig  født! 

BRAND 

(knuger  hænderne). 

Jeg  tør  ej  bruge  to  slags  vægt 
for  avindsmænd  og  egen  slægt. 

ANDEN    MAND. 

Den  syges  nød  er  vild  og  stor; 
kom,  eller  send  et  soningsord. 

BRAND 

(til  første  mand). 

Gå;  sig  den  syge,  som  jeg  bød: 
rent  bord  for  nådens  vin  og  brød. 

(Mændene  går.) 

AGNES 
(klynger  sig  op  til  ham). 

Brand,  tidt  jeg  ræddes  for  din  færd: 
du  flammer  som  et  Herrens  sverd. 

BRAND 

(med  grad  i  stemmen). 

Står  verden  ej  mod  mig  igen 
med  sverd-tom  slire  ved  sin  lænd? 
Slår  ikke  den  min  sjæl  tilblods 
med  al  sin  slappe  sejgheds  trods. 

AGNES. 

Hårdt  er  det  vilkår,  du  har  stilt. 

BRAND. 

Byd,  om  du  tør,  et  mere  mildt. 

AGNES. 

Lægg  sligt  et  mål  på  hvem  du  vil, 
og  se  om  nogen  strækker  til. 


Nej,  der  du  har  til  rædsel  ret. 

Så  vrangt,  så  tomt,  så  fladt,  så  slet 

er  hele  slægtens  livssyn  blevet. 

Det  regnes  højt,  får  en  det  drevet 

til,  som  en  lovprist  ubekendt, 

at  offre  sit  ved  testament. 

Byd  helten  stryge  ud  sit  navn 

og  nøje  sig  med  sejrens  gavn; 

giv  kejser,  konge,  samme  kår, 

og  se  hvad  stort  du  øvet  får. 

Byd  digteren  i  løndom  smugle 

af  buret  sine  skønhedsfugle, 

så  ingen  aner  det  var  h  a  m , 

der  gav  dem  røst  og  guldfjærs  bram. 

Frist  frodig  eller  vindtør  gren; 

hengivelsen  er  ej  hos  én. 

Igennem  alt  går  jordtræls-tanken ;    — 

udover  stupet,  vildt  og  hvast, 

hver  klamrer  sig  til  støvlivs-ranken, 

og  svigter  den,    —    i  trevl  og  bast 

han  klorer  sig  med  negler  fast. 

AGNES. 

Og  til  en  slægt,  som  rådløst  faldt, 
du  råber:  intet  eller  alt! 


Hvo  sejr  vil  fange,  får  ej  vige; 

fra  dybets  fald  må  højst  du  stige.  — 

(tier  lidt:  stemmen  slår  over.) 

Og  dog,   når  for  den  enkle  sjæl 
jeg  står  og  stiller  rejsnings-kravet, 
da  er  det,  som  jeg  svam  i  havet 
stormslagen  på  en  vrag-stumps  fjæl. 
I  kval  og  grad  jeg  lønligt  bed 
den  tunge,  som  jeg  tugted  med,   — 
og  løfted  armen  jeg  til  slag, 
jeg  tørsted  mod  et  favnetag!    — 

Gå,  Agnes,  se  til  ham,  som  sover; 
syng  ham  i  lyse  drømme  ind; 
en  barnesjæl  er  klar  og  lind, 
som  tjern  i  sommersolens  skin; 
en  moder  stryge  kan  derover 
lig  fuglen,  der  sig  spejler  smukt 
i  dybets  dyb  på  lydløs  flugt. 

AGNES 

(bleg). 

Hvad  er  det,  Brand?    Hvorhelst  du  sender 
din  tankes  pil,   —   mod  ham  den  vender! 

BRAND. 

0,  intet.    Vogt  ham  godt  og  stilt. 


Giv  mig  et  ord. 


AGNES. 
BRAND. 

Et  stærkt? 


AGNES. 

Et  mildt. 

BRAND 

(favner  hende). 

Den,  som  er  uden  skyld,  skal  leve. 

AGNES 
(ser  lyst  op  på  ham  og  siger): 

Et  ejes,  som  ej  Gud  tør  kræve! 

(går  ind  i  huset.) 

BRAND 

(ser  stille  frem  for  sig). 

Men  hvis  han  turde?    Herren  tør, 
hvad   „Isaachs  rædsel"  turde  før. 

(ryster  tankerne  af  sig.) 

Nej,  nej;  mit  offer  har  jeg  bragt. 
Mit  livskald  har  jeg  fra  mig  sagt,   — 
at  runge  som  en  Herrens  torden 
og  vække  sovende  på  jorden. 
Løgn!    Intet  offer  lå  deri; 
det  glap,  da  drømmen  var  forbi, 
da  Agnes  vakte  mig  —   og  fulgte 
til  samme  gerning  i  det  dulgte. 

(ser  udover  vejen.) 

Hvi  nøler  dog  den  syges  bud 
om  offervillighed  og  bod, 


98 


som  rykker  brøden  op  med  rod, 
med  dybest  trevl,  med  vildest  skud! 
Se  der   — !    Nej,  det  er  fogden  kun 
velvillig,   væver,  rask  og  rund, 
med  hænderne  i  begge  lommer, 
lig  klammer  om  en  parentes. 

FOGDEN 

(gennem  havegrinden). 

Goddag!    Kun  sjelden  vi  to  ses, 
og  sagtens  jeg  i  utid  kommer   — 

BRAND 

(viser  mod  huset). 

Træd  indenfor. 

FOGDEN. 

Tak;  her  er  godt; 
og  vandt  mit  ærind  indgang  blot, 
så  mener  jeg  for  sandt  og  visst, 
det  alles  både  blev  tilsidst. 

BRAND. 

Nævn  Deres  ærind. 

FOGDEN. 

Deres  moer 
er  håbløs  syg,   såvidt  jeg  tror;    — 
det  gør  mig  ondt. 

BRAND. 

Jeg  tvivler  ej. 

FOGDEN. 

Det  gør  mig  meget  ondt. 

BRAND. 

Tal  ud! 

FOGDEN. 

Dog,  hun  er  gammel;    —   Herregud, 
vi  skal  jo  alle  samme  vej. 
Og  da  jeg  netop  foer  forbi, 
så  tænkte  jeg:   det  springes  i 
så  let  som  krybes;  ydermere 
så  blev  det  mig  fortalt  af  flere, 
at  hun  med  Dem,  fra  De  kom  hid, 
har  levet  i  familjesplid   — 


Familjesplid? 


Der  siges  jo 
hun  holder  stærkt  og  sejgt  på  sit. 
De  finder  vel,  det  går  for  vidt. 
Man  må  ej  glemme  eget  tarv. 
Hun  sidder  i  uskiftet  bo 
med  hele  Deres  fædrearv   — - 

BRAND. 

Uskiftet  bo;    —  ja,  det  er  sandt. 

FOGDEN. 

Så  kommer  skyldfolk  let  på  kant. 
Og  da  jeg  nu  med  skellig  grund 
formoder,  De  med  kølig  barm 
forventer  hendes  afgangsstund, 
så  håber  jeg  De  uden  harm 
vil  høre  mig,  skønt  visstnok  tiden 
er  ilde  valgt. 

BRAND. 

Nu  eller  siden; 
det  kommer  ud  for  mig  på  et. 

FOGDEN. 

Ja,  så  til  sagen  slet  og  ret. 

Så  såre  Deres  moer  er  død, 

og  salig  lagt  i  jordens  skød,   — 

hvad  snart  vil  times,  —  blir  De  rig  — 

BRAND. 

Det  tror  De? 

FOGDEN. 

Tror?    Nej,  det  er  sikkert. 
Hun  ejer  grund  i  hver  en  vik, 
så  langt  De  øjne  kan  med  kikkert. 
Rig  blir  De,  prest! 

BRAND. 

Trods  skifteretten? 

FOGDEN 

(smiler). 

Hvad  skal  den  her?    Den  skiller  trætten, 
hvor  der  er  fler  om  gæld  og  arv; 
men  her  ej  trues  nogens  tarv. 

BRAND. 

Og  dersom  dog  til  gods  og  gæld 

medarving  mødte  lige  vel 

og  sagde:  jeg  er  rette  manden? 

FOGDEN. 

Det  måtte  være  selve  fanden! 

Ja,  se  kun  på  mig;   —   ingen  anden 

har  her  et  ord  at  sige  med; 

lid  trygt  på  mig;  jeg  véd  besked. 

Nu  altså;  De  blir  velstandsmand, 

rig  mand  endogså;  ikke  længer 

til  denne  afkrogs  kald  De  trænger; 

Dem  åbent  står  det  hele  land. 

BRAND. 

Hør  foged,  er  ej,  fattet  kort, 

al  talens  kærne  den:  rejs  bort!? 

FOGDEN. 

Omtrent.    Til  alle  parters  bedste 

jeg  tror  det  blev.    Hvis  De  vil  fæste 

opmærksomt  øje  på  de  folk. 

for  hvem   De  nu  er  ordets  tolk, 

så  vil  De  se,  sålidt  De  passer 

blandt  os,  som  ulv  blandt  gæs  og  gasser, 

Forstå  mig  vel!    De  ejer  evner 

til  større  samfunds  gavn  og  brug, 

men  fast  til  mén  for  den,  som  nævner 

sig  odelsmand  til  klippens  revner 

og  ætling  af  en  dalbunds  slug. 

BRAND. 

Ens  fædrebygd  for  mandens  fod 
er,  hvad  for  træet  er  dets  rod;  — 
er  der  ej  til  hans  gerning  trang, 
hans  dåd  er  dømt,  og  endt  hans  sang. 

FOGDEN. 

Det  er  al  idræts  første  lov, 
at  lempes  efter  lands  behov. 

BRAND. 

Men  lands  behov  ses  bedst  fra  højden, 
ej  fra  en  fjeldklemt  krog  i  bygden. 

FOGDEN. 

Det  er  de  store  samfunds  tale, 
ej  ord  for  folk  i  fattige  dale. 

BRAND. 


0,  I  med  eders  grænse-skel 

imellem  sletteland  og  fjeld! 

I  kræver  ret  som  verdensriger, 

mens  hver  en  samfundspligt  I  sviger: 

I  mener  fejgt,  det  skal  jer  fri, 

det  nødskrig:  vi  er  småfolk,  vi! 


FOGDEN. 

Alt  har  sin  tid,  hver  tid  sit  hverv, 
hver  slægt  sin  egen  dont  at  passe. 
Vor  bygd  har  også  lagt  sin  skærv 
i  verdens  store  formåls  kasse; 
forstår  sig,   det  er  længe  siden; 
men  skærven  var  ej  ganske  liden. 
Se,  nu  er  bygden  tom  og  snever: 
dens  ry  dog  end  i   sagnet  lever; 
dens  svundne  storheds  dage  falder 
samtidigt  med  kong  Beles  alder;  — 
der  meldes  endnu  mangt  et  ord 
om  brødreparret  Ulf  og  Thor 
og  snese  gæve  mænd,  som  foer 
på  herjetog  til  Bretlands  kyst 
og  plyndred,   så  det  var  en  lyst. 
Sydboen  skreg,  af  rædsel  kold: 
Gud  fri  os  for  de  grummes  vold! 
Og  disse  grumme  var,  tiltrods 
for  alle  tvivlsmål,  mænd  fra  os. 
Og  som  de  karle  kunde  hævne, 
og  slå  ihjæl  i  brandværks-stævne! 
Ja,   sagnet  véd  endnu  at  nævne 
en  Herrens  helt,   som  korset  tog;  — 
dog  meldes  ej,  at  ud  han  drog  — 

Der  stammer  visst  en  sønneflok 
fra  denne  løftets  mand? 


i  <><;nr.N. 


men  hvoraf  véd  De  —  ? 


Sandt  nok; 


Å,  fordi 
mig  tykkes  ætten  kendes  i 
de  løftets  helte  nutildags, 
hvis  korstog  er  af  samme  slags. 


Ja,  slægten  rækker  lige  hid. 
Men  vi  var  i  kong  Beles  tid! 
Først  slog  vi  altså  udenlands, 
så  gæsted  vi  vor  grandemands 
og  frændes  grund  med  økse-egg; 
i  knas  vi  tramped  akren  hans, 
sved  kirkespir  og  stuevæg 
og  fletted  os  en  stordåds-krans.  — 
Af  alt  det  blod,  som  slig  er  flydt, 
er  kanske  lidt  for  meget  skrydt; 
dog,  efter  hvad  jeg  her  har  sagt, 
jeg  tror  jeg  vover,  fuldt  beskeden, 
at  pege  hagud  på  vor  magt 
i  storhedstiden,   længst  forleden, 
og  påstå,  denne  bygd  har  lagt 
sin  skærv  med  både  ild  og  stål 
til  verdens  fremgangs  store  mål. 


Dog  tykkes  mig,  som  om  I  svigter 
det  ord,  at  adelskab  forpligter,  — 

som  om,  med  hakke,  plog  og  harv, 
I  mulder  ned  kong  Beles  arv. 

FOGDEN. 

På  ingen  made.     Gå  blot  ud 

i  sognefolkets  gæstebud, 

hvor  jeg  og  lensmand,  klokker,  dommer, 

som  hæderslemmer  er  at  finde, 

så  skal  De  se,  når  punschen  kommer, 

at  dødt  ej  er  kong  Beles  minde. 

I  skåler,   bægerklang  og  sang, 

i  tale,  både  kort  og  lang, 

han  ihukommes,  lades  leve. 

Jeg  selv  har  tidt  en  dybtfølt  trang 

fornummet  til  om  ham  at  væve 

mit  tankespind  til  blomstret  dug, 

og  løftet  mangen  indfødts  hug. 

Jeg  liker  godt  lidt  poesi. 

Det  gør  igrunden  alle  vi 

fra  denne  bygd;  —  dog  alt  med  made; 

i  livet  bør  den  aldrig  råde,  — 

kun  mellem  klokken  syv  og  ti 

om  aftenen,  når  folk  er  fri, 

når  man,  af  dagens  gerning  træt, 

kan  trænge  til  en  løftnings-tvætt. 

Den  forskel  er  der  mellem  os 

og  Dem,  at  De  med  vold  og  trods 

på   engang  pløje  vil  og  slås. 

Så  vidt  jeg  ser,  er  Deres  mening: 

vort  livs  og  dets  idees  forening,  — 

Guds  krig,   med  dyrkning  af  poteter 

i  e  n  h  e  d  stillet  frem  tilslut, 

så  inderligt,  som  af  salpeter 

med  kul  og  svovel  vorder  krudt. 

BRAND. 

Omtrent. 

FOGDEN. 

Men  sligt  er  her  ugørligt. 
I  store  samfund  lød  det  hørligt;  — 
gå  did  med  Deres  høje  krav; 
lad  os  så  pløje  myr  og  hav. 

BRAND. 

Pløj  allerførst  i  havet  ned 

jer  pral  om  fædres  herlighed; 

ej  dverg  blir  mandshøj,   skønt  han  har 

en  Goliath  til  oldefaer. 

FOGDEN. 

Der  ligger  vækst  i  store  minder. 


Når  m  i  n  d  e  t  sig  til  livet  binder ; 
men  I  af  mindets  gravhoug  hul 
har  bygt  jer  sløvheds  skalkeskjul. 

FOGDEN. 

Mit  første  blir  mit  sidste  ord;  — 
bedst  var  det,  om  herfra  De  foer. 
Her  vil  ej  Deres  gerning  grønnes, 
her  vil  ej  Deres  livssyn  skønnes. 
Den  smule  flugt,  som  er  fornøden, 
den  løftning,   som  behøves  kan 
fra  tid  til  tid  for  slæbets  mand, 
skal  jeg  besørge  ufortrøden. 
Igennem  al  min  embedstid 
står  vakkre  vidner  om  min  flid; 
ved  mig  er  folkets  tal  fordoblet, 
ja  øget  fast  til  tre  mod  en,  — 
idet  jeg  har  til  stedet  koblet 
snart  hin  snart  denne  næringsgren. 

HENRIK    IHSF.NS    SAMLEI1E    VÆBKEB.    III. 

Mod  trodsende  natur  i  kamp 

er  frem  vi  skredet  som  med  damp; 

her  brydes  vej,  her  bygges  bro  — 

BRAND. 

Men  ej  imellem  liv  og  tro. 

FOGDEN. 

Imellem  fjord  og  viddens  sne. 

BRAND. 

Ej  mellem  gerning  og  idé. 

FOGDEN. 

Først  farbart  mellem  grænd  og  grænd, 
først  fremkomst  mellem  mænd  og  mænd, 
det  var  der  kun  én  mening  om, 
før  De  som  prest  til  bygden  kom. 
Nu  har  De  blandet  alt  i  et, 
vort  grubeblus  med  nordlysflammen; 
hvem  kan  i  sligt  et  tve-skær  se, 
hvad  der  er  vrangt,  hvad  der  er  ret, 
hvad  der  er  bod,  hvad  der  er  ve? 
Hvert  forhold  har  De  filtret  sammen; 
De  splittet  har  i  fiendske  lejre 
den  flok,  som  samlet  skulde  sejre. 

BRAND. 

Her  blir  jeg  dog  tiltrods  for  Dem. 
En  v  æ  lg  er  ej  sit  virkes  hjem. 
Den  mand,  som  målet  véd  og  vil, 
fornummet  har  i  skrift  af  ild 
det  Gudsråb:  her  du  hører  til! 

FOGDEN. 

Så  bliv,  men  inden  egne  grænser; 
jeg  gerne  ser,  De  folket  renser 

for  synd  og  last,   som  går  isvang; 

Gud  véd,  det  trænges  mangen  gang! 

Men  gør  blot  ingen  helligdag 

af  yrkets  sex,  —  og  ton  ej  flag, 

som  om  Vorherre  var  ombord 

på  hver  en  jagt,   der  skar  vor  fjord. 


Hvis  Deres  råd  mig  skulde  nytte, 

jeg  måtte  sjæl  og  sjæls-syn  bytte; 

men  kaldet  er,  sig  selv  at  være, 

sin  egen  sag  til  sejr  at  bære, 

og  jeg  skal  bære  sagen  frem, 

så  det  skal  lyse  om  mit  hjem! 

Det  folk,  jer  hele  styrer-trop 

har  dysset  ind,  skal  vækkes  op! 

I  længe  nok  i  trangheds  bur 

har  pint  dets  rest  af  fjeldnatur; 

fra  eders  småheds  sultekur 

hver  mand  går  ud  forstemt  og  stur; 

I  tappet  har  hans  bedste  blod, 

har  hulet  margen  af  hans  mod; 

I  pukket  har  i  stumper  små 

hver  sjæl,  som  malmstøbt  skulde  stå; 

men  end  nu  kan  et  rejsnings-skrig 

i  eders  øre  tordne:  krig! 


Krig? 


FOGDEN. 


Krig! 


BRAND. 


FOGDEN. 

Hvis  De  til  våben  kalder, 
De  blir  den  første  mand,  der  falder! 

BRAND. 

Med  klarsyn  skønnes  skal  en  dag, 
at  største  sejr  er  nederlag! 

FOGDEN. 

Betænk  Dem,  Brand;  De  står  på  skillet; 
sæt  alt  ej  på  det  ene  kort. 


Og  dog  jeg  gør  det! 

FOGDEN. 

Tabes  spillet, 
er  Deres  jordliv  ødslet  bort. 
De  ejer  alle  verdens  goder, 
er  arving  til  en  grundrig  moder, 
De  har  et  barn  at  leve  for, 
en  elsket  hustru;  —  lykkens  kår 
blir  rakt  Dem  som  af  milde  hænder! 

BRAND. 

Og  hvis  jeg  endda  ryggen  vender, 
til  hvad  De  lykkens  kår  har  kaldt? 
Ifald  jeg  må? 

FOGDEN. 

Fortabt  er  alt, 
hvis  her,  i  verdens  udmarks  vik, 
De  åbner  Deres  verdens-krig ! 
Drag  sørpå,  mod  de  rige  strande, 
hvor  mænd  tør  stå  med  løftet  pande; 
der  kan  med  ret  De  lyse  møde 
og  byde  menigheden  bløde; 
vort  offer  er  ej  blod.  men  sved 
i  kamp  for  brød  blandt  klippeskred. 

Her  blir  jeg  dog.    Her  er  mit  hjem, 
og  i  mit  hjem  min  krig  skal  frem. 

FOGDEN. 

Husk,  hvad  De  taber,  hvis  det  glipper;  — 
og  først  og  fremst,  husk,  hvad  De  slipper! 

BRAND. 

Mig  selv  jeg  taber,  hvis  jeg  viger. 

FOGDEN. 

Brand,  håblos  er  en  ensom  kriger. 

BRAND. 

Min  flok  er  stærk;  jeg  har  de  bedste. 

FOGDEN 

(smiler). 

Ja,  muligt  det,  —  men  jeg  de  fleste. 

(går.) 

BRAND 

(ser  efter  ham). 

Der  går  en  fuldblods  folkets  mand, 

retsindigt  tænkende,  velvillig, 

på  sin  vis  virksom,  varm  og  billig,  — 

og  dog  en  svøbe  for  sit  land. 

Ej  jordfald,  flom  og  vinterblæst, 

ej  hungersnød,  ej  frost  og  pest, 

forvolder  halvt  det  nederlag, 

som  slig  en  mellem  år  og  dag. 

Af  landeplagen  liv  kun  røves;  — 

men  han  —  !    Hvor  mange  tanker  kløves, 

hvor  mange  friske  viljer  sløves, 

hvor  mange  staerke  sange  døves 

af  slig  forklemt,  trangbrystig  sjæl! 

Hvor  mangt  et  smil  på  folkemunde, 
hvor  mangt  et  lyn  i  folkebarm, 
hvor  mangen  løftnings  lyst  og  harm,  — 
der  frem  til  dåd  sig  vokse  kunde,  — 
slog  ikke  blodløst  han  ihjæl! 

(pludselig  i  angst.) 

Men  budet!    Budet!  —  Ingen  kommer! 
Jo,  doktoren! 

(iler  ham  imøde.) 

Tal,  tal!    Min  moer  —  ? 

nOKTOREN. 

Nu  er  hun  stedet  for  sin  dommer. 

BRAND. 

Død!  —  Men  i  bod? 

DOKTOREN. 

Det  knapt  jeg  tror; 
hun  hang  ved  sit  på  denne  jord, 
til  timen  slog,  og  de  blev  skilt. 

BRAND 

(ser  stille  rystet  frem  for  sig). 

Er  her  en  vildsom  sjæl  forspildt? 

DOKTOREN. 

Kan  hænde  vel  hun  dømmes  mildt,  — 
ej  efter  lov,  men  efter  skøn. 

BRAND 

(sagte). 

Hvad  talte  hun? 

DOKTOREN. 

Hun  mumled  stilt: 
Gud  er  ej  hårdhændt,  som  min  søn! 

BRAND 
(synker  i  smerte  ned  på  bænken). 

I  brødens  kvalm,  på  dødens  fjæl, 
den  samme  løgn,  som  slår  hver  sjæl! 

(skjuler  ansigtet  i  hænderne.) 

DOKTOREN 
(går  nærmere,  ser  på  ham  og  ryster  på  hovedet). 

De  vil  en  gennemlevet  tid 

i  et  og  alting  flytte  hid. 

De  tror  endnu  hin  lovens  pagt 

for  Gud  og  godtfolk  står  ved  magt;  — 

hver  slægt  har  dog  sin  egen  vis; 

vor  skræmmes  ej  med  flammeris, 

med  ammesnak  om  sjæle-ran;  — 

dens  første  bud  er:  vær  human! 


BRAND 

(ser  op). 

Human!    Ja,  dette  slappe  ord 

er  feltråb  for  den  hele  jord! 

Med  det  hver  stymper  hyller  til, 

at  ingen  dåd  han  tør  og  vil; 

med  det  hver  skrælling  dækker  over, 

at  ej  han  alt  for  sejren  vover; 

i  ly  af  det  blir  letvindt  brudt 

hver  uslings  løfte,  fejgt  fortrudt;  — 

I  pusling-sjæle  gør  tilsidst 

af  mennesket  en  humanist! 

Var  Gud  human  mod  Jesus  Krist? 

Hvis  eders  Gud  fik  dengang  råde, 

han  under  korset  råbte  nåde,  — 

og  soningsværket  sagtens  blev 

et  diplomatisk  himmelbrev! 

(skjuler  hovedet  og  sidder  i  stum  sorg.) 

DOKTOREN 

(sagte). 

Ras  ud,  ras  ud,  du  sjæl  i  storm;  — 
bedst,  om  du  kunde  tårer  fange. 

AGNES 
(er  kommeri  ud  på  trappen;  bleg  og  forfærdet  hvisker  hun  til  doktoren) 

Her  ind!    Følg  med! 

DOKTOREN. 

Du  gør  mig  bange! 
Hvad  er  det,  barn? 

AGNES. 

En  angstens  orm 
har  koldt  sig  om  mit  hjerte  lagt  — ! 

DOKTOREN. 

Hvad  er  det? 

AGNES 
(drager  ham  med  sig). 

Kom!  —  Guds  evige  magt! 

(de  går  ind  i  huset;  brand  mærker  det  ikke.) 

BRAND 

(stille  hen  for  sig). 

Død  uden  bod.    Død,  som  hun  leved. 

Er  ikke  der  Guds  fingerpeg? 

Igennem  mig  skal  vorde  hævet 

den  skat,  som  hun  har  fra  sig  skrevet;  — 

nu  tifold  ve  mig,  om  jeg  sveg! 

(rejser  sig.) 

Med  sønnens  pligt,  på  hjemmets  grund, 
uryggelig  fra  denne  stund 
som  kåret  korsmand  slå  jeg  skal 
for  åndens  sejr  i  kødets  fald. 

Gud  har  mig  rakt  sin  tunges  stål, 
har  tændt  i  mig  sin  vredes  bål;  — 
nu  står  jeg  i  min  viljes  vælde, 
nu  tør,  nu  kan  jeg  knuse  fjelde! 

nOKTOREN 
(efterfulgt  af  agnes  kommer  hurtigt  ud  på  trappen  og  råber): 

Beskik  dit  hus  og  drag  herfra! 

BRAND. 

Om  jorden  skalv,  jeg  blev  endda! 

DOKTOREN. 

Så  er  dit  barn  til  døden  dømt. 

BRAND 

(forvildet). 

Alf!    Barnet!    Alf!    Hvad  rædsels  skrømt 
er  dette  her!    Mit  barn! 

(vil  ind  i  huset.) 

DOKTOREN 
(holder  ham  tilbage). 

Nej  bliv!  — 
Her  er  ej  lys,  her  er  ej  sol, 
her  skær  en  luft,  som  pust  fra  pol,  — 
her  sænker  skodden  klamt  sig  ned;  — 
en  vinter  til  på  dette  sted 
vil  visne  bort  hans  spæde  liv. 
Rejs,  Brand,  og  Deres  barn  er  frelst; 
men  gør  det  snart,  imorgen  helst. 

BRAND. 

Ikveld,  idag,  i  denne  stund! 
0,  han  skal  vokse  staerk  og  sund;  — 
ej  gufs  fra  bræ,  ej  sno  fra  kyst, 
skal  isne  mer  hans  lille  bryst. 

Kom,  Agnes,  løft  ham  lindt  i  blund! 
På  flugt,  på  flugt  langs  alle  sund! 
0,  Agnes,  Agnes,   dødens  garn 
sig  spinder  om  vort  lille  barn! 

AGNES. 

Jeg  lønligt  aned,  lønligt  skalv,  — 
og  dog  jeg  så  kun  faren  halv. 

BRAND 
(til  doktoren). 

Men  flugt  ham  frelser?    Så  De  lover! 

DOKTOREN. 

Det  liv,  en  fader  våger  over 
ved  nat  og  dag,  er  sejerstrygt. 
Vær  alt  for  ham,  og  sundhedssmykt 
De  snart  skal  se  ham;  nær  ej  frygt. 

BRAND. 

Tak,  tak! 

.    (Ul    AGNES.) 

Hyll  tæt  i  dun  ham  ind; 
langs  fjorden  stryger  aftnens  vind. 

(agnes  går  ind  i  huset.) 

DOKTOREN 

(betragter  i   taushed  brand,  som  ubevægelig  ser  ind  gennem  døren,  går 

derpå  hen  til  ham,  lægger  hånden  på  hans  skulder  og  siger): 

Mod  verdens  flok  så  ubønhørlig, 

og  mod  sig  selv  så  let  medgørlig! 

For  den  ej  gælder  lidt,  ej  meget,  — 

kun  lovens  intet  eller  alt; 

men  fra  en  selv  er  modet  veget 

i  samme  stund  som  loddet  faldt  — 

og  offerlammet  var  ens  eget. 

BRAND. 

Hvad  mener  De? 

DOKTOREN. 

Til  Deres  moer 
De  tordned  lovens  hårde  ord; 
fortabt,  hvis  alt  ej  lægges  af, 
hvis  ej  du  nøgen  går  i  grav; 
Og  samme  råb  har  runget  tidt, 
når  folkets  flok,  som  tyngst,  har  lidt! 
Nu  er  De  havsnødsmanden  selv, 
i  skæbnens  storm  på  badens  hvælv; 
nu  kaster  De  fra  krænget  køl 
tilhavs  hvert  brev  om  straffens  pøl,  — 
tilhavs,  tilhavs  den  tunge  bog, 
hvormed  De  brødres  bringer  slog; 
nu  gælder  det  i  kuling  stiv 
at  berge  eget  afkoms  liv. 
På  flugt,  på  flugt  langs  fjord  og  vik,  — 
på  flugt  fra  egen  moders  lig,  — 
på  flugt  fra  sjælehjord  og  kald;  — 
nu  lyser  presten  messefald! 

BRAND 

(griber  sig  forvildet  om  hovedet  som  for  at  samle  tankerne). 

Er  nu  jeg  blind!    Var  jeg  det  før! 

DOKTOREN. 

De  handler  som  en  fader  bør. 

Tro  ej,  jeg  laster,  hvad  De  gør;  — * 

for  mig  De  er  i  stækket  stand 

mer  stor,  end  før  som  styrkens  mand.  — 

Farvel!    Nu  har  jeg  rakt  Dem  spejlet; 

brug  det  og  suk  så:  Herregud, 

slig  ser  en  himmel-stormer  ud! 

(går.) 

BRAND 

(stirrer  en  stund  frem  for  sig,  pludselig  udbryder  han): 

Nu  eller  før,  —  når  er  her  fejlet?! 

(agnes  kommer   ud   af  døren  med  kåbe  over  skuldrene  og  barnet  på 

armen;  brand  ser  hende  ikke;  hun  vil  tale,  men  standser  ligesom  slagen 

af  skræk,  da  hun  bemærker  ud  trykket  i  hans  ansigt.     I  samme  øjeblik 

kommer  en  mand  ilsomt  ind  gennem  havegrinden.    Solen  går  ned.) 

MANDEN. 

Hør,  prest,  du  har  en  avindsmand! 

BRAND 

(knuger  hånden  mod  brystet). 

Ja,  her. 


Vær  på  din  post  mod  fogden. 
Din  sæd  skød  frodigt  over  land, 
til  han  med  rygtets  brandpest  slog  den. 
Alt  ofte  har  han  ymtet  om, 
at  prestegården  snart  står  tom,  — 
har  sagt,  at  os  du  ryggen  vender, 
så  fort  din  rige  moer  er  død. 

BRAND. 

Og  hvis  så  var  —  ? 

MANDEN. 

Prest,  jeg  dig  kender 
og  véd,  hvi  slige  giftord  lød; 
du  står  jo  ham  og  hans  imod, 
han  aldrig  fik  din  vilje  bøjet,  — 
se,  det  er  rygtets  rette  rod  — 

BRAND 
(usikker). 

At  sandt  er  sagt  —  sig  tænke  lod. 

MANDEN. 

Da  har  du  stygt  for  alle  løjet. 

BRAND. 

Har  jeg  —  ? 

M ANDEN. 

Hvor  tidt  har  ej  du  sagt, 
at  Gud  har  selv  til  strid  dig  vakt,  — 
at  mellem  os  du  har  dit  hjem, 
at  her  din  krig  skal  føres  frem, 
at  ingen  mand  tør  kaldet  svige, 
at  slå  han  skal,  men  aldrig  vige. 
Og  kaldet  har  du!    Stærkt  og  lyst 
din  ild  har  fængt  i  mangt  et  bryst. 


Mand,  her  er  mængdens  øre  døvt; 
fast  hvert  et  sind  er  slukt  og  sløvt! 

M ANDEN. 

Du  bedre  véd;  —  i  mangt  et  sind 
nu  glittrer  himlens  solskin  ind. 

BRAND. 

I  tifold  flere  er  der  nat. 

MANDEN. 

Du  er  som  lys  i  natten  sat. 

Men  lad  det  være,  som  det  vil; 

at  tælle  trænges  her  ej  til; 

thi  her  står  jeg,  den  ene  mand, 

og  siger:  rejs,  ifald  du  kan! 

Jeg  har  en  sjæl  så  fuldt  som  nogen; 

jeg  kan  ej  hjælpe  mig  med  bogen; 

du  har  mig  op  af  dybet  draget,  — 
prøv,  om  du  nu  tør  slippe  tåget! 
Du  kan  det  ej;  jeg  holder  fast; 
min  sjæl  var  tabt,  hvis  tåget  brast!  — 
Farvel!    Jeg  venter  trygt  det  bud: 
min  prest  ej  slipper  mig  og  Gud. 

(går.) 

AGNES 

(sky). 

Din  kind  er  hvid,  din  mund  er  bleg; 
det  er,  som  du  i  hjertet  skreg. 

BRAND. 

Hvert  klangfuldt  ord,  mod  bergvæg  sagt, 
mig  slår  med  tifold  genlyds  magt. 

AGNES 

(gør  et  skridt  frem). 

Jeg  er  beredt! 

BRAND. 

Beredt?    Hvortil? 

AGNES 
(med  styrke). 

Til  hvad  en  moder  må  og  vil! 

(gerd  løber  forbi  udenfor  på  vejen  og  standser  ved  havegrinden.) 

GERD 
(klnpper  i  hæuderne  og  råber  med  forvildet  glæde): 

Har  I  hørt  det?    Bort  fløj  presten!  — 
Ud  af  bakken,  op  af  houg 
myldrer  både  trold  og  draug, 
svarte,  stygge,  store,  små,  — 
hu,  hvor  hvast  de  kunde  slå  —  l 
Øjet  rev  de  af  mig  næsten; 
halve  sjælen  har  de  tåget;  — 

å,  jeg  hjælper  mig  med  resten; 
der  er  nok  igen  af  vraget! 

BRAND. 

Pige,  vildt  din  tanke  går; 
her  du  ser  jeg  for  dig  står. 


Du?    Ja  du,  men  ikke  presten! 
Ned  fra  Svartetind  min  høg 
rap  bortover  lien  strøg; 
bidslet,  sadlet,   vild  og  vred 
hvæste  han  i  mørknings-blæsten, 
og  en  mand  på  ryggen  red,  — 
det  var  presten,  det  var  presten! 
Nu  står  bygdens  kirke  tom, 
stængt  med  både  lås  og  bom; 
Styggekirkens  tid  er  omme; 
nu  skal  min  til  ære  komme. 
Der  står  presten,  stærk  og  stor, 
i  sit  hvide  messeklæde, 
vævt  af  vintrens  dryp  og  vaede;  - 
vil  du  være  med,  så  kom; 
bygdens  kirke  står  jo  tom; 
presten  min  har  slige  ord, 
at  det  runger  over  jord! 

BRAND. 

Brudte  sjæl,  hvo  bød  dig  fange 
vildsomt  mig  med  afguds-sange! 

GERD 

(kommer  indenfor  havegrinden). 

Afgud?    Hvad  er  det  for  noget? 
Afgud?    Å,  jeg  véd  det  godt; 
stundom  stort  og  stundom  småt; 
altid  gyldent,  altid  broget. 

Afgud!    Hør  du;  ser  du  hende? 
Kan  du  under  klædet  kende 
barnehænder,  barneben? 
Kan  du  se,  hvor  fint  og  broget 
Svøbet  folder  sig  om  noget, 
der  er  ligt  et  barn,  som  sover? 
Ræd  hun  viger,  —  dækker  over! 
Afgud?    Mand,  der  ser  du  én! 

AGNES 
(til  brand). 

Har  du  tårer,  har  du  bønner? 
Ud  har  rædslen  mine  brændt! 


Agnes,  hustru,  —  ve  jeg  skønner, 
hende  har  en  større  sendt! 


GERD. 

Hør;   nu  ringer  alle  klokker 
sammen  på  den  vilde  hej! 
Se,  hvad  menighed  der  flokker 
sig  til  færd  på  kirkevej! 
Kan  du  se  de  tusend  trolde, 
bygdens  prest  har  sænkt  i  havet? 
Kan  du  se  de  tusend  dverge? 
Indtil  nu  de  lå  begravet 
med  hans  segl  som  gravbrudds-værge. 
Hav  og  grav  dem  kan  ej  holde; 
frem  de  myldrer,  våde,  kolde;  — 
skindødt  troldbarn  ser  jeg  grine, 
vælte  af  sig  bergskreds-blokken. 
Hør,  de  skriger:  moer  og  faer! 
Mænd  og  kvinder  giver  svar; 

bygdens  mand  går  mellem  sine, 
som  en  faer  i  sønneflokken; 
bygdens  kvinde  taer  sin  døde, 
rækker  ham  sit  bryst  til  føde;  — 
aldrig  før  så  stout  hun  knejste, 
når  hun  barn  til  dåben  bar. 
Her  blev  liv,  da  presten  rejste! 

BRAND. 

Vig  ifra  mig!    Fast  jeg  ser 
værre  syner  — 

GERD. 

Hør!     Han  ler, 
han,  som  sidder  langsmed  vejen, 
der  den  svinger  op  mod  hejen; 
ind  han  skriver  i  sin  bog 
hver  en  sjæl,  som  opad  drog;  — 
hej,  han  har  dem  alle  næsten; 
bygdens  kirke  står  jo  tom, 
stængt  med  både  lås  og  bom,  — 
og  på  høgens  ryg  fløj  presten! 

(springer  over  havegærdet  og  taber  sig  i  arden.    Stilhed.) 

AGNES 

(nærmer  sig  og  siger  dæmpetl: 

Lad  os  gå;   nu  er  det  tid. 

BRAND 

(stirrer  på  hende). 

Hvilken  vej? 

(peger  først  mod  havegrinden,  siden  mod  husdoren.) 

Did?  —  eller  did* 

AGNES 

(viger  furfærdet|. 

Brand,  dit  barn,  —  dit  barn! 

BRAND 
(felger  efter). 

Giv  svar; 
var  jeg  prest,  før  jeg  blev  faer? 

AGNES 

{viger  læugere  tilbage). 

Blev  end  spurgt  med  tordnens  brag,  — 
intet  svar  i  denne  sag! 

BRAND 

(felger  igenl. 

Svare  skal  du;  du  er  moer; 
du  har  her  det  sidste  ord! 

AGNES. 

Hustru  er  jeg;   tør  du  byde, 
skal  jeg  bøje  mig  og  lyde! 

BRAND 

(vil  gribe  hende  om  armen). 

Valgets  kalk  mig  tag  ifra! 

AGNES 

(viger  bagom  træet). 

Aldrig  var  jeg  moder  da! 

BRAND. 

Der  er  dom  i  dette  svar! 

AGNES 

(stærk). 

Spørg  dig*selv,  om  valg  du  har! 


BRAND. 

Styrket  dommen  atter  lød! 

AGNES. 

Tror  du  tnldt  på  Herrens  kald? 

BRAND. 

Ja! 

(griber  hende  hist  om  hånden.) 

Og  nu  du  sige  skal 
ordet  over  liv  og  død! 

AGNES. 

Gå  den  vej,  din  Gud  dig  bed! 

(Ophold.) 
BRAND. 

Lad  os  gå;   nu  er  det  tid. 

AGNES 

(toneløst). 
Hvor  går  vejen? 

BRAND 

Hier). 

AGNES 
(peger  mod  havegrinden  og  spørger): 

Did? 

BRAND 
(peger  mod  husdøren). 

Nej,  -  did! 


!)* 

AGNES 

(lofler  barnet  hojt  på  armene). 

Gud!  Det  offer,  du  tør  kræve, 
tør  jeg  mod  din  himmel  hæve! 
Led  mig  gennem  livets  gys! 

lind  i  husel.) 

BRAND 

(stirrer   en   stund    frem    for   sig,   brister   i   grad,  slår   hamderne   sammen 
over  hovedet,  kaster  sig  ned  på  trappen  og  råberl: 

Jesus,  Jesus,  giv  mig  lys! 


FJERDE  AKT. 


(Juleaften  i  prestegården.     Det   er  mørkt  i  stuen.     På  bagva>ggen  or  ut- 
gangsdør; vindu  på  den  ene  side,  dor  på  den  anden.) 

(agsks  står  sørgek!a'dt  ved  vinduet  og  stirrer  ud  i  mørket.) 


Endnu   ikke!    Endnu  ikke!   — 

0,  hvor  tungt  det  er  at  vente,    — 

længsels  råb  på  råb  at  skikke, 

aldrig  noget  svar  at  hente!    — 

Sneen  falder  blødt  og  tæt, 

har,  som  med  et  lin-skaut,  klædt 

tåget  på  «len  gamle  kirke  —  — 

(lyller.) 

Hyss!    Jeg  hører  grinden  knirke!. 
Fodtrin;  faste  mandetrin; 

(iler  til  doren  og  lukker  op.) 

Er  det  dig?    Kom  ind,  kom  ind! 

(iikani)  kommer  ind,  tilsueel,  i  rejseklæder,    som  lian  under  det  følgende 
kaster  af  sig.) 

AGNES 

(slår  armene  om   liainl. 

(),  hvor  du  blev  længe  borte! 
Gå  ej  fra  mig,  gå  ej  fra   mig; 

ensom  kan  jeg  ej  de  sorte 
natteskygger  ryste  af  mig! 
Hvilken  nat  og  hvilke  dage, 
disse  to  og  denne  nat! 

BRAND. 

Barn,  nu  har  du  mig  tilhage. 

(Isender  et  enkelt  lys,  som  kaster  et  sviigt  skær  over  stuen.) 

Du  er  bleg. 

AGNES. 

Og  træt  og  mat. 
Jeg  har  længtet,  spejdet,  stundet,  — 
og  så  har  lidt  grønt  jeg  bundet,  — 
lidt!  men  det  var,  hvad  jeg  ejed, 
alt  ifra  isommer  plejet 
til  at  pynte  juletræet. 
Busken  kaldte  jeg  for  hans; 
ja,  han  fik  den  og   —   som  krans! 

(brister  i  gnid.) 

Se,  nu  er  den  halvvejs  sneet 
ned   —   o  Gud   — 

BRAND. 

På  kirkegården. 


0,  det  navn! 


AGNES. 
BRAND. 

Tør  af  dig  tåren. 


AGNES. 

Ja  jeg  skal,  men  vær  tålmodig; 
endnu  er  min  sjæl  som  blodig; 
såret  er  så  friskt  og  nyt, 
ud  min  styrkes  væld  er  flydt; 

o,  men  det  skal  snart  bli  bedre: 
er  jeg  over  disse  dage, 
skal  du  aldrig  se  mig  klage. 

BRAND. 

Er  det  Herrens  helg  at  hædre? 

AGNES. 

Nej,  jeg  véd  —  ;  men  vær  tålmodig! 
Husk,  ifjor  så  sund  og  frodig, 
og  iår  ifra  mig  båren, 
båren  ud   — 

(gyser  tilbage  for  ordet.) 


(stærkt). 

På  kirkegården! 

AGNES 

(skriger). 


Nævn  det  ej! 


Med  fulde  lunger 
må  det  nævnes,  er  du  ræd! 
Nævnes  må  det,  så  det  runger, 
lig  en  bølge  mod  en  bredd! 


Selv  du  lider  under  ordet 
mer,  end  du  vil  kendes  ved; 
på  din  pande  ser  jeg  sporet 
af  den  sved,  det  købtes  med. 


Duggens  dråber  på  min  pande 
er  kun  sprøjt  fra  fjordens  vande. 

AGNES. 

Er  og  dråben  i  dit  øje 
smeltet  sneflok  fra  det  høje? 
Nej,  o  nej,  den  er  for  varm; 
kilden  er  din  egen  barm! 

BRAND. 

Agnes,  hustru,  lad  os  begge 
være   stærke,  stå  imod, 
sammen  vore  kræfter  laegge, 
vinde  fremad  fod  for  fod.    — 
0,  jeg  var  en  mand  derude! 
Sjøen  skylled  over  fluen, 
mågen  taug  i  uvejrsgruen, 
hagglen  slog  min  skrale  skude; 
midtfjords  lå  vi,  våndet  fræste, 
mast  og  takkel  hugg  og  hvæste, 
sejlet,  slidt  i  pjalter,  blæste 
langt  i  lae  for  havråks-fråden, 
hver  en  nagle  skreg  i  baden;    — 
udfor  stup  og  udfor  lider 
gik  der  skred  fra  begge  sider; 
otte  mænd  med  hvilte  årer 
sad  som  otte  lig  på  bårer. 
0,  da  vokste  jeg  ved  roret, 
jeg  var  den,   som  førte  ordet, 
kendte  godt,  en  stor  mig  døbte 
til  mit  kald,  det  dyrekøbte. 

AGNES. 

Let  at  stå  i  stormen  stiv, 

let  at  leve  kampens  liv; 

o,   men  tænk  på  mig,   som  sidder 

stilt  i  sorgens  spurvekvidder, 

mig,  som  ej  kan  døve  tiden, 

om  jeg  nok  så  gerne  vil; 

tænk  på  mig,   som,    stængt  fra  striden, 

ej   får  glimt  af  dådens  ild; 

tæuk  på  mig,  hvem  kun  en  liden 

snever  gerning  hører  til; 

tænk  på  mig;  jeg  sidder  hjemme, 

tør  ej  mindes,  kan  ej  glemme! 


Har  du  liden  gerning,  du? 
Aldrig  var  den  stor  som  nu. 
Hør;  jeg  vil  dig  sige  noget, 
som  i  sorgen  er  mig  mødt. 
Ofte  blir  mit  øje  tåget, 
tanken  ydmyg,  sindet  blødt ; 
det  er,  som  der  lå  en  glæde 
i  at  kunne  græde,  græde. 
Agnes,   —   tænk,  da  ser  jeg  Gud 
nær,  som  aldrig  før  jeg  så  ham, 
o,  så  nær  at  det  ser  ud, 
som  om  det  var  let  at  nå  ham. 
Og  jeg  tørster  mod  at  kaste 
mig  som  funden  til  hans  harm, 
mod  at  trykkes  af  hans  faste 
stærke  varme  faderarm. 

AGNES. 

Brand,  —  o,  se  ham  altid  så,  — 
som  den  Gud,  du  mægter  nå,  — 
mere  fader,  mindre  herre! 

BRAND. 

Tør  ej,  Agnes;  tør  ej  spærre 
vejen  for  hans  eget  værk; 
jeg  må  se  ham  stor  og  slærk, 
himmelstor,    —   så  kræver  tiden, 
just  fordi  den  selv  er  liden. 

0,  men  du  kan  se  ham  nær, 
se  ham  som  en  fader  kær, 
i  hans  favn  dit  hoved  bøje, 
hvile,  hvile,  er  du  træt, 
gå  ifra  ham,  sund  og  let, 
med  hans  afglans  i  dit  øje, 
bære  glansens  glorie  med 
ned  til  mig,  som  led  og  stred. 
Ser  du  Agnes,  slig  at  dele, 
er  just  ægteskabets  kærne; 
én  skal  stride,  storme,  værne, 
én  skal  alle  dødshugg  hele; 
da  først  kan  med  sandheds  ret 
siges,  at  de  to  er  et. 
Alt  ifra  du  verdens  liv 
vendte  ryggen,  blev  min  viv, 
kasted  kækt  din  skæbnes  terning, 
hviler  på  dig  dette  kald; 
jeg  skal   slå  til  sejr  og  fald, 
slå  i  dagens  hede  stråler, 
stå  på  vagt  i  nattens  kulde,    — 
dn  skal  række  mig  de  fulde 
kærlighedens  læsknings-skåler, 
slynge  mildheds  kappefold 
varmt  ind  under  bringens  skjold; 
liden  er  ej  denne  gerning! 

AGNES. 

Hver  en  gerning,   spejdet  efter, 
er  for  tung  for  mine  kræfter; 
mine  tankers  tusend  grene 
slynges  sammen  i  den  ene. 
Alt  er  endnu  som  et  digt. 
Lad  mig  klage,  lad  mig  græde, 
hjælp  mig  så  at  finde  rede 
på  mig  selv  og  på  min  pligt.    — 

Brand,   inat,  mens  du  var  borte, 
kom  han  i  mit  kammer  ind; 
sundhedssmykket  var  hans  kind; 
tyndklædt  i  sin  lille  skjorte 
stavred  han  med  barnetrin 
frem  til  sengen,  hvor  jeg  hvilte, 
rakte  mod  mig  sine  arme; 
kaldte  på  sin  moer  og  smilte,    — 
men  som  om  han  bad  om  varme! 
Ja,  jeg  så  det!    0,  jeg  gøs   —  ! 

BRAND. 

Agnes ! 

AGNES. 

Jo,  du,   —   barnet  frøs! 
0,  det  må  han  jo  derude 
på  de  kolde  spaners  pude! 


Liget  ligger  under  sneen; 
barnet  er  til  himlen  båret. 


AGNES 

(viger  fra  ham). 

0,  hvi  river  du  i  såret, 
grusomt,  midt  i  rædsels-veen! 
Det,  som  hårdt  du  liget  kalder, 
barnet  er  for  mig  endnu. 
Sjæl  og  legem  sammen  falder; 
end  ej  mægter  jeg,  som  du, 
mellem  disse  to  at  dele; 
begge  er  for  mig  det  hele; 
Alf,  som  under  sneen  sover, 
er  min  Alf  hist  ovenover! 

Mangt  et  sår  må  blodigt  rives, 
før  du  læges  for  din  sot. 

AGNES. 

Ja,  men  vær  tålmodig  blot;    — 
jeg  kan  ledes,   ikke  drives. 
Stå  mig  nær  og  styrk  mig,  Brand; 
tal  det  mildeste  du  kan. 
Du,   som  ejer  stormens  tone 
i  de  store  øjeblikke, 
når  en  sjæl  skal  drage  brikke 
om  sin  egen  livsenskrone,    — 
har  du  ikke  sangens  mildbed 
til  at  døve  smertens  vildhed? 
Har  du  ej  et  ord,  som  kvæger, 
et,  som  ud  i  dagen  peger? 
Gud,  som  du  mig  lærte  kende, 
er  en  konge  på  sin  borg;    — 
hvor  tør  jeg  til  ham  mig  vende 
med  min  lille  modersorg? 

BRAND. 

Tror  du,  bedre  du  dig  vendte 
til  den  Gud,   som  før  du  kendte? 

AGNES. 

Aldrig,  aldrig  did  igen! 

Og  dog  er  det  tidt,  som  drages 

jeg  af  længsel  ud,   derhen, 

hvor  det  lysner,  hvor  det  dages. 

Let  at  løftes,  tungt  at  bære; 

lød   ej  så  den  gamle  lære? 

Dine  riger  er  for  store, 

alt  er  her  for  stort  for  mig, 

du,  dit  kald,   dit  mål,  din  fore, 

al  din  vilje,  hver  din  vej, 

tjeldet,  som  udover  hænger, 
-orden,  som  for  foden  stænger, 
sorgen,  mindet,  mørket,  striden,   — 
ikkun  kirken  er  for  liden. 

BRAND 

(alåot). 

Kirken?    Atter  denne  tanke! 
Ligger  den  i  landets  luft? 
Hvi  for  liden? 

AGNES 
(ryster  sørgmodig  på  hovedett. 

Kan  jeg  sanke 
grunde  sammen  med  fornuft? 
Kommer  ikke  stemnings-strøininrn. 
som  med  vindens  strøm  en  duft? 
Hvorfra  kom  den,  hvorhen  går  den 
Mig  er  nok,  at  jeg  forstår  den. 
og  jeg  véd  foruden  viden   — 
kirken  er  for  mig  for  liden. 


Der  er  syn  i  folkedrømmen. 
Hundred  sjæle,  som  jeg  mødte, 
af  sig  samme  tanke  fødte; 
selv  hos  hin, ,  som  vildt  forreven 
skreg  på  vidden,  stod"  den  skreven. 
„Der  er  stygt,  for  der  er  småtu 
lød  det;  hun  ej  heller  kunde 
rede  tanken  ud  med  grunde. 
Hundred  kvinder  sagde  siden: 
bygdens  kirke  er  for  liden! 
Dette  råb  fra  kvindemunde 
tolker  trangen  til  et  slot.    — 
Agnes,   —   o,  jeg  ser  det  godt, 

du  er  kvinden,  Herren  kåred 
til  sin  engel  på  min  sti;    — 
tryg  og  sikker,   skønt  iblinde, 
ved  du  vejen  ret  at  finde, 
hvor  jeg  skillet  går  forbi. 
Aldrig  blålys-blink  dig  dåred; 
første  dag  du  pegte  lige 
mod  det  sande  skabnings  rige,    — 
standsed  mig,  som  vilde  stige 
på  min  flugt  mod  himlens  hvælv, 
retted  synet  på  mig  selv, 
indad  mod  det  inderlige.    — 
Agnes,  atter  har  du  sagt 
ord,  som  slog  med  lynets  magt, 
ført  mig,  hvor  jeg  uviss  foer, 
kastet  dagskær  på  mit  virke. 
Liden  er  Vorherres  kirke;    — 
godt;  så  skal  den  tømres  stor! 
Aldrig  så  jeg  grant  som  nu, 
hvad  i  dig  min  Skaber  gav  mig; 
derfor  trygler  jeg,   som  du: 
gå  ej  fra  mig,  gå  ej  fra  mig! 


Jeg  skal  ryste  af  mig  sorgen, 
jeg  skal  tørre  tåren  af, 
jeg  skal  stænge  mindeborgen, 
som  det  sømmer  sig  en  grav; 
jeg  skal  lægge  glemsels  hav 
åbent  mellem  den  og  mig; 
jeg  skal  viske  lykkefærden 
af  min  lille  billedverden, 
være  hustru  helt  for  dig! 

BRAND. 

Vejen  går  imod  det  store. 

AGNES. 

0,  men  brug  ej  slrængheds  spore. 

BKAND. 

Gennem  mig  en  større  byder. 

AGNES. 

En,  om  hvem  du  selv  har  sagt, 
at  han  viljen  ej  forskyder, 
skønt  den  savner  evnens  magt. 

(vil  gå.) 
BRAND. 

Hvorhen,  Agnes? 

AGNES 

(smiler). 

Husets  skøtsel 
får  ej  glemmes,   mindst  ikveld. 
Forrige  jul,  du  husker  vel, 
at  du  sagde,  jeg  var  ødsel. 
Lys  var  tændt  i  alle  stager; 
her  var  grønt  og  smukke  sager, 
legetøj  på  juletræet; 
her  blev  sunget,  her  blev  leet. 
Brand,  iår  skal  atter  tændes 
alle  lys,  så  helgen  kendes; 
her  skal  pyntes  op  som  bedst 
til  den  stille  store  fest. 
Titter  Gud   i  stuen  ind, 
skal  han  se  en  straffet  datter, 
refset  søn  med  ydmygt  sind, 
børn,  som  lydigt  ved  og  fatter, 
at  de  ej  for  fadervreden 
tvært  tør  skyde  fra  sig  glæden.    — 
Ser  du  nu  vel  spor  af  tåren? 

BRAND 

(trykker  hende  til  sig  og  slipper  hende  atter). 

Barn,  tænd  lys;  det  er  dit  virke! 

AGNES 

(smiler  sørgmodigt). 

Byg  så  du  din  store  kirke;    — 
o,   men  få  den  rejst  før  våren! 

(gAr.) 

BKAND 

(ser  efter  hende). 

Villig,   villig  midt  i  vånden, 

villig  midt  i  martrens  ild; 

svigter  evnen,  segner  ånden, 

sker  det,   skønt  hun  offret  vil. 

Herre,  lægg  din  styrke  til;    — 

og  fra  mig  tag  hvervets  kalk, 

bittrest  kalk,  at  måtte  skikke 

lovens  grumme  høg  og  falk 

over  hende  for  at  drikke 

hjertets  fulde  varme  flod. 

Jeg  har  kræfter,  jeg  har  mod; 

læss  på  mig  din  vægt  for  tvende,    — 

vær  barmhjertig  blot  mod  hende! 

(Det  hanker  på  gangdøren,     fogden  kommer  ind.) 
FOGDEN. 

Her  gæster  Dem  en  slagen  mand. 

BRAND. 

En  slagen  mand? 

FOGDEN. 

Som  slig  jeg  kommer. 
De  husker  sagtens,  da  isommer 
jeg  vilde  drive  Dem  fra  land, 
jeg  spade  Dem  just  ej  det  bedste 
af  krigens  udfald  mellem  os   — 

BRAND. 

Nu  ja? 

FOGDEN. 

Men  al  min  ret  tiltrods 
jeg  vil  ej  længer  med  Dem  slås. 


Hvorfor? 


BRAND. 
FOGDEN. 

Fordi  De  har  de  fleste. 

BRAND. 


Har  jeg? 


FOGDEN. 

Det  tænker  jeg  De  véd; 
Dem  søger  folk  jo  langt  af  led; 
her  er,  især  på  sidste  tiden, 
en  ånd  i  bygden  kommen  ind, 
som  Gud  skal  vide  ej  er  min, 
og  deraf  tør  jeg  slutte  da, 
at  det  er  Dem,  den  kommer  fra. 
Her  er  min  hånd;   vi  ender  striden! 

BRAND. 

En  krig,  som  vor,  får  ikke  slut, 
er  end  den  enes  modstand  brudt. 

FOGDEN. 

Hvad  skal  der  mer  til  slut  på  krig, 
end  fred  og  mindeligt  forlig? 
Jeg  er  ej  den,   som  står  mod  brodden; 
man  er,  som  folk  er  flest,  jo  skabt; 
når  for  sit  bryst  man  kender  odden 
af  fiendens  våben,  gier  man  tabt; 

har  man  kun  kæp  mod  landsespids, 
bør  marken  rømmes  i  betids, 
og  står  man  som  en  ensom  kriger, 
er  det  fornuftigst,   at  man  viger. 

BRAND. 

To  ting,  jeg  tror,  er  her  at  mærke; 
først  at  De  kalder  mig  den  stærke; 
jeg  har  de  fleste   — 

FOGDEN. 

Ganske  visst! 


Ja  muligt  endnu;  men  tilsidst, 
på  offrets  store  alvorsdag,    — 
hvem  har  da  magten  for  sin  sag? 

FOGDEN. 

På  offrets  dag?    Men  Herregud, 

det  er  jo  den,   som  ikke  kommer! 

I  værste  fald  går  offret  ud 

på^  lossning  af  de  godtfolks  lommer; 

human  er  tiden,  vil  ej  offer 

af  mere  dyrebare  stoffer. 

Og  ærgerligst  det  er  ved  sagen 

at  selv  jeg  hører  mellem  dem, 

som  bragte  det  humane  frem, 

og  derved  hindred  offerdagen, 

så  det  kan   siges  på  en  vis, 

jeg  givet  har  mig  selv  til  pris,    — 

iallefald,  at  jeg  bandt  ris 

til  rap  på  eget  livsværks  ende. 

BRAND. 

At  ret  De  har,  kan  muligt  hænde. 
Men  for  det  andet  kan  jeg  knapt 
forstå,  at  De  tør  give  tabt. 


139 

Om  riset  eller  ikke  riset, 
en  mand  er  for  sin  gerning  skabt; 
hans  mål  for  ham  er  paradiset! 
Om  mellem  ham  og  det  sig  hvælved 
et  hav,  mens  Satans  land  lå  nær,  — 
tør  derfor  råbes:  væk,  besvær,   — 
her  er  jo  kortere  til  helved?! 

FOGDEN. 

Jeg  hertil  svarer  ja  og  nej; 
etsteds  må  mennesket  jo  havne,   — 
og  ser  man  møjen  ej  kan  gavne, 
hvem  vil  vel  gå  forgæves  vej? 
Det  er  nu  så,  vi  vil  erstatning 
for  liden  eller  stor  befatning; 
kan  sejr  ej  vindes  ved  at  kæmpe, 
så  får  man  fare  frem  med  læmpe. 

BRAND. 

Men  aldrig  sort  dog  vorder  hvidt! 

FOGDEN. 

Min  kære  ven,  det  hjælper  lidt 
at  kalde  noget  hvidt  som  bræen, 
når  mængden  råber:  sort  som  sneen! 

BRAND. 

De  råber  kanske  med? 

FOGDEN. 

Nå,  nå,   - 
jeg  råber  ikke  sort  rnen  grå. 
Human  er  tiden;  folk  må  mødes, 
ej  bums  imod  hinanden  stødes. 
Husk  på,  at  dette  land  er  frit; 
her  skal  jo  alles  mening  gælde;   — 
hvor  tør  da  én  mod  alle  fælde 
sin  særdom  over  sort  og  hvidt?   — 

Kort  sagt,  da  De  har  fleretallet, 
så  er  De  første  mand  i  kaldet; 
jeg  slutter  mig,  som  alle  andre, 
til  Dem  så  godt  jeg  kan  og  véd, 
og  håber  ingen  sjæl  vil  klandre, 
at  ej  jeg  til  det  sidste  stred. 
Folk  dømmer  nu,  det  ser  jeg  godt, 
mit  virke  kun  som  spredt  og  småt: 
de  kalder  én  ting  mer  fornøden 
end  årligårs  at  øge  grøden; 
man  er  ej  villig  nu,   som  før, 
at  yde  skærven,   hvor  sig  bør,   — 
og  er  ej  viljen  med  i  legen, 
da  er  en  gerning  sejerssvegen.   — 
Det  falder  tungt,  det  må  De  tro, 
at  slippe  plan  om  vej  og  bro, 
om  tapning  ud  af  myr  og  fjære, 
og  meget  mer,  som  var  igære. 
Men  Herregud,  hvad  skal  man  sige; 
kan  ej  man  sejre,  får  man  vige, 
tålmodigt  håbe  alt  af  tiden, 
og  bøje  klogeligt  til  siden. 
Nu,   —   folkets  yndest  har  jeg  tabt 
på  samme  vej,  hvor  den  blev  skabt; 
ja,  ja;  så  må  på  andre  veje 
jeg  komme  til  mit  fordums  eje. 

BRAND. 

Men  var  det  da  for  folkegunst 
De  øved  Deres  kløgt  og  kunst? 

FOGDEN. 

Nej,  det  véd  Gud,  det  ikke  var. 
Det  alment  bedste  har  jeg  villet 
til  bygdens  nytte  blot  og  bar. 
Dog  nægtes  ej,  at  med  i  spillet 

kom  håbet  om  et  vederlag 

for  velgjort  værk  på  yrkets  dag. 

Det  er  nu  så;  en  virksom  mand 

med  evner  og  med  sund  forstand 

vil  frugten  af  sin  gerning  se, 

ej  stønne  gennem  slidets  ve 

til  fromme  for  en  bar  idé. 

Jeg  kan  ej,  selv  med  bedste  vilje, 

forsømme  egen  velfærds  røgt 

og  offre  andre  al  min  kløgt. 

Jeg  sidder  med  en  stor  familje; 

jeg  har  jo  kone,  mange  døttre, 

som  skal  forsørges  allerførst;    — 

ideen  læsker  ingens  tørst, 

ideen  slukker  ingens  sult, 

hvor  man,  som  jeg,  har  huset  fuldt; 

og  dersom  nogen  skulde  yttre 

forundring,  har  jeg  blot  det  svar, 

han  er  en  slet  familjefaer. 

BRAND. 

Og  nu  er  Deres  agt  — ? 


FOGDEN. 
BRAND. 

At  bygge,  siger  De? 


At  bygge. 


FOGDEN. 

Ja  vel,   — 
til  eget  som  til  bygdens  held. 
Først  vil  jeg  bygge  op  det  ry, 
jeg  stod  i  for  ej  længe  siden;   — 
det  lakker  stærkt  mod  thingvalgs-tiden; 
thi  må  til  noget  stort  jeg  ty 
og  bringe  foretag  på  bane, 

så  jeg  blir  kurvens  første  hane 
og  hindrer  valget  af  en  ny. 
Nu  har  jeg  tænkt  som  så,  —  man  kan 
fornuftigvis  ej  ro  mod  flommen. 
Folk  vil,  som  nu  det  heder,  hæves; 
den  gerning  er  for  mig  forgæves; 
jeg  kan  kun  hjælpe  folk  påfode; 
men  sligt  må  gøres  med  det  gode, 
og  her  står  mod  mig  alle  mand. 
Se,  derfor  er  jeg  modent  kommen 
til  forsæt  om,  hvis  det  går  an, 
at  søge  bod  mod  armodsdommen. 

BRAND. 

Den  vil  De  rydde  ud? 

FOGDEN. 

Nej  visst;   — 
den  er  jo  en  nødvendig  brist  ' 
i  alle  samfund;  den  må  døjes; 
men  med  lidt  klogskab  kan  den  bøjes 
i  visse  former,  strængt  begrændses, 
såfremt  itide  blot  den  ændses. 
Vi  véd  jo,  armod  er  det  dynd, 
som  gødsler  bedst  al  landsens  synd;  — 
for  dyndet  vil  jeg  dæmning  sætte. 

BRAND. 

På  hvilken  vis? 

FOGDEN. 

Ja,  kan  De  gætte? 
Afhjælpes  skal  et  dybtfølt  savn, 
idet  jeg  til  distriktets  gavn 
får  bygt  et  armodsdommens  pesthus; 
ja,  pesthus  siger  jeg,  fordi 
det  skal  for  brødens  smitte  fri. 

Og  denne  bygning  har  jeg  tænkt, 
forbindes  nemt  med  et  arresthus, 
så  virkning  blir  med  årsag  stængt 
bag  samme  bom  og  samme  lås, 
med  væg  kun  mellem  bås  og  bås. 
Og  da  jeg  engang  er  på  gled, 
så  er  min  agt  at  bygge  med 
en  fløj  indunder  samme  tag, 
som  bruges  kan  til  valg  og  lag, 
til  alvorshandling  som  til  fester, 
med  talerstol  og  rum  til  gæster,    — 
kort  sagt,  et  pent  politisk  festhus. 

BRAND. 

Sligt  trænges  hårdt;  især  det  sidste; 
dog  véd  jeg  ét,  som  trænges  mere. 

FOGDEN. 

De  tænker  på  en  dårekiste? 

Ja,  ganske  visst;  den  trænges  hårdt. 

Den  også  var  min  første  tanke; 

men  efter  overlæg  med  flere 

jeg  ganske  kom  fra  tanken  bort; 

thi  hvorfra  skal  vi  midler  sanke 

til  noget  overvættes  stort? 

Og  tro  De  mig,  en  sådan  kiste 

vil  kræve  en  alvorlig  sum, 

hvis  hver  og  en  skal  der  få  rum, 

som  trang  og  værdighed   beviste. 

Man  tænke  må  på  tidens  elv, 

og  ej  blot  bygge  for  sig  selv;    — 

alt  går  jo  frem  med  kæmpeskridt; 

ifjor  tilpas,  iår  forlidt;   — 

De  ser,  i  hvilke  dimensioner 

hvert  folkeligt  behov  har  vækst; 

med  syvmilsstøvler,  rent  forhekst, 

udvikles  kraft  og  alslags  evne, 
i  hvilket  fag  De  så  vil  nævne. 
Det  altså  blev  for  dyr  en  spas 
at  skaffe  efterslægten  plads 
for  sig  og  sine  børn  og  koner. 
Jeg  siger  derfor:  Herregud; 
den  tand,  den  får  vi  nok  slå  ud! 

BRAND. 

Og  ter  sig  nogen  altfor  gal, 
så  har  De  jo  den  store  sal. 

FOGDEN 

(fornøjetl. 

Ja,  rummet  står  som  oftest  ledigt! 

Det  indfald,  Brand,  var  ganske  snedigt! 

Vil  byggeplanen  blot  ej  briste, 

så  har  vi  gratis  dårekiste, 

har  samlet  under  fælles  tag, 

beskyttet  af  det  samme  fl  ag, 

de  væsentligste  elementer, 

hvorfra  vor  bygd  sin   farve   henter;    — 

vi  har  vor  hele  armodsdom 

samt  slyngelflokkens  syndeflom 

og  dårerne,  som  før  gik  om 

foruden  røgt  og  uden  tugt,    — 

og  så  har  vi  vor  friheds  frugt 

med  valgkamp  og  med  talers  flugt; 

vi  har  vor  rådssal,  hvor  vi  drøfter, 

hvad  gøres  kan  til  bygdens  tarv,   — 

vor  festsal,  hvor  vi  giver  løfter 

om  skøtsel  af  vor  fortids  arv. 

Hvis  altså  blot  ej  sagen  faldt, 

så  får  jo  klippesønnen  alt, 

hvad  han  med  billighed  kan  kræve, 

for  ret  sit  eget  liv  at  leve. 

Gud  véd,  vort  strøg  er  ikke  rigt; 
dog,  står  først  fællesgården  bygt, 
så  tror  jeg,  det  kan  kaldes  trygt 
et  vel  organisert  distrikt. 

BRAND. 

Men  midlerne   —  ? 

FOGDEN. 

Ja,   det  er  knuden 
i  denne  som  i  hver  en  sag; 
til  ydelser  er  viljen  svag, 
og  står  jeg  Deres  hjælp  foruden, 
jeg  véd,  at  jeg  må  stryge  flag. 
Men  støtter  De  med  ordets  magt 
min  tanke,  vil  den  letvindt  fremmes,  — 
og  får  jeg  den  til  modning  bragt, 
skal  Deres  gode  hjælp  ej  glemmes. 


Det  sige  vil,  De  gad  mig  købe? 

FOGDEN. 

Med  andet  navn  jeg  vilde  døbe 

min  plan,   —   til  fælles  gavn  og  brug 

at  fylde  ud  det  splidens  slug, 

som  hidtil  mellem  os  har  gabt, 

og  hvorved  begge  to  har  tabt. 

BRAND. 

Da  har  De  ilde  tiden  kåret   — 

FOGDEN. 

Ak  ja;  jeg  véd,  den  store  sorg, 
som  nys  har  Dem  og  Deres  såret; 
men  Deres  mandighed  mig  dåred; 
og  trangen  til  distriktets  borg  — 

BRAND. 

I  sorgens  som  i  glædens  stund 
jeg  står  tilrede,  når  det  kræves; 
men  af  en  anden  gyldig  grund 
De  dennegang  dog  går  forgæves. 

FOGDEN. 

Og  hvilken  grund  —  ? 

BRAND. 

Jeg  selv  vil  bygge. 

FOGDEN. 

Hvad!    Bygge?    Tage  min  idé? 

BRAND. 

Ej  ganske. 

(peger  ud  af  vinduet.) 

Foged,  kan  De  se  — ? 

FOGDEN. 

Der? 

BRAND. 

Ja. 

FOGDEN. 

Det  store  stygge  træhus? 
Det  er  jo  prestegårdens  fæhus! 

BRAND. 

Nej,  ikke  det;  — .det  lille  stygge. 

FOGDEN. 

Hvad !    Kirken ! 

BRAND 

(nikker). 

Den   vil  stor  jeg  bygge. 

FOGDEN. 

Nej,  det  skal  fanden  ikke  ske! 
Ved  kirken  skal  ej  nogen  rygge;  — 
det  var  at  krydse  min  idé! 
Min  plan  er  færdig  og  den  haster; 
men  Deres  mig  af  sadlen  kaster. 
To  ting  på  engang  er  formeget,  — 
vig  altså  —  ! 

BRAND. 

Jeg  har  aldrig  veget. 

FOGDEN. 

Her  må  De,  mand!    Byg  mit  arresthus 
med  pesthus  og  politisk  festhus, 
altsammen,  kortsagt,  —  dårekisten,  — 
så  spørges  ej  om  kirkebristen. 
Og  hvorfor  skal  den  nu  i  muld? 
Den  var  dog  god  nok  før  i  tiden. 

BRAND. 

Ja,  muligt;  nu  er  den  forliden. 

FOGDEN. 

Da  har  jeg  aldrig  set  den  fuld! 

BRAND. 

Selv  for  en  enkelt  sjæl  derinde 
er  ikke  løftningsrum  at  finde. 

FOGDEN 

(ryster  forundret -p;\  hovedet). 

Ved  sligt  den  enkle  sjæl  beviste 
nødvendigheden  af  min  kiste. 

(slår  over.) 

Lad  kirken  stå,  det  vil  jeg  råde; 
den  kan  jo  kaldes  på  en  made 
et  stykke  ædelt  arveguld. 
Den  er  et  ædelt  arvestykke;  — 
den  skal  ej  falde  for  en  nykke! 
Ja,  går  min  byggeplan  i  vasken, 
jeg  som  en  Fønixfugl  af  asken 
skal  rejse  mig  i  mængdens  nåde! 
Jeg  træder  op  som  riddersmand 
for  mindesmærket  ved  vor  strand! 
Her  stod  engang  et  gude-hov,  — 
det  var  nok  i  kong  Beles  tider; 
så  rejste  kirken  sig  omsider 
ved  fromme  heltes  ran  og  rov. 
Ærværdig  ved  sin  simple  pragt, 
højhellig  i  sin  oldtidsdragt 
den  knejste  indtil  vore  dage  — 

BRAND. 

Men  hine  tegn  på  fordums  magt 
er  visst  forlængst  i  graven  lagt;  — 
nu  står  igen  ej  mindste   flage. 

FOGDEN. 

Just  netop  det!    Så  gammel  er  den, 
at  ej  den  mer  er  til  i  verden; 
men  i  min  bedstefaders  dage 
et  hul  i  væggen  stod  tilbage! 


Et  hul? 


BRAND. 
FOGDEN. 

Vidt,  som  en  tøndesæk! 


BRAND. 

Men  væggen  selv! 

FOGDEN. 

Ja,  den  var  væk. 
Se,  derfor  må  jeg  rentud  sige, 
at  kirkens  rivning  er  umulig;  — 
det  var  en  skammelig,  en  grulig 
barbarisk  handling  uden  lige! 
Og  midlerne,  —  hvor  får  vi  dem? 
Tror  De,  at  her  man  er  så  ødsel, 
at  lokke  udgiftsposter  frem 
ved  ufuldbårne  forslags  fødsel, 
når  med  en  lille  smule  skøtsel 
man  såvidt  støtte  kan  det  gamle, 
at  det  i  vor  tid  ej   vil  ramle? 
Men  gå  De  ud  og  spejd  i  lejren,  — 
jeg  blir  dog  den,  som  vinder  sejren. 


Jeg  agter  ej  at  presse  ud 
en  hvid  til  husly  for  min  Gud. 
Af  egne  midler  vil  jeg  bygge;  — 
min  arv,  alt  mit  til  sidste  skærv 
skal  gives  ud  til  dette  hverv. 
Nu,  foged,  er  De  end  så  djerv, 
at  mene,  De  kan  tanken  rygge? 

FOGDEN 

(med  foldede  heender). 

Jeg  står  som  falden  ned  fra  skyerne! 
Sligt  spørges  knapt  engang  fra  byerne;  — 
og  her  i  bygden,  —  her  hos  os, 
hvor  pungens  lukning  længst  var  lov 
mod  hvert  et  trængende  behov,  — 
her  åbner  De  en  rundheds  fos, 
som  risler,  blinker,  sprøjter,  skummer  — . 
Nej,  Brand,  som  sagt,  jeg  rent  forstummer! 

BRAND. 

Jeg  længst  i  tanken  fra  mig  skrev 
min  arv  — 

FOGDEN. 

Ja,  her  er  ymtet  meget, 
som  hen  på  noget  sligt  har  peget, 
men  jeg  har  tænkt,  at  det  var  væv. 
Hvem  plejer  vel  at  offre  alt, 
når  ej  det  synbar  fordel  galdt? 
Dog,  det  blir  Deres  egen  sag;  — 
gå  foran  De;   så  går  jeg  bag. 
De  er  i  skuddet;  De  kan  virke, 
og  jeg  kan  skridtvis  frem  mig  lirke.  - 
Brand,  sammen  vil  vi  bygge  kirke ! 

BRAND. 

Hvad?    Vil  De  Deres  eget  slippe? 


Det  véd  den  søde  Gud  jeg  vil! 

Jeg  var  jo  gal,  om  ej  jeg  gjorde. 

Hvem  tror  De  mængden  flokkes  til, 

når  én  vil  gøde,  mæske,  fore, 

en  anden  malke,  flå  og  klippe? 

Ja"  død  og  plage  er  jeg  med! 

Jeg  er  af  tanken  ganske  hed, 

bevæget,  greben,  næsten  rørt; 

en  heldig  skæbne  har  mig  ført 

i  denne  kveld  til  prestegården; 

thi  jeg  tør  tro,  at  uden  min 

var  Deres  plan  knapt  faldt  Dem  ind, 

ialfald  ej  til  verden  båren. 

Det  altså  er  mit  eget  virke 

at  bygge  bygdens  nye  kirke! 

BRAND. 

Men  kom  ihug,  vi  kan  ej  skåne 
hin  oldtids  knejsende  ruin! 

FOGDEN 

(ser  ud). 

Betragtet  her  i  dobbeltskin 

af  nyfalds-sne  og  nyets  måne 

den  taer  sig  ud  som  noget  skrammel. 

BRAND. 

Hvad,  foged? 

FOGDEN. 

Brand,  den  er  for  gammel! 
Det  er  mig  ganske  uforklarligt, 
at  ej  jeg  så  det  før  ikveld,  — 
men  hanekjælken  står  påheld; 
at  bruge  den  var  uforsvarligt. 
Og  hvor  er  stil,  arkitektur, 
når  ret  man  gransker  loft  og  mur? 
Hvad  skal  man  kalde  slige  buer? 
en  fagmand  vilde  kaldt  dem  fæle;  — 
ja,  jeg  må  samme  mening  dele! 
Og  tågets  mosbeklædte  tuer,  — 
de  er  minsæl  ej  fra  kong  Bele. 
•Nej,  pietet  kan  gå  for  vidt! 
Det  må  dog  hvermand  se  og  skønne, 
at  denne  gamle  rådne  rønne 
i  et  og  alt  er  noget  skidt! 

BRAND. 

Men  dersom  mængdens  røst  sig  hæved 
til  vægring  ved  at  få  den  revet  —  ? 

FOGDEN. 

Vil 
I 


FOGDEN. 

ril  ingen  anden,  så  vil  jeg. 
helgen  skal,  jo  før  jo  heller, 

jeg  ordne  alt,   hvad  formen  gælder, 

og  sætte  sagen  glat  ivej. 

Jeg  ivre  skal  og  virke,   skrive; 

jo,  jo,  —  De  kender  fogden  nok! 

og  kan  jeg  hjælp  ej  sammendrive 

til  rivning  blandt  den  dumme  flok, 

skal  jeg  med  egne  hænder  rive 

den  ned  til  grunden,  stok  for  stok. 

Ja,  om  jeg  så  skal  ta'e  min  kone 

og  alle  mine  døttre  med, 

så  skal  den  død  og  plage  ned! 

BRAND. 

Det  er  en  ganske  anden  tone, 

end  den,   som  blev  fra  først  af  brugt. 

FOGDEN. 

Det  er  humanitetens  frugt 

at  få  med  alt  ensidigt  bugt; 

og  dersom  digteren  ej  lyver, 

så  er  det  netop  noget  smukt, 

at  mandens  tanke  ejer  flugt,  — 

med  andre  ord,  —  at  tanken  flyver.  - 

Farvel ! 

(tager  sin  hat.) 

Nu  får  jeg  se  til  banden. 


BRAND. 


Til  hvad? 


FOGDEN. 

Å,  tænk  Dem,  jeg,  selv  anden, 
idag  på  bygdegrændsen  kneb 
et  fantefølge,  fælt  som  fanden; 
jeg  fik  da  hjælp  med  toug  og  reb; 
nu  sidder  de  forvart  hos  granden 
her  nærmest  nord;  men  pokker  ta'e  mig, 
om  ikke  to-tre  løb  ifra  mig  — 

Nys  ringtes  ind  dog  fredens  tid. 

FOGDEN. 

Hvi  kom  det  djævelskab  da  hid? 
Dog,  det  forstår  sig,  på  en  made 
de  hører  sagtens  sognet  til  — 

(leende.) 

ja  endog  Dem!    Hør  her  en  gåde; 
løs  den,  ifald  De  kan  og  vil: 
folk  findes,  som  er  til  i  kraft 
af  d  e  n ,  De  har  til  udspring  havt, 
og  dog  de  til  er,  slet  og  ret, 
fordi  de  er  af  anden  ætt! 

BRAND 

(ryster  på  hovedet). 

0  Gud,  der  er  så  mangen  gåde 
én  stirrer  på,  men  ej  kan  råde. 

FOGDEN. 

Da  er  dog  denne  letvindt  gættet. 
De  har  vel  tidtnok  hørt  berettet 
i  bygden  et  og  andet  ord 
om  fattiggutten,  han,  her  vester, 
der  var  så  lært  som  fire  prester; 
han  friede  til  Deres  moer  — 


Hvad  mer? 

FOGDEN. 

Tænk,  til  en  grundrig  jente! 
Dog  hun  naturligvis  ham  sendte 
til  Bloksberg,  som  han  måtte  vente. 
Men  véd  De  så,  hvad  fyren  gør? 

Han  sørger  halvt  sig  fra  forstanden, 
og  fæster  sluttelig  en  anden 
af  taterslægt:  —  og  før  sin  død 
han  med  en  afkom  øged  handen, 
som  stryger  om  i  synd  og  nød. 
Ja,  en  af  disse  slegfredtrolde 
fik  sognet  rigtignok  beholde 
til  minde  om  hans  vakkre  ferd  — 


Og  det  er  —  ? 


Ja  så! 


BRAND. 
FOGDEN. 

Taterungen  Gerd. 

BRAND 

(dæmpet). 


FOGDEN 

(munter). 

Hvad?    Gåden  er  ej  slet! 
Hans  afkom  er  jo  til  i  kraft 
af  den,  De  har  til  udspring  havt; 
thi  ynglens  indre  ophav  var, 
at  elsk  til  Deres  moer  han  bar. 


Sig.  foged,  kan  De  nævne  ét, 

som  rummed  hjælp  for  disse  sjæle? 


Pyt,  de  må  ind  bag  tugthus-dørene. 
De  er  fortabt  op  over  ørene; 
at  frelse  dem,  det  var  at  stjæle 
fra  fanden,  som  må  gå  fallit, 
hvis  ej  han  får  af  verden  sit. 

BRAND. 

De  tænkte  jo  at  bygge  stort 

et  hus  til  ly  mod  nød  og  klage? 

FOGDEN. 

Det  forslag,  —  fort,  som  det  blev  gjort,  — 
tog  forslagsstilleren  tilbage. 


Men  hvis  det  dog  — ;   det  var  dog  smukt  — 

FOGDEN 

(smilende). 

Nu  taler  De  i  anden  tone, 

end  den,  som  blev  fra  først  af  brugt. 

(klapper  ham  på  skulderen.) 

Lad  dødt  kun  være  dødt  og  glemt; 
en  mand  skal  handle  fast  bestemt. 
Farvel!    Jeg  tør  ej  længer  tøve; 
nu  må  jeg  ud  igen  og  prøve 
at  finde  rømlingernes  skjul. 
Vi  mødes  snart.    Fornøjet  jul! 
Farvel,  farvel;  hils  Deres  kone! 

(gar.) 

BRAND 

(efter  en  tankefuld  taushed). 

0,  endeløst  er  her  at  sone.  — 

Så  vildt,  så  broget  fdtres  ind 

de  tusend  skæbnetrådes  spind,  — 

så  ligger  skyld  med  skyldfrugt  blandet, 

det  ene  smittende  det  andet, 

at  den,  som  ser  derind,  ser  ret 

og  blodigst  uret  vorde  ét. 

(går  til  vinduet  og  ser  længe  ud.) 

11* 

Mit  lille  barn,   skyldløse  lam, 

du  fældtes  for  min  moders  gerning; 

en  brusten  sjæl  bar  bud  fra  ham, 

som  troner  over  skyens  kam, 

og  bød  mig  kaste  valgets  terning;  - 

og  denne  brustne  sjæl  blev  til, 

fordi  min  moders  sjæl  foer  vild. 

Så  bruger  Herren  skyldens  grøde 

til  ligevægts  og  retfærds  føde; 

så  slynger  han  fra  højden  ned 

hjemsøgelsen  i  tredje  led. 

(viger  forfærdet  fra  vinduet.) 

Ja,  lovens  Gud  er  over  slægten! 
Det  første  mål  er  ligevægten. 
I  offervillighedens  magt 
er  rejsningsmuligheden  lagt; 
men  ordet  lyves  ud  af  tiden; 
thi  flokken  ræddes  for  sin  viden. 

(går  længe  op  og  ned  i  stuen.) 

At  bede?    Bede?    Hm,  —  et  ord, 
som  glat  nok  over  læben  foer,  — 
som  ruttes  med  i  alle  stænder. 
Bøn  er  for  dem  at  skrige  nåde 
i  vind  og  vejr  til  gåders  gåde, 
at  .tigge  plads  på  Kristi  læss, 
at  strække  opad  begge  hænder  — 
og  stå  i  tvivlens  pøl  tilknæs. 
Haha,  var  dermed  sagen  gjort, 
da  turde  jeg,   som  hvermand,  vove 
at  hamre  på  den  Herres  port, 
der  er   „forfærdelig  at  love" ! 

(standser  og  tænker  stille.) 

Og  dog  —  i  angstens  værste  dage, 
i  sorgens  store  rædselsstund, 

da  barnet  sov  den  sidste  blund, 
da  intet  kys  af  modennund 
bar  smilet  på  lians  kind  tilbage;  — 
hvad  var  det  — ?    Bad  jeg  ikke  da? 
Hvad  kom  den  søde  svimlen  fra, 
den  sangens  strøm,  den  melodi, 
som  langvejs  lød  og  jog  forbi  — 
og  bar  mig  hojt  og  bar  mig  fri? 
Bad  jeg?    Blev  jeg  i  bønnen  svalt? 
Har  jeg  med  Gud  herinde  talt? 
Har  han  mig  hørt?    Og  så  han  ned 
i  sørgehuset,  hvor  jeg  græd?  — 
Hvad  véd  jeg!     Nu  er  lukt  og  stængt, 
og  mørket  atter  om  mig  sænkt,  — 
og  intet,  intet  lys  at  finde  —  — . 
Jo,  Agnes,  —  hun,  som  ser  iblinde  — ! 

(råber  i  angst.) 

Lys,  Agnes,  —  lys,  ifald  du  kan! 

(agnes   åbner  doren  og  træder  ind  med  de  tændte  festslager;  et  klart 
skær  falder  over  stuen.) 


Lys! 

AGNES. 

Ser  du  julelyset,  Brand? 

BRAND 

(sagte). 

Ha,  julelyset! 


AGNES 
(stetter  slagerne  på  bordet). 

Blev  jeg  længe? 

Nej,  nej! 

AGNES. 

0,  hvor  du  har  det  koldt; 
du  må  jo  isne  — 

BRAND 

(stærkt). 

Nej! 

AGNES 

(smilende). 

Hvor  stolt! 
Du  vil  ej  lys  og  varme  trænge. 

(lægger  i  ovnen.) 

BRAND 

(går  op  og  ned). 

Hm,  vil  ej ! 

AGNES 

(stille  for  sig  selv,  idet  hun  pynter  op  i  stuen). 

Her  skal  stagen  stå. 
Ifjor  han  greb  med  fingre  små 
mod  julelysets  klare  blink. 
Han  var  så  glad  og  frisk  og  flink; 
han  strak  sig  fra  sin  lille  stol 
og  spurgte,  om  det  var  en  sol. 

(flytter  lidt  på  stagen.) 

Nu  falder  lysets  fulde  skær 
ud  over  —  over  stedet  der. 
Nu  kan  han  gennem  rudens  glas 
se  blinket  fra  sin  soveplads; 
nu  kan  han  glytte  stilt  herind 
i  julestuens  glans  og  skin.  — 

Men  ruden  står  som  tåreslørt;  — 

vent  lidt,  vent  lidt;  snart  skal  den  smile 

(tørrer  vinduet  af.) 

BRAND 

(har  fulgt  hende  med  øjnene  og  siger  sagte): 

Når  lægger  sig  til  fred  og  hvile 
det  sorgens  hav.  fra  bunden  rørt! 
Det  må  til  hvile. 

AGNES 

(for  sig  selv). 

Se,  hvor  klar! 
Det  er  som  skillet  borte  var, 
som  stuen  vided  ud  sig  stor; 
som  om  den  stygge  koJde  jord 
med  et  blev  til  en  lun  alkove, 
hvor  barnet  sødt  og  godt  kan  sove. 

BRAND. 

Hvad  gør  du,  Agnes? 

AGNES. 

Stille;  hys! 

BRAND 

(nærmere). 

Hvi  tråk  gardinet  fra  du  nys? 

AGNES. 

0,  kun  en  drøm;   nu  er  jeg  vakt. 

BRAND. 

I  drømmen  er  der  snarer  lagt. 


Stæng  atter! 


AGNES 
(bønligt). 

Brand ! 

Stæng  tæt,  stæng  tæt! 

AGNES. 

0,  vær  ej  hård,  det  er  ej  ret! 

BRAND. 

Stæng,   stæng ! 

AGNES 

(trækker  skoddenie  for). 

Nu  har  jeg  lukt  og  stængt. 
Men  trygt  jeg  tror,  Gud  er  ej  krænkt, 
om  end  i  drømmens  korte  frist 
jeg  dråk  af  trøstens  væld   — 

BRAND. 

Nej  visst! 
Han  er  en  mild,  medgørlig  dommer; 
du  rager  ej  med  ham  på  kant, 
om  i  din  dyrkelse  der  kommer 
lidt  afgud  hist  og  her  iblandt. 

AGNES 

(brister  i  grad). 

0,  sig  mig  da,  hvor  langt  går  kravet! 
Min  fod  er  dødstræt,   —   vingen  faldt. 

BRAND. 

Jeg  har  dig  sagt,  at  slængt  i  havet 
hvert  offer  er,   som  ej  er  alt. 

AGNES. 

Men  mit  var  alt;  jeg  har  ej  mere! 

BRAND 

(ryster  på  hovedet). 

Dit  offer  følges  må  af  flere. 

AGNES 

(smiler). 

Kræv!    Jeg  har  fattigdommens  mod! 

BRAND. 

Giv! 

AGNES. 

Tag!    Ak,  Brand,  du  intet  finder. 

BRAND. 

Du  har  din  sorg  og  dine  minder,   — 
du  har  din  syndige  længsels  flod   — 

AGNES 
(fortvivlet). 

Jeg  har  mit  pinte  hjertes  rod! 
Riv  ud!    Riv  ud! 

brand.     - 

I  afgrunds-gabet 
unyttig  du  dit  offer  slang, 
ifald  du  hyler  over  tabet! 

AGNES 

(gyser). 

Din  Herres  vej  er  brat  og  trang. 

BRAND. 

For  viljen  er  der  kun  den  ene. 

AGNES. 

Men  nådens  — ? 

BRAND 

(afvisende). 

Bygt  af  offerstene. 

AGNES 
(stirrer  frem  for  sig  og  siger  rystet) : 

Nu  åbnes,  lig  en  afgrund  stor, 
det  skriftens  ord,  som  aldrig  før 
jeg  kom  tilbunds  i. 

BRAND. 

Hvilket  ord? 

AGNES. 

Hver  den,  som  ser  Jehova,  dør! 

BRAND 

(slår  armene  om  hende  og  trykker  hende  tæt  op  til  sig). 

O,  skjul  dig,  skjul  dig!    Se  ham  ej! 
Luk  dine  øjne  — 

AGNES. 

Skal  jeg? 

BRAND 

(slipper  hende). 

Nej! 

AGNES. 

Du  lider,  Brand. 

BRAND. 

Jeg  elsker  dig. 

AGNES. 

Hård  er  din  kærlighed. 

BRAND. 

For  hård? 

AGNES. 

Ej  spørg;  jeg  følger,  hvor  du  går. 

BRAND. 

Tror  du,  at  meningsløst  jeg  drog  dig 

af  dansen  og  af  legen  ud,   — 

at  for  en  halvheds  skyld  jeg  slog  dig 

med  offerlydighedens  bud? 

Ve  dig  og  mig;  for  dyrt  og  stort 

var  da  det  offer,  her  blev  gjort. 

Du  er  min  hustru;  jeg  tør  kræve 

dig  helt,  for  kaldets  liv  at  leve. 

AGNES. 

Ja,  kræv;  men  gå  ej  fra  mig; 

BRAND. 

Jo; 
jeg  trænger  stilhed,   trænger  ro. 
Snart  skal  den  store  kirke  bygges  — 

AGNES. 

Min  lille  kirke  sank  i  grus. 

BRAND. 

Var  den  dit  hjertes  afgudshus, 
så  måtte  den  i  stormen  rygges. 

(favner  hende  som  i  angst.) 

Al  fred  om  dig,   —   og  gennem  dig 
til  mig,  til  mit,  den  lige  vej! 

(går  mod  sidedøren.) 
AGNES. 

Brand,  må  jeg  flytte  ganske  stille 

på^vindues-lugens  stygge  skille? 

Kun  lidt?    På  klem?    Brand,    må  jeg? 

BRAND 

(i  døren). 

Nej. 

(går  ind  i  sit  kammer.) 

Lukket,  lukket,    —   alting  lukket! 

Selve  glemslen  lukket  af! 

Bom  for  klagen,   segl  for  sukket, 

lås  for  himmel  og  for  grav ! 

Jeg  vil  ud;  jeg  kan  ej  ånde 

her  i  ensomhedens  vånde! 

Ud?    Hvorhen?    Ser  ej  fra  højden 

strenge  øjne  på  mig  ned! 

Kan  jeg  vel  på  flugt  fra  bygden 

føre  hjertets  eje  med? 

Kan  jeg  flygte,  om  jeg  vilde, 

fra  min  rædsels  tomme  stille? 

(lytter  ved  døren  til  brands  stue.) 

Lydt  han  læser;  til  hans  øre 
rækker  ikke  frem  min  røst. 
Ingen  hjælp!    Ej  råd,   ej  trøst! 
Julens  Gud  har  nok  at  gøre 
med  at  lytte  til  de  riges, 
børneriges,  lykkeliges 
tak  og  sang  og  leg  og  dans. 
Jul  er  jublens  tid  og  hans. 
Ej  han  ser  mig,   ej  han  agter 
på  en  ensom  moders  fagter. 

(nærmer  sifj  varsomt  til  vinduet.) 

Skal  jeg  åbne  skillets  rammer, 
så  det  klare  fulde  lys 
jager  nattens  skræk  og  gys 
fra  hans  sorte  sovekammer?   — 
Nej,   dernede  er  han  ikke! 
Julen  er  jo  barnets  tid;   — 
han  får  lov  at  komme  hid; 
kanske  står  han  nu  derude, 
strækker  armen  for  at  pikke 
på  sin  moders  stængte  rude.   — 

Lød  der  ikke  barnegråd? 

Alf,  jeg  véd  ej  hjælp  og  råd? 

Her  er  stængt;  din  fader  stængte;   — 

Alf,  jeg  tør  ej  åbne  nu! 

Lydigt  lidet  barn  er  du; 

aldrig  du  og  jeg  ham  krænkte. 

0,  flyv  hjem  igen  til  hinden; 

der  er  lys  og  der  er  glæde; 

der  er  leg  i  børnevrimlen. 

Men  lad  ingen  se  dig  græde,   — 

sig  ej,  at  din  fader  lukked, 

da  du  kom  og  banked  på. 

Lidet  barn  kan  ej  forstå, 

hvad  vi  store  voksne  må. 

Sig,  han  sørged.   —   sig,  han  sukked; 

sig  dem,  det  var  ham,  som  plukked 

smukke  blade  til  en  krans. 

Kan  du  se  den?    Den  er  hans! 

(lytter,  tanker  sig  om  og  ryster  på  hovedet.) 

0,  jeg  drømmer!    Mer  end  rammen 

står  som  skille  mellem  os. 

Først  i  glød  af  lutringsflammen 

falder  skillevæggen  sammen, 

revner  hvælv  og  brister  stængsler, 

hviner  fængselsdørens  hængsler, 

springer  op  den  store  lås! 

Meget,  meget  her  må  gøres, 

før  vi  to  kan  sammen  føres.   — 

Jeg  skal  virke,   virke  stille, 

for  at  fylde  kravets  svælg; 

jeg  skal  hærdes,  jeg  skal  ville.    — 

Men  iaften  er  det  helg. 

Fra  ifjor  hvor  vidt  forskellig   —  ! 

Hys,   —   den  højt  skal  holdes  hellig; 

frem  jeg  henter  mine  skatte,   — 

dem,  hvis  endeløse  pris, 

fra  min  lykkes  livsforlis, 

kun  en  moders  sjæl  kan  fatte. 

(hun    knæler   ned   ved   kommoden,   åbner   en   skuffe   og  tager  forskellige 

ting  frem.    I  samme  øjeblik  lukker  brand  på  døren  og  vil  tale  til  hende, 

men  da  han  bemærker,  hvad  hun  foretager  sig,  holder  han  inde  og  bliver 

stående,    agnes  ser  ham  ikke.) 

BRAND 

(sagte). 

Evig  samme  flugt  om  graven, 
samme  leg  i  dødninghaven. 

AGNES. 

Her  er  sløret.     Her  er  kåben, 
han  blev  båren  i  til  dåben.    — 
Her  i  knyttet  har  jeg  kjolen   — 

(holder  den  ivejret,  ser  på  den  og  ler.) 

Herre  Gud,  hvor  sød  og  butt! 

Dejlig  var  min  lille  gut, 

da  han  sad  i  kirkestolen.    — 

Her  er  skærfet,  her  er  kuften, 

han  var  klædt  i  første  gang 

han  fik  komme  ud  i  luften. 

Dengang  var  den  altfor  lang, 

men  den  blev  ham   snart  for  liden   — , 

den  skal  lægges  her  ved  siden.    — 

Vanter,  strømper,   —   hvilke  ben!   — 

og  hans  nye  silkekyse, 

som  han  fik  for  ej  at  fryse   — ; 

den  er  ubrugt,  ren  og  pen.    — 

0,  der  ligger  langfærdsdragten, 

han  blev  svøbt  i  lunt  og  tæt, 

for  at  rejse  lindt  og  let; 

da  jeg  atter  havde  lagt  den 

bort,  jeg  var  til  døden  træt. 

(knuger  hænderne  i  smerte). 

Spar  mig,  Gud!    Jeg  kan  ej  knuse 
hendes  sidste  afgudshuse; 
skik  en  anden,  er  det  ret! 

AGNES. 

Den  er  plettet;    —   har  jeg  grædt?   — 
Hvilken  rigdom!    Perlestukken, 
smertekrammet,  tåredrukken, 
glansomstrålt  af  valgets  gru, 
hellig!    Den  er  kroningskåben, 
som  han  bar  i  offerdåben! 
0,  hvor  jeg  er  rig  endnu! 

(Det  banker  hvast  på  gangdøren;  agnes  vender  sig  med  et  skrig  og  ser 

brand   i    det  samme.     Døren   rives  op  og  en  kvinde,    forrevent  klædt, 

træder  ilsomt  ind  med  et  barn  på  armen.) 

KVINDEN 

(ser  børnetøjet  og  råber  til  aunes): 

Del  med  mig,  du  rige  moer! 

AGNES. 

Du  er  tifold  mere  rig! 

KVINDEN. 

Ha,  du  er  de  andre  lig; 
altid  munden  fuld  af  ord! 

BRAND 

(nærmer  sig). 

Nævn  mig,  hvad  du  søger  her. 

KVINDEN. 

Ikke  dig,  for  du  er  presten! 
Heller  ud  igen  i  blæsten, 
end  at  høre  præk  om  brøde; 
heller  flygte  sig  tildøde, 


168 

drukne,  rådne  på  et  skær. 
end  at  stå  for  svartemanden, 
som  véd  vejen  ned  til  branden! 
Kan  jeg  hjælpe,  jeg,  for  fanden, 
at  jeg  blev  til  den  jeg  er? 


(sagte). 

Denne  røst  og  disse  træk 
isner  mig  med  anings-skræk ! 

AGNES. 

Hvil  dig,  varm  dig,  hvis  du  fryser. 
Sulter  barnet,  skal  det  mættes   — 


Taterungen  tør  ej  sættes, 
hvor  det  luner,  hvor  det  lyser. 
Vore  folk  har  lande  vejen, 
urden,   skogen,  fjeldet,  hejen; 
vi  skal  faerdes,  vi  skal  vandre; 
hus  og  hjem  er  for  jer  andre. 
Lynsnar  må  jeg  ud  igen; 
de  er  efter  mig  som  hunde! 
Foged,  lensmand,  lovens  mænd, 
gad  mig  binde,  hvis  de  kunde. 

BRAND. 

Her  du  skal  ej  røres. 

KVINDEN. 

Her? 
Under  tag  og  mellem  vægge? 
Nej,   du;   vinternatten  bær 
bedre  luftning  til  os  begge. 
Men  et  plagg  til  svøb  for  barnet! 

Ældste  broder  hans,  det  skarnet, 
er  som  tyv  ifra  mig  strøgen 
med  den  klud  han  svøbtes  i. 
Ser  du,  han  er  halvvejs  nøgen, 
blå,  forfrossen,  gennemføgen 
af  den  rim,  som  røg  forbi. 

BRAND. 

Kvinde,  gør  din  spæde  fri 
for  din  vilde  dødsfærds  sli;    — 
lad  ham  løftes,  lad  ham  lettes; 
af  kan  brændemaerket  tvættes   — 

KVINDEN. 

Jo,  du  kender  godt  til  tingen! 

Sligt  et  under  mægter  ingen,   — 

skal  ej  mægte  det  engang! 

Krig  med  jer,  som  har  forstødt  ham! 

Véd  du,  hvor  hans  moer  har  født  ham. 

Jo,  på  grøftekantens  hælding, 

under  drik  og  spil  og  sang. 

Han  blev  døbt  i  sluddets  vælling, 

korset  med  et  kul  af  asken, 

læsket  med  en  klunk  af  flasken;   — 

samme  stund  han  slåp  sin  moer, 

stod  der  om  os  folk,  som  svor;   — 


véd  du  hvem 

det  var?    Gudbedre;   — 

ungens  faer  - 

-   og  ungens  fædre! 

BRAND. 

Agnes? 

AGNES. 

Ja. 

BRAND. 

Du  ser  din  pligt. 

HENRIK    IBSENS    SAMLEDE    VÆRKER.     III. 

AGNES 

(med  rædsel). 

Brand!    Til  hende!     Aldrig  sligt! 


Giv  mig,  giv  mig!    Giv  mig  alt! 
Silkevæv  og  vraget  pjalt! 
Intet  er  for  slet,  for  god{, 
kan  det  lindes  om  ham  blot. 
Snart  hans  ånde  slipper  op; 
han  skal  dø  med  tinet  krop! 

BRAND 

(til  agnes). 

Nu  du  hører  valget  runge! 

K  VINDEN. 

Du  har  nok  til  egen  unge; 
sig  mig,    —   har  du  ej  til  min 
livets  plagg  og  dødens  lin? 

BRAND. 

Lyder  ej  fra  denne  tunge 
maningsfulde  varslers  hvin? 


K  VINDEN. 


Giv  mig! 


AGNES. 

Det  er  helligbrøde! 
Blodskyld  mod  den  lille  døde! 


Gavnløst  han  i  døden  sendtes, 
hvis  på  tærsklen  vejen  endtes. 

AGNES 
(brudt). 

Viljen  ske.     Mit  hjertes  rødder 
skal  jeg  træde  under  fødder. 
Kvinde,  kom  og  tag  imod;   — 
deles  skal  min  overflod   — 

KVINDEN. 

Giv  mig! 

BRAND. 

Deles?  —   Agnes;  deles? 

AGNES 

(med  vild  styrke). 

Heller  dræbes  jeg,  end  stjæles 
alt  ifra!    Se,  jeg  har  veget 
fod  for  fod!    Jeg  kan  ej  længer! 
Halvt  er  nok;   ej  mer  hun  treenger! 


Var  det  hele  da  formeget, 
da  det  købtes  til  dit  eget? 

AGNES 

(giver). 

Kvinde,   kom;  se  her,  tag  kåben, 
som  mit  eget  bar  i  dåben. 
Her  er  kjolen,  skærfet,  kuften; 
den  er  god  mod  natteluften; 
her  den  lille  silkekyse; 
under  den  han  skal  ej  fryse; 
tag  det;  tag  til  sidste  pjalt  — 


Giv  mig! 

12* 

BRAND. 

Agnes,  gav  du  alt? 

AGNES 
(giver  igen). 

Kvinde,  her  er  kroningskåben, 
som  han  bar  i  offerdåben! 

KVINDEN. 

Så!  nu  ser  jeg  der  er  tømt. 
Den  som  nu  var  langvejs  rømt! 
Jeg  vil  svøbe  ham  på  trappen; 
så  på  flugt  med  hele  lappen! 


AGNES 
(står  i  stærk  indre  kamp;  endelig  spørger  hun): 

Sig  mig,  Brand,  om  det  er  billigt, 
at  der  kræves  mer  endnu? 

BRAND. 

Sig  mig  først,  om  det  var  villigt, 
at  du  gik  til  gavens  gru? 

AGNES. 

Nej. 

BRAND. 

Din  skænk  er  slængt  i  havet. 
Over  dig  er  endnu  kravet. 

(vil  gå.) 

AGNES 
(tier  til  han  er  nær  ved  doren,  da  råber  hun): 

Brand! 

BRAND. 

Hvad  vil  du? 


:": 


andet  en> :       .    . 


Hi : 


l  festar  an  «irmmnlnirf  barnekopps  Ham  fin  iBMferiH- 

4t  er  l  behold. 


raftet  a£  hans  døds-sve«i  kaI»L 
-ritfm   ved  mit  hjerte  treii- 


Bliv  i  dine 


H  "t:   vi    tu! 

Ok 


Yiiiigt? 

AGNES.* 

Villigt! 

BRAND. 

Ræk  mig  kappen. 
Kvinden  sidder  end  på  trappen. 

(går.) 
AGNES. 

Røvet,  røvet,   —   alting  røvet,   — 
sidste  bånd,  som  bandt  til  støvet! 

(står  en  stund  ubevægelig  stille;    lidt  efter  lidt  går  udtrykket  i  hendes 

ansigt  over  til  høj  strålende  glæde.     brand  kommer  tilbage;    hun  flyver 

ham  jublende  imøde,  kaster  sig  om  hans  hals  og  råber): 

Jeg  er  fri!    Brand,  jeg  er  fri! 

BRAND. 

Agnes ! 

AGNES. 

Mørket  er  forbi! 
Alle  rædsler,  som  har  tynget 
lig  en  mare  på  mit  bryst, 
ligger  nu  i  sluget  slynget! 
Der  er  sejr  i  viljens  dyst! 
Af  er  alle  tåger  strøget, 
bort  er  alle  skyer  føget; 
gennem  natten,  over  døden 
ser  jeg  skimt  af  morgenrøden! 
Kirkegården,  kirkegården ! 
Ordet  åbner  ej  for  tåren. 
Navnet  river  ej  i  såret;   — 
barnet  er  til  himlen  båret! 

BRAND. 

Agnes!    Ja,  nu  har  du  sejret. 

AGNES. 

Ja,  tilvisse  sejret  nu,   — 
sejret  over  grav  og  gru! 
0,  se  opad,  se  ivejret! 
Ser  du  Alf  for  tronens  fod, 
lysglad  som  i  livets  dage, 
strække  armen  os  imod? 
Om  jeg  ejed  tusend  munde, 
oin  jeg  turde,  om  jeg  kunde, 
ikke  én  jeg  dog  oplod 
for  at  kræve  ham  tilbage. 
0,  hvor  stor,  hvor  rig  er  Gud 
til  at  finde  midler  ud. 
Barnets  offer,  offerbrøden, 
båret  har  min  sjæl  fra  døden; 
han  mig  fødtes  for  at  mistes; 
frem  til  sejr  jeg  måtte  fristes!    - 
Tak,  at  du  min  hånd  har  ledet: 
du  har  trofast  for  mig  stredet; 
o,  jeg  så  din  hjertekval. 
Nu  står  du  i  valgets  dal; 
over  dig  nu  vægten  faldt 
af  dets  intet  eller  alt! 

BRAND. 

Agnes,  gådefuldt  du  taler;   — 
endt  er  alle  stridens  kvaler! 

AGNES. 

Glemmer  du  det  ord  fra  før: 
den,  som  ser  Jehova,  dør! 

BRAND 

(viger  tilbage). 

Ve  mig,  hvilket  lys  du  tænder! 
Nej!  og  tusend  gange  nej! 

Jeg  har  kæmpestærke  hænder; 
gå  ifra  mig  skal  du  ej! 
Lad  kun  alt  på  jorden  glippe; 
hver  en  vinding  kan  jeg  slippe, 
o,  men  aldrig,  aldrig  dig! 

AGNES. 

Vælg;  du  står  på  vejens  skille! 

Sluk  det  lys,  som  i  mig  brænder, 

stæng  for  juletankens  kilde; 

giv  mig  mine  afgudsklude;   — 

kvinden  sidder  end  derude;    — 

lad  mig  atter  gå  tilbage 

til  de  himmelblinde  dage, 

sænk  mig   atter  ned  i  dyndet, 

hvor,  til  nu   —  jeg  sløvt  har  syndet, 

alt  du  kan;  det  står  dig  frit; 

jeg  mod  dig  kun  mægter  lidt; 

stæk  min  vinge,  stæng  for  sjælen, 

døgnets  blylod  hæng  om  hælen, 

bind  mig,  træk  mig  atter  ned, 

did,  hvorfra  du  selv  mig  hæved,  — 

lad  mig  leve,  som  jeg  leved, 

da  i  mørket  jeg  mig  vred! 

Hvis  du  dette  vil  og  tør, 

jeg  din  hustru  er  som  før;    — 

vælg;  du  står  på  vejens  skille! 

BRAND. 

Ve  mig,  ve  mig,  hvis  jeg  vilde! 
0,  mer?  langt  fra  dette  sted, 
langt  fra  alle  sorgens  minder, 
liv  og  lys  som  ét  du  Under! 

AGNES. 

Glemmer  du  at  her  dig  binder 
kaldets  dåb   —   og  offrets  med? 

Glemmer  du  de  tusend  sjæle, 
som  dit  hverv  er  her  at  hele,   — 
dem,  Gud  Herren  bød  dig  føre 
fremad,  hjem,  til  frelsens  kilde? 
Vælg;  du  står  på  vejens  skille! 

BRAND. 

Jeg  har  intet  valg  at  gøre. 

AGNES 
(kaster  sig  om   hans  hals). 

Tak  for  alt,     -    og  tak  for  dette! 
Du  har  ledet  tro  den  trætte! 
Over  mig  er  tungheds  tåge,    — 
du  vil  tro  ved  lejet  våge. 

BRAND. 

Sov!  nu  er  dit  dagværk  endt. 

AGNES. 

Endt,  og  nattelyset  tændt. 
Sejren  tog  min  styrkes  skat; 
jeg  er  mødig,  jeg  er  mat; 
o,  men  Gud  er  let  at  love! 
Brand,  godnat! 

BRAND. 

Godnat! 

AGNES. 

Godnat ! 
Tak  for  alt.     Nu  vil  jeg  sove. 

(går.) 

BRAND 

(knuger  hænderne  mod  brystet). 

Sjael,  vær  trofast  til  det  sidste! 
Sejrens  sejr  er  alt  at  miste. 
Tabets  alt  din  vinding  skabte; 
evigt  ejes  kun  det  tabte! 


FEMTE   AKT. 


(Halvandet  år  senere.     Den   nye  kirke  står   fuldfærdig  og  smykket  til 
indvielsen.     Elven  rinder  tæt  forbi.     Det  er  tidlig  tåget  morgen.) 

(klokkeren  er  ifærd  med  at  haenge  kranse  op  udenfor  kirken;  lidt  efter 
kommer  skolemesteren.) 

SKOLEMESTEREN. 

Se,  alt  på  pletten? 

KLOKKEREN. 

Det  kan  trænges. 
Tag  hånd  i  med;  her  løv  skal  hænges 
fra  stav  til  stav  som  hegn  for  toget. 

SKOLEMESTEREN. 

Ved  prestegården  rejses  noget, 
som  slutter  med  en  åbning  rund  - 

KLOKKEREN. 

Ja-visst,  ja-visst! 

SKOLEMESTEREN. 

Hvad  skal  det  være? 

KLOKKEREN. 

Et  såkaldt  skilt  til  prestens  ære, 
med  prestens  navn  på  gylden  grund. 

SKOLEMESTEREN. 

Jo,  der  blir  stas  idag  i  sognet! 
Helt  langvejs  fra  de  strømmer  hid; 
af  sejl  er  fjorden  næsten  hvid. 

KLOKKEREN. 

Ja,  nu  er  menigheden  vågnet; 
i  prestens  salig  formands  tid 
der  spurgtes  aldrig  splid  og  strid; 
da  sov  man  selv,  da  sov  ens  næste; 
jeg  véd  ej,  hvad  der  er  det  bedste. 

SKOLEMESTEREN. 

Liv,  klokker,  liv! 

KLOKKEREN. 

Men  jeg  og  I 
går  urørt  livelsen  forbi; 
hvad  kan  det  komme  af? 

SKOLEMESTEREN. 

Fordi 
vi  virked,   til  de  andre  sov; 
og  da  de  vågned,  sovned  vi,  — 
thi  da  var  ej  for  os  behov. 

KLOKKEREN. 

Men  dog  I  sagde,  liv  var  bedst? 

SKOLEMESTEREN. 

Det  samme  siger  provst  og  prest; 
jeg  selv  ej  siger  andet  heller,  — 
men,  vel  at  mærke,  når  det  gælder 
den  hele  store  folkets  rest. 
Dog  vi  to  har  en  anden  lov, 
end  den,  som  læses  rundt  i  lierne; 
vi  er  distriktets  embedsmænd; 

se,  vi  skal  holde  stramt  igen, 
skal  skøtte  kirketugt  og  videnskaber, 
og  ej  befatte  os  med  lidenskaber,  — 
kort  sagt,  stå  udenfor  partierne. 

KLOKKEREN. 

Men  presten  selv  står  midt  i  sagen. 

SKOLEMESTEREN. 

Det  er  just  det,  han  ikke  burde. 
Jeg  véd,  hans  foresattes  kreds 
er  med  hans  gerning  utilfreds, 
og  dersom  de  for  folket  turde, 
de  havde  længst  alt  vendt  ham  bagen. 
Men  han  er  fin;  han  lugter  lunten; 
han  véd  nok  hvad,  som  binder  bundten. 
Han  bygger  kirken.    Alle  smøres 
med  blindhed  her,  når  noget  gøres. 
Hvad  der  blir  gjort,  det  rager  ingen; 
at  der  blir  gjort,  —  se,  det  er  tingen;  - 
vi  allesammen,  flok  og  førere, 
kan  kaldes  for  en  slægt  af  gørere. 

KLOKKEREN. 

I  har  jo  været  storthingsmand, 
så  I  må  kende  folk  og  land; 
men  en,  som  rejste  gennem  sognet 
kort  efter  at  man  her  var  vågnet, 
har  sagt,  at  fordum  var  vi  sovere, 
så  vaktes  vi  —  og  blev  til  lovere. 

SKOLEMESTEREN. 

Ja,  lovende  er  dette  folk,  — 
et  folk,  som  lover  såre  meget,  — 
et  folk,  som  er  i  kort  tid  steget, 
så  hvermand  snart  er  løftets  tolk. 

KLOKKEREN. 

På  et  jeg  tidt  har  spekuleret; 

hør,  sig  mig,  I,  som  har  studeret,  — 

hvad  er  et  såkaldt  folkeløfte? 

SKOLEMESTEREN. 

Et  folkeløfte,  kære  klokker? 

Det  blev  vidtløftigt  her  at  drøfte; 

men  det  er  noget,  alle  flokker 

sig  om  i  kraft  af  en  idé; 

det  noget  stort  er,  som  skal  ske  — 

i  folkets  fremtid  notabene. 

KLOKKEREN. 

Så  tak,  nu  skønner  jeg  det  ene; 
men  der  er  én  ting  til,  jeg  må 
i  hastighed  få  rede  på. 

SKOLEMESTEREN. 

Tal  frit. 

KLOKKEREN. 

Sig  mig,  hvad  årstal  kommer 
den  tid,  som  kaldes  fremtid? 


SKOLEMESTEREN. 


Den  kommer  aldrig! 


Ej 


KLOKKEREN. 

Aldrig! 


SKOLEMESTEREN. 


Nej, 
det  er  naturligt  i  sin  orden; 
thi  når  den  kommer,  er  den  vorden 
til  nut  id,  —  er  ej  fremtid   mer. 

KLOKKEREN. 

Ja,  det  er  rigtigt,  som  jeg  ser; 
om  den  ting  kan  ej  ordstrid  voldes. 
Men  når  skal  så  et  løfte  holdes? 

SKOLEMESTEREN. 

Nu  har  jeg  jo  fornylig  sagt, 
et  løfte  er  en  fremtidspagt; 
i  fremtid  skal  det  holdes. 

KLOKKEREN. 

Ja,  — 
men  sig,  når  kommer  fremtid  da? 

SKOLEMESTEREN 
(sagte). 

Det  er  en  klokker! 

(hejt.) 

Kære  ven, 
skal  nu  jeg  rippe  op  igen, 
at  fremtid  kan  umuligt  komme; 
thi  når  den  kommer,  er  den  omme. 

KLOKKEREN. 

Tak! 

SKOLEMESTEREN. 

Bag  om  alle  tings  begreb 
der  noget  står,  som  ligner  kneb, 
men  som  er  ganske  ligefrem,  — 
at  sige  da  for  alle  dem, 
der  tælle  kan  til  mer  end  fem, 
At  love  er  tilsidst  at  lyve, 
skønt  toveren  er  lige  ærlig; 
al  holden  kaldtes  før  besværlig, 
men  den  kan  kaldes  rent  umulig, 
hvis  i  logiken  man  er  duelig.  — 

Nå,  lad  så  løftefuglen  flyve. 
Hør,  sig  mig  — ? 

KLOKKEREN. 

Hys? 


SKOLEMESTEREN. 

Hvad  er  det? 

KLOKKEREN. 


Stille! 


SKOLEMESTEREN. 

Min  tro,  jeg  hører  nogen  spille 
på  orgelværket. 

KLOKKEREN. 

Det  er  ham. 

SKOLEMESTEREN. 

Hvad?    Presten? 

KLOKKEREN. 

Netop. 

SKOLEMESTEREN. 

Få  mig  skam, 
så  har  han  været  tidligt  ude! 

KLOKKEREN. 

Knapt  tror  jeg  han  i  denne  nat 
har  krammet  prestesengens  pude. 

SKOLEMESTEREN. 

Hvad! 

KLOKKEREN.  * 

Det  er  aldrig  rigtig  fat. 
Han  gnages  af  en  lønlig  tand 
alt  siden  han  blev  enkemand; 

han  gemmer  sorgen,  det  er  visst! 
men  ud  den  bryder  her  og  hist; 
det  er  som  om  hans  hjerte  var 
et  overfyldt  og  ntæt  kar;  — 
så  spiller  han.    Hør,  hver  en  tone 
er  som  han  græd  for  barn  og  kone. 

SKOLEMESTEREN. 

Det  er,   som  om  de  taltes  ved  — 

KLOKKEREN. 

Som  en  der  trøsted,  en  der  led  — 

SKOLEMESTEREN. 

Hm,  —  den  der  turde  blive  rørt! 

KLOKKEREN. 

Ja,  den,  som  ej  var  embedsmand! 

SKOLEMESTEREN. 

Ja,  den,  som  ej  var  klemt  og  snørt 
af  alslags  hensyn  til  sin  stand ! 

KLOKKEREN. 

Ja,  den,  som  turde  give  pokker 
og  fanden  både  pen  og  bog! 

SKOLEMESTEREN. 

Og  den,  som  slåp  at  være  klog; 
og  den  som  turde  føle,  klokker! 

KLOKKEREN. 

Ven,  ingen  ser  os,  —  lad  os  føle! 

SKOLEMESTEREN. 

Det  var  usømmeligt  at  søle 
sig  ned  i  menneskenes  sfære. 

HENRIK    IBSENS    SAMLEDE    VÆRKER.      III.  '  -i 

En  mand  skal.  efter  prestens  lære, 
på  en  gang  ikke  to  ting  være; 
selv  den,  som  vil,  ej  være  kan 
et  menneske  og  embedsmand; 
man  være  bør  —  i  alt  som  noget  — 
en  etterligning  af  vor  foged. 

KLOKKEREN. 

Hvi  just  som  han? 

SKOLEMESTEREN. 

I  mindes  vel 
den  store  brand  i  fogedgården, 
da  ud  arkivets  skat  blev  båren 
og  reddet? 

KLOKKEREN. 

Ja,  det  var  en  kveld  — 

SKOLEMESTEREN. 

En  uvejrskveld,  og  fogden  stræved; 
det  var,   som  om  han  tifold  leved;  — 
men  fanden  stod  og  lo  i  stuen; 
og  fluks  hun  så  ham,  hylte  fruen: 
o,  frels  din  sjæl,  min  kære  ven,  — 
den  onde  står  dig  efter  livet! 
Da  råbte  fogden  gennem  luen: 
min  sjæl?    Til  helvede  med  den,  — 
hjælp  blot  at  bære  bort  arkivet! 
Se,  han  er  foged  ud  og  ind 
med  hud  og  hår,   i  sind  og  skind, 
og  derfor  véd  jeg  visst  han  vinder 
didhen,  hvor  han  sin  livsløn  tinder. 

KLOKKEREN. 

Og  hvor  er  det? 

SKOLEMESTEREN. 

Naturligvis 
i  gode  fogders  paradis. 

KLOKKEREN. 

Min  lærde  ven! 

SKOLEMESTEREN. 

Hvad  godt? 

KLOKKEREN. 


Jeg  tror 


jeg  bagom  hvert  af  jeres  ord 
formærker  tegn  på  tidens  gæring; 
thi  gæring  er  her,  det  er  visst; 
den  kendes  gennem  alles  brist 
på  agt  for  gammel  hævdet  sed. 

SKOLEMESTEREN. 

Det  mugne  må  i  muldet  ned; 

det  rådne  er  det  færskes  næring;  — 

her  hules  slægtens  bryst  af  tæring, 

og  kan  ej  ondet  hostes  op,  — 

så  ned  i  kisten  med  dets  krop. 

Ja,  gæring  er  her,  det  er  sikkert, 

det  observeres  uden  kikkert. 

Hin  dag,  den  gamle  kirke  faldt, 

det  var,  som  tog  den  med  sig  alt, 

hvori  vort  liv  til  samme  stund 

slog  rod  og  trevl  og  fandt  sin  grund. 

KLOKKEREN. 

Der  kom  en  stilhed  over  mængden. 
De  havde  råbt:  riv  ned,  riv  ned! 
men  skriget  holdt  ej  ud  i  længden, 
og  mangen  blev  om  øret  hed 


188 

og  skotted  sky  og  stod  betænkelig, 
da  bygdens  gamle  gudehus 
for  alvor  skulde  ned  i  grus,  — 
og  mange  fandt,  den  var  ukrænkelig. 

SKOLEMESTEREN. 

Men  mængden  mente,  tusend  bånd 
dem  knytted  til  det  gamles  ånd, 
sålænge  ej  det  nye  slot 
var  viet  ind  solid  og  godt; 
og  derfor  under  angst  og  spænding 
de  agtede  på  tingens  vending, 
og  blinked  mod  den  store  dag, 
da  stryges  skal  det  slidte  flag, 
da  friske  farver  frit  skal  flomme;  — 
dog,  alt  som  spiret  opad  steg, 
blev  flokken  mere  taus  og  bleg,  — 
og  nu,  —  ja  nu  er  tiden  omme. 

KLOKKEREN 

(peger  ud  til  siden). 

Se  myldret!    Både  stor  og  liden 
er  stimlet  hid. 

SKOLEMESTEREN. 

I  tusendvis. 
Hvor  stilt  det  er! 

KLOKKEREN. 

Og  dog  det  dønner, 
som  havet  dønner  før  en  bris. 

SKOLEMESTEREN. 

Det  folkehjertet  er,  som  stønner;  — 
det  er,  som  om  der  gik  den  viden 
igennem  dem,   at  stor  er  tiden; 

det  er,  som  om  de  stævntes  ud 

til  thing  og  skulde  bytte  Gud. 

Hør,  hvor  er  presten?   Jeg  er  klemt;  — 

jeg  skulde  ønske  jeg  var  gemt! 

KLOKKEREN. 

Jeg  med,  jeg  med! 

SKOLEMESTEREN. 

I  slig  en  stund 
en  lodder  ej  sin  egen  bund; 
hvert  dyb  et  dybere  har  under; 
en  vil,  en  viger  og  en  stunder! 

KLOKKEREN. 

Ven! 

SKOLEMESTEREN. 

Ven  igen! 

KLOKKEREN. 

Hm! 

SKOLEMESTEREN. 

Tal !  —  I  nøler? 

KLOKKEREN. 

Jeg  tror  bogstavelig  vi  føler! 

SKOLEMESTEREN. 

Hvad!    Ikke  jeg! 

KLOKKEREN. 

Jeg  ikke  heller ! 
Et  vidnesbyrd  ej  nogen  fadder! 

SKOLEMESTEREN. 

Vi  to  er  mænd,  ej  dumme  jenter. 
Godmorgen!    Skolens  ungdom  venter. 

(gnr.) 
KLOKKEREN. 

Nys  så  jeg  syner  som  et  fjog; 
nu  er  jeg  atter  kølig,  klog, 
og  lukket  som  en  spændebog. 
Til  arbejd  hist;  —  her  er  det  ude, 
og  lediggang  er  fandens  pude. 

(går  til  den  anden  side.) 

(Orgelet,  som  under  det  foregående  har  lydt  dæmpet,   bruser  på  engang 
stærkt  og  ender  med  en  skærende  mislyd.    Lidt  etter  kommer  brand  ud.) 


Nej!  jeg  kan  ej  tonen  tvinge, 
så  den  høres  fuldt  at  klinge. 
Orgelsangen  blir  til  skrig; 
loftets  buer,  hvælv  og  vægge, 
tykkes  knugende  sig  lægge, 
tykkes  trangt  og  træhårdt  møde, 
lukke  rundt  om  sangen,  lig 
kistelåget  om  den  døde! 
Jeg  har  prøvet,  jeg  har  fristet; 
orglet  har  sit  mæle  mistet. 
Røsten  hæved  jeg  til  bøn; 
men  den  drev  tilbage  brusten, 
som  en  klokkes,  sprukken,  rusten, 
i  et  dumpt,  hulbrystet  støn. 
Det  var  som  Gud  Herren  stod 
øverst  tronende  i  koret, 
slog  med  hånden  vredt  imod, 
visende  ifra  sig  ordet!  — 

Herrens  hus  skal  bygges  stort; 
så  det  var  jeg  trøstig  loved; 

rydde,  jævne,  feje  bort. 
rive  ned  jeg  glat  nok  voved;  — 
nu  står  værket  færdiggjort. 
Alle  korser  sig  i  kor, 
skriger:  nej,  hvor  stor,  hvor  stor!  — 
Er  det  dem,  som  bedre  véd  det,  — 
eller  mig,  som  ej  kan  se  det? 
Er  den  stor?    Er  dette  hus 
fuldt  og  helt,  hvad  jeg  har  villet? 
Er  i  den  hin  anings  brus, 
som  har  født  den  af  sig,  stillet? 
Ligner  den  det  tempelbilled, 
som  jeg  skimted  stort  i  ånden, 
hvælvet  over  verdens-vånden?  — 
Hm,  hvis  Agnes  havde  levet, 
var  det  anderledes  blevet, 
stort  i  småt  hun  kunde  se, 
lyse  fra  mig  tvivlens  ve, 
favne  jord  og  himmel  sammen, 
lig  et  løvtag  over  stammen. 

(bemærker  anstalterne  til  festen.) 

Grønne  kranse,  flag  på  stang; 

skolen  øver  ind  sin  sang; 

prestegården  snart  er  fuld; 

alle  folk  vil  hilse  på  mig;  — 

de  har  rejst  mit  navn  i  guid! 

Gud,  giv  lys,  —  hvis  ej,   så  slå  mig 

tusend  alen  under  muld! 

Om  en  time  åbnes  festen; 

alles  tanker  gælder  presten; 

presten  er  i  alles  munde! 

Deres  tanker  kan  jeg  kende, 

deres  ord  jeg  føler  brænde; 

lov  og  pris  går  trolddomsbåret 

■«om  en  isstrøm  gennem  håret! 

Den  som  kunde,  den  som  kunde 
kaste  glemsel  om  sig,  skjule 
hodet  i  et  vilddyrs  hule! 

FOGDEN 

(kommer  i  fuld  uniform  og  hilser  strålende  fornojet). 

Nu  har  vi  da  den  store  dag, 

sabbaten  efter  ugens  seks; 

nu  firer  vi  vort  sejl  tildæks, 

og  hejser  højt  vort  søndagsflag, 

og  går  for  strømmen  lunt  og  småt 

og  ser  at  alt  er  såre  godt! 

Til  lykke,  ædle  store  mand, 

hvis  ry  snart  bæres  vidt  om  land! 

Til  lykke;  jeg  er  ganske  rørt, 

og  dog  uhyre  glad  tillige! 

Men  De  —  ? 

BRAND. 

Jeg  er  som   strubesnørt ! 

FOGDEN. 

Ej,  den  fornemmelse  må  vige. 

Nu  må  De  præke,  så  det  dundrer:  — 

mål  hjorden  skæppen  fuld  tilrands. 

Der  er  jo  slig  en  resonans, 

at  alle,  jeg  har  talt  med,  undrer 

sig  højlig  — 

BRAND. 
Så? 

FOGDEN. 

Ja  selve  provsten 
har  undret  sig  og  højlig  rost  den. 
Og  hvilken  ædel  stil  i  værket! 

Og  hvilken  mægtighed  der  bor 
i  formerne  — 

BRAND. 

Det  har  De  mærket? 


FOGDEN. 


Hvad  mærket? 


BRAND. 

At  den  tykkes  stor? 

FOGDEN. 

Ej  blot  den  tykkes,  —  nej,  den  er, 
i  frastand  set  såvel  som  nær. 

BRAND. 

Den  er  det?    Virkelig?    De  tror  — ? 

FOGDEN. 

Ja  død  og  plage  er  den  stor,  — 
for  stor  for  folk  så  langt  mod  nord. 
I  andre  lande  véd  jeg  nok 
man  bruger  større  målestok; 
men  her  hos  os,  som  knebent  bor 
på  brakmark  og  på  golde  hauser, 
på  strimlen  mellem  fjeld  og  fjord,  — 
her  er  den  stor,  så  det  forbauser! 


Ja  så  det  er,  og  vi  har  byttet 
en  gammel  løgn  kun  for  en  ny. 

FOGDEN. 

Hvad  nu? 

BRAND. 

Vi  folkets  hug  har  flyttet 
fra  mindesmærkets  mugne  ly 
til  nutids-spiret  under  sky. 
Før  skrålte  koret:  hvor  ærværdig! 
Nu  brøler  koret:  se  hvor  stor,   — 
dens  mage  findes  ej  på  jord! 

FOGDEN. 

Min  kaere  ven,  jeg  må  ihærdig 
betegne  hver  som  lovlig  grov, 
der  til  en  større  har  behov. 


Men  hver  skal  eje  klart  den  viden, 
at  kirken,  som  den  står,  er  liden; 
at  dølge  dette,  var  at  lyve. 

FOGDEN. 

Nej,  hør,   —   lad  slige  griller  fly  ve! 
Hvad  skal  det  til,  at  kalde  stygt, 
hvad  selv  en  har  med  møje  bygt? 
Folk  er  så  inderlig  tilfredse; 
de  tykkes  alt  er  gildt  og  rigt, 
at  aldrig  før  de  øjned  sligt;   — 
o,  lad  dem  tænke  så  for  stedse! 
Hvi  skal  vi  pirke  ved  de  stakler, 
og  pine  dem  med  tændte  fakler, 
hvis  lysning  ingen  skotter  om? 
Alt  kommer  an  på  troens  dom. 
Det  gør  ej  til,  ej  fra,  en  snus, 
om  kirken  er  et  hundehus, 
når  folk  kun  uforstyrret  tror, 
at  den  er  overmåde  stor. 

BRAND. 

I  alle  forhold  samme  lære! 

FOGDEN. 

Idag  er  her  desuden  fest; 

hver  sjæl  er  på  en  vis  vor  gæst; 

det  vilde  utilbørligt   være, 

om  ej  vi  stelled  alt  som  bedst. 

Og  mest  for  Deres  egen  skyld 

det  var  urimeligt  at  røre 

ved  lidenhedens  sandhedsbyld. 


Hvorledes  det? 

FOGDEN. 

Nu  skal  De  høre. 
Først  har  vort  formandskab  besluttet 
at  skænke  Dem  en  sølvpokal, 
hvis  indskrift  vilde  blive  gal, 
om  kirkens  storhed  af  blev  pruttet; 
og  sangen  som  er  skreven  til,    — 
og  talen,  som  jeg  holde  vil, 
blev  også  begge  lige  gale, 
hvis  værkets  storhed  skulde  dale. 
De  altså  ser,  De  må  Dem  give 
og  holde  begge  ører  stive. 


Jeg  ser,  hvad  tidt  mig  skar  i  øjne. 
en  løgnerfest  til  pris  for  løgne. 

FOGDEN*. 

Men  Gud  bevares,  kære  ven;   — 
så  stærke  ord;  hvor  vil  De  hen! 
Dog,  for  at  få  den  smagssag  endt, 
så  hør  mit  andet  argument;    — 

som  hint  var  sølv  er  dette  guid; 

thi  vid,  som  kælebarn  De  sidder 

i  nådens  yndest,  agt  og  huld; 

kort  sagt,  —  De  udnævnt  er  til  ridder! 

Idag  De  skal,  som  ordensmand, 

gå  stolt  med  korset  midt  på  brystet. 


Jeg  alt  af  tyngre  kors  er  krystet; 
tag  det  ifra  mig,  hvo  som  kan. 


Hvad  nu?     De  blir  ej  mærkbart  rystet 

af  rørelse  ved  slig  en  nåde? 

De  er  i  et  og  alt  en  gåde! 

Men  tænk  Dem  dog  for  Guds  skyld  om 

BRAND 

(stamper). 

Den  hele  snak  er  spildt  og  tom;    — 
jeg  fra  Dem  går,  så  klog  jeg  kom; 
De  har  ej  fattet  mindste  spor 
af  hvad  der  lå  bag  mine  ord. 
Jeg  har  ej  ment  den  storhed,  som 
i  fod  og  tommer  ud  kan  måles, 
men  den,  som  dulgt  tilbagestråles, 
som  isner  og  som  ildner  sjælen, 
som  vinker  ind  til  drøm  og  dvælen, 
som  løfter  lig  en  stjernenat, 
som,  som   —   gå  fra  mig!    Jeg  er  mat; 
bevis,  forklar,  tal  til  de  andre   — 

(går  opover  mod  kirken.) 

FOGDEN 

(for  sig  selv). 

Hvo  kan  i  sligt  et  virvar  vandre 
og  finde  rede?     Storhed  sat 

i  noget,  som  tilbagestråles, 
som  ikke  tommevis  kan  måles? 
Og  stjernenat?     Så  faldt  jo  ordet?   — 
Har  presten  prøvet  frokostbordet?   — 

(g&r.) 

BRAND 

(kommer   ned  over  pladsen). 

Så  ensom  på  de  vilde  vidder 
jeg  aldrig  gik,  som  her  jeg  går; 
hvert  spørgsmål  genlydsfattigt  slår      » 
tilbage  de  med  kvæk  og  kvidder. 

(ser  ud,  hvor  fogden  gik.) 

Ham  gad  jeg  knuse  med  min  hæl! 
Hver  gang  jeg  prøver  på  at  højne 
hans  syn  udover  kneb  og  løgne, 
han  spytter  ud  sin  rådne  sjæl, 
uvorent,  midt  for  mine  øjne!    — 

0,  Agnes,  hvi  var  du  for  vek? 
mig  trætter  denne  tomme  leg, 
hvor  ingen  vinder,   ingen  viger   — . 
Ja,  håbløs  er  en  ensom  kriger! 

PROVSTEN 
(kommer). 

0,   mine  børn!    0,  mine  får   — ! 
Nej,  om  forladelse,    —  jeg  mener 
min  embedsbroder!     Festens  scener,  - 
predikenen  mig  til  hodet  slår; 
jeg  indstuderte  den  igår, 
men  færsk  den  end  i  halsen  står. 
Dog  nok  om  den  ting.  —  Tag  min  tak ; 
De,  som  så  mandigt  isen  brak, 
som  stolpred  gennem  skrål  og  snak, 
som  rev,  hvad  der  var  faldefærdigt, 
og  bygged  stort  og  nyt  og  værdigt! 

BRAND. 

Langt  frem  end  nu. 

PROVSTEN. 

Hvad,  kære  ven? 
Står  mer  end  vielsen  igen? 

BRAND. 

I  nybygt  hus  må  flytte  ind 

en  gjenfødt  ånd,  et  tvættet  sind. 

PROVSTEN. 

Sligt  kommer  ganske  af  sig  selv. 

Så  stort  og  pent  panelet  hvælv, 

så  lyst  et  rum  vil  trække  med  sig, 

at  folket  tvættet  lader  se  sig. 

Og  denne  skønne  resonans, 

som  af  hvert  prestens  ord  gør  to, 

må  øge  menighedens  tro 

med  hundrede  procent  tilmands. 

Det  er  i  sandhed  resultater, 

som  ikke  selv  de  store  stater 

skal  kunne  vise  bedre  frem.   — 

Alt  dette  skyldes  ene  Dem; 

tag  derfor  af  en  embedsbroder 

en  dybtfølt  tak,  som  jeg  formoder 

ved  middagsbordet  følges  efter, 

på  denne  Deres  hædersdag, 

af  mangt  bevinget   foredrag 

ifra  provstiets  yngre  kræfter.    — 

Men,  kære  Brand,  De  er  så  bleg  — ? 

BRAND. 

Alt  længe  rnagt  og  mod  mig  sveg. 

PROVSTEN. 

Begribeligt;    —   så  mangt  at  skøtte. 

og  alting  uden  hjælp  og  støtte. 

Men  nu  er  jo  det  værste  over, 

og  alt  en  herlig  dag  os  lover. 

Kun  ej  forknyt;  det  glider  nok! 

På  flere  tusender  en  flok 

fra  fjerne  prestegæld  er  samlet; 

gå  i  Dem  selv,  og  sig  —  hvem  hamled 

med  Dem  i  talegaver  op? 

Se,  Deres  embedsbrødres  trop 

Dem  møder  nu  med  åbne  arme, 

og  alle  menighedens  barme 

for  Dem  er  fyldt  med  tak  og  varme! 

Og  værket,  som  så  godt  er  lykket! 

Og  alt,  som  er  så  prægtigt  smykket! 

Og  dagens  text,  —  hvor  høj,  hvor  stor! 

Og  så  det  mageløse  bord! 

Jeg  var  just  indom  prestegården, 

hvor  netop  kalven  op  blev  skåren. 

I  sandhed,  De,  et  dejligt  dyr! 

Jeg  lover,  det  har  voldt  bestyr 

at  få  sligt  lækkert  stykke  fundet 

i  denne  vanskelige  tid, 

då  kødet  står  i  ni  mark  pundet. 

Men  lad  den  fare   indtil  vidre. 

Et  andet  ærind  drev  mig  hid. 

BRAND. 

Tal  kun;  skær  op,  stik,   riv  og  slid! 

PROVSTEN. 

Min   fremgangsmåde,  ven,  er  blidere. 
Dog  kort;  thi  knap  er  begges  tid. 
Det  er  et  enkelt  lidet  punkt, 
som  De  fra  denne  dag  bør  rette. 

og  det  vil  vist  ej  falde  tungt. 

Ja,  jeg  formoder  De  kan  gætte 

så  halvt  om  halvt,  hvorhen  jeg  sigter? 

Det  gælder  Deres  embedspligter. 

De  hidindtil  har  stundom  lagt 

på  skik  og  brug  forliden  magi; 

og  skik  og  brug  er  dog  det  første, 

om  ikke  egentlig  det  største. 

Nå,  Herregud,  jeg  vil  ej  skænde; 

man  er  jo  ung  og  man  er  ny; 

man  kommer  fra  den  store  by 

og  kan  ej  landsens  forhold  kende. 

Men  nu,  min  ven,  nu  er  det  vigtigt 

at  fatte  sagen  mere  rigtigt. 

De  hidtil  har  formeget  plejet 

hver  enkelts  særlige  behov; 

den  fejl  er,  mellem  os  sagt,  grov. 

Lad  dem  i  massevis  bli  vejet; 

kæm  alle  med  den  samme  kam; 

tro  mig,  De  får  ej  deraf  skam. 

BRAND. 

Forklar  Dem  bedre! 

PROVSTEN. 

Ser  De  vel,   — 
De  har  nu  bygt  til  sognets  held 
en  kirke.     Den  er  klædebon 
for  fredens  og  for  lovens  ånd; 
tlii  staten  ser  i  religionen 
den  magt,  som  bedst  forædler  tonen,  — 
det  værn,  hvori  dens  tryghed  bor,  — 
kort  sagt,  moralens  rettesnor. 
Se,  statens  forråd  er  kun  tyndt; 
den  vil  valuta  for  sin  mynt. 
God  kristen,  siges  der,   god  borger. 

Tror  De,  den  øser  penge  ud 

til  gavn  for  godtfolk  og  for  Gud, 

og  for  sig  selv  at  skaffe  sorger? 

Nej,  staten,  faer,  er  ikke  gal; 

og  hvermands  tilstand  snart  blev  skral, 

hvis  ikke  staten,  strængt  og  nøje, 

kun  havde  dette  liv  for  øje. 

Men  dette  statens  formål,  ven, 

kun  nåes  ved  dens  embedsmænd, 

og  det  vil  sige  her,  dens  prester.    — 

BRAND. 

Hvert  ord  er  visdom!    Tal! 

PROVSTEN 

Der  rester 
kun  ganske  lidt.     Nu   har   De  skænket 
til  statens  nytte  denne  kirke, 
og  følgelig  må  Deres  virke 
til  statens  ophjælp  være  lænket. 
I  denne  ånd  jeg  ser  den  fest, 
som  fejres  skal  i  næste  time, 
i  denne  ånd  skal  klokken  kime, 
i  den  blir  gavebrevet  læst. 
Med  gaven  følger  da  et  løfte, 
hvis  kærne  De  bør  nøje  drøfte   — 

BRAND. 

Ved  Gud,  så  var  det  aldrig  ment! 

PROVSTEN. 

Ja  nu,  min  ven,  det  er  for  sent  — 

BRAND. 

For  sent?   For  sent!    Det  skal  vi  se! 

PROVSTEN. 

Vær  sindig!    Jeg  må  næsten  le! 
Hvad  er  da  her  at  hyle  over? 
Det  er  jo  intet  ondt,  De  lover! 
Hver  sjæl  kan  skottes  lige  godt, 
om  staten  tjenes  med  det  samme; 
to  herrers  tarv  De  nemt  kan  ramme, 
hvis  De  Dem  ter  fornuftigt  blot, 
De  er  ej  prest,  for  Peer  og  Pål 
at  fri  fra  syndestraffens  bål, 
men  for  at  hele  prestegældet 
kan  nyde  godt  af  nådevældet; 
dog,  frelses  sognet,  er  det  klart, 
hver  enkelt  får  sin  frelsens  part. 
Se,  staten  er,  hvad  knapt  De  aner, 
nøjagtigt  halv  republikaner; 
den  hader  frihed  som  en   sot, 
men  ynder  lighed  såre  godt; 
dog  lighed  vindes  aldrig,  før 
hver  ujævnhed  er  nivelleret,   — 
og  det  er  det,  De  ikke  gør! 
De  tvertimod  har  stærkt  formeret 
den  ujævnhed  i  syn  på  sagen, 
som  aldrig  forhen  kom  for  dagen. 
Før  var  enhver  et  kirkens  led, 
nu  er  han  en  personlighed; 
og  det  er  staten  ikke  tjent  med; 
og  derfor  går  det  og  så  sent  med 
at  sammenskrabe  ligheds-skatten 
samt  alle  andre  samfunds-goder; 
thi  kirken  er  ej  længer  hatten, 
som  skulde  passe  alle  hoder. 

BRAND. 

0,  hvilket  langsyn  åbnes  nu! 

PROVSTEN. 

Kun  ej  forknyt;  det  intet  bader; 

skønt  ej  det  nægtes  kan,  her  råder 

et  virvar,  så  det  er  en  gru. 

Men  er  der  liv,  så  er  der  håb; 

og  gennem  kirke-gavens  dåb 

De  øged  Deres  pligt:  at  virke 

for  statens  hensigt  med  sin  kirke. 

I  alting  må  en  regel  til, 

hvis  ej  de  spredte  kræfters  spil 

skal,  som  en  kåd,  utæmmet  fole, 

forstyrre  både  grind  og  hegn 

og  vedtægts  tusend  grænsetegn. 

I  alle  ordnens  forhold  røbes 

én  lov,   skønt  den  forskelligt  døbes. 

I  kunsten  kaldes  den  for  skole, 

og  i  vor  krigerstand,   så  vidt 

jeg  mindes  kan,  at  holde  tritt. 

•la.   det  er  ordet,  kære  ven! 

Did   er  det,  staten  stævner  hen. 

Den  tinder,  springmarche  går  for  vidt; 

på  stedet  marche  er  den  for  lidt;   — 

for  hvermand  lige  lange  skridt, 

for  hvermand   samme  takt  i  foden,   — 

se,   det  er  målet  for  methoden! 


BRAND. 

For  ørnen  rendesten;   —   for  gåsen 
skvkløftens  svimmel  over  åsen! 


PROVSTEN. 

Vi,  Gud  ske  lov,  er  ikke  dyr;   — 
dog,  skal  vi  bruge  digt  og  fabel, 
det  bedst  er,  vi  til  skriften  tyr. 
Den  har  belægg  for  alt:  den   kryr 

fra  genesis  til  åbenbaringen 
af  alskens  vækkende  parabel. 
Jeg  vil  nu  bare  minde  om 
hint  projekterte  tårn  i  Babel! 
Sig  selv,  hvor  langt  de  godtfolk  kom? 
Og  hvorfor?    Letvindt  er  forklaringen; 
de  holdt  ej  sammen  i  geleder, 
de  talte  hver  sit  eget  sprog, 
de  tråk  ej  samlet  under  åg,   — 
kort  sagt,  de  blev  personligheder. 
Det  er  den  halve  dobbelt-kærne, 
som  gemmes  under  fablens  skal,    — 
at  ensom  ingen  kan  sig  værne, 
at  sondret  står  enhver  for  fald. 
Den,   Gud  vil  slå  i  livets  strid, 
ham  gør  han  først  til  individ. 
Hos  Romerne  var  satsens  ramme, 
at  guderne  tog  hans  forstand;    — 
men  gal  og  ensom  er  det  samme, 
og  derfor  må  hver  ensom  mand 
til  slut  sig  samme  skæbne  vente, 
som  den,  der  traf,  da  David  sendte 
på  forpost  oberst  Urian. 

BRAND. 

Vel  muligt,  ja;  men  hvad  så  mer? 

død  jeg  undergang  ej  ser. 
Og  tror  De  da  så  fuldt  og  visst, 
at  hine  bygværksmænd  tilsidst, 
med  samme  sprog  og  samme  sind, 
var  lykkedes  at  bygge  ind 
i  himlen  Babels-tårnets  tind? 

pkovsten.  . 
I  himlen?    Nej,  det  er  just  tingen, 
at  helt  til  himlen  rækker  ingen. 

Det  er  den  anden  halve  kærne, 
som  gemmes  under  fablens  skal, 
at  hvert  et  bygværk  står  for  fald, 
som  toppes  vil  ved  himlens  stjerne. 


Til  himlen  rak  dog  Jakobs-stigen; 
til  himlen  rækker  sjælens  higen. 

PROVSTEN. 

På  den  manér!    Ja,  Gud  bevares! 

Derom  al  vidre  snak  kan  spares. 

Naturligvis  er  himlen  lon 

for  velført  levnet,  tro  og  bøn. 

Men  liv  er  et  og  tro  et  andet; 

det  skader  begge,  blir  de  blandet;    — 

seks  dage  skal  ens  gerning  gøres, 

den  syvende  skal  hjertet  røres; 

stod  kirken  åben  hele  ugen, 

var  det  forbi  med  søndagsbrugen. 

De  svækker  ordets  lutringsduft, 

hvis  ej  det  spares  med  fornuft; 

thi  religion,  så  vel  som  kunst, 

må  ikke  flyde  ud  i  dunst. 

De  trygt  kan  idealet  se, 

fra  prækestolens  hellige  læ,   — 

men  lægg  det  af  med  prestekjolen, 

så  fort  De  kommer  ud  i  solen. 

Som  sagt,  der  er  en  lov  i  alt, 

en  lov,  der  kræver  streng  begrænsning, 

og  det  er  til  fornøden  rensning 

af  dette  punkt  at  jeg  har  talt. 

BRAND. 

Et  er  mig  klart,  for  mig  ej  passer 
de  statens  tusend  sjælekasser. 


206 

PROVSTEN. 

Jo,  ven,  De  vil  just  prægtigt  fylde.   — 
men  på  en  meget  højere  hylde;    — 
De  må  tilvejrs   — 

BRAND. 

Det  nåes  ej  ved 
at  søle  mig  i  dyndet  ned. 

PROVSTEN. 

Hvo  sig  fornedrer,  skal  ophøjes; 
skal  krogen  gribe,  må  den  bøjes. 

BRAND. 

Skal  manden  bruges,  må  han  dødes! 

PROVSTEN. 

Gud  fri  os  vel;  hvor  kan  De  tro, 
at  jeg  har  sligt  isinde? 

BRAND. 

Jo! 
Så  skal  det  være!     Først  forblødes! 
Man  passer  kun  som  benrad  stiv 
for  eders  gustne  blegsot-liv! 

PROVSTEN. 

Jeg  vil,  ved  Gud,  ej  årelade 

en  kat  engang,  langt  mindre  Dem; 

men  jeg  har  taenkt,  det  ej  kan  skade 

at  lukke  døren  lidt  på  klem 

til  vejen,  hvor  jeg  selv  gik  frem. 

BRAND. 

Og  skønner  De,  hvad  De  har  krævet? 
At  jeg  på  statens  hanegal 
fornægte  skal  det  ideal, 
hvorfor  til  denne  dag  jeg  leved! 

PROVSTEN. 

Fornægte,   ven?    Hvem  kræver  sligt? 

Jeg  har  kun  pegt  på  Deres  pligt; 

jeg  vil  at  De  skal  i  Dem  sluge, 

hvad   Deres  samfund  ej  kan  bruge. 

Behold  det  hele,  hvis  De  vil,    — 

men  luk  det  blot  hermetisk  til; 

Hyv,   sværm,  i  Herrens  navn,  indvendigt. 

men  ikke  åbenlyst  for  mængden ; 

tro  mig,  det  straffer  sig  i  længden 

at  te  sig  envist  og  ubændigt. 

BRAND. 

Ja,  skræk  for  straf  og  håb  om  vinding 
er  Kains-mærket  på  din  tinding; 
det  skriger  at  du,  verdensklog, 
dit  hjertes  rene  Abel  slog! 

PROVSTEN 

(sagte). 

Nu  siger  han  min  sandten   „du" ; 
det  går  for  vidt! 

(hejL) 

Jeg  vil  ej  nu 
forhenge  denne  strid,  men  må 
dog  atter  bede  Dem  forstå, 
at  vil  De  frem,  så  bør  De  vide, 
hvad  land  De  lever  i,  hvad  tid; 
thi  ingen  fanger  se  jr  i  strid, 
har  han  ej  tiden  på  sin  side. 
Se  blot  til  kunstnerne,   se  digterne! 
Tør  de  foragte  samtidspligterne? 
Se  vore  krigere!    En  sabel 
med  sleben  egg  er  her  en  fabel! 
Hvorfor?    Fordi  der  er  en  lov, 
som  byder,  agt  dit  lands  behov. 

Sin  særlighed  må  hvermand  tæmme, 

ej  højne  sig  og  ej  gå  fremme, 

men  jævnt    sig  midt  i  massen  gemme. 

Human  er  tiden,   siger  fogden; 

og  dersom  blot  humant  De  tog  den, 

De  kunde  vorde  noget  stort. 

Men  af  må  alle  kanter  slibes, 

og  af  må  alle  kviste  knibes; 

glat  må  De  være,  lig  de  andre, 

og  aldrig  nogen  særvej   vandre, 

skal   værket  varigt  vorde  gjort. 

BRAND. 

Væk,   væk  herfra! 

PROVSTEN. 

Ja,  ganske  visst; 
en  mand,  som  De  er,  må  tilsidst 
ind  i  en  bedre  virkekreds; 
men  skal  De  finde  Dem  tilfreds 
i   store  forhold,  som   i  små, 
må  tids-munduren  trækkes  på. 
Af  korporal  med  hånd  om  stokken 
må  takten  hankes   ind  i  flokken; 
Ihi  tidens  fører-ideal 
er  hertillands  en  korporal. 
Som  korporalen  fører  sine 
i  kirken  ind  afdelingsvis, 
så  skal  og  presten  føre  sine 
i   sognevis  til  paradis. 
Alt  er  så  let;  til  grund  for  tro 
De  har  auktoriteten  jo; 
og  da  den  er  på  lærdom  bygt, 
så  kan  den  følges  blindt  og  trygt; 
og  hvordan  troen  frem  skal  bæres, 
af  lov  og  ritual  jo  læres. 

Altså,  min  broder   —   ej  forknyt; 

til  eftertanke  tiden  nytt; 

gransk  stillingen,  og  ængst  Dem  ikke!  — 

Jeg  vil  i  kirken  prøve  nøjere, 

om  jeg  kan  stemme  tonen  højere; 

man  er  ej  vant  til  resonans,   — 

den  er  så  sjelden  hertillands. 

Farvel,  farvel;  jeg  skal  prædike 

om  menneske-naturens  splid 

og  Gude-billedets  forviskning.  — 

Men  nu  jeg  tror  det  er  på  tid 

at  tåge  sig  en  let  forfriskning. 

fgår.) 

BRAND 

(står  en  stund  som  forstenet  i  sine  tanker). 

Alt  har  jeg  offret  for  mit  kald, 
for  Guds,  som  jeg  forblindet  mente; 
så  skingred  døgntrompetens  skrald 
og  viste  mig,  hvad  ånd  jeg  tjente. 
Nej,  endnu  ej!    De  har  mig  ikke! 
Hin  kirketomt  fik  blod  at  drikke; 
mit  lys,  mit  liv  her  lagdes  ned;   — 
men  sjælen  får  de  ikke  med! 

Forfærdeligt  at  stå  alene,    — 
hvorhen  jeg  ser,  at  skimte  død; 
forfærdeligt  at  rækkes  stene, 
så  hedt  jeg  hungrer  efter  brød. 

Hvor  sandt,  hvor  rædsels-sandt  han  talte,  — 
og  lige  vel,  hvor  afgrunds-hult. 
Guds  klarheds  due  sidder  skjult; 
ve,  aldrig  over  mig  den  dalte.   — 
0,  mødte  mig  kun  én  i  tro   — 
og  gav  mig  tryghed,  gav  mig  ro! 

(ejnar,  bleg,  ud  tæret,  sortklædt,  kommer  forbi  på  vejen  og  stundser  ved 
synet  at'  brand.) 

BRAND 

(skriger  u<l). 

Du.  Ejnar? 

EJNAR. 

Ja,  så  er  mit  navn. 

BRAND. 

Just  nu  jeg  tørsted  efter  en, 
hvis  bryst  ej   var  af  træ  og  sten! 
0,  kom;  kom  inderst  i  min  favn! 

EJNAR. 

Behøves  ej;  jeg  er  i  havn. 

BRAND. 

Du  bærer  nag  for  hvad  som  hændte, 
da  sidstegang  vi  mødtes   — 

EJNAR. 

Nej; 
du  har  ej  skyld.     Jeg  ser  i  dig 
det  blinde  redskab,  Herren  sendte, 
da  vild  jeg  foer  på  verdens  vej. 

BRAND 

(viger  tilbage). 

Hvad  sprog  er  dette? 

EJNAR. 

Hvilens  sprog,  — 
det  sprog,  som  læres,  når  en  trækkes 
af  syndens  søvn  og  genfødt  vækkes. 

BRAND. 

Forunderligt !    Jeg  havde  hørt, 
at  du  på  ganske  andre  veje 
var  slået  ind   — 

EJNAR. 

Jeg  var  forført 
af  hovmod,  tro  på  egen  styrke. 
De  guder,  verden  plejer  dyrke, 
talentet,  som  jeg  sagdes  eje, 
min  sangerrøst  var  lutter  farer, 
som  drog  mig  ind  i  Satans  snarer. 
Men  Gud  ske  lov;   han  var  mig  god: 
sit  svage  får  han  ej  forlod; 
han  tog  sig  af  mig,  da  det  galdt. 


BRAND. 


På  hvilken  vis? 


EJNAR. 

Jo,  jeg  forfaldt. 

BRAND. 

Forfaldt?    Hvortil? 

EJNAR. 

Til  svir  og  spil; 
han  gav  mig  smag  på  kort  og  terninger 

BRAND. 

Og   det   du  kalder  Herrens  gerninger? 

EJNAR. 

Det  var  det  første  skridt  til  frelsen. 
Derefter  tog  han  fra  mig  helsen. 
Jeg  misted  ganske  mit  talent; 
min  lyst  til  munterhed  var  endt; 
jeg  blev  på  hospitalet  sendt,   — 
lå  længe  syg,  lå  som  i  luer,   — 
jeg  syntes  jeg  i  alle  stuer 
så  tusender  af  store  fluer,  — 
kom  siden  ud  og  blev  bekendt 


212 

med  nogle  søstre,  tre  i  antal, 

som  står  i  himlens  sold  og  mandtal, 

og  disse,  samt  en  theolog, 

fik  løst  mig  helt  af  verdens  åg 

og  trukket  mig  af  syndens  garn 

og  gjort  mig  til  Vorherres  barn. 


Ja  så. 

EJNAR. 

Forskellige  er  stierne; 
en  går  i  dalen,   en  i  lierne. 


Men  siden? 

EJNAR . 

Siden?    Det  er  sandt; 
så  blev  jeg  afholdsprædikant; 
men  dette  væsen  stundom  er 
med  fristelser  formeget  blandet; 
jeg  derfor  greb  til  noget  andet, 
og  rejser  nu  som  missionær   — 

BRAND. 

Hvorhen? 

EJNAR. 

Til  Haleneger-landet. 
Men  det  var  bedst,  om  af  vi  brak! 
min  tid  er  dyr   — 

BRAND. 

Du  vil  ej  dvæle? 
Se,  her  er  fest  idag. 

EINAR. 

Nej  tak; 
min  plads  er  hos  de  sorte   sjæle. 
Farvel ! 

(vil  gå.) 

BRAND. 

Og  intet  mindes  skimmer 
dig  standser  her  og  byder  spørge  — ? 

EJNAR. 

Hvorom? 


Om  en,  som  vilde  sørge 
ved  svælget  mellem  nu  og  sidst   — 

EJNAR. 

Nu  aner  jeg;  du  tænker  visst 

på  dette  unge  fruentimmer, 

som  holdt  mig  under  lystens  net, 

før  jeg  blev  ren  i  troens  tvætt. 

Ja,  hvordan  står  det  til  med  hende? 

BRAND. 

Hun  blev  min  hustru  året  efter. 

EJNAR. 

Det  er  uvæsentligt;  jeg  hefter 
ej  min  opmærksomhed  ved  sligt; 
det  vigtige  jeg  kun  vil  kende. 


Vort  samliv  blev  velsignet  rigt 
med  sorg  og  glæde;  barnet  døde 

EJNAR. 

Det  er  uvæsentligt. 

BRAND. 

Å  ja; 
det  var  jo  mere  lån  end  gave, 
og  engang  dages  jo  et  møde. 
Men  siden  gik  hun  selv  herfra; 
derinde  grønnes  begge  grave. 

EJNAR. 

Det  er  uvæsentligt  — 

BRAND. 

Det  med? 

EJNAR. 

Om  sligt  jeg  kræver  ej  besked; 
jeg  vide  vil  hvordan  hun  døde. 


Med  håbet  om  en  morgenrøde, 
med  hjertets  hele  rige  skat, 
med  viljen  stærk  til  sidste  nat;   — 
med  tak  for  alt,  hvad  livet  gav 
og  livet  tog,  hun  gik  i  grav. 

EJNAB. 

Alt  sådant  er  kun  tant  og   skrømt; 
nævn,  hvordan  hendes  tro  så  ud. 


Uryggelig. 


BRAND. 
EJNAR. 

På  hvem? 


BRAND. 

På  Gud! 


2  i  r, 

EJNAR. 

Ak,  kun  på  ham;  så  er  hun  dømt. 


BRAND. 

Hv 

ad  siger  d 

u? 

EJNAR. 

Fordømt, 

desværre 

BRAND 

Gå 

,  slyngel! 

(rolig). 
EJNAR. 

får 
så 

også  dig 
fuldt  som 

Helveds  overherre 
i  sine  kløer;  — 
hun,  du  evigt  dør. 

Du,  usling,  dømme  tør  til  pølen! 
Nys  lå  du  selv  i  syndesølen  — 

EJNAR. 

Ved  mig  der  klæber  ingen  plet; 
jeg  skyllet  er  i  troens  tvætt; 
afgneden  er  hver  søleskvætt 
på  hellighedens  vaskebret; 
jeg  renset  har  min  Adams-ble 
ved  hjælp  af  vaktheds  banketræ; 
jeg  som  en  messesærk  ser  ud 
ved  brug  af  bønnens  sæbelud. 

BRAND. 

Tvi! 

EJNAR. 

Tvi  igen.    Her  lugter  svovl, 
og  jeg  ser  glimt  af  djævlens  horn. 

Jeg  er  et  himlens  hvedekorn,  — 
du  avnen  er  på  dommens  skovl. 

(g«r.) 

BRAND 

(ser   en   stund   efter   ham,   med   en   gang  lyser  hans  ojne  op  og  han  ud- 
bryder) : 

Det  var  manden,  som  jeg  trængte! 
Nu  er  alle  lænker  sprængte; 
eget  flag  skal  om  mig  bølge, 
selv  om  ikke  én  vil  følge! 

FOGDEN 

(kommer  ilsomt). 

Kære  pastor,  skynd  Dem  bare! 
Kirkeprocessionens  skare 
er  i  orden  til  at  fare  — 

BRAND. 

Lad  dem  komme. 


Uden  Dem! 
Husk  Dem  om  og  skynd  Dem  hjem! 
Folket  vil  ej  vente  længer; 
hele  menigheden  trænger, 
lig  et  elvebrudd  om  våren, 
stimlende  til  prestegården, 
råber,  de  vil  presten  se. 
Hør  kun;  atter  råb  på  presten! 
Skynd  Dem;  thi  jeg  frygter  næsten 
de  skal  inhumant  sig  te! 


BRAND. 

Aldrig  jeg  mit  åsyn  dølge 
vil  i  eders  flok  og  følge; 
her  jeg  bliver. 

FOGDEN. 

Er  De  gal? 

BRAND. 

Eders  vej  er  mig  for  smal. 

FOGDEN. 

Den  blir  smalere,  jo  længer 
menigheden  frem  sig  trænger. 
Se,  der  stormer  de  min  sandten! 
Provst  og  prester,  embedsmænd, 
trænges  ud  på  grøftekanten  — ; 
kom  dog,  kom  dog,  kære  ven; 
brug  indflydelses-krabasken ! 
Ha,  for  sent;  de  bryder  hegnet; 
processionen  går  i  vasken! 

(Mængden   strømmer  ind   og  bryder  sig  i   vild  uorden  vej  gennem  fest- 
toget fremover  til  kirken.) 

ENKELTE    STEMMER. 

Prest! 

ANDRE 

(peger  op  mod  kirketrappen,  hvor  brand  står,  og  råber): 

Se  der! 

ATTER    ANDRE. 

Giv  åbningstegnet! 

PROVSTEN 
(klemt  i  trængslen). 

Foged,  hold  dem  inden  grændser! 

FOGDEN. 

Ej  min  myndighed  de  ændser! 

HENRIK   IBSENS    SAMLEDE    VÆRKER.     III.  15 

SKOLEMESTEREN 

(til    BRAXD). 

Tal,  og  kast  en  lysning  ind 
i  de  urofyldte  sind! 
Er  det  stygt,  hvad  heller  stort, 
det,  som  her  skal  vorde  gjort? 

BRAND. 

0,  så  går  der  dog  en  strømning 
over  folkets  lummerstille! 
Mænd,  I  står  på  vejens  skille! 
Helt  I  må  det  nye  ville,  — 
alle  rådne  værkers  rømning,  — 
før  den  store  tempelhal 
rejses,  som  den  bør  og  skal! 


Presten  raser! 


EMBEDSMÆND. 
PRESTER. 

Han  er  gal! 


Ja,  jeg  var  det,  da  jeg  mente, 
I  på  sæt  og  vis  dog  tjente 
ham,  som  ånd  og  sandhed  vil! 
Og  jeg  var  det,  da  jeg  tænkte, 
at  jeg  ham  til  eder  lænkte 
gennem  prutnings  leflespil. 
Liden  var  den  gamle  kirke, 
og  jeg  slutted  fejgt  som  så: 
dobbelt  op,  —  det  må  forslå; 
femfold  op,  — jo,  det  må  virke! 
0,  jeg  så  ej,  at  det  galdt 
enten  intet  eller  alt. 
På  akkordens  vej  jeg  slingred;  — 

men  idag  har  Herren  talt. 
Domsbasunen  over  huset 
har  i  denne  time  skingret,  — 
og  jeg  lytted  angst-omsuset,  — 
knust,  som  David  stod  for  Nathan,  — 
slagen,  vejret  bort  af  skræk  — ; 
nu  er  alle  tvivlsmål  væk. 
Folk!    Akkordens  ånd  er  Satan! 

MÆNGDEN 
(under  stigende  gæring). 

Bort  med  dem,  som  har  os  blindet! 
Ned  med  dem,  som  stjal  vor  marg! 

BRAND. 

Bag  jer  selv  boer  fienden  arg, 
som  har  listet  på  jer  bindet. 
Høkret  har  I  med  jer  kræfter, 
kløvet  eder  selv  itu; 
derfor  kommer  spredthed  efter 
med  sin  hele  hulheds-gru. 
Hvad  vil  I  ved  kirken  nu? 
Stasen,  stasen  eder  lokker,  — 
sang  af  orgel  og  af  klokker,  — 
lysten  til  at  gennemrisles 
af  en  højheds-tales  ild, 
der  den  læspes,  der  den  hvisles, 
der  den  flommer,  tordner,  hegler, 
efter  alle  kunstens  regler! 

PROVSTEN 
(sagte). 

Fogdens  snak  han  sigter  til! 

FOGDEN 

(ligeså). 

Det  er  provstens  væv,  han  snerter! 

15» 

Helligstundens  tændte  kerter, 
ydersiden  kun  I  vil. 
Og  så  hjem  igen  i  sløvhed, 
hjem  til  slæb  og  slid  i  døvhed, 
sjælen  klædt  i  hverdags-brogen, 
som  jer  krop,  —  og  livsensbogen 
gemt  og  glemt  på  kistebunden 
indtil  næste  helg  er  runden! 
0,  det  var  ej  så  jeg  drømte, 
da  jeg  offerkalken  tømte! 
Stort  jeg  vilde  kirken  bygge, 
så  dens  hvælving  kunde  skygge, 
ej  blot  over  tro  og  lære, 
men  udover  alt  i  livet, 
som  af  Gud  er  livsret  gi  vet,  — 
over  døgnets  hverdagsdyst, 
kveldens  hvile,  nattens  kummer, 
ungdomsblodets  friske  lyst, 
alt,  hvad  ringt  og  rigt  et  bryst 
lovligt  som  sit  eget  rummer. 
Elven,  som  dernede  skummer, 
fossen,  som  i  kløften  brummer, 
tonerne  fra  stormens  lunger, 
røsterne,  hvor  havet  runger, 
skulde  smelte,  sjælefangen, 
sammen  fuldt  med  orgelsangen 
og  med  kvad  fra  folketunger. 
Væk  med  værket  her  er  gjort! 
Kun  i  løgnen  er  det  stort; 
alt  i  ånden  faldefærdigt, 
eders  usle  vilje  værdigt. 
I  vil  alle  spirers  kvæling 
gennem  arbejdets  fordeling; 
under  ugens  dage  seks 
haler  I  Guds  flag  tildæks, 

og  det  er  kun  på  den  syvende, 
at  det  ses  mod  himlen  flyvende! 

STEMMER    FRA    MÆNGDEN. 

Før  os!    Der  er  storm  i  vejret! 
Før  os,  du,  så  har  vi  sejret! 

PROVSTEN. 

Hør  ham  ej,  han  har  ej  tro, 
som  det  sømmer  sig  en  kristen! 

BRAND. 

Nej,  der  nævnte  du  just  bristen,  — 

bristen  for  os  begge  to, 

bristen  for  det  spredte  hele! 

Troen  ejes  kun  af  sjæle; 

peg  på  én,  som  er  en  sjæl! 

Peg  på  én,  som  ej  har  kastet 

bort  sin  egen  bedste  del, 

der  han  famled.  der  han  hasted! 

Gennem  lystens  spræl  og  sparken, 

under  gøgler-pibers  lyd, 

sløves  I  for  livets  fryd; 

først,  som  udbrændt,  sjæle-knarken 

træder  dansen  foran  arken! 

Er  af  krøbling  og  af  tåbe 

bægret  tømt  til  sidste  dråbe,  — 

hej,  da  er  det  tid  at  håbe, 

tid  i  bøn  og  bod  at  råbe. 

Først  I  præget  af  jer  slider, 

lever  jer  til  tobens-dyr,  — 

så  til  nådens  port  I  tyr, 

soger  Gud  —  som  invalider! 

Derfor  må  hans  rige  ramle. 

Hvad  skal  han  med  sjæle  gamle 

rundtom  sine  fødders  skam  le? 

Har  han  ikke  sagt  det  højt,  — 
kun  med  blodets  friske  sprøjt 
gennem  alle  sindets  årer 
han  dig  til  sin  arving  kårer. 
Kun  som  barn  du  riget  vinder? 
did  får  ingen  ind  sig  lirke. 
Kom  da,  både  mænd  og  kvinder,  — 
mød  med  friske  barnekinder 
frem  i  livets  store  kirke! 

FOGDEN. 

Luk  da  op! 

MÆNGDEN 
(skriger  som  i  angst). 

Nej!    Ikke  denne! 

BRAND. 

Kirken  har  ej  mål  og  ende. 
Gulvet  er  den  grønne  jord, 
vidde,   vang,  og  hav  og  fjord; 
himlen  kun  kan  hvælvet  spående 
over,   så  den  vorder  stor. 
Der  skal  al  din  gerning  gøres, 
så  det  tør  i  koret  høres; 
du  med  ugens  værk  kan  møde, 
øver  dog  ej  helligbrøde. 
Den  skal  dække  alt,  som  barken 
dækker  træets  alt  i  stammen; 
liv  og  tro  skal  smelte  sammen. 
Den  skal  døgnets  gerning  bære 
enheds-helt  med  lov  og  lære. 
Der  skal  dagens  yrke  være 
et  med  flugt  på  stjernebanen, 
barnets  leg  om  julegranen, 
kongedansen  foran  arken! 

(der  går  som  en  storm  gennem  mængden;  nogle  viger;  de  fleste  stimler 
tæt  sammen  om  brand.) 

TUSEND    STEMMER. 

Lys  er  tændt,  hvor  før  var  mørke;  — 
et  er:  liv  —  og  Gud  at  dyrke! 

PROVSTEN. 

Ve,  han  hjorden  fra  os  lokker! 
Foged,  skriver,  lensmand,  klokker! 

FOGDEN 

(dæmpet). 

Skrig  dog  ikke  så  for  pokker! 
Hvem  vil  stanges  med  en  stud? 
Lad  ham  først  få  raset  ud. 

BRAND 

(til  mængden). 

Bort  herfra!    Her  er  ej  Gud,  — 
kan  ej  være  mellem  slige; 
frihedsfagert  er  hans  rige. 

(vrider  kirkedøren  ilås  og  tager  nøglerne  i  hånden.) 

Her  er  jeg  ej  længer  prest. 
Gaven  kalder  jeg  tilbage;  — 
af  min  hånd  skal  ingen  tåge 
nøglerne  til  eders  fest! 

(kaster  dem  ud  i  elven.) 

Vil  du  ind,  du  træl  af  muldet,  — 
kryb  igennem  kælderhullet ; 
myg  din  ryg  er;  kryb  og  buk; 
lad  i  mørkets  kvalm  dit  suk 
stryge  gifttungt  langs  med  jorden, 
lig  et  magtløst  tærings-gisp ! 


FOGDEN 

(sagte  og  lettet). 


(sagte  og  lettet). 

Ha,  der  røg  hans  ridderorden! 

PROVSTEN 

(ligeledes). 

Så;   nu  blir  han  aldrig  bisp! 

BRAND. 

Kom,   du  unge,  —  kom  du  friske; 
lad  et  livspust  af  dig  viske 
støvet  fra  den  skumle  krog. 
Følg  mig  på  mit  sejerstog! 
Engang  må  du  vågne  dog; 
engang  må  du,  adelsvorden, 
bryde  freden  med  akkorden;  — 
ud  af  usseldommens  nød; 
ud  af  hele  halvheds-røret;  — 
slå  din  fiende  på  øret; 
byd  ham  krig  på  liv  og  død! 

FOGDEN. 

Holdt!    Jeg  læser  oprørsakten! 

BRAND. 

Læs!    Med  jer  jeg  bryder  pagten. 

MÆNGDEN. 

Vis  os  vejen!    Yi  skal  følge! 

BRAND. 

Over  viddens  frosne  bølge! 
Gennem  landet  vil  vi  fare, 
løse  hver  en  sjælesnare, 
folket  sidder  fanget  i,  — 
luttre,  løfte,  gøre  fri,  — 
knuse  alle  sløvheds-rester, 
være  mænd  og  være  prester, 
præge  nyt  det  slidte  stempel, 
hvælve  riget  til  et  tempel! 

(Mængden,  hvoriblandt    klokkeren   og  skolemesteren,  stimler  summen 
om  ham.    brand  hæves  i  vejiet  pu  mændenes  skuldre.) 


225 

MANGE    STEMMER. 

Stor  er  tiden!    Store  syner 
gennem  lyse  dagen  lyner! 

(Menneskemassen  strømmer  opigennem  dalen;  få  blir  tilbage.) 

PROVSTEN 
(til  de  bortdragende). 

0,  forblindede,  hvad  vil  I? 
Ser  I  ej,  at  Satans  spil  i 
al  hans  tale  ligger  skjult! 

FOGDEN. 

Hej!    Vend  om;  I  hører  til  i 
bygdens  farvand,  stilt  og  smult; 
Godtfolk,  stands,  —  I  går  tilgrunde!  — 
Hm,  de  svarer  ej,  de  hunde! 

PROVSTEN. 

Tænk  på  eders  hus  og  hjem! 

RØSTER    FRA    MÆNGDEN. 

Større  hus  skal  voxe  frem! 

FOGDEN. 

Tænk  på  eders  eng  og  aker; 
tænk  på  eders  får  og  kør! 

RØSTER. 

Himlens  dugg  gav  manna-kager, 
da  de  kårne  hungred  før! 

PROVSTEN. 

Eders  kvinder  bag  jer  skriger! 

RØSTERNE 
(langt  borte). 

Ej  vi  kender  dem,  som  sviger! 


226 

PROVSTEN. 

Barnet  klager:  faer  forlod  os! 

HELE    SKAREN. 

Enten  med  os  eller  mod  os! 

PROVSTEN 
(ser  en  stund  med  foldede  hænder  efter  dem  og  siger  fortabt): 

Uden  hjord,  med  savnets  byrde, 
står  den  gamle  sognehyrde 
plyndret  ud  til  bare  skjorten! 

FOGDEN 

(truer  efter  brand). 

Hans  blir  skammen;  hans  blir  torten! 
Snart,  herr  provst,  er  sejren  vor! 

PROVSTEN 

(grædefærdigt). 

Sejren?    De  er  fra  os  dragne  —  ! 

FOGDEN. 

Ja,   men  vi  er  ikke  slagne, 
hvis  jeg  kender  mine  får! 

(følger  efter.) 
PROVSTEN. 

Hvor  monstro  dog  fogden  går? 

Efter  dem,  så  sandt  jeg  lever! 

Ha,  sig  atter  modet  hæver. 

Jeg  vil  også  med  deroppe,  — 

slå  i  flok  og  gøre  fanger! 

Lægg  mig  sadlen  på  min  ganger;  —  — 

skaf  en  sikker  fjeldvant  hoppe! 

(de  går.) 

(Ved   den   øverste  sæter  i  bygden.     Landskabet  højner  sig  i  baggrunden 
og  går  over  i  store  og  øde  fjeldvidder.    Det  er  regnvejr.) 

(br and,. fulgt  af  mængden,  —  mænu.  kvinder  og  børn,  —  kommer  opover 
bakkcrne.) 

BRAND. 

Se  fremad;  did  går  sejrens  flugt! 
I  dybet  ligger  bygden  lukt, 
og  vejret  har  fra  fjeld  til  fjeld 
spændt  over  den  sit  tåge-tjeld. 
Glem  døsen  i  den  skumle  grænd; 
fly  v  frit,  fly  v  højt,  I  Herrens  mænd! 

EN    MAND. 

Vent,  vent;  min  gamle  faer  er  træt. 

EN    ANDEN. 

Jeg  fra  igår  har  intet  ædt  — 

FLERE. 

Ja,  stil  vor  sult  og  sluk  vor  tørst! 

BRAND. 

Frem,  fremad  over  fjeldet  først! 

SKOLEMESTEREN. 

Hvad  vej? 

BRAND. 

Hver  vej  er  lige  god, 
når  kun  den  målet  bær  imod. 
Følg  efter  her  — 

EN    MAND. 

Nej,  der  er  brat; 
vi  vinder  ikke  frem  før  nat! 

KLOKKEREN. 

Iskirken  ligger  og  derborte. 

BRAND. 

Den  bratte  vejen  er  den  korte. 

EN    KVINDE. 

Mit  barn  er  sygt! 

EN    ANDEN. 

Min  fod  er  sår. 

EN    TREDJE. 

Hvor  finder  jeg  en  læsknings-tår  ? 

SKOLEMESTEREN. 

Mæt  mængden,  prest;  —  se  modet  vakler. 

MANGE    STEMMER. 

Prest,  gør  mirakler!    Gør  mirakler. 

BRAND. 

0,  stygt  jer  trældom  har  jer  mærket; 
I  lønnen  vil  forinden  værket. 
Op,  ryst  jer  dødnings-sløvhed  af,  — 
hvis  ej,   så  gå  igen  i  grav! 

SKOLEMESTEREN. 

Ja,  han  har  ret;  først  frem  til  striden; 
vi  véd  jo,  vi  får  lønnen  siden ! 

BRAND. 

Det  får  I,  folk,   så  sandt  en   Gud 
ser  klarsynt  over  verden  ud!    • 

MANGE    RØSTER. 

Han  er  profet!    Han  er  profet! 

v 

FLERE    I    FLOKKEN. 

Hør  sig  os,  prest,  —  blir  striden  hed? 

ANDRE. 

Og  blir  den  lang?    Og  blir  den  blodig? 

EN    MAND. 

Prest,  kræves  det  at  være  modig? 

SKOLEMESTEREN 
(dæmpet). 

Jeg  kan  vel  være  tryg  for  livet? 

EN    ANDEN    MAND. 

Hvad  blir  min  del  af  sejrens  løn? 

EN    KVINDE. 

Jeg  mister  da  vel  ej  min  søn? 

KLOKKEREN. 

Er  sejren  os  før  tirsdag  givet? 

RRAND 

(ser  sig  forvildet  om  i  flokken). 

Hvad  spørges  om?    Hvad  vil  I  vide? 

KLOKKEREN. 

Først  om  hvorlænge  vi  skal  stride;  — 
derefter  nævn  vort  stridsforlis, 
og  endelig  —  vor  sejers  pris! 

RRAND. 

Det  spørges  om? 

SKOLEMESTEREN. 

Ja  vel;  dernede 
vi  fik  ej  ret  på  tingen  rede. 

BRAND 

(oprort). 

Så  skal  I  få  det  nu! 

MÆNGDEN 

(stimler  tættere  sammen). 

Tal!    Tal! 


Hvorlænge  striden  vare  skal? 

Den  vare  skal  til  livets  ende, 

til  I  har  alle  offre  bragt, 

og  løst  jer  fra  akkordens  pagt,   — 

til  I  har  viljen  hel  ihænde, 

til  alle  fejge  tvivlsmål  faldt 

for  budet:  intet  eller  alt! 

Og  stridsforliset?    Alle  guder, 

hver  halvheds-ånd  på  højtids-hylden, 

hver  jordtræls-kæde,  blank  og  gylden, 

al  eders  slapheds  sovepuder! 

Og  sejersprisen?    Viljens  renhed, 

i  troen  flugt,   i  sjælen  enhed,   — 

hin  offerlydighed,  som  gav 

med  jubel  indtil  død  og  grav,  — 

en  tornekrans  om  hvermands  tinding,  - 

se,  det  skal  vorde  eders  vinding! 

MÆNGDEN 

(under  rasende  skrig). 

Forrådt,  forrådt!     Bedraget!    Sveget! 

BRAND. 

Jeg  har  ifra  mit  ord  ej  veget. 


Du  sejr  har  lovet  os  ihænde; 
nu  vil  du  den  til  offer  vende! 


Jeg  sejr  har  lovet,  —  og  jeg  svær, 
den  vindes  skal  igennem  jer. 

Men  hver,   som  går  i  første  række, 

må  falde  for  sin  fagre  sag; 

tør  ej  han  det,   så  lad  ham  strække 

sit  våben  inden  kampens  dag. 

1  fiendevold  er  dømt  det  flag, 

som  værges  af  en  vilje  svag; 

hvis  du  af  offerskrækken  lammes,   — 

dødsmærket  er  du,  før  du  rammes! 

MÆNGDEN. 

Vort  eget  fald  han  kræver  frækt 
til  fromme  for  en  ufødt  slægt! 

BRAND. 

Igennem  offrets  ørkenvidder 

går  vejen  til  vort  Kanaan. 

Til  sejr  i  fald!    Hver  slægtens  mand 

jeg  byder  op  som  Herrens  ridder! 

KLOKKEREN. 

Jo,  her  vi  dejligt  i  det  sidder! 
1  bygden  er  vi  sat  i  ban   — 

SKOLEMESTEREN. 

Didned  vi  aldrig  vende  kan. 

KLOKKEREN. 

Og  fremad,  fremad  ingen  gider! 

NOGLE. 

Slå  ham  ihjel! 

SKOLEMESTEREN. 

Nej,  det  blev  værre! 
vi  trænger  jo  en  overherre! 

KVINDER 

(peger  forskrækket  nedover  vejen). 

Hu,  provsten! 

SKOLEMESTEREN. 

Lad  jer  blot  ej  skræmme! 

PROVSTEN 
(kommer,  fulgt  af  nogle  af  de  tilbageblevne). 

0,  mine  børn!    0,  mine  får! 

Lyt  til  den  gamle  hyrdes  stemme! 

SKOLEMESTEREN 
(til  mængden). 

Ej  mer  vi  har  i  bygden  hjemme; 
bedst  at  vi  over  vidden  går! 

PROVSTEN. 

0,  at  I  kan  så  tungt  mig  gramme, 
og  slå  mit  bryst  så  dybe  sår! 

BRAND. 

Du  såred  sjæle  år  for  år! 

PROVSTEN. 

Hør  ikke  på  ham!    Han  jer  mader 
med  hule  løfter. 

FLERE. 

Det  er  sandt! 

PROVSTEN. 

Men  vi  er  milde;  vi  forlader, 
hvor  vi  oprigtig  anger  fandt. 
0,  gå  dog  i  jer  selv  tilsidst, 
og  se  den  sorte  helvedslist, 
hvormed  han  folket  om  sig  flokked! 

MANGE. 

Ja,  det  er  sikkert;  han  os  lokked! 

PROVSTEN. 

Og  tænk  jer  om;  hvad  mægter  I, 
en  ringe  flok  i  vråen  bårne? 
Er  I  til  noget  storværk  kårne? 
Kan  I  de  bundne  gøre  fri? 
I  har  jer  lille  hverdagsdont; 
hvad  der  går  over  den,   er  ondt. 
Kan  eders  arm  på  valen  nytte? 
I  værge  skal  jer  lave  hytte. 
Hvad  vil  I  mellem  falk  og  ørn? 
Hvad  vil  I  mellem  ulv  og  bjørn? 
I  blir  kun  overmagtens  bytte,    — 
o,  mine  får,    —   o,  mine  børn! 

MÆNGDEN. 

Ja,  ve  os,   —   det  er  sandheds  ord! 

KLOKKEREN. 

Og  dog,  da  vi  fra  bygden  foer, 
vi  lukked  bag  os  hyttens  dør;    — 
der  er  ej  hjemmet  nu,  som  før. 

SKOLEMESTEREN. 

Nej,  han  har  lyst  for  folkets  øjne, 
har  pegt  på  brist  og  sot  og  løgne; 
ej  længer  menigheden  sover; 
det  liv,  som  fordum  var  os  nok, 
blev  uliv  for  den  vågne  flok. 

PROVSTEN. 

Ak,  tro  I  mig,  det  går  snart  over. 
Alt  kommer  i  de  gamle  folder, 
når  blot  en  stund  I  stilt  jer  holder. 

HENRIK    IBSENS   SAMLEDE    VÆRKER.     III.  16 

Jeg  borger  for  at  menigheden 
skal  snart  fornemme  fortidsfreden. 

BRAND. 

Vælg,  mænd  og  kvinder! 

NOGLE. 

Vi  vil  hjem! 

ANDRE. 

For  sent,  for  sent;   langs  vidden  frem! 

FOGDEN 

(kommer  ilsomt). 

0,  lykketræf  at  jeg  jer  tinder! 

KVINDERNE. 

Å,  kære,  vakkre,  vær  ej  vred! 

FOGDEN. 

Ej  nu,  ej  nu;   kom  bare  med; 
En  bedre  tid  for  bygden  rinder;    — 
hvis  I  fornuftigt  laer  jer  sige, 
er  alle  mand  før  kvelden  rige! 

FLERE. 

Hvorledes  det? 

FOGDEN. 

En  fiskestim 
på  millioner  står  i  fjorden! 

MÆNGDEN. 

Hvad  siger  han! 

FOGDEN. 

Gør  alt  iorden! 
Sky  viddens  uvejr,  sludd  og  rim. 


Før  styred  stimen  aldrig  hid;   — 
nu,  venner,  for  vor  del  af  Norden 
der  rinder  op  en  bedre  tid! 

BRAND. 

Vælg  mellem  Herrene  råb  og  hans! 

FOGDEN. 

Følg  eders  egen  sunde  sans! 

PROVSTEN. 

0,  her  er  et  mirakel  hændt; 

et  fingerpeg  fra  himlen  sendt! 

Ak,  jeg  har  drømt  det  jævnt  og  tidt, 

men  tænkte  det  var  marer idt;    — 

nu  ser  vi  klart  hvorhen  det  sigter  — 

BRAND. 

Jer  selv  I  taber,  hvis  I  svigter! 

MANGE. 

En  fiskestim! 

FOGDEN. 

På  millioner! 

PROVSTEN. 

Brød,  guid  til  eders  børn  og  koner! 

FOGDEN. 

Nu  ser  I  vel,  det  ej  er  tid 
at  spilde  eders  kraft  i  strid, 
især  imod  en  overmagt, 
som  gør  herr  provsten  selv  forsagt. 
Nu  har  I  andre  mål  for  øje, 
end  tomt  at  hige  mod  det  høje, 
Vorherre  hytter  nok  sig  selv; 
befæstet  er  jo  himlens  hvælv. 

16* 

Bland  ej  jer  op  i  andres  trætte, 
men  skynd  jer,   havets  skat  at  lette; 
det  er  et  praktisk  gøremål, 
som  øves  uden  blod  og  stål; 
det  bringer  eder  velstands-stoffer, 
og  kræver  ej  personligt  offer! 

BRAND. 

Just  offret  står  med  lueskrift, 

som   Herrens  krav,  bag  skyens  rift! 

PROVSTEN. 

Ak,  føler  I  til  offer  drift, 
så  kom  kun  trygt  til  mig  en  skøn  dag, 
som  for  exempel  næste  søndag;   — 
jeg  skal  min  sandten   — 

FOGDEN 
(afbrydende). 

Ja,  ja,  ja! 

KLOKKEREN 

I        (sagte  til  provsten). 

Beholder  jeg  min  post  som  klokker? 

SKOLEMESTEREN 

(ligeså). 

Blir  skolen  tågen  mig  ifra? 

PROVSTEN 
(dæmpet). 

Ifald  I  mængdens  stivsind  rokker, 
så  vil  man  vistnok  være  mild   — 

FOGDEN. 

Afsted,  afsted;  ej  tiden  spild! 

KLOKKEREN. 

Tilbads,  tilbads,  hver,  som  er  klog! 

NO GLE. 

Men  presten   — ? 

KLOKKEREN. 

Presten?    Slip  den  gale! 

SKOLEMESTEREN. 

I  ser  jo  her  Vorherres  tale, 
som  i  en  åben  prentet  bog. 

FOGDEN. 

Svig  presten;  det  er  ret  og  pligt; 
han  dåred  jer  med  tant  og  digt  — 

FLERE. 

Han  løj  for  ©s! 

PROVSTEN. 

Hans  tro  er  vrang; 
og  tænk,  han  har  ej  laud  engang! 

NOGLE. 

Hvad  har  han? 

FOGDEN. 

Dårlig  karakter! 

KLOKKEREN. 

Ja,  det  er  sandt;  det  klart  vi  ser! 

PROVSTEN. 

Hans  gamle  moer  forgæves  vented! 
han  nægted  hende  sakramentet! 

FOGDEN. 

Han  fast  tog  livet  af  sit  barn! 

KLOKKEREN. 

Af  konen  med! 

K  VINDER. 

Tvi,  tvi,  det  skarn! 

PROVSTEN. 

Slet  søn,  slet  faer,  slet  ægtemand!  — 
mon  værre  kristen  gives  kan! 

MANGE    STEMMER. 

Vor  gamle  kirke  rev  han  ned! 

ANDRE. 

I  baglås  han  den  nye  vred! 

ATTER    ANDRE. 

Han  slang  os  på  en  havsnøds-planke ! 

FOGDEN. 

Han  stjal  min  dårekiste-tanke ! 

,       .  BRAND. 

Jeg  mærket  ser  på  hvermands  pande. 
Jeg  ser,  hvor  denne  slægt  vil  lande. 

HELE    FLOKKEN 
(brølende). 

Hej,  hør  ham  ej!     Af  bygden  driv 
den  helvedbrand  med  sten  og  kniv! 

(«rand  drives  med  stenkast   indover  i  ødemurkerne.     Forfølgerne  vender 
etterhånden  tilbage.) 

PROVSTEN. 

0,  mine  børn!     0,  mine  får! 
Nu  vender  I  til  hjemmets  arne; 
lad  anger  eders  øjne  klarne, 
■og  I  skal   se  at  godt  det  går. 

Vi  véd,  Vorherre  er  så  god; 
han  kræver  ej  uskyldigt  blod;   — 
og  vor  regering  er  tillige 
så  mild,  som  knapt  i  noget  rige; 
og  øvrigheden,  amtmand,  foged, 
vil  ikke  gøre  jer  det  broget, 
og  selv  jeg  er  så  kærlig,  som 
vor  tids  humane  kristendom;    — 
jer  overmænd  vil  allesammen 
med  eder  bo  i  fred  og  gammen. 

FOGDEN. 

Men  hvis  her  findes  nogen  brist, 
så  må  den  heles,  det  er  visst. 
Når  først  vi  kommer  lidt  til  ro, 
så  vælger  vi  en  kommission, 
som  prøve  skal  i  hvilket  mon 
der  bødes  kan  på  lys  og  tro. 
Den  bør  bestå  af  nogle  prester, 
som  jeg  og  provsten  kalder  til,   — 
desuden,  dersom  så  I  vil, 
af  klokker  og  af  skolemester 
samt  andre  mænd  af  folkets  kreds, 
så  I  kan  slå  jer  trygt  tilfreds. 

PROVSTEN. 

Ja,  vi  skal  lette  al  jer  byrde, 
som  I  den  gamle  sjælehyrde 
idag  har  lettet  for  hans  angst. 
Den  tanke  gøre  hvermand  stærk, 
at  her  er  hændt  et  underværk. 
Farvel;  god  lykke  til  jer  fangst! 

KLOKKEREN. 

Ak,   det   er  folk  med  kristen  mildhed! 

SKOLEMESTEREN. 

De  går  sin  gang  i  bramfri  stilhed. 

K  VINDER. 

De  er  så  snilde  og  så  pene! 

ANDRE. 

Så  rigtig  folkelig  gemene! 

KLOKKEREN. 

De  kræver  ikke  ulivssår. 

SKOLEMESTEREN. 

D  e  folk  véd  mer  end  Fadervor? 

(Flokken  drager  nedover.) 

PROVSTEN 

(til  fogden). 

Ak,  dette  vil  forbedre  tonen. 
Nu  er  i  alt  et  omslag  nær; 
thi,   Gud  ske  lov,   der  noget  er, 
som  bærer  navn  af  reaktionen. 

FOGDEN. 

Mit  værk  det  var,  at  alt  spektakel 
blev  kvalt  i  selve  fødselstimen. 

PROVSTEN. 

Ak,  mest  vi  skylder  hint  mirakel   — 

FOGDEN. 

Hvad  for  mirakel? 

PROVSTEN. 

Fiskestimen. 

FOGDEN 
(blæser). 

Det  var  en  løgn  naturligvis! 

PROVSTEN. 

Ja  så?    En  løgn? 

FOGDEN. 

Jeg  gav  til  pris, 
hvad  vrøvl  mig  først  i  munden  faldt;  — 
kan  sligt  vel  lastes,  hvor  det  galdt 
så  vigtig  sag? 

PROVSTEN. 

Nej,  Gud  bevares; 
i  nødsfald  kan  det  godt  forsvares. 

FOGDEN. 

Og  desforuden,  om  et  døgn, 
når  folket  atter  får  sig  sundet, 
hvad  gør  det  da,  om  sejr  blev  vundet 
i  kraft  af  sandhed  eller  løgn? 

PROVSTEN. 

Ven,  jeg  er  ingen  rigorist. 

(ser  indover  i  ødemarken.) 

Men  er  det  ikke  Brand,  som  hist 
sig  slæber  frem? 

FOGDEN. 

Jo,  ganske  visst! 
En  enlig  kriger  på  sit  tog! 

PROVSTEN. 

Nej;  vent;  én  til  jeg  øjner  dog   — 
langt  bag  ham! 

FOGDEN. 

Hvad;   —   det  er  jo  Gerd! 
Det  følgeskab  er  karlen  værd. 

PROVSTEN 

(lystig). 
Når  stillet  er  hans  offerdrift, 
ham  sættes  bør  slig  mindeskrift: 
her  hviler  Brand;  hans  sejr  blev  skral; 
én  sjæl  han  vandt,  —  og  hun  var  gal! 

FOGDEN 

(med  fingeren  på  næsen). 

Men  når  jeg  ret  mig  tænker  om, 
det  dog  mig  forekommer,  som 
lidt  inhuman  var  folkets  dom. 

PROVSTEN 
(trækker  på  skuldrene). 

Vox  populi  vox  dei.     Kom! 

(de  går.) 


(Inde   på  de  store  vidder.     Uvejret  vokser  og  jager  skyerne  tungt  over 

snesletten;  sorte  tinder  og  toppe  træder  hist  og  her  frem  og  slores  atter 

af  tågen.) 

(brand,  kommer  blodig  og  forslået  indover  fjeldet.) 

BRAND 

(standser  og  ser  tilbage). 

Tusend  fulgte  mig  af  bygden; 
ikke  én  vandt  op  til  højden. 
Gennem  alle  hjerter  taler 
trangen  til  en  større  tid; 
over  alle  sjæle  daler 
ledingsbud  til  løftet  strid. 


243 

0,  men  offret,  offret  skræmmer; 
viljen  vek  og  ræd  sig  gemmer;   — 
én  jo  for  dem  alle  døde,   — 
fejghed  er  ej  længer  brøde! 

(synker  ned  på  en  sten  og  ser  sig  sky  omkring.) 

Jævnt  og  tidt  jeg  måtte  grue; 
skrækken  risled  i  mit  hår, 
når  jeg  gik,  som  barnet  går, 
under  hyl  og  hundetuden, 
i  den  mørke  genfærdsstue. 
Men  jeg  tvang  min  hjertebanken, 
og  jeg  trøsted  mig  med  tanken: 
ude  skinner  lysets  væld, 
mørket  er  ej  nat,  ej  kveld,   — 
her  er  skodder  kun  for  ruden. 
Og  jeg  tænkte,  dagens  skin, 
sommerlivets  klare  lue, 
skal  igennem  dørens  bue 
vælde  fuldt  og  fagert  ind 
i  den  mørke  genfærdsstue. 

0,  hvor  bittert  jeg  bedrog  mig. 
Begsort  nat  imøde  slog  mig,   — 
og  derude  sad  forstemte 
spredte  mænd  langs  fjord  og  vik, 
holdt  på  minder,  åndsforglemte, 
gemte  dem,  som  kongen  gemte 
årvis  på  sin  Snefrids  lig, 
løste  dødninglinets  flig, 
lytted  over  hjertekulen, 
næred  sig  med  livshåbs-smulen, 
mente,  nu  sprang  blodets  røde 
roser  ud  ifra  den  døde. 
Ikke  én,  som  han,  sig  hæved, 
gav  til  graven  hvad  den  kræved. 
Ikke  én  iblandt  dem  véd: 
liget  drømmes  ej  tillive, 

liget  må  i  muldet  ned, 
ligets  hverv  kun  er  at  give 
næring  til  en  nylagt  sæd.   — 
Nat,  kun  nat,   —   og  nat  igen 
over  kvinder,  børn  og  mænd! 
Kunde  jeg  med  lyn  i  hånden 
frelse  dem  fra  strådøds-vånden! 

(springer  op.) 

Sorte  syner  ser  jeg  jage 
lig  et  helridt  gennem  natten. 
Tiden  står  i  uvejrskofte, 
maner  med  en  livsdåds  krav, 
kræver  svunget  stål  for  stav, 
kræver  skeden  tom  ved  hofte;   — 
frænder  ser  i  strid  jeg  drage,   — 
brødre  ser  jeg  sidde  spage, 
krøbne  under  gemselshatten. 
Og  jeg  øjner  mer  endnu,   — 
usseldommens  hele  gru,   — 
klynk  fra  kvinden,   skrig  fra  manden, 
øret  stængt  for  bøn  og  bud,   — 
ser  dem  riste  sig  på  panden 
navn  af  fattigfolk  ved  stranden, 
folk  med  skillingspræg  fra  Gud. 
Blege  lytter  de  til  braget, 
tror  at  selvgjort  afmagt  skærmer.  — 
Regnbue  over  maj-vangen, 
flag,  hvor  er  du  nu  at  se? 
Hvor  er  nu  de  farver  tre,    — 
de,  der  slog  og  fnøs  fra  stangen, 
under  storm  af  folkesangen, 
til  en  konge  og  en  sværmer 
splitt  og  tunge  skar  i  flaget? 
Tungen  brugte  du  til  pral; 
tør  ej  dragen  vise  tænder, 
trænges  ingen  splittflags-ender;    — 

folkeskriget  kunde  tiet, 
kongesaksen  kunde  biet; 
flag  med  fredens  fire  hjørner 
strækker  til  som  nødsignal, 
når  en  grundstødt  skude  tørner! 

Værre  tider;  værre  syner 
gennem  fremtidsnatten  lyner! 
Brittens  kvalme  stenkulsky 
sænker  sort  sig  over  landet, 
smudser  alt  det  friske  grønne, 
kvæler  alle  spirer  skønne, 
stryger  lavt,  med  giftstof  blandet, 
stjæler  sol  og  dag  fra  egnen, 
drysser  ned,  som  askeregnen 
over  oldtids  dømte  by.   — 
Da  er  slægten  vorden  styg;    — 
gennem  grubens  krumme  gange 
lyder  nyn  af  drypvands-sange ; 
puslingflokken,  travl  og  tryg, 
frigør  malmens  bundne  fange, 
går  med  puklet  sjæl  og  ryg, 
glor  med  dvergens  gridske  øjne 
efter  guidets  blanke  løgne. 
Sjæl  ej-  skriger,  mund  ej  smiler, 
brødres  fald  ej  hjerter  kløver, 
eget  fald  ej  vækker  løver;   — 
flokken  hamrer,  mynter,  filer; 
rømt  er  lysets  sidste  tolk; 
slægten  vorden  er  et  folk, 
som  har  glemt,  at  viljens  pligter 
ender  ej,  hvor  evnen  svigter! 

Værre  tider;   værre  syner 
gennem  fremtidsnatten  lyner! 
Kløgtens  ulv  med  gluf  og  glam 
truer  lærens  sol  på  jorden; 

nødskrig  lyder  op  mod  Norden, 
byder  leding  ud  langs  fjorden; 
dvergen  hvæser  tvær  og  klam,   — 
sligt  er  ikke  sag  for  ham. 
Lad  de  stærke  samfund  gløde; 
lad  de  andre  give  møde; 
vi  har  ikke  råd  at  bløde,    — 
vi  er  små,  vi  savner  evne 
til  et  sandheds  styrkestævne, 
kan  ej  offre  folkehelsen 
for  vor  brøk  af  verdensfrelsen. 
Ej  for  os  blev  kalken  drukket, 
ej  for  os  hugg  tornekransen 
i  hans  tinding  sine  tænder, 
ej  for  os  blev  Romer-landsen 
i  den  dødes  side  stukket, 
ej  for  vor  skyld  naglen  brænder, 
boret  gennem  fod  og  hænder. 
Vi  er  små,  er  sidst  i  laget, 
byder  ledingsbudet  trods! 
Ej  for  os  blev  korset  tåget! 
Spanrem-slaget,  spanrem-slaget, 
Ahasveri  rap,  som  ruller 
purpur  om  den  dømtes  skulder, 
er  passionens  brøk  for  os! 

(kaster  sig  ned  i  sneen  og  dæltker  ansigtet  til;  om  lidt  ser  han  op.' 

Har  jeg  drømt?    Er  nu  jeg  vågen? 
Alt  er  gråt  og  dulgt  i  tågen. 
Var  det  syge  syner  kun, 
hvad  jeg  så  til  denne  stund? 
Er  det  billed  glemt  og  tabt, 
hvori  mandens  sjæl  blev  skabt? 
Er  vort  ophavs  ånd  besejret  — ? 

(lyttende.) 

Ha,  det  går  som  sang  i  vejret! 

DE    USYNLIGES    KOR 
(suser  i  stormen). 

Aldrig,  aldrig  blir  du  lig  ham,   — 
thi  i  kødet  er  du  skabt; 
gør  hans  gerning  eller  svig  ham, 
ligefuldt  er  du  fortabt! 

BRAND 

(gentager  ordene  og  siger  sagte): 

Ve  mig,  ve  mig;  snart  jeg  tror  det! 
Stod  han  ej  i  kirkekoret, 
slog  med  hånden  vredt  mod  ordet? 
Tog  han  ikke  alt  mit  eje, 
stængte  alle  lysets  veje, 
lod  mig  kæmpe  til  det  sidste, 
lod  mig  nederlaget  friste! 

KORET 

(lyder  stærkere  over  ham): 

Orm,  du  aldrig  vorder  lig  ham,   — 
dødens  bæger  har  du  tømt; 
følg  ham  efter  eller  svig  ham, 
ligefuldt  din  dåd  er  dømt! 

BRAND 

(stille). 

Agnes,  Alf,  de  lyse  dage, 
liv  i  fred  og  liv  i  hvile, 
bytted  jeg  mod  kamp  og  klage, 
rev  mit  bryst  med  offerpile,    — 
fældte  dog  ej  folkets  drage. 

KORET 

(mildt  og  lokkende). 

Aldrig,  drømmer,  blir  du  lig  ham, 
arv  og  odel  har  du  tabt; 
alt  dit  offer  gør  ej  rig  ham;   — 
for  dit  jordliv  er  du  skabt! 

BRAND 

(brister  i  sagte  grad). 

Alf  og  Agnes,  kom  tilbage; 
ensom  sidder  jeg  på  tinden, 
gennemblæst  af  nordenvinden, 
bidt  af  genfærd,  klamme,  spage  —  ! 

(han  ser  op;  en  dæmrende  plet  åbner  og  vider  sig  ud  i  tågen;  en  kvinne- 
skikkelse står  der,  lyst  klædt,  med  kåbe  over  skuldrene.    Det  er  agnes.) 

SKIKKELSEN 

(smiler  og  breder  armene  mod  ham). 

Brand,  her  har  du  mig  igen! 

BRAND 

(farer  forvildet  op). 

Agnes!    Agnes!    Hvad  er  dette! 

SKIKKELSEN. 

Alt  var  feberdrøm,  min  ven! 
Nu  skal  sottens  tåger  lette! 

BRAND. 

Agnes !    Agnes !  • 

(vil  ile  hende  imøde.) 

SKIKKELSEN 

(skriger). 

Kom  ej  over! 
Se  dog  sluget  mellem  os! 
Her  går  fj eldets  vilde  fos. 

(mildt.) 

Ej  du  drømmer,  ej  du  sover, 
ej  du  mer  med  syner  slås. 
Du  har  været  syg,  du  kære,   — 
drukket  vanvids  bittre  drik, 
drømt,  din  hustru  fra  dig  gik.    — 

BRAND. 

0,  du  lever!    Lovet  være   —  ! 

SKIKKELSEN 

(hurtigt). 

Hys,  tal  heller  derom  siden! 

Følg  mig,  følg  mig;   knap  er  tiden. 


BRAND. 


0,  men  Alf? 


Lever ! 


SKIKKELSEN. 

Ej  heller  død. 


SKIKKELSEN. 

Lever  sund  og  rød! 
Alle  sorger  har  du  drømt; 
al  din  kamp  var  ikkun  skrømt. 
Alf  er  hos  din  gamle  moer; 
hun  er  frisk  og  han  er  stor; 
end  er  hygdens  kirke  til; 
den  kan  rives,  hvis  du  vil;    — 
sognets  folk  dernede  slider 
jævnt,  som  i  de  gode  tider. 

BRAND. 

Gode? 

SKIKKELSEN. 

Ja  —  da  her  var  fred. 

BRAND. 

Fred! 

SKIKKELSEN. 

0,  skynd  dig,  Brand;  kom  med! 

BRAND. 

Ak,  jeg  drømmer! 

SKIKKELSEN. 

Nu  ej  længer. 
Men  til  røgt  og  ly  du  trænger   — 

BRAND. 

Jeg  er  stærk. 

SKIKKELSEN. 

Ak,   ej   endnu; 
bag  dig  lurer  drømmens  gru. 
Atter  vil  du  tåget  glide 
bort  fra  min  og  barnets  side, 
atter  vil  din  tanke  sløves,    — 
hvis  ej   lægemidlet  prøves. 

BRAND. 

0,  giv  hid! 

SKIKKELSEN. 

Du  selv  er  manden. 
Du  kun  kan  det,  ingen  anden. 

BRAND. 

Nævn  det  da! 

SKIKKELSEN. 

Den  gamle  læge, 
som  har  læst  så  mangen  bog,    — 
han,  som  er  til  bunden  klog, 
fundet  har  din  sygdoms  spor. 
Alle  syner,   stygge,   blege, 
mantes  frem  med  trende  ord. 
Dem  må  kækt  du  overstrege, 
ud  af  mindebladet  slette, 
væk  fra  lovens  tavle  stryge. 

De  har  voldt,   at  sotten  faldt 
pfi   dig  som  en  vildsinds-byge;    — 
glem  dem,  glem  dem,  vil  du  tvætte 
sjælen  ren  for  sot  og  syge! 

BRAND. 

Sig  dem! 

SKIKKELSEN. 

„Intet  eller  alt". 


Er  det  så? 


BRAND 
|viger(: 


SKIKKELSEN 


Så  visst  jeg  lever, 
og  så  visst  du  engang  dør! 

BRAND. 

Ve  os  begge!    Sverdet  svæver 
draget  over  os  som  før! 

.SKIKKELSEN. 

Brand,   vær  mild;   min   favn   er  varm; 
hold  mig  med  din  stærke  arm;    — 
lad   os  søge  sol  og  sommer   — 

BRAM). 

Anden  gang  ej  sotten  kommer. 

SKIKKELSEN. 

Ak,  den  kommer,   Brand,   vær  tryg. 

BRAND 
(ryster  pu  hovedet). 

Den  er  slynget  bag  min  ryg. 
Ingen  vilde  drømmes  gru,  — 
livets,   livets  kommer  nu ! 

SKIKKELSEN. 

Livets? 

BRAND. 

Følg  mig,  Agnes! 

SKIKKELSEN. 

Brand,  hvad  vil  du? 


Stå! 


BRAND. 

Hvad  jeg  må: 
leve,   hvad  til  nu  er  drømt,    — 
gøre  sandt,  hvad  end  er  skrømt. 

SKIKKELSEN. 

Ha,  umuligt!    Husk,  hvorhen 
vejen  bar  dig! 

BRAND. 

Om  igen! 

SKIKKELSEN. 

Rædslens  ridt  i  drømmetågen 
vil  du  ride  fri  og  vågen? 


BRAND. 


Fri  og  vågen. 


SKIKKELSEN. 

Slippe  barnet? 


Slippe  barnet. 


I5RAND. 


SKIKKELSEN. 

Brand! 

BRAND. 

Jeg  må. 

SKIKKELSEN. 

Blodig  rive  mig  af  garnet? 
Mig  med  offersvøber  slå 
indtil  døden? 

BRAND. 

Jeg  det  må. 

SKIKKELSEN. 

Alle  lys  i  natten  slukke, 
dagens  solskær  udelukke, 
aldrig  livets  frugter  plukke, 
aldrig  løftes  lindt  af  sange? 
0,  jeg  mindes  dog  så  mange! 

BRAND. 

Jeg  det  må.     Spild  ej  din  bøn. 

SKIKKELSEN. 

Glemmer  du  din  offerløn? 

Alt  dit  løftningshåb  bedrog  dig; 

alle  sveg  dig,  alle  slog  dig! 

BRAND. 

Ej  for  egen  løn  jeg  lider; 
ej  for  egen  sejr  jeg  strider. 

SKIKKELSEN. 

For  et  folk  i  grubens  gange! 

BRAND. 

En  kan  give  lys  til  mange. 

SKIKKELSEN. 

Dømt  er  jo  dets  fremtids-slægter! 

BRAND. 

Stort  en  enkelts  vilje  mægter. 

SKIKKELSEN. 

Husk  at  én  med  flamme-riset. 
manden  drev  af  paradiset! 
Porten  har  han  lagt  et  slug  for;   - 
over  d  e  t  du  springer  ej ! 

BRAND. 

Åben  lod  han  længslens  vej! 

SKIKKELSEN 

llorsvinder   i   et   brag;   tågen   vælter  sig  hvor   den  stod,    og  der  skrigas 
hvast  og  skærende,  som  fra  en  der  ilygter): 

Dø!     Dig  har  ej  verden  brug  for! 

BRAND 

(står  en  slund  som  bedøvet). 

Væk  det  jog  i  skoddens  røg,    — 
fløj  på  store  hvasse  vinger 
over  vidden  som  en  høg. 
Kravet  var  en  lillefinger 
for  at  fange  helt  min   hånd   —  ! 
Ha,   det  var  akkordens  ånd! 

GERD 
(kommer  med  en  riffle). 

Så  du  høgen!     Så  du  høgen? 

BRAND. 

Ja,   du;   dennegang  jeg  så  ham. 

GERD. 

Fort,  sig  vejen,   han  er  strøgen; 
vi  vil  efter,  vi  vil  nå  ham! 

BRAND. 

Intet  våben  bider  på  ham; 
stundom  tykkes  han  at  fly, 
hjerteramt  af  dødens  bly,    — 
men  vil  baneslag  du  slå  ham, 
er  han  bag  dig  lige  kry, 
gækker,  lokker  dig  påny. 

GERD. 

Rensdyr-skyttens  riffle  stjal  jeg, 
har  den  ladt  med  sølv  og  stål; 
du  kan  tro,  jeg  er  så  gal  ej, 
som  de  siger! 

BRAND. 

Træf  dit  mål! 

(vil   gfi.) 

GERD. 

Prest,  du  halter  jo  på  foden. 
Hvad  har  voldt  det? 

BRAND. 

Folket  jog  mig. 

GERD 

(nærmere). 

Rød,  som  blod  fra  hjerteroden, 
er  din  tinding! 

BRAND. 

Folket  slog  mig. 

GERD. 

Før  du  havde  sang  i  røsten,   — 
nu  kun  knirk,   som  løv  om  høsten! 

BRAND. 


Alt  og  alle 


GERD. 

Hvad? 


Bedrog  mig. 

GERD 
(ser  med  store  øjne  på  ham). 

Hå,  —  nu  kender  jeg  dig  først! 
Jeg  har  tænkt,  at  du  var  presten;  — 
tvi  med  ham  og  hele  resten! 
Du  er  manden,  som  er  størst. 

BRAND. 

Dårligt  mente  jeg  det  næsten. 

GERD. 

Lad  mig  se  på  dine  hænder! 


Mine  hænder? 

GERD. 

Nagle-såret! 
Blodets  dryp  jeg  ser  i  håret,    — 
hiddet  efter  torne-tanden, 
hugget  vildt  og  hvast  i  panden. 
Dig  har  korsets  træ  jo  båret! 
Faer  har  sagt,  da  jeg  var  liden, 
det  blev  gjort  for  længe  siden, 
langt  herfra,  og  af  en  anden;  — 
nu  jeg  skønner  han  mig  då  red; 
ja,  for  du  er  frelser-manden! 

BRAND. 

Vig  ifra  mig! 

GERD. 

Skal  jeg  falde 
ned  og  bede  for  din  fod? 

BRAND. 

Vig! 

GERD. 

Du  ødte  jo  det  blod, 
som  har  magt  at  frelse  alle! 

BRAND. 

0,  jeg  véd  ej  frelsens  fjæl 
for  min  egen  arme  sjæl! 

GERD. 

Her  er  rifflen!    Lad  dem  dræbes  - 

BRAND 

(ryster  på  hovedet). 

Frem  mod  faldet  skal  der  stræbes. 

GERD. 

Ej  af  dig;  du  går  jo  først! 
I  din  hånd  er  naglehullet;   — 
du  er  ud valgt;  du  er  størst. 

BRAND. 

Jeg  er  ringest  kryb  i  muldet. 

GERD 
(ser  opad;  skyerne  letter*. 

Véd  du,  hvor  du  står? 

BRAND 
(stirrer  frem  for  sig). 

Jeg  står 
ved  det  første  trin  af  trappen; 
højt  er  op  og  foden  sår. 

GERD 

(vildere). 

Svar  mig!     Véd  du,  hvor  du  står? 

BRAND. 

Ja,   nu  falder  tågekappen. 

GERD. 

Ja,   den  falder:  Svartetind 
peger  helt  i  himlen  ind! 

BRAND 

(ser  op). 

Svartetind?    Iskirken! 

GERD. 

Ja! 
Kirkegæst  du  blev  endda! 


Tusend  mile  bort  herfra!    — 
0,  hvor  inderligt  jeg  higer 
efter  lys  og  sol  og  mildhed, 
efter  fredens  kirke-stilhed, 
efter  livets  sommer-riger! 

(brister  i  grad.) 

Jesus,  jeg  har  råbt  dit  navn: 
aldrig  tog  du  mig  i  favn; 
taet  forbi  mig  er  du  gledet, 
gammelt  ord  på  tungen  lig; 

lad  mig  nu  af  frelsens-klædet, 
med  den  sande  bods-vin  vædet. 
fange  blot  en  fattig  flig! 

GERD 
(Meg). 

Hvad  er  det?    Du  græder,  du, 
varmt,  så  det  på  kinden  ryger,  — 
varmt,  så  bræens  grav-lin  stryger 
dryppende  fra  top  og  tinde,  — 
varmt,  så  isen  i  mit  minde 
løses  op  i  grad  herinde,  — 
varmt,   så  messekåben  glider 
nedad  jøkel-prestens  sider  — ! 

(bævende.) 

Mand,  hvi  græd  du  ej  før  nu! 

BRAND 

(klar,  strålende  og  ligesom  forynget). 

Frostvejr  bær  igennem  loven,  — 
siden  sommersol  fra  oven! 
Til  idag  det  galdt  at  blive 
tavlen,  hvorpå  Gud  kan  skrive;  — 
fra  idag  mit  livsensdigt 
skal  sig  bøje  varmt  og  rigt. 
Skorpen  brister.    Jeg  kan  græde, 
jeg  -kan  knæle,  —  jeg  kan  bede! 

(synker  iknæ.) 

GERD 
(skotter  opover  og  siger  sagte  og  sky): 

Se,  der  sidder  han,  den  stygge! 
Det  er  ham,  som  kaster  skygge, 
der  han  pisker  tindens  sider 
med  sin  brede  vingefjær. 

Nu  er  frelsens  time  nær  — 
dersom  bare  sølvet  bider! 

(kaster    rifflen    til    kinden    og   skyder.     Hult  drøn,    som   af  en   rullende 
torden,  lyder  højt  oppe  fra  bergvæggen.) 

BRAND 

(farer  op). 

Ha,  hvad  gør  du! 


Ramt  han  glider! 
Jeg  har  trultet;  —  se,   han  falder; 
hør,  han  skriger,   så  det  gjalder! 
Mange  tusend  fjær  af  hammen 
fyger  ned.  fra  bergvægs-kammen;  — 
se,  hvor  han  blir  stor  og  hvid  —  ! 
Hej,  han  ruller  ende  hid! 

BRAND 

(synker  sammen). 

Ja,  hver  slægtens  søn  tildøde 
dømmes  må  for  slægtens  brøde! 


Tifold  større  himmeltelt 
spændtes  ud,  da  han  blev  fældt! 
Se,  han  tumler;  se,  han  ruller  — 
å,  jeg  vil  ej  længer  grue; 
han  er  hvid  jo,  som  en  due  —  ! 

(skriger  i  rædsel.) 

Hu,  det  stygge,  stygge  bulder! 

(kaster  sig  ned  i  sneen.) 

BRAND 

(krymper  sig  under  den  styrtende  skred  og  siger  opad): 

Svar  mig,  Gud,  i  dødens  slug!  — 
gælder  ej  et  frelsens  fnug 
mandeviljens  qvantum  satis  —  V 

(Skreilen  begraver  ham;  hele  dalen  fyldes.) 

EN    RØST 
(råber  gennem  tordenbrageue): 

Han  er  deus  caritatis! 


PEER  GYNT. 


PERSONERNE: 

åse,  en  bondemands  enke. 

peer  gynt,  hendes  søn. 

to  kærringer  med  kornsække.    aslak,  en  smed.    bryllups- 

GÆSTER.       KØGEMESTER.       SPILLEMAND,    O.    S.   V. 
ET    PAR    INDFLYTTERFOLK. 

solvejg  og  lille  helga,  deres  døttre. 

BONDEN    PÅ    HÆGSTAD. 

ingrid,  hans  datter. 

BRUDGOMMEN    Og    HANS    FORÆLDRE. 
TRE    SÆTERJENTER.       EN    GRØNKLÆDT    KVINDE. 
DOVREGUBBEN. 

EN  HOFTROLD.    FLEBE  LIGNENDE.    TROLDJOMFRUER  Og  TROLDUNGER. 
ET    PAR    HEKSE.       TOMTEGUBBER,     NISSER,    HOUGFOLK,  O.  S.  V. 
EN    STYG    UNGE.       EN    STEMME    I    MØRKET.       FUGLESKRIG. 

kari,  en  husmandskone. 

Master  cotton,   Monsieur  ballon,   Deherrer  v.  ebebkopf  og 
tbumpetebstråle,  rejsende  herrer,    en  tyv  og  en  hæler, 
anitra,  en  beduinerhøvdings  datter. 

ARABERE,    SLAVINDER..DANSENDE    PIGER,    O.   S.   V. 

memnonstøtten  (syngende),  sfinxen  ved  gizeh  (stum  person). 

begriffenfeldt,  professor,  dr.  phil.,  forstander  for  dårekisten 
i  Kairo. 

huhu,  en  målstræver  fra  Malebarkysten.  hussejn,  en  øster- 
landsk minister,     en  fellah  med  en  kongemumie. 

FLERE    DÅREKISTEMEDLEMMER    samt    DEBES    VOGTERE. 
EN    NORSK    SKIPPER    Og  HANS  MANDSKAB.      EN   FREMMED  PASSAGER. 
EN     PREST.       ET     LIGFØLGE.       EN    LENSMAND.       EN     KNAPPESTØBER. 
EN    MAGER    PERSON. 


(Handlingen,   der  begynder  i  førstningen  af  dette  århundrede  og  slutter 
henimod  vore  dage,  foregår  dels  i  Gudbrandsdalen   og  på  højfjeldene 
deromkring,  dels  på  kysten  af  Marokko,  dels  i  ørkenen  Sahara,  i  dåre- 
kisten i  Kairo,  på  havet  o.  s.  v.). 


HENRIK    IBSENS    SAMLEIIE    VÆRKER.   III.  18 


FØRSTE  AKT. 


(En  lid  med  løvtrær  nær  ved  åses  gård.     En   elv  fosser  nedover.     Et 
gammelt  kværnehus  på  den  anden  side.     Hed  sommerdag.) 

(peer  gynt,  en  stærkbygget  tyveårs  gut,  kommer  nedover  gangstien.    Ise, 
moderen,  liden  og  fin,  følger  efter.     Hun  er  vred  og  skælder.) 

ÅSE. 

Peer,  du  lyver! 

PEER    GYNT 
(uden  at  standse). 

NeJ'  Jeg  Sør  eJ! 

ÅSE. 

Nå,  så  band  på,  det  er  sandt! 

PEER    GYNT. 

Hvorfor  bande? 

ÅSE. 

Tvi;  du  tør  ej! 
Alt  ihob  er  tøv  og  tant! 

PEER    GYNT 

(står). 

Det  er  sandt  —  hvert  evigt  ord! 

18* 

ÅSE 
(foran  ham). 

Og  du   skæms  ej  for  din  moer? 
Først  så  render  du  tilfjelds 
månedsvis  i  travle  annen, 
for  at  vejde  ren  på  fånnen, 
kommer  hjem  med  reven  pels, 
uden  byrse,  uden  vildt;  — 
og  til  slut  med  åbne  øjne 
mener  du  at  få  mig  bildt 
ind  de  værste  skytterløgne !  — 
Nå,  hvor  traf  du  så  den  bukken? 

PEER    GYNT. 

Vest  ved  Gendin. 

ÅSE 
(ler  spotsk). 

Rigtig,  ja! 

PEER    GYNT. 

Hvasse  vinden  bar  ifra; 
bag  et  oreholdt  forstukken 
han  i  skaresneen  grov 
efter  lav  — 

ÅSE 
(som  for). 

Ja  rigtig,  ja! 

PEER    GYNT. 

Pusten  holdt  jeg,  stod  og  lytted, 
hørte  knirken  af  hans  hov, 
så  af  ene  hornet  grenene. 
Derpå  varsomt  mellem  stenene 
frem  på  bugen  jeg  mig  flytted. 
Gemt  i  røsen  op  jeg  glytted;  — 


slig  en  buk,  så  blank  og  fed, 
skulde  du  vel  aldrig  set! 

ÅSE. 

Nej,  bevares  vel! 

PEER    GYNT. 

Det  smaldt! 
Bukken  stupte  bums  i  bakken. 
Men  i  samme   stund,  han  faldt, 
sad  jeg  skrævs  på  bukkeryggen, 
greb  ham  i  det  venstre  øre, 
vilde  netop  kniven  køre 
bagom  skolten  ind  i  nakken;  — 
hej!  da  skreg  han  vildt,  den  styggen, 
stod  med  et  på  alle  fire, 
slog  mig  med  et  agterkast 
ud  af  næven  kniv  og  slire, 
skrued  mig  om  lænden  fast, 
stemte  hornene  mod  læggen, 
klemte  mig  som  i  en  tang;  — 
dermed  satte  han  på  sprang 
bent  fremover  Gendin-eggen ! 

ÅSE 
(uvilkårligt). 

Jesu  navn  da  — ! 

PEER    GYNT. 

Har  du  set  den 
Gendin-eggen  nogen  gang? 
Den  er  halve  milen  lang, 
hvas  bortefter,  som  en  ljå. 
Udfor  bræer,  skred  og  lider, 
rakt  nedover  urder  grå, 
kan  en  se  til  begge  sider 


270 

lukt  i  våndene,  som  blunder 
svarte,  tunge,  mer  end  tretten- 
hundred  alen  nedenunder.  — 

Langsmed  eggen  han  og  jeg 
skar  os  gennem  vejret  vei. 

Aldrig  red  jeg  slig  en  fole! 
Midt  imod,  der  vi  foer  fram, 
var  det  som  der  gnistred  sole. 
Brune  ørnerygge  svam 
i  det  vide  svimle  slug 
midtvejs  mellem  os  og  våndene,  — 
sakked  agterud,  som  fnug. 

Isflak  brast  og  brød  mod  strandene; 
men  der  var  ej  døn  at  høre; 
bare  hvirvlens  vætter  sprang, 
som  i  dans;  —  de  sang,  de  svang 
sig  i  ring  for  syn  og  øre! 

ÅSE 
(svimmel). 

A,  Gud  trøste  mig! 

PEER    GYNT. 

Med  et, 
på  en  rådløs  bråbrat  plet, 
foer  ivejret  rype-steggen, 
flaksed  kaglende,  forskræmt, 
fra  den  knart,  hvor  han  sad  gemt, 
klods  for  bukkens  fod  på  eggen. 
Bukken  gjorde  halvt  omkring, 
satte  med  et  himmelspring 
udfor  dybet  med  os  begge! 

(Ise  vakler  og  griber  efter  en  træstamme.    peer  gynt  bliver  ved.) 

Bag  os  bergets  svarte  vægge, 
under  os  et  bundløst  slug! 

Først  vi  kløvte  Jag  af  tåger, 
kløvte  så  en  flok  af  måger, 
som  igennem  luften  vigende 
fløj  til  alle  kanter  skrigende. 

Nedad,  uden  stands,  foer  toget. 
Men  i  dybet  glittred  noget 
hvidlet,  som  en  rensdyrbug.  — 
Moer,  det  var  vort  eget  billed, 
som  igennem  fjeldsø-stillet 
op  mod  våndets  skorpe  piled 
i  den  samme  vilde  fart, 
som  i  den  vi  nedad  kiled. 

ÅSE 
(gisper  efter  vejret). 

Peer!    Gud  fri  mig  — !    Sig  det  snart  — ! 

PEER    GYNT. 

Buk  fra  luften,  buk  fra  bunden, 
stangedes  i  samme  stunden 
så  %t  skummet  om  os  klasked. 

Ja,  der  lå  vi  nu  og  plasked.  — 
Langt  om  længe,  du,  vi  nåde 
nordre  landet  på  en  made; 
bukken  svam,  og  jeg  hang  bag  ham;  — 
jeg  foer  hjem  — 

ÅSE. 

Men  bukken,  du? 


PEER    GYNT. 

A,  han  går  der  vel  endnu;  — 

(knipser  i  fingrene,  svinger  sig  på  hælen  og  tilfejer) : 

kan  du  finde  ham,  så  tag  ham! 

ÅSE. 

Og  du  har  ej  knækket  nakken? 
Ikke  begge  lår  engang? 
Ikke  ryggebenet  brudt? 
0,  Vorherre,  —  prisen,  takken, 
skyldes  dig,  som  hjalp  min  gut!  — 
Brogen  har  dog  fået  en  revne; 
men  det  er  knapt  værd  at  nævne, 
når  en  minds,   hvad  meget  værre 
kunde  hænds  i  sligt  et  sprang  — ! 

(standser  pludselig,  ser  på  ham  med  åben  mund  og  store  øjne,  kan  længe 
ikke  finde  ord,  endelig  udbryder  hun): 

0,  din  fandens  ræglesmed; 
kors  og  kors,  hvor  du  kan  lyve! 
Remsen,  som  du  kommer  med, 
minds  jeg  nu  at  jeg  har  kendt 
som  en  jente  på  de  tyve. 
Gudbrand  Glesne  er  det  hændt,  — 
ikke  dig,  du  — ! 

PEER    GYNT. 

Mig,  som  ham. 
Sligt  kan  mer  end  engang  hændes. 

ÅSE 
(arrig). 

Ja,  en  løgn  kan  endevendes, 

stadses  op  med  brask  og  bram, 

klædes  i  en  nygjort  ham, 

så  dens  magre  skrot  ej  kendes. 

Det  er  det,   som  du  har  gjort, 

laget  alt  så  vildt  og  stort, 

uglet  ud  med  ørnerygge 

og  med  alt  det  andet  stygge, 

løjet  ligt  og  uligt  væk, 

skrønet  ind  slig  målløs  skræk, 


273 

at  en  kends  ej  ved  tilsidst, 

hvad  en  længst  har  hørt  og  vidst! 

PEER    GYNT. 

Hvis  en  anden  snakked  slig, 
skulde  helseløs  jeg  slå  ham! 

ÅSE 
(grædende). 

A,  Gud  give  jeg  lå  lig; 
gid  jeg  sov  i  svarte  jorden! 
Bøn  og  grad  ej  bider  på  ham  — 
Peer,  du  er  og  blir  forloren! 

PEER    GYNT. 

Kære,  vakkre,  lille  moer, 

du  har  ret  i  hvert  et  ord;  — 

vær  så  blid  og  glad  — 

ÅSE. 

Ti  stille! 
Kan  jeg  glædes,  om  jeg  vilde, 
jeg,  som  har  sligt  svin  til  søn? 
Må  det  ikke  bittert  krænke 
mig,  en  stakkars  magtløs  enke, 
stødt  at  fange  skam  for  løn? 

(grader  igen.) 

Hvad  har  slægten  nu  tilbage 
fra  din  farfars  velmagtsdage? 
Hvor  er  skæpperne  med  mynt 
efter  gamle  Rasmus  Gynt? 
Faer  din  gav  dem  fødder,  han,  — 
ødte  dem  så  glat  som  sand, 
købte  jord  i  alle  sogne, 
kørte  med  forgyldte  vogne  — . 

Hvor  er  det,  som  gik  tilspilde 
ved  det  store  vintergilde, 
da  hver  gæst  lod  glas  og  flaske 
bag  sin  ryg  mod  væggen  klaske! 

PEER    GYNT. 

Hvor  er  sneen  fra  ifjor? 

ÅSE. 

Du  skal  tie  for  din  moer! 

Se  tilgårds!    Hver  andet  rude- 

hul  er  fyldt  med  gamle  klude. 

Hægn  og  skigard  ligger  nede, 

fæet  står  for  vejr  og  væde, 

eng  og  aker  ligger  brak, 

hver  en  måned  blir  jeg  pantet  — 

PEER    GYNT. 

Ti  så  med  den  kærringsnak! 
Ofte  nok  har  lykken  skrantet, 
og  så  kom  den  højst  påfode ! 

ÅSE. 

Der  er  saltstrød,  hvor  den  grode. 
Kors,  men  du  er  storkarl,  du,  — 
lige  kaut  og  kry  endnu, 
lige  knøv,   som  dengang  presten, 
der  han  kom  fra  København, 
spurgte  dig  om  døbenavn, 
bandte  på  at  sligt  et  nemme 
sakned  mangen  prins  derhjemme, 
så  at  faer  din  gav  ham  hesten 
med  en  slæde  til,  som  tak 
for  den  vennesæle  snak.  — 
Hå;  ja  da  var  alting  gildt! 
Provst,  kaptejn  og  hele  resten 
hang  her  dagstødt,  åd  og  dråk, 

fyldte  sig,  så  fast  de  sprak. 
Men  i  nød  skal  kendes  næsten. 
Her  blev  folketomt  og  stilt 
samme  dag  da  „Jon  med  skæppen" 
tog  ivej  med  kramkarl-skræppen. 

(tørrer  øjnene  med  forklædet.) 

Ak,  du  er  dog  stærk  og  stor, 
skulde  stå  som  stav  og  støtte 
for  din  gamle  skrale  moer,  — 
skulde  gårdens  gerning  skøtte, 
værge  slumpen  af  din  arv;  — 

(græder  påny.) 

å,  Gud  hjælpe  mig  for  nytte 
jeg  har  havt  af  dig,  din  skarv! 
Hjemme  ligger  du  i  gruen, 
roder  rundt  i  kul  og  emmer; 
mellem  bygdens  folk  du  skræmmer 
jenterne  fra  gildestuen,  — 
gør  mig  spe  på  alle  kanter, 
slås  med  sognets  værste  fanter  — 

PEER    GYNT 
(går  fra  hende). 

Lad  mig  være. 

ÅSE 
(følger  efter) 

Kan  du  nægte 
du  var  fremste  mand  i  laget 
i  det  store  basketaget, 
som  for  nylig  stod  på  Lunde, 
der  I  slogs  som  olme  hunde? 
Var  det  ikke  dig,  som  knækte 
armen  på  han  Aslak  smed,  — 
eller  idetmindste  brækte 
ene  fingren  hans  af  led? 

PEER    GYNT. 

Hvem  har  fyldt  dig  med  slig  præk? 

ÅSE 
(hidsig). 

Husmandskonen  hørte  hylene! 

PEER    GYNT 

(gnider  albuen). 

Ja,  men  det  var  mig,  som  skreg. 

ÅSE. 

Dig? 

PEER    GYNT. 

Ja,  moer,  —  for  jeg  fik  pryglene. 

ÅSE. 

Hvad  for  noget? 

PEER    GYNT. 

Han  er  spræk. 

ÅSE. 

Hvem  er  spræk? 

PEER    GYNT. 

Han,  Aslak,  véd  jeg. 

ÅSE. 

Tvi  —  og  tvi;  nu  må  jeg  spytte! 
Slig  en  slarvet  fyldebøtte, 
slig  en  rangler,  slig  en  dranket 
drammesluger  har  dig  banket? 

(græder  igen.) 

Mangen  skam  og  skændsel  led  jeg; 
men  at  dette  skulde  ske, 
det  var  dog  den  værste  spe. 

Lad  ham  være  nok  så  spræk;  — 
skal  du  derfor  være  vek? 

PEER    GYNT. 

Om  jeg  hamrer  eller  hamres,  — 
ligefuldt  så  skal  der  jamres. 

(ler). 

Trøst  dig  moer  — 

ÅSE. 

Hvad  har  du  løjet 
nu  igen? 

PEER    GYNT. 

Ja,  denne  gang. 
Tør  så  graden  pent  af  øjet;  — 

(knytter  den  venstre  hånd.) 

se,  —  med  denne  knibetang 
holdt  jeg  hele  smeden  bøjet; 
højre  næven  var  min  slægge  — 

ÅSE. 

0,  din  slagsbror!    Du  vil  lægge 
mig  i  graven  med  din  færd! 

PEER    GYNT. 

Nej  da,  du  er  bedre  værd; 
tyve  tusend  gange  bedre; 
Lille,  stygge,  snille  moer, 
du  kan  lide  på  mit  ord, 
hele  bygden  skal  dig  hædre, 
bare  vent  til  jeg  får  gjort 
noget  —  noget  rigtigt  stort! 

ÅSE 
(blæser). 

Du! 

PEER    GYNT. 

Hvem  véd,  hvad  en  kan  møde ! 


Gid  du  bare  blev  så  klog, 
at  du  engang  kunde  bøde 
flængen  i  din  egen  br  og! 

PEER    GYNT 

(hidsig). 

Jeg  skal  blive  konge,  kejser! 

ÅSE. 

Å,  Gud  trøste  mig,  nu  rejser 
sidste  resten  af  hans  vid! 

PEER    GYNT. 

Jo,  jeg  skal!    Giv  bare  tid! 

ÅSE. 

Ja,  giv  tid,  så  blir  du  prins, 
siges  der,  om  ret  jeg  minds! 

PEER    GYNT. 

Du  skal  se,  moer! 

ÅSE. 

Hold  din  mund! 
Du  er  gal  i  bund  og  grund.  — 

Nå,  det  er  forresten  sandt,  — 
noget  var  der  blevet  af  dig, 
hvis  du  ikke  dagstødt  gav  dig 
af  med  løgn  og  tøv  og  tant. 
Hægstadjenten  var  dig  god. 
Let  du  havde  vundet  spillet, 
hvis  du  rigtig  havde  villet  — 

PEER    GYNT. 

Tror  du? 

ÅSE. 

Gamlen  har  ej  kræfter 
til  at  stå  sit  barn  imod. 
Han  er  stivsindt  på  en  made; 
men  tilslut  får  Ingrid  råde, 
og  hvor  hun  går,  fod  for  fod 
stavrer  knarken  arrig  efter. 

(begynder  igen  at  græde.) 

Ak,  min  Peer;  en  grundrig  jente,  — 
odelsjente!     Tænk  dig  til;  — 
hvis  du  bare  havde  villet, 
stod  du  nu  som  brudgom  gild,  — 
du,  som  går  her  svart  og  fillet! 

PEER    GYNT 
(rask). 

Kom,  så  vil  vi  ja-ord  hente! 

ÅSE. 

Hvor? 

PEER    GYNT. 

På  Hægstad! 

ÅSE. 

Stakkars  dig; 
den  er  stængt,  den  friervej! 

PEER    GYNT. 

Hvorfor  det? 

ÅSE. 

Ak,  jeg  må  sukke! 
Spildt  er  stunden,  spildt  er  heldet  — 

PEER    GYNT 
Nå? 

ÅSE 
(hulkende). 

Mens  du  i  Vesterfj eldet 
gennem  luften  red  på  bukke, 
har  Mads  Moen  fæstet  jenten! 

PEER    GYNT. 

Hvad?    Den  kvindfolkskræmsel!    Han  —  ! 

ÅSE. 

Ja,  hun  taer  ham  nu  til  mand. 

PEER    GYNT. 

Vent  mig  her,  til  jeg  får  spændt  en 
hest  for  kærren  — 

(vil  gå.) 


Spar  sligt  spræl. 
Bryllupet  skal  stå  imorgen  — 

PEER    GYNT. 

Pyt;  jeg  kommer  jo  ikveld! 

ÅSE. 

Tvi  dig;  vil  du  øge  sorgen 
med  et  læs  af  hvermands  spot? 

PEER    GYNT. 

Trøst  dig.    Alting  skal  gå  godt. 

(skriger  og  ler  på  engang.) 

Hejsan,  moer!    Vi  sparer  kærren; 
det  taer  tid  at  hente  mærren  — 

(løfter  hende  Ivejret.) 

ÅSE. 

Slip  mig! 

PEER    GYNT. 

Nej,  på  mine  arme 
bær  jeg  dig  til  bryllupsgården! 

(vader  ud  i  elven.) 

ÅSE. 

Hjælp!    Vorherre  sig  forbarme! 
Peer!    Vi  drukner  — 

PEER    GYNT. 

Jeg  er  båren 
til  en  gildere  død  — 

ÅSE. 

Ja  visst; 
du  blir  sagtens  hængt  tilsidst! 

(rusker  ham  i  håret.) 

0,  dit  ubæst! 

PEER    GYNT. 

Hold  nu  fred; 
her  er  glat  og  slim  på  bunden. 

ÅSE. 

Asen! 

PEER    GYNT. 

Ja  brug  bare  munden; 
det  gør  ingen  mand  fortred. 
Så;  nu  skrår  det  atter  op  — 

ÅSE. 

Slip  ej  tåget! 

PEER    GYNT. 

Hejsan,  hop! 
Vi  skal  lege  Peer  og  bukken;  — 

(galoperende.) 

Jeg  er  bukken,  du  er  Peer! 

ÅSE. 

A,  jeg  véd  ej  af  mig  mer! 

PEER    GYNT. 

Ser  du;  nu  er  evjen  rukken;  — 

(vader  iland.) 

giv  så  bukken  pent  et  kys; 
det  får  være  tak  for  skyds  — 

ÅSE 
(slår  ham  på  øret). 

Der  er  tak  for  skydsen! 

PEER    GYNT. 

Au! 
Den  betaling  var  for  snaud! 

ÅSE. 

Slip  mig! 

PEER    GYNT. 

Først  til  bryllupsgården. 
Vær  min  talsmand.    Du  er  klog; 
snak  med  ham,  den  gamle  dåren; 
sig,  Mads  Moen  er  et  drog  — 

ÅSE. 

Slip! 

PEER    GYNT. 

Og  sig  ham  så  tilslut, 
hvad  Peer  Gynt  er  for  en  gut. 

ÅSE. 

Ja,  det  kan  du  bande  på! 

Du  skal  vakkert  skudsmål  få. 

Skildres  skal  du  for  og  agter; 

alle  dine  fandens  fagter 

skal  jeg  nævne  grejdt  og  grant  — 

PEER    GYNT. 

Så? 

ÅSE 
(sparker  i  iirrighed). 

Jeg  skal  ej  stagge  munden, 
før  den  gamle  hidser  hunden 
på  dig,  som  var  du  en  fant! 

PEER    GYNT. 

Hm;  så  får  jeg  gå  alene. 

ÅSE. 

Ja,  men  jeg  skal  komme  efter! 

PEER    GYNT. 

Snille  moer,  du  har  ej  kræfter  — 

\ 

ÅSE. 

Ikke  det?    Jeg  er  så  sindt, 
at  jeg  kunde  knuse  stene! 
Hu,  jeg  kunde  æde  flint! 
Slip  mig! 

PEER    GYNT. 

Ja,  ifald  du  lover  — 

ÅSE. 

Intet!    Jeg  vil  med  der  over. 
De  skal  vide,  hvem  du  er! 

PEER    GYNT. 

Nej,   du  får  nok  vente  her. 

ÅSE. 

Aldrig!    Jeg  vil  med  i  laget! 

PEER    GYNT.       ' 

Får  ej  lov. 

ÅSE. 

Hvad  vil  du  gøre? 

PEER    GYNT. 

Sætte  dig  på  kværnetaget. 

(sætter  hende  derop.    åse  skriger.) 
ÅSE. 

Løft  mig  ned! 

PEER    GYNT. 

Ja,  vil  du  høre  —  ? 

ÅSE. 

Sludder! 

PEER    GYNT. 

Snille  moer,  jeg  beer  — 

ÅSE 
(kaster  en  græstørv  efter  ham). 

Løft  mig  ned  på  timen,  Peer! 

PEER    GYNT. 

Turde  jeg,  så  visst  jeg  vilde. 

(nærmere.) 

Husk  nu  på  at  sidde  stille. 

Ikke  spark  og  spænd  med  benene, 

ikke  riv  og  rusk  i  stenene,  — 

ellers  kan  det  gå  dig  ilde; 
du  kan  dratte  ned. 

ÅSE. 

Dit  bæst. 

PEER    GYNT. 

Ikke  spræl! 

ÅSE. 

Gid  du  var  blæst 
som  en  bytting  ud  af  verden! 

PEER    GYNT. 

Fy  da,  moer! 

ÅSE. 

Tvi! 

PEER    GYNT. 

Giv  mig  heller 
din  velsignelse  til  færden. 
Vil  du?    Hvad? 

ÅSE. 

Jeg  vil  dig  dænge, 
om  du  end  er  nok  så  stor! 

PEER    GYNT. 

Ja,  far  vel  da,  kære  moer! 
Hav  nu  tål;  jeg  blir  ej  længe. 

(går,  men  vender  sig-,  lofter  tingeren  formanende  og  siger:) 

Husk  så  på,  du  ikke  spræller! 

(g«r.l 
ÅSE. 

Peer!  —  Gud  hjælpe  mig,  nu  går  han! 
Bukkesprænger !    Løgnhals!    Hej, 

vil  du  høre!  —  Nej,  der  skrår  han 
over  jordet  — ! 

(skrigende.) 

Hjælp!    Jeg  svimler! 

(to  kærringer  med  sække  på  ryggen  kommer  nedover  til  kværnen.) 
FØRSTE    KÆRRING. 

Kors;  hvem  skriger? 

ÅSE. 

Det  er  mig! 

ANDEN    KÆRRING. 

Åse!    Se,  —  så  højt  på  strå? 

ÅSE. 

Dette  her  vil  lidt  forslå;  — 
snart,  Gud  bedre  mig,  jeg  himler! 

FØRSTE    KÆRRING. 

Signe  rejsen! 

ÅSE. 

Hent  en  stige; 
jeg  vil  ned!    Den  fandens  Peer  — 

ANDEN    KÆRRING. 

Sønnen  jers? 

ÅSE. 

Nu  kan  I  sige, 
I  har  set,  hvor  han  sig  ter. 

FØRSTE    KÆRRING. 

Vi  skal  vidne. 

ÅSE. 

Hjælp  mig  bare; 
jeg  vil  bent  til  Hægstad  fare  — 

ANDEN    KÆRRING. 

Er  han  der? 

FØRSTE    KÆRRING. 

Så  blir  I  hævnet; 
smeden  kommer  og  til  stævnet. 

ÅSE 
(vrider  hænderne). 

Å,  Gud  trøste  mig  for  gutten! 
de  taer  livet  hans  til  slutten! 

FØRSTE    KÆRRING. 

Ak,  den  lod  er  tidtnok  drøftet; 
trøst  jer  med,  det  så  er  laget! 

ANDEN    KÆRRING. 

Hun  er  rent  fra  sans  og  vid. 

(råber  opover:) 

Ejvind,  Anders!    Hej,  kom  hid! 

EN    MANDSSTEMME. 

Hvad  er  fat? 

ANDEN    KÆRRING. 

Peer  Gynt  har  løftet 
moer  sin  op  på  kværnetaget! 


(En    liden    hejde    med    busker   og   lyng.     Bygdevejen    går   bagenfor;    et 

gærde  skiller  imellem.) 

(peer  gy.nt  kommer  ad  en  gangsti,    går  raskt  henimod  gserdet.  standser 

og  ser  ud,  hvor  udsigten  åbner  sig.) 

PEER    GYNT. 

Der  ligger  Hægstad.    Snart  er  jeg  fremme. 

(stiger  halvt  over;  så  betenker  han  sig.) 

Skal  tro,  hun  Ingrid  sidder  ensom  hjemme? 

(skygger  for  ejnene  og  ser  bortover.) 

Nej.    Sendingsfolk  myldrer  tilgårde  som  myg.  — 
Hm,  det  er  kanske  rettest  jeg  vender. 

(trækker  atter  benet  til  sig.) 

Stødt  så  flirer  de  bag  ens  ryg, 

og  tisker,   så  det  tvers  igennem  en  brænder. 

(gar  nogle  skridt  fra  gærdet  og  river  tankespredt  i  løvet.) 

Den,  som  havde  noget  stærkt  at  drikke. 

Eller  den,  som  kunde  gå  uformærkt.  — 

Eller  den,  som  var  ukendt.  —  Noget  rigtig  stærkt 

var  bedst,  for  så  bider  latteren  ikke. 

(ser  med   engang  ligesom  forskræmt  omkring  sig;  derpå  skjuler  han  sig 

imellem  buskerne.    nogle  folk  med  sendingskost  går  forbi  nedover  mod 

bryllupsgården.) 

EN    MAND 
(i  samtalen). 

Faer  hans  var  fordrukken,  og  moer  hans  er  låk. 

EN    KONE. 

Ja,  så  får  en  ikke  undres  på,  at  gutten  blir  et  drog. 

(Folkene  går  videre.    Lidt  efter  kommer  peer  gynt  frem;  han  er  skam- 
rød i  ansigtet  og  kiger  efter  dem.) 

PEER    GYNT 

(sagte). 

Var  det  mig,  de  snakked  om? 

(med  et  tvungent  slæng.) 

A,  lad  dem  snakke! 
De  kan  da  vel  ikke  livet  af  mig  rakke. 

(kaster  sig  ned  i  lyngbakken,   ligger  længe   på  ryggen   med    hænderne 
under  hovedet  og  stirrer  op  i  luften.) 

For  en  underlig  sky.    Den  ligner  en  hest. 

Der  er  mand  på  med,  —  og  sadel  —  og  grime.  — 


-Js<» 


Bagefter  rider  en  kærring  på  en  lime. 

(ler  ~in.it   ved  sig  selv.) 

Det  er  moer.    Hun  skælder*  og  skriger:  dit  bæst; 
hejda,  Peer!  —  — 

(lidt  efter  lidt  lukker  han  ejnene.) 

Ja,  nu  er  hun  bange.  — 
Peer  Gynt  rider  først,  og  der  følger  ham  mange.  — 

Hesten  har  sølvtop  og  guldsko  fire. 
Selv  har  han  handsker  og  sabel  og  slire. 

Kåben  er  sid  og  med  silke  foret. 
Gilde  er  de,  som  ham  følger  i  sporet. 

Ingen  dog  sidder  så  stout  på  folen. 
Ingen  dog  glittrer  som  han  imod  solen.  — 

Nede  står  folk  i  klynger  langs  gærdet, 
løfter  på  hatten  og  glaner  ivejret. 

Kvinderne  neje  sig.    Alle  kan  kende 
kejser  Peer  Gynt  og  hans  tusende  svende. 

Tolvskillingsstykker  og  blanke  marker 
ned  han  som  småsten  på  vejen  sparker. 

Rige  som  grever  blir  alle  i  bygden. 
Peer  Gynt  rider  tvers  over  havet  i  højden. 

Engellands  prins  står  på  stranden  og  venter. 
Det  samme  gør  alle  Engellands  jenter. 

Engellands  stormænd  og  Engellands  kejser, 
der  Peer  rider  frem,  sig  fra  højbordet  rejser. 

Kejseren  letter  på  kronen  og  siger  — ! 

ASLAK    SMED 
(til  nogle  andre,  idet  de  går  forbi  hinsides  gærdet). 

Nej,  se  da;  Peer  Gynt,  det  drukne  svin  — ! 

PEER    GYNT 
(farer  halvt  ivejret). 

Hvad,  kejser  — ! 

SMEDEN 
(læner  sig  til  gærdet  og  smågriner). 

Rejs  på  dig,  gutten  min! 


290 


PEER    GYNT. 

Hvad  djævelen!    Smeden!    Hvad  godt  vil  du? 

SMEDEN 
(til  de  andre). 

Lunde-sviren  hænger  nok  i  ham  endnu. 

PEER    GYNT 

(springer  op). 

Gå  med  det  gode! 

SMEDEN. 

Jeg  skal  så,  ja. 
Men  karl,  hvor  kommer  du  sidst  ifra? 
Sex  uger  væk.     Var  du  bergtagen!    Hvad? 

PEER    GYNT. 

Jeg  har  gjort  underlige  gerninger,  smed! 

SMEDEN 
(blinker  til  de  andre). 

Lad  os  høre,  Peer! 

PEER    GYNT. 

Kommer  ingen  ved. 

SMEDEN 
(lidt  efter). 

Du  skal  vel  til  Hægstad? 

PEER    GYNT. 

Nej. 

SMEDEN. 

En  tid 
de  sagde,  jenten  derborte  var  dig  blid. 

PEER    GYNT. 

Du  svarte  korp  — ! 

SMEDEN 
(viger  lidt). 

Ikke  harm  dig,  Peer; 
Har  Ingrid  vraget  dig,  så  finds  jo  fler  —  : 
tænk;  søn  til  Jon  Gynt!    Følg  med  tilgårds; 
der  kommer  både  ung-lam  og  enker  tilårs  — 

PEER    GYNT. 

Til  helved  — ! 

SMEDEN. 

Du  finder  nok  en  som  vil  ha'e  dig.  — 
God  kveld!    Nu  hilser  jeg  bruden  fra  dig.  — 

(de  går  under  latter  og  hvisken.) 

PEER    GYNT 

{ser  en  stund  etter  dem,  gør  et  kast  og  vender  sig  halvt  om). 

For  mig  kan  Hægstad-jenten  sig  gifte 
med  hvem  hun  vil.    Jeg  er  lige  sæl! 

(ser  nedover  sig.) 

Brogen  revnet     Fillet  og  fæl.  — 
Den  som  havde  noget  nyt  at  skifte. 

(stamper  i  bakken.) 

Kunde  jeg  med  et  slagtertag 

rive  dem  ringagten  ud  af  bringen! 

(ser  sig  pludselig  om.) 

Hvad  er  det?  Hvem  er  det,  som  flirer  derbag?  — 
Hm,  jeg  syntes  så  visst  —  Nej,  det  var  nok  ingen.  — 
Jeg  vil  hjem  til  moer. 

(går  opover  men  standser  igen  og  lytter  mod  bryllupsgården.) 

De  spiller  til  dans! 

(stirrer  og  lytter;  går  skridtvis  nedover;  øjnene  lyser;  han  gnider  sig 
langsad  benene.) 

For  en  mylder  af  jenter!    Syv-otte  tilmands! 

Å,  piskende  død,  —  jeg  må  med  i  laget! 
Men  moer,  som  sidder  på  kværnetaget  — 

(Øjnene  drages  nedover  igen;  han  hopper  og  ler.) 

Hejsan,  hvor  hallingen  går  over  tråkken! 
Ja,  han  Guttorm  med  felen  er  glup! 
det  låter  og  sprætter,  som  fos  i  et  stup. 
Og  så  hele  den  glittrende  jenteflokken!  — 
Ja,  piskende  død  må  jeg  med  i  laget! 

(sætter  med  et  spring  over  gærdet  og  nedover  vejen.) 


(Tunet    på   Hægstad.     Stuebygningen   længst    tilbage.     mange    gæster. 

Dansen    går   livligt   borte   på   græsvolden.     spillemanden   sidder   på  et 

bord.    køgemestehen   står   i    døren,    kokkekoner   går  frem   og   tilbage 

mellem  bygningerne;  ælore  folk  sidder  hist  og  her  i  samtale.) 

EN    KONE 
(tager  plads  i  en  klynge,  siddende  på  nogle  tømmerstokke). 

Bruden?    Å,  ja  visst  græder  hun  lidt; 
men  det  skal  en  aldrig  ændse. 

KØGEMESTEREN 
(i  en  anden  flok). 

Nu  får  I,  godtfolk,  på  dunken  lænse. 

EN    MAND. 

Tak,  som  byder;  men  du  skænker  for  tidt. 

EN    GUT 
(til  spillemanden,  idet  han  flyver  forbi  med  en  jente  ved  hånden). 

Hejsan,  Guttorm,  spar  ikke  strengene! 

JENTEN. 

Stryg,  så  det  ljomer  ud  over  engene! 

JENTER 

r 
(i  ring  om  en  gut,  som  danser). 

Gildt  kast  var  det! 

EN    JENTE. 

Han  er  spænstig  i  læggen! 

GUTTEN 

(dansende). 

Her  er  højt  til  loftet  og  vidt  til  væggen! 

BRUDGOMMEN 

(smågrædende,   nærmer   sig  faderen,   som   står   i   samtale   med   et  par 

andre,  og  trækker  ham  i  trøjen). 

Hun  vil  ikke,  faer;  hun  er  så  kaut! 

FADEREN. 

Hvad  vil  hun  ikke? 

BRUDGOMMEN. 

Hun  har  stængt  sig  inde. 

FADEREN. 

Nå,  så  se  du  kan  nøglen  finde. 

BRUDGOMMEN* 

Jeg  véd  ikke  vejen. 

FADEREN. 

Du  er  et  naut! 

(vender  sig  til  de  andre  igen.    brudgommen  driver  bortover  tunet.) 

EN    GUT 
(fra  bagsiden  uf  huset). 

Jenter!    Nu  kommer  der  liv  i  tingen! 
Peer  Gynt  er  på  gården! 

SMEDEN 
(der  nys  er  trådt  til). 

Hvem  har  bedt  ham  ? , 

KØGEMESTEREN. 

Ingen. 

(går  mod  huset.) 

SMEDEN 
(til  jenterne). 

Snakker  han  til  jer,  så  hør  ikke  på  ham! 

EN    JENTE 
(til  de  andre). 

Nej;  vi  lader,  som  vi  aldrig  så  ham. 

PEER    GYNT 

(kommer  livfuld  og  hed,   standser   midt  for  flokken  og  slår  i  hænderne). 

Hvem  er  den  sprækeste  jente  i  ringen? 

EN    ENKELT 
(til  hvem  han  nærmer  sig). 

Ikke  jeg. 

EN    ANDEN 
(ligeså). 

Ikke  jeg. 

EN    TREDJE. 

Ja,  jeg  ikke  heller. 

PEER    GYNT 

(til  en  fjerde). 

Så  kom  da  du,  før  en  bedre  sig  melder. 

JENTEN 

(vender  sig). 

Har  ikke  tid. 

PEER    GYNT 
(til  en  femte). 

Så  du! 

JENTEN 

(idet  hua  går). 

Jeg  skal  hjem. 

PEER    GYNT. 

Ikveld?    Er  du  rent  fra  sans  og  samling. 

SMEDEN 
(lidt  efter,  halvhøjt). 

Peer;  der  går  hun  til  dans  med  en  gamling. 

PEER    GYNT 

(vender  sig  rask  til  en  ældre  mund). 

Hvor  er  de  ledige,  du! 

MANDEN. 

Find  dem  frem. 

(går  fra  ham.) 

(peer  gynt   er   med   et    bleven   stille.    Han   skotter  skjult  og  sky  mod 

flokken.    Alle   ser   på   ham,   men   ingen   taler.     Han   nærmer  sig  andre 

klynger.    Hvor  han  kommer  bliver  der  taushed;  fjerner  han  sig,  smiler 

man  og  ser  efter  ham.) 

PEER    GYNT 

(sagte). 

Øjekast;  sylhvasse  tanker  og  smil. 

Det  gnisler,  som  sagbladet  under  en  fil! 

(han  stryger  sig  langs  gærdet.    solve-tg,  med  lille  helga  ved  hånden, 
kommer  ind  på  tunet  i  følge  med  forældrene.) 

EN    MAND 
(til  en  anden  i  nærheden  af  peer  gynt). 

Se  indflytterfolket. 

DEN    ANDEN. 

De  vesterfra? 

FØRSTE. 

Ja,  de  fra  Hedalen. 

ANDEN. 

Rigtig!  ja. 

PEER    GYNT 

(træder  ivejen  for  de  kommende,  peger  på  solvejg  og  spørger  manden): 

Får  jeg  danse  med  datter  din? 

MANDEN 

(stille). 

Får  så;  men  først 
må  vi  ind  og  hilse  på  folk  i  huset. 

(de  går  ind.) 

KØGEMESTEREN 
(til  peer  gynt,  idet  han  byder  drikke). 

Er  du  kommen,    så   skal  du  vel  stikke  på  kruset! 

PEER    GYNT 
(ser  ufravendt  efter  de  gående). 

Tak;  jeg  skal  danse.    Jeg  har  ingen  tørst. 

(Køgemesteren  går  fra  ham.     peer  gyxt  ser  mod  huset  og  ler.) 

Hvor  lys!    Nej,  skulde  du  set  en  slig! 
Skotted  ned  på  skoen  og  det  hvide  sprede  — ! 
Og  så  holdt  hun  i  moderens  skørteflig, 
og  bar  en  salmebog  svøbt  i  et  klæde  — ! 
Jeg  må  se  på  den  jenten. 

(ril  ind  i  stuen.) 

EN    GUT 
(kommer  med  flere  derfra). 

Peer,  går  du  alt 


fra  dansen? 


PEER    GYNT. 

Nej. 

GUTTEN. 

Men  så  stævner  du  galt! 

(tager  ham  i  akslen  for  at  vende  ham.) 

PEER    GYNT. 

Lad  mig  slippe  forbi! 

GUTTEN. 

*     Er  du  ræd  for  smeden? 

PEER    GYNT. 

Jeg  ræd? 

GUTTEN. 

Ja,  du  minds  vel  på  Lunde  forleden? 

(Flokken  ler  og  går  ned  til  dansepladsen.) 

SOLVEJG 
(i  døren). 

Du  er  visst  den  gutten,  som  vilde  danse? 

PEER    GYNT. 

Ja  vel  er  jeg  det;  kan  du  ikke  sanse? 

(tager  hende  i  hånden.) 

Kom  så! 

SOLVEJG. 

Ikke  for  langt,  sa'e  moer! 

PEER    GYNT. 

Sa'e  moer?    Sa'e  moer!    Er  du  født  ifjor? 

SOLVEJG. 

Du  gør  nar  —  ! 

PEER    GYNT. 

Du  er  dog  en  unge  næsten. 


Er  du  voksen? 


SOLVEJG. 

Jeg  gik  ivåres  til  presten. 

PEER    GYNT. 

Sig  navnet  dit,  tøs,  så  snakker  vi  lettere. 

SOLVEJG. 

Jeg  heder  Solvejg.  —  *Og  -hvad  heder  du? 

PEER    GYNT. 

Peer  Gynt. 

SOLVEJG 

(trækker  hånden  til  sig). 

Å,  kors  da! 

PEER    GYNT. 

Hvad  er  det  nu? 

SOLVEJG. 

Mit  strømpebånd  er  løst;  jeg  må  binde  det  tættere. 

(går  fra  ham.) 

BRUDGOMMEN 
(trækktr  i  sin  moder). 

Moer,  hun  vil  ikke  — ! 

MODEREN. 

Vil  ikke?    Hvad? 

BRUDGOMMEN. 

Vil  ikke,  moer! 

MODEREN. 

Hvad? 

BRUDGOMMEN. 

Lette  på  låsen. 

FADEREN 

(sagte  og  arrig). 

A,  du  var  værd  at  binde  i    båsen! 

MODEREN. 

Nå,  skæld  ikke.    Stakkar,  han  blir  nok  bra'. 

(de  går  bortover.) 

EN    GUT 
(som  kommer  med  en  hel  sværm  fra  dansepladsen). 

Lidt  brændevin,  Peer? 

PEER    GYNT. 

Nej. 

GUTTEN. 

Bare  lidt? 

PEER    GYNT 

(ser  mørkt  på  ham). 

Har  du  noget? 

GUTTEN. 

Det  kunde  nok  hænde. 

(trakker  en  lommeflaske  frem  og  drikker.) 

Ah!  hvor  det  river!  —  Nå? 

PEER    GYNT. 

Lad  mig  kénde. 

(drikker.) 
EN    ANDEN. 

Nu  får  du  også  smage  på  mit. 

PEER    GYNT. 

Nej! 

DEN    SAMME. 

Å,  snak;  vær  nu  ingen  tåbe. 
Drik  du,  Peer! 

PEER    GYNT. 

Så  giv  mig  en  dråbe. 

(drikker  igen.) 

20* 


300 

EN    JENTE 
(halvsagte). 

Kom,  lad  os  gå. 

PEER    GYNT. 

Er  du  ræd  for  mig,  tøs? 

EN    TREDJE    GUT. 

Hvem  er  ikke  ræd  for  dig! 

EN    FJERDE. 

På  Lunde 
viste  du  jo  hvad  konster  du  kunde. 

PEER    GYNT. 

Jeg  kan  mer  end  som  så,  når  jeg  først  slår  mig  løs ! 

FØRSTE    GUT 
(hviskende). 

Nu  kommer  han  sig! 

FLERE 

(slår  kreds  om  hann. 

Fortæl;   fortæl! 
Hvad  kan  du? 

PEER    GYNT. 

Imorgen  — ! 

ANDRE. 

Nej,   nu  ikveld! 

EX    JENTE. 

Kan  du  hekse,  Peer? 

PE^R    GYNT. 

Jeg  kan  mane  fanden! 

EN    MAND. 

Det  har  bedstemoer  kunnet  før  jeg  blev  født! 

PEER    GYNT. 

Løgnhals!    Hvad  jeg  kan,  kan  ingen  anden. 
Jeg  har  engang  manet  ham  ind  i  en  nødd. 
Den  var  ormstukken,  ser  I! 

FLERE 

(leende). 

Det  er  grejdt  at  skønne! 

PEER    GYNT. 

Han  banded  og  græd  og  vilde  mig  lønne 
med  ligt  og  uligt  — 

EN    I    FLOKKEN. 

Men  måtte  derind? 

PEER    GYNT. 

Ja  vel.    Jeg  dytted  hullet  med  en  pind. 
Hej!    I  skulde  hørt  ham  surre  og  rumle! 

EN    JENTE. 

Nej,  tænk! 

PEER    GYNT. 

Det  var  plent  som  en  hører  en  humle. 

JENTEN. 

Har  du  ham  endnu  i  nødden? 

PEER    GYNT. 

Nej, 
nu  er  den  djævel  strøgen  sin  vej. 
Det  er  hans  skyld  at  smeden  har  lagt  mig  for  had. 

EN    GUT. 

Så,  du? 

PEER    GYNT. 

Jeg  gik  til  smidjen  og  bad 
han  vilde  knække  den  nøddeskallen. 
Det  lovte  han !  lagde  den  bort  på  pallen ; 
men  Aslak  er  nu  så  hårdhændt,  han;  — 
og  stødt  så  skal  han  nu  bruge  slæggen  — 

EN    STEMME    FRA    FLOKKEN, 

Slog  han  fanden  ihjæl? 

PEER    GYNT. 

Han  slog  som  en  mand. 
Men  fanden  hytted  sig,  foer  som  en  brand 
tvers  gennem  tåget  og  kløvte  væggen. 

FLERE. 

Og  smeden  —  ? 

PEER    GYNT. 

Stod  der  med  stegte  hænder. 
Siden  den  dag  var  vi  aldrig  venner. 

(almindelig  latter.) 
NOGLE. 

Den  ræglen  er  god! 

ANDRE. 

Den  er  snart  hans  bedste! 

PEER    GYNT. 

Tror  I,  jeg  digter  ihob? 

EN    MAND. 

Å  nej, 
det  er  du  fri  for;  jeg  kender  det  meste 
fra  farfaer  — 

PEER    GYNT. 

Løgn!    Det  er  hændt  med  mig! 

MANDEN'. 


Det  er  jo  alting. 


PEER    GYNT 
(med  et  slæng). 

Hej,  jeg  kan  ride 
rakt  gennem  luften  på  gilde  heste! 
A,  jeg  kan  mangeting,  jeg,  skal  I  vide. 

(Skoggerlatter  igen.) 
EN    I    FLOKKEN. 

Peer,  rid  lidt  i  luften! 

MANGE. 

Ja,  kære  Peer  Gynt 

PEER    GYNT. 

1  har  ikke  nødig  at  trygle  så  tyndt. 
Jeg  skal  ride  som  et  uvejr  over  jer  alle! 
Hele  sognet  skal  mig  tilfode  falde! 

EN    ÆLDRE    MAND. 

Nu  er  han  rivende  gal. 

EN    ANDEN. 

Det  fæ! 

EN    TREDJE. 

Storskryder ! 

EN    FJERDE. 

Løgnhals! 

PEER    GYNT 
(truer  mod  dem). 

Ja  vent,  skal  I  se! 

EN    MAND 
(halvdrukken). 

Ja  vent;  du  skal  få  dig  en  børstet  trøje! 

FLERE. 

En  mørbanket  ryg!    Et  blåmalet  øje! 

(Sværmen  spreder  sig,  de  ældre  i  vrede,  de  yngre  under  spot  og  latter.) 

BRUDGOMMEN 
i  tat  indved  ham). 

Du,  Peer,  er  det  sandt  du  kan  ride  i  luften? 

PEER    GYNT 
(kort). 

Alting,  Mads!    Du  må  tro,  jeg  er  kar',  jeg. 

BRUDGOMMEN. 

Så  har  du  vel  også  usynligheds-kuften? 

PEER    GYNT. 

Hatten,  mener  du?    Ja,  den  har  jeg. 

(vender  sig  fra  ham.    solvejg  går  over  tunet  med  helga  ved  hånden.) 

PEER    GYNT 
(mod  dem;  det  lysner  i  ham). 

Solvejg!    Å,  det  er  godt  du  kommer! 

(griher  hende  om  håndledet.) 

Nu  skal  jeg  svinge  dig  spræk  og  gild! 

SOLVEJG. 

Slip  mig! 

PEER    GYNT. 

Hvorfor? 

SOLVEJG. 

Du  er  så  vild. 

PEER    GYNT. 

Vild  er  renbukken  med,  når  det  gryr  mod  sommer. 
Kom  så,  jente;  vær  ikke  tvær! 


SOLVEJG 
(trakker  armen  til  sig). 


Tør  ikke. 


PEER    GYNT. 

Hvorfor  ? 

SOLVEJG. 

Nej,  du  har  drukket. 

(går  bortover  med  helga.) 
PEER    GYNT. 

Den,  som  havde  sit  knivsblad  stukket 
tvers  igennem  dem,  —  en  og  hver! 

BRUDGOMMEN 

(putler  ham  med  albuen). 

Kan  du  ikke  hjælpe  mig  ind  til  bruden? 

PEER    GYNT 
(tankespredt). 

Bruden?    Hvor  er  hun? 

BRUDGOMMEN. 

På  stabburet. 

PEER    GYNT. 


Na. 


BRUDGOMMEN. 

A,  du,  Peer  Gynt,  du  får  friste  på! 

PEER    GYNT. 

Nej,  du  får  være  min  hjælp  foruden. 

(en  tanke  skyder  op  i  ham;  han  siger  sagte  og  hvast:) 

Ingrid  på  stabburet! 

(nærmer  sig  solvejg.) 

Har  du  betænkt  dig? 

(solvejg  vil  gå;  han  træder  ivejen.) 

Du  skæms,  fordi  jeg  ser  ud  som  en  fant. 

SOLVEJG 
(hastigt). 

Det  gør  du  ikke;  det  er  ikke  sandt! 

PEER    GYNT. 

Jo!    Og  så  er  jeg  lidt  på  en  kant; 

men  det  var  på  trods,   for  du  havde  kraenkt  mig. 

Kom  så! 

SOLVEJG. 

Tør  ikke  nu,  om  jeg  vilde! 

PEER    GYNT. 

Hvem  er  du  ræd  for? 

SOLVEJG. 

Mest  for  faer. 

PEER    GYNT. 

Faer?    Ja  vel;  han  er  af  de  stille! 

Hælder  han  med  øret?    Hvad?  —  Nå,  svar! 

SOLVEJG. 

Hvad  skal  jeg  svare? 

PEER    GYNT. 

Er  faer  din  læser? 
Er  ikke  du  og  moer  din  med? 
Nå,  vil  du  svare! 

SOLVEJG. 

Lad  mig  gå  i  fred. 

PEER    GYNT. 

Nej! 

(dæmpet,  men  hvast  og  skræmmende.) 

Jeg  kan  skabe  mig  om  til  en  trold! 
Jeg  skal  komme  for  sengen  din  inat  klokken  tolv. 
Hører  du  nogen,  som  hvæser  og  fræser, 
så  må  du  ikke  bilde  dig  ind  det  er  katten. 
Det  er  mig,  du!    Jeg  tapper  dit  blod  i  en  kop; 
og  din  vesle  syster,  hende  æder  jeg  op; 
ja,  for  du  skal  vide,  jeg  er  varulv  om  natten ;  — 
jeg  skal  bide  dig  over  lænder  og  ryg 

(slår  på  engang  om  og  beder  som  i  angst:) 

Dans  med  mig,  Solvejg! 

SOLVEJG 
(ser  mørkt  på  ham). 

Nu  var  du  styg. 

(går  ind  i  stuen.) 

BRUDGOMMEN 
(kommer  drivende  igen). 

Du  skal  få  en  stud,  vil  du  hjælpe  mig! 

PEER    GYNT. 

Kom! 

(De  går  bag  huset,    ldetsamme  kommer  en  stor  flok  fra  dansepladsen; 

de  fleste  er  drukne.    Larm  og  opstyr.    solvejg,  helga  og  forældrene 

kommer  med  endel  ældre  folk  ud  i  døren.) 

KØGEMESTEREN 
(til  smeden,  som  er  fremmast  i  flokken). 

Hold  fred! 

SMEDEN 
(trækker  trøjen  af). 

Nej,  nu  skal  her  æskes  dom. 
Peer  Gynt  eller  jeg  skal  i  bakken  bændes. 

NOGLE. 

Ja,  lad  dem  nappes ! 

ANDRE. 

Nej,  bare  skændes! 

SMEDEN. 

Næver  må  til;  her  bader  ej  ord. 

SOLVEJGS    FADER. 

Styr  dig,  mand! 

HELGA. 

Vil  de  slå  ham,  moer? 

EN    GUT. 

Lad  os  heller  gøgle  med  alle  hans  løgne! 

EN    ANDEN. 

Sparke  ham  af  laget! 

EN    TREDJE. 

Spytte  ham  i  øjne! 

EN    FJERDE 
(til  smeden). 

Stikker  du  op,  du? 

SMEDEN 

(kaster  trøjen  fra  sig). 

Øget  skal  slagtes! 

INDFLYTTERKONEN 
(til  solvejg). 

Der  kan  du  se  hvor  den  tomsing  agtes. 

ÅSE 
(kommer  med  en  kæp  i  hånden). 

Er  sønnen  min  her?    Nu  skal  han  ha'e  stryg! 
Nej,  hvor  inderligt  jeg  skal  dænge  ham! 

SMEDEN 
(brætter  skjorteærmerne  op). 

Til  slig  en  krop  er  påken  for  myg. 

NOGLE. 

Smeden  vil  dænge  ham! 

ANDRE. 

Flænge  ham ! 

SMEDEN 
(spytter  i  hænderne  og  nikker  til  Ise). 

Hænge  ham ! 

ÅSE. 

Hvad!     Hænge  min  Peer!     Ja,  prøv  om  1  tør;  — 
Ase  og  jeg  vi  har  tænder  og  klør! 
Hvor  er  han? 

(råber  henover  tunet) 

Peer! 

BRUDGOMMEN 
(kommer  lobende). 

Å,  Guds  død  og  plage! 
Kom,  faer  og  moer,  og  — ! 

FADEREN. 

Hvad  er  ivejen? 

BRUDGOMMEN. 

Tænk,  Peer  Gynt  — ! 

ÅSE 
(skriger). 

Har  de  tåget  ham  afdage? 

BRUDGOMMEN. 

Nej,  Peer  Gynt  —  !    Se,  opover  hejen  —  ! 

MÆNGDEN. 

Med  bruden! 

ÅSE 
(lader  kæppen  synke). 

Det  ubæst! 

SMEDEN 
(som  himmelfalden). 

I  bratteste  tjeldet 
klyver  han,  ja-Gud,  på  gedens  vis! 

BRUDGOMMEN 

(grædende). 

Han  bær'  hende,  moer,  som  en  bær'  en  gris! 

ÅSE 
(truer  op  til  ham). 

0,  gid  du  faldt  ned  og  — ! 

(skriger  i  angst.) 

Træd  varsomt  i  hældet! 

HÆGSTADBONDEN 
(kommer  barhovedet  og  hvid  af  vrede). 

Jeg  tager  hans  liv  for  det  bruderov! 

ÅSE. 

Å,  nej  Gud  straffe  mig  om  I  får  lov! 


ANDEN  AKT. 


(En  trang  fjeldsti  hojt  oppe.    Det  er  tidlig  morgen.) 

(peeb  gynt  går  ilsomt  og  uvilligt  langs  stien,    ingrid,  halvt  brudepyntet, 

søger  at  holde  ham  tilbage.) 

PEER    GYNT. 

Gå  ifra  mig! 

INGRID 

(gradende). 

Efter  dette! 
Hvor? 

PEER    GYNT. 

Så  langt  du  vil  for  mig. 

INGRID 
(vrider  hænderne). 

0,  hvad  svig! 

PEER    GYNT. 

Unyttig  trætte. 
Hver  får  gå  sin  egen  vej. 

INGRID. 

Brot  —  og  brot  igen  os  binder! 

PEER    GYNT. 

Djævlen  stå  i  alt,  som  minder! 
Djævlen  stå  i  alle  kvinder,  —  — 
uden  én  — ! 

INGRID. 

Hvem  er  den  ene? 


Ikke  dig. 


PEER    GYNT. 
INGRID. 

Hvem  er  det  da? 


PEER    GYNT. 

Gå!    Gå  did  du  kom  ifra! 
Fort!    Til  faer  din! 


INGRID. 

Kære,  vene  — ! 


PEER    GYNT. 

Ti! 

INGRID. 

Du  kan  umuligt  mene, 


hvad  du  siger. 


PEER    GYNT. 

Kan  og  vil. 


INGRID. 

Lokke  først,  —  og  så  forskyde! 

PEER    GYNT. 

Og  hvad  kår  har  du  at  byde? 

INGRID. 

Hægstad  gård  og  mere  til. 

PEER    GYNT. 

Har  du  salmebog  i  klædet? 
Har  du  guldfaks  over  nakken? 
Skotter  du  nedover  spredet? 
Holder  du  din  moer  i  stakken? 
Svar ! 

INGRID. 

Nej ;  men  —  ? 


nu  i  vår  da? 


PEER    GYNT. 

Gik  du  til  presten 


INGRID. 

Nej,  men  Peer  —  ? 

PEER    GYNT. 

Har  du  blygsel  over  øjet? 
Kan  du  nægte,  når  jeg  beer? 

INGRID. 

Kors;  jeg  tror,  hans  vid  er  fløjet  — ! 

PEER    GYNT. 

Blir  der  helg,  når  en  dig  ser? 
Svar! 

INGRID. 

Nej,  men  — 

PEER    GYNT. 

Hvad  er  så  resten! 

(vil  gå.) 

INGRID 

(træder  ivejen). 

Véd  du,  det  er  halsløs  dåd, 
hvis  du  sviger? 

HENRIK    IBSENS   SAMLEDE    VÆRKER.     III.  21 


314 

PEER    GYNT. 

Får  så  være. 

INGRID. 

Du  kan  vinde  gods  og  ære, 
hvis  du  taer  mig  — 

PEER    GYNT. 

Har  ej  råd. 

INGRID 

(brister  i  grad). 

0,  du  lokked  — ! 

PEER    GYNT. 

Du  var  villig. 

INGRID. 

Trøstløs  var  jeg! 

PEER    GYNT. 

Jeg  var  yr. 

INGRID 

(truende). 

Ja,  men  boden  blir  dig  dyr! 

PEER    GYNT. 

Dyrest  bod  får  kaldes  billig. 

INGRID. 

Står  du  fast  ved  dit? 

PEER    GYNT. 

Som  sten. 

INGRID. 

Godt;  så  se  da,  hvem  som  vinder! 

(går  nedover.) 


:\ 1  :> 

PEER    GYNT 

(tier  en  stund;  med  et  skriger  han): 

Djævlen  stå  i  alt,  som  minder! 
Djævlen  stå  i  alle  kvinder! 

INGRID 

(drejer  hovedet  og  råber  hånligt  op). 

Uden  én! 

PEER    GYNT. 

Ja;  uden  én. 

(de  går  hver  sin  vej.) 


( Ved  et  fjeldvand ;  det  er  blødt  og  myrlændt  omkring.  Et  uvejr  trækker  op.) 

(åse,  fortvivlet.  råber  og  ser  sig  om  til  alle  sider,    solvejg  har  ondt  for 

at   holde   skridt   med   hende,     indflytterfolkene   og   helga   et  stykke 

bagefter.) 

ÅSE 
(fægter  med  armene  og  river  sig  i  håret). 

Alting  er  imod  mig  med  vredens  vælde! 
Himmel  og  vand  og  de  stygge  fjelde! 
Himlen  vælter  skodde  for  at  forvilde  ham! 
Det  lumske  vand  vil  ved  livet  skille  ham! 
Fjeldene  vil  slå  ham  med  skred  og  rap;  — 
og  så  menneskene!     De  er  ude  på  drab! 
Nej-Gud  om  de  skal!     Jeg  kan  ikke  miste  ham! 
0,  den  bytting;  at  fanden  skulde  friste  ham! 

(vender  sig  til  solvejg.) 

Ja,  er  det  ikke  rent  utænkeligt  sligt?  — 
Han,  som  stødt  foer  med  løgn  og  digt;  — 
han,  som  bare  i  munden  var  stærk; 
han,  som  aldrig  har  prøvet  et  dugeligt  værk;  — 
han  —  !    En  kunde  både  græde  og  le!  — 

21* 

0,   vi  holdt  sammen  i  nød  og  ve. 
Ja,  for  du  skal  vide,  manden  min  dråk, 
foer  bygden  rundt  med  dårskab  og  snak, 
ødte  og  trådte  vor  velstand  under  fod. 
Og.  imens  sad  jeg  og  Vesle-Peer  hjemme. 
Vi  vidste  ikke  bedre  råd,   end  at  glemme; 
for  det  falder  mig  så  svært  at  stå  rigtig  imod. 
Det  er  så  fælt  at  se  skæbnen  under  øjne; 
og  så  vil  en  jo  gerne  ryste  sorgerne  af  sig, 
og  prøve  som  bedst  at  skyde  tankerne  fra  sig. 
En  bruger  brændevin,  en  anden  bruger  løgne; 
å,  ja!   så  brugte  vi  eventyr 
om  prinser  og  trolde  og  alleslags  dyr. 
Og  bruderov  med.     Men  hvem  kunde  tænkt, 
de  fandens  rægler  skulde  i  ham  hængt? 

(forfærdet  igen.) 

Hu,  for  et  skrig!    Det  er  nøkken  eller  draugen! 
Peer!    Peer!  —  Deroppe  på  haugen  — ! 

(lpiber    op    over   en   liden   højde   og   ser   over   våndet.      Indflytturfolkene 
kommer  til.) 

ÅSE. 

Ikke  spor  at  se! 

MANDEN 

(stille). 

Det  er  værst  for  ham. 

ASE 
(grædende). 

Ak,  min  Peer!    Mit  fortabte  lam! 

MANDEN 
(nikker  mildt).  ■       -    '     " 

Ja,  rigtig.    Fortabt. 

ÅSE. 

Nej,  snak  ikke  slig! 
Han  er  så  glup.    Der  er  ingen  ham  lig. 

M ANDEN. 

Du  dårlige  kvinde! 

ÅSE. 

Å-ja,  å-ja; 
jeg  er  dårlig;  men  gutten  er  bra'! 

MANDEN 
(altid  dæmpet  og  med  milde  øjne). 

Hans  sind  er  forhærdet;  hans  sjæl  er  tabt. 

ÅSE 
(angst). 

Nej,  nej  da!    Så  hård  er  Vorherre  knapt! 

MANDEN. 

Tror  du  han  kan  for  sin  syndegæld  sukke? 

ÅSE 
(ivrig). 

Nej,  men  han  kan  ride  i  luften  på  bukke! 

KONEN. 

Kors,   er  I  gal? 

MANDEN. 

Hvad  siger  I,  moer? 

ÅSE. 

Ingen  gerning  er  ham  for  stor. 

I  skal  se,  får  han  bare  leve  så  længe  — 

MANDEN. 

Bedst  var  det,  I  så  ham  i  galgen  hænge. 

ÅSE 
(skriger). 

Kors  i  Jesu  navn! 

MANDEN. 

Under  mestermands  hænder 
tør  ske,  at  hans  sind  sig  til  anger  vender. 

ÅSE 
(fortumlet). 

A,  I  snakker  mig  snart  i  svime! 
Vi  må  finde  ham! 

MANDEN. 

Frelse  hans  sjæl. 

ÅSE. 

Og  krop! 
Sidder  han  i  myren,  må  vi  drage  ham  op; 
er  han  bergtagen,  må  vi  efter  ham  kime. 

MANDEN. 

Hm!  —  Her  er  fævej  — 

ÅSE. 

Gud  lønne  jer  rigt, 
at  I  hjælper  mig  tilrette! 

MANDEN. 

Det  er  kristenpligt. 

ÅSE. 

Tvi;  da  er  de  hedninger,  alle  de  andre! 
Der  var  ikke  én,  som  med  vilde  vandre  — 

MANDEN. 

De  har  kendt  ham  for  godt. 

ÅSE. 

Han  var  dem  for  gild! 

(vrider  hænderne.) 

Og  tænk,  —  og  tænk,  hans  liv  står  på  spil! 

MANDEN. 

Her  er  spor  af  mandefod. 

ÅSE. 

Her  må  vi  lede; 

MANDEN. 

Under  sæteren  vor  vil  vi  flokken  sprede. 

(hau  og  konen  går  foran.) 

SOLVEJG 

(til  Åse). 

Fortæl  mig  lidt  mere. 

ÅSE 
(tørrer  øjnene). 

Om  sønnen  min? 

SOLVEJG. 

Ja; 
alting! 

ÅSE 
(smiler  og  knejser  med  nakken). 

Alting?  —  Træt  blev  du  da! 

SOLVEJG. 

Før  blir  I  træt  af  talen  at  føre, 
end  jeg  af  at  høre. 


(Lave  træløse  højder  opunder  fjeld vidden;   tinder  hengere  borte.    Skyg- 
gerne  falde  lange;  det  er  sent  på  dagen.) 

PEER    GYNT 
(kommer  i  fuldt  sprang  og  standser  i  bakken). 

Hele  sognet  er  efter  i  flok! 

De  har  væbnet  sig  både  med  rifle  og  stok. 

Fremst  kan  en  høre  Hægstadgubben  tude.  — 
Nu  spørges  det  vidt,  at  Peer  Gynt  er  ude! 
Det  er  noget  andet  end  at  baske  med  en  smed! 
Det  er  liv!    En  blir  bjørn  i  hvert  et  led. 

(slår  om  sig  og  springer  ivejret.) 

Bryde,  vælte,  stemme   fossen  imod! 

Slå!    Rykke  furuen  op  med  rod! 

Det  er  liv!    Det  kan  både  hærde  og  højne! 

Til  helved  med  alle  de  vasne  løgne! 

TRE    SÆTERJENTER 
(løber  over  bakkerne,  skrigende  og  syngende). 

Trold  i  Valfjeldet!    Bård  og  Kåre! 
Troldpak!    Vil  I  sove  i  armene  vore? 

PEER    GYNT. 

Hvem  skriger  I  efter? 

JENTERNE. 

Efter  trold!    Efter  trold! 

FØRSTE    JENTE. 

Trond!    Far  med  lempe! 

ANDEN    JENTE. 

Bård!    Far  med  vold! 

TREDJE    JENTE. 

I  sælet  står  alle  koverne  tomme! 

FØRSTE    JENTE. 

Vold  er  lempe! 

ANDEN    JENTE. 

„     Og  lempe  er  vold! 

TREDJE    JENTE. 

Fattes  der  gutter,  en  leger  med  trold! 

PEER    GYNT. 

Hvor  er  gutterne  da? 

ALLE    TRE 

(skoggerleende). 

De  kan  ikke  komme! 

FØRSTE    JENTE. 

Min  kaldte  mig  både  for  kærest  og  frænke. 
Nu  er  han  gift  med  en  halvgammel  enke. 

ANDEN    JENTE. 

Min  mødte  en  tatertøs  nord  i  lien. 
Nu  traver  de  to  på  fantestien. 

TREDJE    JENTE. 

Min  tog  løsungen  vor  afdage. 

Nu  står  hans  hoved  og  griner  på  en  stage. 

ALLE    TRE. 

Trond  i  Valfjeldet!    Bård  og  Kåre! 
Troldpak!     Vil  I  sove  i  armene  vore? 

PEER    GYNT 

(står  med  et  spring  imellom  dem). 

Jeg  er  tre  hoders  trold,  og  tre  jenters  gut! 

JENTERNE. 

Er  du  slig  karl,  du? 

PEER    GYNT. 

I  får  dømme  til  slut! 

FØRSTE    JENTE. 

Til  sælet!     Til  sælet! 

ANDEN    JENTE. 

Vi  har  mjød! 

PEER    GYNT. 

Lad  den  flomme! 

TREDJE    JENTE. 

Denne  lørdagsnat  skal  ingen  kover  stå   tomme! 

ANDEN    JENTE 
(kysser  ham). 

Han  gnistrer  og  sprutter  som  glohede  jernet. 

TREDJE    JENTE 
(ligeså). 

Som  barneøje  fra  svarteste  tjernet. 

PEER    GYNT 
(danser  i  flokken). 

Hugen  sturen  og  tanken  kåd. 
I  øjet  latter;  i  halsen  grad! 

JENTERNE 
(gør  lange  næser  mod  bergnuterne,  skriger  og  synger). 

Trond  i  Valfj  eldet!    Bård  og  Kåre! 
Troldpak!  —  Fik  I  sove  i  armene  vore? 

(de  danser  bortover  højderne  med  peer  gynt  imellem  sig.) 


(Mellem  Ronderne.     Solnedgang.     Skinnende  snetoppe  rundt  om.) 

PEER    GYNT 

(kommer  yr  og  forvildet). 

Slot  over  slot  sig  bygger! 
Hej,  for  en  skinnende  port! 
Stå!    Vil  du  stå!    Det  rygger 
længer  og  længere  bort! 
Hanen  på  fløjen  løfter 
vingerne  sine  til  flugt;  — 

alt  blåner  sig  bort  i  kløfter, 
og  berget  er  låst  og  lukt.  — 

Hvad  er  det  for  stammer  og  rødder, 
som  vokser  af  åsens  spræk? 
Det  er  kæmper  med  hegrefødder! 
Nu  dåner  de  også  væk. 

Det  vimrer,  som  regnbu  stri  mer; 
det  skær  mig  i  sind  og  syn. 
Hvad  er  det,  som  langvejs  kimer? 
Hvad  vaegt  på  mit  øjenbryn! 
Hu,  hvor  det  værker  i  panden. 
En  brændende  glohed  ring  —  ! 
Jeg  kan  ikke  mindes,  hvem  fanden 
der  brændte  mig  den  omkring! 

(segoer  ned.) 

Flugt  over  Gendin-eggen. 
Digt  og  forbandet  løgn? 
Opover  bratteste  væggen 
med  bruden,  —  og  drukken  et  døgn; 
jaget  af  høg  og  af  glenter, 
truet  af  tro  Id  og  sligt, 
turet  med  galne  jenter;  — 
løgn  og  forbandet  digt! 

(stirrer  længe  opad.) 

Der  sejler  to  brune  ørne. 
Mod  sør  går  de  vilde  gæs. 
Og  her  skal  jeg  traske  og  tørne 
i  mudder  og  søl  tilknæs! 

(springer  ivejret.) 

Jeg  vil  med!    Jeg  vil  vaske  mig  ren  i 
de  hvasseste  vindes  bad! 
Jeg  vil  højt!    Jeg  vil  dukke  mig  vén  i 
det  skinnende  døbefad! 
Jeg  vil  ud  over  sæterbøen; 
jeg  vil  ride  mig  skær  tilsinds; 

jeg  vil  fram  over  salte  sjøen, 
og  højt  over  Engellands  prins; 
Ja,  glan  kun,  I  unge  jenter; 
min  færd  kommer  ingen  ved; 
det  er  ikke  gavn  at  I  venter  —  ! 
Jo,  kanske  jeg  svipper  derned.  — 

Hvad  nu  da?    De  brune  ørne  —  ? 
Jeg  mener  fanden  dem  tog!  — 

Der  rejser  sig  gavlens  hjørne; 
det  højnes  i  hver  en  krog; 
det  vokser  sig  op  af  gruset;  — 
se,  porten  vidåben  står! 
Ha,  ha,  nu  kender  jeg  huset; 
det  er  farfars  nybygte  gård! 
Væk  er  de  gamle  klude; 
væk  gæ.rdet,  som  stod  for  fald. 
Det  glittrer  fra  hver  en  rude; 
der  er  lag  i  den  store  sal. 

Der  hørte  jeg  provsten  klaske 
med  knivsryggen  mod  sit  glas;  — 
der  slængte  kaptejnen  sin  flaske, 
så  spejlvæggen  sprak  i  knas.  — 
Lad  ødes;  lad  gå  tilspilde! 
Ti,  moer;  det  er  lige  fedt! 
Den  rige  Jon  Gynt  holder  gilde; 
Hurra  for  den  gyntske  æt! 
Hvad  er  det  for  ståk  og  stønnen? 
Hvad  er  det  for  skrig  og  skrål? 
Kaptejnen  råber  på  sønnen; 
å,  provsten  vil  drikke  min  skål. 
Ind  da,  Peer  Gynt,  til  dommen; 
den  lyder  i  sang  og  klang: 
Peer  Gynt,  af  stort  est  du  kommen, 
og  til  stort  skalst  du  vorde  engang! 

(springer  fremad,  men  render  næsen  mod  et  bergstykke,  falder  og  blir 
liggende.) 

(En   lid    med   store   susende    lovtræer.     Stjerner    blinker   gennem   løvet: 

fugle  synger  i  trætoppene.) 

(en  orønklædt  kvinde   går   i   liden.      peer  gynt  felger   efler  under  alle- 

slags  forelskede  fagter.) 

DEN    GRØNKLÆDTE 

(standser  og  vender  sig). 

Er  det  sandt? 

PEER    GYNT 

Iskærer  med  fingeren  over  struben). 

Så  sandt,  som  jeg  heder  Peer;  - 
så  sandt,  som  du  er  en  dejlig  kvinde! 
Vil  du  ha'e  mig?    Du  skal  se,  hvor  fint  jeg  mig  ter; 
du  skal  hverken  træde  væven  eller  spinde. 
Mad  skal  du  få,   så  du  er  færdig  at  sprække. 
Aldrig  skal  jeg  dig  i  håret  trække  — 

DEN    GRØNKLÆDTE. 

Ikke  slå  mig  heller! 

PEER    GYNT. 

Nej,  var  det  ligt? 
Vi  kongssønner  slår  ikke  kvindfolk  og  sligt. 

DEN    GRØNKLÆDTE. 

Er  du  kongsson? 

PEER    GYNT. 

Ja. 

DEN    GRØNKLÆDTE. 

Jeg  er  Dovrekongens  datter. 

PEER    GYNT. 

Er  du  det?    Se,  se;  det  træffer  jo  godt. 

DEN    GRØNKLÆDTE. 

Inde   i  Ronden  har  faer  min  sit  slot. 

PEER    GYNT. 

Da  har  moer  min  et  større,  såvidt  jeg  fatter. 

DEN    GRØNKLÆDTE. 

Kender  du  faer  min?    Han  heder  kong  Brose. 

PEER    GYNT. 

Kender  du  moer  min?     Hun  heder  dronning  Åse. 

DEN    GRØNKLÆDTE. 

Når  faer  min  er  sindt,  så  sprækker  fjelde. 

PEER    GYNT. 

De  raper,  bare  moer  min  taer  på  at  skælde. 

DEN    GRØNKLÆDTE. 

Faer  min  kan  spænde  under  højeste  hvælven. 

PEER    GYNT. 

Moer  min  kan  ride  gennem  strideste  elven. 

DEN    GRØNKLÆDTE. 

Har  du  anden  klædning,  end  de  fillerne  der?' 

PEER    GYNT. 

Hå,  du  skulde  se  mine  søndagsklæer ! 

DEN    GBØNKLÆDTE. 

Jeg  går  til  hverdags  i  guid  og  silke. 

PEER    GYNT. 

Det  tykkes  dog  ligere  stry  og  stilke. 

DEN    GRØNKLÆDTE. 

Ja,  der  er  ét,  du  må  komme  ihug; 
så  er  nu  Rondefolkets  skik  og  brug: 
tvefold  laget  er  alt  vort  eje. 

Kommer  du  frem  til  min  faders  gård, 
tør  det  hænde  sig  let,  at  du  er  påveje 
til  at  tro,  du  i  styggeste  stenrøsen  står. 

PEER    GYNT. 

I 

Ja,  er  det  ikke  akkurat  sligt  hos  os? 
Alt  guidet  vil  tykkes  dig  rusk  og  bos? 
og  kanske  vil  du  tro,  hver  glittrende  rude 
er  en  bylt  af  gamle  hoser  og  klude. 

DEN    GRØNKLÆDTE. 

Svart  tykkes  hvidt,  og  stygt  tykkes  vent. 

PEER    GYNT. 

'  Stort  tykkes  lidt,  og  skident  tykkes  rent! 

DEN    GRØNKLÆDTE 
(falder  ham  om  halsen). 

Ja,  Peer,  så  ser  jeg,  vi  to  passer  sammen! 

PEER    GYNT. 

Som  benet  og  brogen;  som  håret  og  kammen. 

%  DEN    GRØNKLÆDTE 

(raber  bort  i  liden'. 

Brudehest !    Brudehest !    Kom,  brudehesten  min ! 

'(En  ksmpestor  gris  kommer  Utbende   med  en  tougstump  til  grime  og  en 

gammel  sæk  til  sadel,    pkeh  gynt  svinger  sig  op  og  tager  den  grømclædte 

foran  sig.) 

PEER    GYNT. 

Hejsan!    Vi  skal  stryge  gennem  Rondeporten  ind! 
Rap  dig,  rap  dig,  min  ganger  god! 

DEN    GRØNKLÆDTE 
(ksien). 
Ak,  nylig  gik  jeg  så  stur  og"  mod  — . 
Nej,   en  véd  aldrig  hvad  der  kan  hændes! 

PEER    GYNT 

(prygler  grisen  og  traver  afsted). 

På  ridestellet  skal  storfolk  kendes! 


(Dovregubbens  kongshal.    Stor  forsamling  af  hoftrolde,  tomtegubber  og 

hougmænd.    dovregubben  i  højsædet  med  krone  og  spir.     hans  børn  og 

nærmeste  slægtninge  til  begge  sider,    peer  gynt  står  for  ham.     Stærk 

røre  i  salen.) 

HOFTROLDENE. 

Slagt  ham!    Kristenmands  søn  har  dåret 
Dovregubbens  veneste  mø! 

EN    TROLDUNGE. 

Må  jeg  skære  ham  i  fingren? 

EN  ANDEN  TROLDUNGE. 

Må  jeg  rive  ham  i  håret? 

EN    TROLD.TOMFRU. 

Hu,  hej,  lad  mig  bide  ham  i  låret! 

TROLDHEKS 

(med  en  slev). 

Skal  han  lages  til  sod  og  sø? 

EN    ANDEN    TROLDHEKS 

(med  retterkniv). 

Skal  han  steges  på  spid  eller  brunes  i  gryde? 

DOVREGUBBEN. 

Isvand  i  blodet! 

(vinker  sine  fortrolige  nærmere  til  sig.) 

Lad  os  ikke  skryde. 
Vi  er  gået  tilagters  i  de  senere  år; 

vi  véd  ikke  mer  om  det  ramler  eller  står, 
og  folkehjaelp  skal  en  ikke  fra  sig  skyde. 
Desuden  er  gutten  fast  uden  lyde, 
og  stærkbygget  med,  såvidt  jeg  ser. 
Sandt  nok,  han  har  kun  et  eneste  hode; 
men  datter  min  har  jo  heller  ikke  fler. 
Tre  hoders  trolde  går  rent  af  mode; 
selv  tvehoder  får  en  knapt  øje  på, 
og  de  hoder  er  endda  kun  så  som  så. 

(til   PEER    GYNT.) 

Altså,  det  er  min  datter,  du  kræver? 

PEER    GYNT. 

Din  datter  og  riget  i  medgift,  ja. 

DOVREGUBBEN. 

Det  halve  får  du,  imens  jeg  lever, 

og  det  andet  halve,  når  jeg  engang  falder  fra. 

PEER    GYNT. 

Det  er  jeg  nøjd  med. 

DOVREGUBBEN. 

Ja,  stop,  min  gut!  — 
du  har  også  nogle  tilsagn  at  give. 
Brydes  ét  af  dem,  er  hele  pagten  brudt, 
og  du  slipper  ikke  herfra  ilive. 
For  det  første  må  du  love,  at  du  aldrig  ændser 
hvad  der  ligger  udenfor  Rondernes  grænser; 
dag  skal  du  sky,  og  dåd  og  hver  lysbar  plet. 

PEER    GYNT. 

Får  jeg  kaldes  for  konge,  så  holdes  det  let. 

DOVBEGUBBEN. 

Dernæst,  —  nu  vil  jeg  i  kløgt  dig  prøve  — 

(rejser  sig  i  sædet) 

DET    ÆLDSTE    HOFTROLD 

(til    PEER    GYNT). 

Lad  se,  om  du  har  en  visdomstand, 
som  kan  Dovregubbens  gådenødd  kløve! 

DOVREGUBBEN. 

Hvad   er  forskellen  mellem  trold  og  mand? 

PEER    GYNT. 

Der  er  ingen  forske],  så  vidt  jeg  ser. 
Stortrold  vil  stege  og  småtrold  vil  klore;  — 
ligeså  hos  os,  hvis  hare  de  turde. 

DOVREGUBBEN. 

Sandt  nok;   vi  er  ens  i  det  og  mer. 

Men  morgen  er  morgen  og  kveld  er  kveld, 

så  forskel  blir  der  nu  lige  vel.  — 

Nu  skal  du  høre  hvad  det  er  for  noget: 

Derude,   under  det  skinnende  hvælv, 

mellem  mænd  det  heder:    „Mand,   vær  dig  selv!" 

Herinde  hos  os  mellem  troldenes  flok 

det  heder:    „ Trold,   vær  dig  selv  —  uok!u 

HOFTROLDET 
(til  peer  gynt). 

Øjner  du  dybden? 

PEER    GYNT. 

Det  tykkes  mig  tåget. 

DOVREGUBBEN. 

„Nok",  min  søn,  det  kløvende,  stærke 
ord  må  stå  i  dit  våbenmærke. 

PEER    GYNT 

(river  sig  bag  øret). 

Nej,  men  — 


331 

DOVREGUBBEN. 

Det  må,  skal  du  her  vorde  herre! 

PEER    GYNT. 

Ja,  skidt;  lad  gå;  det  er  jo  ikke  værre  — 

DOVREGUBBEN. 

Demæst  må  du  lære  at  sætte  pris 
på  vor  jævne  hjemlige  levevis. 

(lian  vinker:   to  trolde  med  svinehoveder,  hvide  ntithuer,  o.  s.  v.  bringer 
mud  og  drikke.) 

Koen  giver  kager  og  studen  mjød; 
spørg  ej  om  den  smager  sur  eller  sød; 
hovedsagen  er,  det  får  du  ej  glemme, 
den  er  brygget  herhjemme. 

PEER    GYNT 

(stader  sngerne  fra  sig). 

Fanden  med  eders  hjemlige  drik! 

Jeg  vænner  mig  aldrig  til  landsens  skik. 

DOVREGUBBEN. 

Bollen  følger  med,  og  den  er  af  guid. 

Hvo  guldhollen  ejer,  ham  er  datter  min  huld. 

PEER    GYNT  % 

(grundende). 

Der  står  jo  skrevet:  Du  skal  tvinge  din  natur;  — 
og  i  længden  falder  drikken   vel  mindre  sur. 
Lad  gå! 

(fnjer  sig.) 
imYliEGUBBEN. 

Se,  det  er  fornuftigt  sagt. 
Du  spytter? 

PEER    GYNT. 

En  får  håbe  på  vanens  magt. 

2i>* 

DOVREGUBBEN. 

Dernæst  må  du  kaste  dine  kristenmands-klæder 
thi  det  skal  du  vide  til  vort  Dovres  hæder: 
her  er  alting  fjeldvirket,   ingenting  fra  dalen, 
undtagen  silkesløjfen  yderst  på  halen. 

PEER    GYNT 

(vred). 

Jeg  har  ingen  hale! 

DOVREGURBEN. 

Så  kanst  du  få. 
Hoftrold,  bind  ham  min  søndagshale  på. 

PEER    GYNT. 

Nej,  om  du  får!    Vil  I  gøre  mig  til  nar? 

DOVREGUBBEN. 

Bejl  aldrig  til  datter  min  med  bagen  bar. 

PEER    GYNT. 

Gøre  mennesker  til  dyr! 

DOVREGUBBEN. 

Min  søn,  du  fejler; 
jeg  gør  dig  bare  til  en  høvelig  bejler. 
Du  skal  få  en  brandgul  sløjfe  at  bære, 
og  det  gælder  her  for  den  højeste  ære. 

PEER    GYNT 

(betænksomt). 

Der  siges  jo,  mennesket  er  kun  et  fnug. 
Og  lidt  får  en  lempes  efter  skik  og  brug. 
Bind  væk! 

DOVREGURBEN. 

Du  est  en  medgørlig  fyr. 

HOFTROLDET. 

Prøv  nu,  hvor  fint  du  kan  svanse  og  svinge! 

PEER    GYNT 

(arrig). 

Hå,  vil  I  endnu  til  mere  mig  tvinge? 
kræver  I  også  min  kristenmands-tro? 

DOVREGUBEEN. 

Nej,  den  kan   du  gerne  beholde  i  ro. 

Troen  går  frit;  den   lægges  ingen  told  på; 

det  er  skorpen  og  snittet  en  skal  kende  et  trold  på. 

Bare  vi  er  ens  i  lader  og  klædsel, 

kan  du  gerne  kalde  tro,  hvad  vi  kalder  rædsel. 

PEER    GYNT. 

Du  er  dog,  de  mange  vilkår  tiltrods, 
mere  rimelig  karl,  end  en  skulde  frygte. 

DOVREGUBBEN. 

Min  søn,   vi  trolde  er  bedre  end  vort  rygte; 

det  er  også  en  forskel  mellem  jer  og  os.  — 

Dog,  endt  er  gildets  alvorlige  del; 

nu  vil  vi  ører  og  øjne  fryde. 

Spillemø,  frem!    Lad  Dovreharpen  lyde! 

Dansemø,  frem!    Træd  Dovrehallens  fjæl! 

(Spil  og  dans.) 
HOFTROLDET. 

Hvad  tykkes  dig? 

PEER    GYNT. 

Tykkes,  hm!  - 


Hvad  ser  du? 


DOVBEGUBBEN. 

Tal  uden  frygt. 

PEER    GYNT. 

Noget  ustyggelig  stygt. 
Med  kloven  slår  en  bjeldeko  et  tarmestrængt  spil 
I  stuthoser  tripper  en  purke  dertil. 

HOFTROLDENE. 

Æd  ham! 

DOVREGUBBEN. 

Husk,  han  har  menneskesanser! 

TROLDJOMFRUER. 

Hu,  riv  af  ham  både  øre  og  øje! 

DEN    GRØNKLÆDTF. 

(grædende). 

Huhu!    Sligt  må  vi  høre  og  døje, 

når  jeg  og  søster  min  spiller  og  danser ! 

PEER    GYNT. 

Åhå;  var  det  dig?    Lidt  spøg  i  gildet, 
det  véd  du,   er  aldrig  så  ilde  ment. 

DEN    GRØNKLÆDTE. 

Tør  du  bande  på  det? 

PEER    GYNT. 

Både  dansen  og  spillet 
var,  katten  klore  mig,   rigtig  pent. 

DOVREGUBBEN. 

Det  er  underligt  med  den  menneskeart: 
den  hænger  i  så  mærkværdigt  længe. 
Får  den  i  dyst  med  os  en  flænge, 
sætter  den  vel  ar,  men  den  heles  snart. 
Min  svigerson  er  nu  så  føjelig  som  nogen; 
villig  har  han  kastet  kristenmands-brogen, 

villig  har  han  drukket  af  mjødpokalen, 
villig  har  han  bundet  bag  på  sig  halen,    — 
så  villig,  kort  sagt,   til  alt,  hvad  vi  bad  ham. 
at  trygt  jeg  tænkte,  den  gamle  Adam 
var  engang  for  alle  på  porten  jaget; 
men  se,  med  et  bar  han  overtaget. 
Ja-ja,  min  søn,  så  må  du  i  kur 
mod  denne  hersens  menneskenatur. 

PEER    GYNT. 

Hvad  vil  du  gøre? 

DOVREGUBBEN. 

I  venstre  øjet 
jeg  risper  dig  lidt,  så  ser  du  skævt; 
men  alt  det  du  ser,  tykkes  gildt  og  gævt. 
Så  skærer  jeg  ud  den  højre  ruden  — 

PEER    GYNT. 

Er  du  drukken? 

DOVREGUBBEN 
(lægger  nogle  skarpe  redskaber  pu  bordet). 

Her  ser  du  glasmestertøjet. 
Spjeld  skal  du  få,  som  den  olme  studen. 
Da  vil  du  skønne,  hun  er  dejlig,  bruden,  — 
og   aldrig  vil  synet  dit  kverves,  som  før, 
af  trippende  purker  og  bjeldekør  — 

PEER    GYNT. 

Det  er  galmands  snak! 

DET    ÆLDSTE    HOFTROLD. 

Det  er  Dovregubbens  tale; 
han  er  den  vise  og  du  den  gale! 

DOVREGUBBEN. 

Tænk  efter,  hvor  megen  fortræd  og  plage 
du  kan  fri  dig  for  mellem  år  og  dage. 
Kom  dog  ihug,  at  synet  er  kilden 
til  gradens  argende  beske  lud. 

PEER    GYNT. 

Sandt  nok;  og  der  står  i  huspostillen: 
forarger  dig  øjet,  så  slå  det  ud. 
Hør!    Sig  mig,  når  heles  så  synet  igen 
til  menneskesyn? 

DOVREGUBBEN. 

Ingensinde,  min  ven. 

PEER    GYNT. 

Nå,  så!    Ja,  så  siger  jeg  tak  for  mig. 

DOVREGUBBEN. 

Hvad  vil  du  udenfor? 

PEER    GYNT. 

Gå  min  vej. 

DOVREGUBBEN. 

Nej,  stop!    Det  er  letvindt  at  slippe  herind! 
men  udåd  går  ikke  Dovregubbens  grind. 

PEER    GYNT. 

Du  vil  da  ikke  tvinge  mig  voldeligt? 

DOVREGUBBEN. 

Hør  nu,  og  vær  fornuftig,  prins  Peer! 

Du  har  gaver  for  troldskab.    Ikke  sandt,  han  ter 

sig  allerede  nu  så  temmelig  troldeligt? 

Og  trold  vil  du  være? 

PEER    GYNT. 

Ja-Gud  vil  jeg  så. 
For  en  brud  og  et  velskøttet  rige  på  købet 
kan  jeg  finde  mig  i  at  noget  går  i  løbet. 
Men  alting  i  verden  er  der  made  på. 
Halen  har  jeg  tåget,  det  er  ganske  sandt; 
men  jeg  kan  vel  få  løst,  hvad  det  hoftrold  bandt; 
brogen  har  jeg  kastet;  den  var  gammel  og  lappet; 
men  jeg  kan  vel  igen  få  den  på  mig  knappet. 
Og  sagtens  kan  jeg  også  få  losset  baden 
for  denne  dovriske  levemåden. 
Jeg  skal  gerne  sværge  på,  en  ko  er  en  mø; 
en  ed  kan  en  altid  jo  æde  i  sig;  — 
men  det,  at  vide,  at  en  aldrig  kan  fri  sig, 
at  en  ikke  som  et  skikkeligt  menneske  kan  dø, 
at  gå  som  et  bergtrold  alle  sine  dage,  — 
dette  her,  at  en  aldrig  kan  træde  tilbage, 
som  der  står  i  bogen,   det  lægger  du  vind  på; 
men  det  er  noget,  som  jeg  aldrig  går  ind  på. 

DOVREGUBBEN. 

Nu  bliver  jeg,  sandt  for  udyden,   vred; 
og  da  er  jeg  ikke  til  at  gantes  med. 
Du  dagblakke  pilt!    Véd  du  hvem  jeg  er? 
Først  så  kommer  du  min  datter  for  nær  — 

PEER    GYNT. 

Det  er  løgn  i  din  hals! 

DOVREGUBBEN. 

Du  må  hende  ægte. 

PEER    GYNT. 

Tør  du  sige  mig  på,  at   — ? 

DOVREGUBBEN. 

Hvad?    Kan  du  nægte, 
hun   var  i  din  attrå  og  i  din  begær? 

PEER    GYNT 

(blæser). 

Ikke  andet?    Hvem  fanden  hænger  sig  i  sligt? 

DOVREGUBBEN. 

Mennesket  blir  sig  dog  altid  ligt. 

Anden  bekender  I  alle  med  kæverne; 

dog  agtes  kun  det,  som  kan  fakkes  med  næve.ne. 

Så  du  mener,  at  attråen  intet  gælder? 

Vent:   du  skal  snart  få  syn  for  sagn  — 

PEER    GYNT. 

Du  fisker  mig  ikke  med  løgnens  agn! 

DEN    GRØNKLÆDTE. 

Min  Peer,   du  er  faer  før  året  hælder. 

PEER.    GYNT. 

Luk  op;  jeg  skal  ud. 

DOVREGUBBEN. 

I  et  bukkeskind 
får  du  ungen  efter  dig. 

PEER    GYNT 
(tørrer  sveden  af  sig). 

Gid  jeg  var  vågnet! 

DOVREGUBBEN. 

Skal  ban  skikkes  til  kongsgården? 

PEER    GYNT 

Skik  ham  på  sognet! 

DOVREGUBBEN 

Godt,   prins  Peer;  den  sagen  blir  din. 
Men  den  ting  er  sikker,  at  gjort  er  gjort, 
item  at  din   afkom  vil  vokse; 
sligt  blandingskræ  vokser  urimelig  fort  — 

PEER    GYNT. 

Gubbe,   vær  nu  ikke  strid  som  en  okse; 

vær  rimelig,  jomfru!     Tag  mod  forlig. 

Du  skal  vide,  jeg  er  hverken  prins  eller  rig;  — 

og  enten  du  så  vil  måle  eller  veje  mig, 

kan  du  tro  du  vinder  ikke  stort  ved  at  eje  mig. 

(den  grøxklædte  får  ondt  og  Læres  ud  af  troldpiger.) 

DOVREGUBBEN 

(ser  en  -tuml  på  hnm  med  hej  foragt;  derpå  siger  han): 

Hiv  ham  i  knas  mod  bergvæggen,  børn! 

TROLDUNGERNE. 

Å,  faer,   må  vi  først  lege  hubro  og  ørn! 
Ulvelegen!    Gråmus  og  gloøjet  kat! 

DOVREGUBBEN. 

Ja,  men  fort.    Jeg  er  arrig  og  søvnig.    Godnat! 

(pår.) 

PEER    GYNT 
(jaget  af  troldungerse). 

Slip  mig,  djævelstøj! 

(vil  op  geunem  skorstenspiben.) 
TROLDUNGERNE. 

Tomtegubber!    Nisser! 

PEER    GYNT. 

Au! 

(vil  ned  gennem  kælderlemmen.) 
TROLDUNGERNE. 

Stæng  alle  ridser! 


bid  ham  bag! 


HOFTROLDET. 

Hvor  de  morer  sig,  de  små! 

PEER    GYNT 
(kæmpende  med  en  liden  troldunge,  som  har  bidt  sig  fast  i  hans  ore). 

Vil  du  slippe,  dit  skarn! 

HOFTROLDET 

(slår  hum  over  fingrene). 

Tag  varsomt,  slyngel,  på  et  kongeligt  barn! 

PEER    GYNT. 

Et  rottehul  — ! 

(lober  derhen.) 
TROLDUNGERNE. 

Nissebroer!    Det  må  du  spærre! 

PEER    GYNT. 

Den  gamle  var  fæl;  men  de  unge  er  værre! 

TROLDUNGERNE. 

Flæng  ham! 

PEER    GYNT. 

Ak;  den  der  var  liden,   som  en  mus! 

(lober  om  ) 

TROLDUNGERNE 

(myldrer  omkring  ham). 

Stæng  gærde!    Stæng  gærde! 

PEER    GYNT 
(grædende). 

Ak;  var  jeg  en  lus! 

(falder  om.) 
TROLDUNGERNE. 

Nu  i  synet  på  ham! 

PEER    GYNT 
(begravet  i  trolddyngen). 

Hjælp,  moer,  jeg  dør! 

(Kirkeklokker  ringer  langt  borte.) 

TROLDUNGERNE. 

Bjelder  i  fjeldet!    Det  er  svartekjolens  kør! 

(Troldene  flygler  under  bulder  og  hylende  skrig.    Hallen  styrter  sammen; 
alt  forsvinder.) 


(Bæ  I  ni  orke.) 
(peer  gynt  hores  at  hugge  og  slå  omkring  sig  med  en  stor  gren.) 

PEER    GYNT. 

Giv  svar!    Hvem  er  du? 

(en  stemme  i  mørket.) 

Mig  selv. 

PEER    GYNT. 

Af  vejen! 

STEMMEN. 

Gå  udenom,  Peer!    Den  er  stor  nok,  hejen. 

PEER    GYNT 

(vil  igennem  på  et  andet  sted,  men  stoder  imod). 

Hvem  er  du? 

STEMMEN. 

Mig  selv.    Kan  du  sige  det  samme? 

PEER    GYNT. 

Jeg  kan  sige  hvad  jeg  vil;  og  mit  sverd  kan  ramme! 
Agt  dig!    Hu,  hej,  nu  falder  det  knusende! 
Kong  Saul  slog  hundred;  Peer  Gynt  slog  tusende! 

(slår  og  hugger.) 

Hvem  er  du? 

STEMMEN. 

Mig  selv. 

PEER    GYNT. 

Det  dumme  svar 
kan  du  gemme;   det  gør  ikke  sagen  klar. 
Hvad  er  du? 

STEMMEN. 

Den  store  Bøjgen. 

PEER    GYNT. 

Nå,  så! 
Før  var  gåden  svart;  nu  tykkes  den  grå. 
Af  vejen,  Bøjg! 

STEMMEN. 

Gå  udenom,  Peer! 


Igennem! 


PEER    GYNT. 
(slår  og  hugger.) 

Han  faldt! 

(vil  frem,  men  stoder  imoil.) 

Hå,  hå!    Er  her  fler? 


STEMMEN. 

Bøjgen,  Peer  Gynt!    En  eneste  en. 

Det  er  Bøjgen,  som  er  død,  og  Bøjgen,  som  tik  mén. 

Det  er  Bøjgen,  som  er  død,  og  Bøjgen,  som  lever. 

PEER    GYNT 

(klister  grenen). 

Værget  er  troldsmurt;   men  jeg  har  næver! 

(slår  sig  igennem.) 
STEMMEN. 

Ja,  lid  på  næverne;  lid  på  kroppen. 
Hi-hi,  Peer  Gynt,   så  rækker  du  toppen. 

TEER    GYNT 

(kommer  igen). 

Atter  og  fram,  det  er  lige  langt;  — 

ud  og  ind,  det  er  lige  trangt! 

D  e  r  er  han !    Og  der!    Og  rundt  om  svingen ! 

Ret  som  jeg  er  ude,  står  jeg  midt  i  ringen.  — 

Nævn  dig!    Lad  mig  se  dig!    Hvad  er  du  for  noget? 

STEMMEN. 

Bøjgen. 

FEER    GYNT 

(famler  omkring). 

Ikke  dødt.     Ikke  levende.     Slimet;  tåget. 
Ingen  skikkelse  heller!    Det  er  som  at  tørne 
i  en  dynge  af  knurrende  halvvågne  hjørne! 

(skriger.) 

Slå   fra  dig! 

STEMMEN. 

Bøjgen  er  ikke  gal. 
peer  <;ynt. 


Sla! 


STEMMEN. 

Bøjgen  slår  ikke. 


PEER    GYNT. 

Kæmp!    Du  skal! 

STEMMEN. 

Den  store  Bøjgen  vinder  uden  at  kæmpe. 

PEER    GYNT. 

Var  her  bare  en  nisse,  som  kunde  mig  prikke! 
Var  her  bare  så  meget,   som  et  årsgammelt  trold! 
Bare  noget  at  slås  med.    Men  det  er  her  ikke. 
X u   snorker  han!     Bøjg! 

STEMMEN. 

Hvad  godt? 

PEER    GYNT. 

Brug  vold! 

STEMMEN. 

Den  store  Bøjgen  vinder  alting  med  lempe. 

PEER    GYNT 

(bider  sig  i  arme  og  hænder). 

Klør  og  flængende  tænder  i  kødet! 

Jeg  må  kende  dryppet  af  mit  eget  blod. 

(der  høres  som  vingeslag  af  store  fugle.) 
FUGLESKRIG. 

Kommer  han,  Bøjg? 

STEMMEN    I    MØRKET. 

,    Ja!  fod  for  fod. 

FUGLESKRIG. 

Alle  systre  langt  borte!    Fly  v  frem  til  mødet! 

PEER    GYNT. 

Skal  du  berge  mig,  jente,   så  gør  det  snart! 
Glan  ikke  ned  for  dig,  lud  og  bøjet.  — 
Spændebogen!    Kyl  ham  den  bent  i  øjet! 

FUGLESKRIG. 

Han  vimrer! 

STEMMEN. 

Vi  har  ham. 

FUGLESKRIG. 

Systre!    Skyd  fart! 

PEER    GYNT. 

For  dyrt,  at  købe  sig  livet  til 
for  slig  en  times  tærende  spil. 

(synker  sammen.) 
FUGLENE. 

Bøjg,  der  stupte  han!    Tag  ham!    Tag  ham! 

(Klokkeringning  og  salmesang  høres  langt  borte.) 

BØJGEN 

(svinder  ind  til  intet  og  siger  i  et  gisp) : 

Han  var  for  stærk.    Der  stod  kvinder  bag  ham. 


(Solopgang.    På  tjeldet  udenfor  åses  sæterstue.    Døren  er  stengt;  itlting 

øde  og  stille.) 

(peer  gynt  ligger  sovende  udenfor  sætervæggen.) 

PEER    GYNT 

(vågner,  ser  sig  om  med  et  sløvt  og  trægt  øjekast.    Han  spytter). 

Den,  som  havde  sig  en  ramsaltet  sild! 

(spytter  igen,  i  det  samme  ser  han  helga,  der  kommer  med  en  nistebomme.) 

Hå,  unge,  er  du  her?    Hvad  er  det,  du  vil? 

HELGA. 

Det  er  Solvejg  — 

PEER    GYNT 
(springer  op). 

Hvor  er  hun? 

HELGA. 

Bag  sætervæggen. 

SOLVEJG 

(skjult). 

Kommer  du  nær,  så  sætter  jeg  på  sprang! 

PEER    GYNT 

(stnndser). 

Kanske  du  er  ræd,  jeg  skal  ta'e  dig  i  fang? 

SOLVEJG. 

Skam  dig! 

PEER    GYNT. 

Véd  du,  hvor  jeg  var  inat?  — 
Dovregubbens  datter  er  efter  mig,  som  klæggen. 

SOLVEJG. 

Da  var  det  vel,  der  blev  ringet  med  klokker. 

PEER    GYNT. 

Peer  Gynt  er  ikke  den  gut,   de  lokker.  — 
Hvad  siger  du? 

HELGA 

(grædende). 

Å,  hun  taer  benene  fat! 

(løber  efter.) 

Vent! 

PEER    GYNT 
(griber  hende  i  annen). 

Se  her,  hvad  jeg  har  i  lommen! 
En  sølvknap,   unge!     Den  skal  du  få, 
bare  snak  godt  for  mig! 

HELGA. 

Slip;  lad  mig  gå! 

PEER    GYNT. 

Der  har  du  den. 

HELGA. 

Slip;  der  står  nistebommen! 

PEER    GYNT. 

Gud  nåde  dig,  hvis  du  ej  — ! 

HELGA. 

Uf,  du  skrammer  mig! 

PEER    GYNT 

(spag;  slipper  hende). 

Nej,  jeg  mente:  bed,  at  hun  ikke  glemmer  mig! 

(helga  løber.) 


2S« 


TREDJE  AKT. 


(Dybt  inde  i  barskogen.     Gråt  bøstvrjr.     Snefald.) 
(peer  gynt  står  i  skjorteærmerne  og  fælder  gavntømmer.) 

PEER    GYNT 
(liugger  på  en  stor  furu  med  krogede  grene). 

Å-ja,  du  er  sejg,  du  gamle  kall; 

men  det  bader  knapt,  for  du  står  for  fald. 

(hugger  igen.) 

Jeg  ser  nok,  du  har  en  ståltrådssærk ; 

men  jeg  flænger  den,  jeg,  var  den  aldrig  så  stærk. 

Ja,  ja;  du  ryster  din  krogede  arm; 

det  er  rimeligt  nok,  du  er  arg  og  harm; 

men  lige  fuldt  så  skal  du  i  knæ  — ! 

(broder  med  engang  tvert  af.) 

Løgn!    Det  er  bare  et  gammelt  træ. 

Løgn!    Det  er  ingen  stålklædt  knark; 

det  er  bare  en  furu  med  sprukken  bark.  — 

Det  er  tungvindt  arbejd  at  hugge  tømmer; 

men  fandenskab  når  en  både  hugger  og  drømmer. 

Det  skal  væk,  dette  her,  —  at  stå  i  tågen 

og  væve  sig  bort  lyslevende  vågen.  — 

Du  er  fredløs,  gut!    Du  er  jaget  på  skogen. 

(hugger  en  stund  ilsomt.) 

Ja,  fredløs,  ja.    Du  har  ikke  moer 

til  at  bære  frem  maden  og  duge  dit  bord. 

Vil  du  æde,  gut,  får  du  hjælpe  dig  selv, 

hente  det  råt  fra  skog  og  elv, 

spike  dig  tyri  og  nøre  dig  ild, 

stulle  og  stelle  og  lage  det  til. 

Vil  du  klæde  dig  varmt,  får  du  vejde  ren; 

vil  du  mure  dig  hus,  får  du  bryde  sten; 

vil  du  tømre  det  op,  får  du  fælde  stokken 

og  bære  den  frem  på  din  ryg  til  tråkken.  — 

(Øksen  synker,  han  ser  frem  for  sig ) 

Gildt  skal  det  bygges.    Tårn  og  fløj 
skal  der  være  på  tagryggen  hæv  og  høj. 
Og  så  vil  jeg  snitte,  til  knap  på  gavlen, 
en  havfrue,  skabt  som  en  fisk  fra  navlen. 
Messing  skal  der  være  på  fløjen  og  låsen. 
Glas  får  jeg  også  se  jeg  kan  få. 
Fremmede  folk  skal  undres  på 
hvad  det  er,  som  skinner  langt  borti  åsen. 

(ler  i  harme.) 

Helvedes  løgn!    Der  var  den  igen. 
Du  er  fredløs,  gut! 

(hugger  hvast.) 

En  barktækt  hytte 
gør  både  i  rusk  og  i  frost  sin  nytte. 

(ser  opad  træet) 

Nu  står  han  og  vagger.    Så;  bare  et  spænd! 

Der  stuper  han  skrås  efter  hele  sin  længde; 

Det  grøsser  i  ungskogens  mylr  og  mængde! 

(giver  sig  til  at  kviste  stammen;  på  engang  lytter  han  og  står  stille  med 
hævet  okse.) 

Der  er  nogen  efter  mig!  —  Nå,  er  du  slig, 
du  Hægstadgubbe ;  —  du  farer  med  svig. 

(dukker  bag  trteet  og  kigger  frem.) 

En  gut!    Bare  en.    Han  tykkes  skræmt. 

Han  skotter  omkring  sig.     Hvad  har  han  gemt 

under  trøjen?   En  sigd.    Han  standser  og  glytt  er,  — 

lægger  næven  tilrette  på  en  skigard-stav. 

Hvad  er  det  nu?    Hvorfor  står  han  og  støtter  —  ? 

Uf  da!    Hug  han  ikke  fingren  af! 

Hele  fingren  af!    Han  hløder,  som  en  stud.  — 

Der   sætter  han  på  sprang  med  næven  i  en  klud. 

(rejser  sig.) 

Det  er  fanden  til  krop!    En  umistelig  finger! 
Helt  af!    Og  det  uden  at  nogen  ham  tvinger. 
Håhå,  nu  mindes  jeg  — !    Det  er  den  eneste 
made  at  fri  sig  fra  kongens  tjeneste. 
Så  er  det.    De  vilde  ham  i  krigen  skikke; 
og  gutten,  forstår  sig,  vilde  nødig  afsted  — 
Men  hugge  —  ?    For  altid  skille  sig  ved  —  ? 

Ja,  tænke  det;  ønske  det;  ville  det  med; 

men  gøre  det!    Nej;  det  skonner  jeg  ikke! 

(ryster  lidt  med  hovedet;  så  går  han  til  sit  arbejde  igen.) 


(En  slue  nede  hos  Ise.    Alting  er  i  uorden;  kister  står  åhne;  gangklæder 
ligger  spredte  omkring;  en  kat  i  sengen.) 

(åse    og    husmanuskonen    i    travlt   arbejde    med    ut    pakke    sammen    og 
lægge  I  il  reite.) 

ÅSE 
(render  til  den  ene  side). 

Kari,  hør  her! 

KONEN. 

Hvad  godt? 

ÅSE 
(på  den  anden  side). 

Hør  her  — ! 

Hvor   ligger  — ?     Hvor   finder  jeg  — ?     Svar   mig; 

hvor  er  —  ? 
Hvad  leder  jeg  efter?    Jeg  er  som  tullet! 
Hvor  er  nøglen  til  kisten? 

KONEN. 

I  nøglehullet. 

ÅSE. 

Hvad  er  det,  som  ramler? 

KONEN. 

Det  sidste  læs 
blir  kørt  til  Hægstad. 

ÅSE 
(grædende). 

Jeg  var  tilfreds, 
jeg  selv  blev  kørt  ud  i  den  svarte  kiste! 
Å,  hvad  et  menneske  må  tåle  og  friste! 
Gud  hjælpe  mig  nådig!    Hele  huset  tømt! 
Hvad  Hægstadbonden  levned,  har  lensmanden  tåget. 
Ikke  klæderne  på  kroppen  engang  blev   vraget. 
Tvi!    Få  de  skam,  som  så  hårdt  har  dømt! 

(sætter  sig  på  sengekanten.) 

Både  gård  og  grund  er  ude  af  ætten; 
strid  var  den  gamle;  men  stridere  var  retten;  — 
der  var  ikke  hjælp  og  der  var  ikke  nåde ; 
Peer  var  borte;  ingen  kunde  mig  råde. 

KONEN. 

Her  i  stuen  får  I  dog  sidde  til  jer  død. 

ÅSE. 

Ja;  katten  og  jeg.  vi  får  nådsensbrød! 

KONEN. 

Gud  bedre  jer,  moer;  han,  Peer,  blev  jer  dyr. 

ÅSE. 

Peer?     Jeg  mener,  du  er  ørsk  og  yr! 

Ingrid  kom  jo  velberget  hjem  tilslut. 

Det  var  ligest,  de  havde  holdt  sig  til  fanden;  — 

han  er  brotsmanden,  han,  og  ingen  anden; 

den  styggen  fristed  min  stakkars  gut! 

KONEN. 

Var  det  ikke  bedst,  der  gik  bud  efter  presten? 
Det  står  værre  til,  end  I  kanske  tror. 

ÅSE. 

Efter  presten?    A  jo,  jeg  mener  det  næsten. 

(farer  op.) 

Men  nej-Gud  om  jeg  kan!    Jeg  er  guttens  moer; 
jeg  får  hjælpe;  det  er  ikke  mer  end  jeg  pligter; 
lage  det  som  bedst,  når  de  andre  svigter. 
Denne  kuften  har  de  skænkt  ham.   Den  får  jeg  lappe. 
Gud  give,  jeg  også  turde  skindfellen  nappe! 
Hvor  er  hoserne? 

KONEN. 

Der,  blandt  det  andet  skrammel. 

ÅSE 
(roder  om). 

Hvad  finder  jeg  her?    Å  nej,  en  gammel 
støbe-ske,   Kari!    Med  den  har  han  leget 
knappestøber,   smeltet  og  formet  og  præget. 
Engang  her  var  gilde,  kom  ungen  ind 
og  bad  sin  faer  at  få  en  klump  tin. 
Ikke  tin,  sa'e  Jon,  men  kong  Kristians  mynt; 
sølv;  det  skal  mærkes,  du  er  søn  til  Jon  Gynt; 
Gud  forlade  ham,  Jon;  men  han  var  nu  fuld, 
og  da  ændsed  han  hverken  tin  eller  guid. 
Her  er  hoserne.     Å,  der  er  hul  i  hul; 
de  må  stoppes,  Kari! 

KONEN. 

Jeg  mener,  det  trængs. 

ÅSE. 

Når  det  er  gjort,  får  jeg  komme  tilsengs; 
jeg  kender  mig  så  skral  og  så  ussel  og  klemt 

(glad.) 

To  uldskjorter,  Kari;  —  dem  har  de  glemt! 

KONEN. 

Ja,  rigtig  har  de  det. 

ÅSE. 

Det  træffer  sig  nemt. 
Den  ene  kan  du  tilside  lægge. 
Eller  hør;  jeg  mener,  vi  taer  dem  begge;  — 
den,  han  har  på,  er  så  slidt  og  tynd. 

KONEN. 

Men  kors,  moer  Åse,  det  er  visst  synd! 

ÅSE. 

A  ja;  men  du  véd  nok,  presten  forkynder 
nåde  for  den  og  de  andre  synder. 


(Udenfor  en   nybyggerhytte  i  skogen.     Reusdyrhorn  over  døren.     Sneen 

ligger  høj.     Det  er  i  morkningen.) 

(peer  gynt  står  udenfor  døren  og  slår  en  stor  truplås  Inst. I 

PEER    GYNT 
(ler  imellemstunder). 

Lås  må  der  være;  lås,  som  kan  binde 
døren  for  troldtøj,  og  mand  og  kvinde. 
Lås  må  der  være;  lås,  som  kan  lukke 
for  alle  de  arrige  nissebukke.  — 

De   kommer   med   mørket;    de  klapper  og  banker; 
luk  op,   Peer  Gynt,  vi  er  snygge,   som  tanker! 

Under  sengen  vi  pusler,   i  asken  vi  rager, 
gennem  piben  vi  rusler  som  gloende  drager. 

Hi-hi!    Peer  Gynt;  tror  du  spiger  og  planker 
kan  stænge  for  arrige  nissebuktanker? 

(solvejg    kommer   på   skier   fremover   moen;   hun   har   et   kastetørklæde 
over  hovedet  og  et  knytte  i  hånden.) 

SOLVEJG. 

Gud  signe  dit  arbejd.    Du  får  ikke  vrage  mig. 
Budsendt  jeg  kommer,  og  så  får  du  tåge  mig. 

PEER    GYNT. 

Solvejg!    Det  er  ikke  — !    Jo,  det  er!  — 
Og  du  blir  ikke  ræd  for  at  komme  så  nær! 

SOLVEJG. 

Bud  har  du  skikket  med  Helga  lille; 

flere  kom  efter  med  vind  og  i  stille. 

Bud  bar  din  moer  i  alt  hun  fortalte, 

bud,  som  yngled,  da  drømmene  dalte. 

Nætterne  tunge  og  dagene  tomme 

bar  mig  det  bud,  at  nu  fik  jeg  komme. 

Det  blev  som  livet  var  sluknet  dernede; 

jeg  kunde  ikke  hjertefyldt  le  eller  græde. 

Jeg  vidste  ikke  trygt,  hvad  sind  du  åtte; 

jeg  vidste  kun  trygt,  hvad  jeg  skulde  og  måtte. 

PEER    GYNT. 

Men  faer  din? 

SOLVEJG. 

På  hele  Guds  vide  jord 
bar  jeg  ingen  at  kalde  for  faer  eller  moer. 
Jeg  har  løst  mig  fra  alle. 

PEER    GYNT. 

Solvejg,  du  vene,  — 
for  at  komme  til  mig? 

SOLVEJG. 

Ja,  til  dig  alene; 
du  får  være  mig  alt,  både  ven  og  trøster. 

(i  grad.) 

Værst  var  det  at  slippe  min  lille  syster;  — 

men  endda  værre  at  skilles  fra  faer; 

men  værst  ifra  den,  som  ved  brystet  mig  bar;  — 

nej,  Gud  forlade  mig,  værst  får  jeg  kalde 

den  sorg  at  skilles  fra  dem  alle,  —  alle! 

PEER    GYNT. 

Og  kender  du  dommen,  som  blev  læst  ivår? 
den  skiller  mig  både  ved  arv  og  gård. 

SOLVEJG. 

Mener  du  vel  at  for  arv  og  eje 

jeg  skilte  mig  fra  alle  de  kæres  veje? 

PEER    GYNT. 

Og  véd  du  forliget?    Udenfor  skogen 

tør  de  fakke  mig  frit,  om  jeg  træffes  af  nogen. 

SOLVEJG. 

På  skier  bar  jeg  rendt;  jeg  har  spurgt  mig  frem; 
de  fritted,  hvor  jeg  skulde;  jeg  svarte:  jeg  skal  hjem. 

PEER    GYNT. 

Så  væk  med  både  spiger  og  planker! 

Nu  trænges  ingen  stængsel  mod  nissebuktanker. 

Tør  du  gå  ind  for  at  leve  med  skytten, 

så  véd  jeg  der  kommer  vigsel  over  hytten. 

Solvejg!    Lad  mig  se  på  dig!    Ikke  for  nær! 

Bare  se  på  dig!    Nej,  hvor  du  er  lys  og  skær! 

Lad  mig  løite  dig!     Nej,  hvor  du  er  fin  og  let! 
Får  jeg  bære  dig,  Solvejg,  blir  jeg  aldrig  træt! 
Jeg  skal  ikke  smudse  dig.    Med  strakte  arme 
skal  jeg  holde  dig  ud  fra  mig,  du  vene  og  varme! 
Nej,  hvem  skulde  tænkt,  at  jeg  kunde  dig  drage  — ; 
å,   men  jeg  har  længtes  både  nætter  og  dage. 
Her  skal  du  se,  jeg  har  tømret  og  bygt;  — 
det  skal  ned  igen,  du;  her  er  ringt  og  stygt  — 

SOLVEJG. 

Ringt  eller  gildt,  —  her  er  efter  mit  sind. 

Så  let  kan  en  puste  mod  den  strygende  vind. 

Dernede  var  det  klummert;   en  kendte  sig  klemt; 

det  er  halvvejs  det,  som  har  fra  bygden  mig  skræmt. 

Men  her,  hvor  en  hører  furuen  suse,  — 

for  en  stilbed  og  sang!  —  her  er  jeg  tilhuse. 

PEER    GYNT. 

Og  véd  du  det  visst?    For  alle  dine  dage? 

SOLVEJG. 

Den  vej,  jeg  har  trådt,  bær  aldrig  tilbage. 

PEER    GYNT. 

Så  har  jeg  dig!    Ind!    Lad  mig  se  dig  j  stuen! 
Gå  ind!    Jeg  skal  hente  tyri  til  gruen; 
lunt  skal  det  varme  og  bjart  skal  det  lyse, 
blødt  skal  du  sidde  og  aldrig  skal  du  fryse. 

(han  lukker  op;   solvejg   går  ind.     Han  står  en  stund  stille,   da  ler  han 
højt  af  glæde  og  springer  ivejret.) 

PEER    GYNT. 

Min  kongsdatter!    Nu  er  hun  funden  og  vunden! 
Nej!    Nu  skal  kongsgården  tømres  fra  grunden! 

(han   griber  øksen   og  går  bortover;   idelsamine  træder  en  gammelagtig 

kvinde   i   en  fillet  gron  stak  ud  af  holtet;   en  styg  unge  med  en  ølbolle 

i  hånden  halter  efter  og  holder  hende  i  skortet ) 

KVINDEN. 

Godkveld,  Peer  Rapfod! 

PEER    GYNT. 

Hvad  godt?    Hvem  der? 

KVINDEN. 

Gamle  venner,  Peer  Gynt!    Min  stue  ligger  nær. 
Vi  er  grandfolk. 

PEER    GYNT. 

Så?    Det  er  mer,  end  jeg  véd. 

KVINDEN. 

Alt  som  hytten  din  bygtes,  bygte  min  sig  med. 

PEER    GYNT 

#  (vil  gå). 

Jeg  har  bråhast  — 

KVINDEN. 

Det  har  du  altid,  gut; 
men  jeg  trasker  nu  efter  og  råker  dig  tilslut. 

PEER    GYNT. 

I  mistaer  jer,  moer! 

KVINDEN. 

Jeg  har  før  så  gjort; 
jeg  gjorde  så  dengang  du  lovte  så  stort. 

PEER    GYNT. 

Jeg  lovte  —  ?    Hvad  fanden  er  det  for  snak  ? 

KVINDEN. 

Har  du  glemt  den  kveld,  du  hos  faer  min  dråk? 
Har  du  glemt  —  ? 

PEER    GYNT. 

Jeg  har  glemt,  hvad  jeg  aldrig  har  vidst. 
Hvad  rører  du  om?    Når  mødtes  vi  sidst? 

KVINDEN. 

Vi  mødtes  sidst,  da  vi  mødtes  først. 

(til  ungen.) 

Byd  faer  din  drikke;  jeg  mener  han  er  tørst. 

PEER    GYNT. 

Faer?    Er  du  drukken?    Kalder  du  ham  — ? 

KVINDEN. 

Du  kan  vel  kende  grisen  på  skindet! 

Har  du  øjne?    Kan  du  ikke  se,  han  er  lam 

på  skanken,  som  du  er  lam  på  sindet? 

PEER    GYNT. 

Vil  du  bilde  mig  ind  —  ? 

KVINDEN. 

Vil  du  vringle  dig  bort  — 

PEER    GYNT. 

Denne  langbente  ungen  — ! 

KVINDEN. 

Han   er  vokset  fort. 

PEER    GYNT. 

Tør  du,  dit  troldtryne,  lægge  mig  ud  —  ? 

KVINDEN. 

Hør  nu,  Peer  Gynt;  du  er  grov,  som  en  stud! 

(grædende.) 

Hvad  kan  jeg  for,  at  jeg  ikke  er  vakker, 

som  dengang  du  lokked  mig  i  lider  og  bakker? 


3.V.) 

I  høst,  da  jeg  fødte,  holdt  fanden  om  min  ryg, 

og  så  er  det  rimeligt  nok  en  blir  styg. 

Men  dersom  du  vil  se  mig  så  vén,  som  før, 

skal  du  bare  vise  jenten  derinde  på  dør, 

jage  hende  ud  af  sindet  og  synet;  — 

gør  så,  kære  vennen  min,  så  mister  jeg  trynet! 

PEER    GYNT. 

Vig  fra  mig,  din  troldheks! 

K  VINDEN. 

Ja,  se,  om  jeg  gør! 

PEER    GYNT. 

Jeg  skal  slå  dig  i  skallen  — ! 

KVINDEN. 

Ja;  prøv,  om  du  tør? 
Ho-ho,  Peer  Gynt,  jeg  kan  stå  for  slag! 
Jeg  kommer  igen  hver  evige  dag. 
Jeg  glytter  på  døren,  ser  ind  til  jer  begge. 
Sidder  du  med  jenten  på  bænkefjæl,  — 
blir  du  kælen,  —  Peer  Gynt,  —  vil  du  legeogdægge,  — 
sætter  jeg  mig  hos  og  kræver  min  del. 
Hun  og  jeg  vi  skal  bytte  og  skifte  dig. 
Far  vel,  kære  gutten  min,  imorgen  kan  du  gifte  dig! 

PEER    GYNT. 

Din  hel  vedes  mare! 

KVINDEN. 

Men  det  er  s'gu  sandt! 
Ungen  får  du  fostre,  din  fodlette  fant! 
Vesle-fanden,  vil  du  til  faer  din? 

UNGEN 
(spvlter  på  ham). 

Tvi! 
Jeg  skal  hugge  dig  med  øksen;  bare  bi,  bare  bi! 

KVINDEN 
(kysser  ungen). 

A  nej,  for  hoved,  der  sidder  på  den  krop! 

Du  blir  faer  din  op  af  dage,  når  du  engang  vokser  op ! 

PEER    GYNT 

(stamper). 

Gid  I  var  så  langt  —  ! 

KVINDEN. 

Som  vi  nu  er  nær? 


Og  alt  dette  — ! 


PEER    GYNT 
(knuger  hænderne). 


Bare  for  tanker  og  begær! 
Det  er  synd  i  dig,  Peer! 

PEER    GYNT. 

Værst  for  en  anden!  — 
Solvejg,  mit  reneste,  skæreste  guid! 

KVINDEN. 

A  ja;  det  svier  til  de  skyldfri,  sa'e  fanden, 
moer  hans  gav  ham  hug,  for  faer  hans  var  fuld! 

(hun  trasker  ind  i  holtet  med  ungen,  som  kaster  ølbollen  efter  ham.) 

PEER    GYNT 

(efter  en  lang  taushed). 

Gå  udenom,  sa'e  Bøjgen.    En  får  så  her.  — 

Der  faldt  kongsgården  min  med  bråk  og  rammel! 

Det  slog  mur  om  hende,  jeg  var  så  nær; 

her  blev  stygt  med  et,  og  min  glæde  blev  gammel.  — 

Udenom,  gut!    Der  finds  ikke  vej 

tvers  igennem  dette  til  hende  fra  dig. 

Tvers  igennem?    Hm,  der  skulde  dog  lindes. 

Der  står  noget  om  anger,  hvis  ret  jeg  mindes. 

Men  hvad?    Hvad  står  der?    Jeg  har  ikke  bogen, 
har  glemt  det  meste,  og  her  er  ikke  nogen 
retledning  at  få  i  vilde  skogen.  — 

Anger?    Så  skulde  der  kanske  gå  år, 
før  jeg  vandt  mig  igennem.    Det  liv  blev  magert. 
Slå  sønder,  hvad  skært  er,  og  vent  og  fagert, 
og  klinke  det  ihob  af  stumper  og  skår? 
Sligt  går  med  en  fele,    men  ikke  med  en  klokke. 
Der,  det  skal  grønnes,  får  en  ikke  tråkke. 

Men  det  var  jo  en  logn  med  det  heksetryne! 
Nu  er  alt  det  styggetøj  ude  af  syne.  — 
Ja;  ude  af  syne,  men  ikke  af  sind. 
Smygende  tanker  vil  følge  mig  ind. 
Ingrid!    Og  de  tre,  som  på  hougene  sprang! 
Vil  de  også  være  med?    Med  skrat  og  harme 
kræve,   som  hun,   at  krystes  i  fang, 
løftes  varligt  og  vent  på  strakte  arme? 
Udenom,  gut;   var  armen  så  lang, 
som  furuens  lægg  eller  granens  stang,  — 
jeg  mener,  jeg  løfted  hende  endda  for  nær, 
til  at  sætte  hende  fra  mig  menløs  og  skær.  — 

Jeg  får  udenom  dette  på  sæt  og  vis, 
så  det  hverken  blir  vinding  eller  forlis. 
En  får  skyde  sligt  fra  sig  og  få  det  glemt  — 

(går  nogle  skridt  mod  hytten,  men  standser  igen.) 

Gå  ind  efter  dette?    Så  styg  og  skæmt? 
Gå  ind  med  alt  det  troldskab  i  følge? 
Tale,  og  dog  tie;  skrifte,  og  dog  dølge  — ? 

(kaster  øksen  fra  sig.) 

Det  er  helgedagskveld.    At  stævne  til  møde, 
slig,  som  jeg  nu  er,  var  kirkebrøde. 

SOLVEJG 

(i  deren). 

Kommer  du? 

PEER    GYNT 
(halvhøjt). 

Udenom ! 

SOLVEJG. 

Hvad? 

PEER    GYNT. 

Du  får  vente. 
Her  er  mørkt,  og  jeg  har  noget  tungt  at  hente. 

SOLVEJG. 

Bi;  jeg  skal  hjælpe;  vi  byrden  skai  dele. 

PEER    GYNT. 

2sTej,  stå  der  du  står!    Jeg  får  bære  det  hele. 

SOLVEJG. 

Men  ikke  for  langt,  du! 

PEER    GYNT. 

Vær  tålsom,  jente; 
langt  eller  kort,  —  du  får  vente. 

SOLVEJG 
(nikker  efter  ham). 

Ja,  vente! 

(peer  gynt  går  bortover  skogstien,    solvejg  bliver  stående  i  den  åbne- 
halvder.) 


(Åses  stue.    Aften.    En  stok-ild  brænder  og  lyser  på  skorstenen.    Katten. 

på  en  stol  ved  sengefoden.) 

(åse  ligger  i  sengen  og  famler  urolig  omkring  på  spredet.) 

ÅSE. 

Nej,  Herregud,  kommer  han  ikke? 
Det  dryger  så  inderlig  langt. 

Jeg  har  ikke  bud  at  skikke; 

og  sige  ham  har  jeg  så  mangt. 

Her  er  ikke  stunder  at  miste! 

Så  bråt!    Hvem  skulde  det  tænkt! 

Ase,  dersom  bare  jeg  vidste 

jeg  ikke  har  holdt  ham  for  strængt! 

PEER    GYNT 

(kommer). 

Godkveld! 

ÅSE. 

Vorherre  dig  glæde! 
Så  kom  du  da,  kære  min  gut! 
Men  hvor  tør  du  færdes  hernede? 
Her  er  jo  dit  liv  forbrudt. 

PEER    GYNT. 

Å,  livet  får  være  det  samme. 
Jeg  måtte  nu  se  herned. 

ÅSE. 

Ja,  nu  står  Kari  tilskamme; 
og  jeg  kan  gå  bort  i  fred! 

PEER    GYNT. 

Gå  bort?    Hvad  er  det  du  snakker? 
Hvor  er  det  du  agter  dig  hen? 

ÅSE. 

Ak,  Peer,  det  mod  enden  lakker; 
jeg  har  ikke  langt  igen. 

PEER    GYNT 
(vrider  på  sig  og  går  opover  gulvet). 

Se  så!    Fra  det  tunge  jeg  render; 
jeg  mente,  jeg  her  var  fri  — ! 
Er  du  kold  på  fødder  og  hænder? 

24* 

ÅSE. 

Ja,  Peer;  det  er  snart  forbi.  — 
Når  du  ser  mine  øjne  briste, 
må  du  lukke  dem  varligt  til. 
Og  så  får  du  sørge  for  kiste; 
men,  kære,  lad  den  bli  gild. 
Å  nej,  det  er  sandt  — 

PEER    GYNT. 

Ti  stille! 
Tid^hok  at  tænke  på  sligt. 

ÅSE. 

Ja  ja. 

(ser  uroligt  om  i  stuen.) 

Her  ser  du  det  lille 
de  levned.    Det  er  dem  ligt. 

PEER    GYNT 

(med  et  vrid). 

Nu  igen! 

(hårdt). 

•  Jeg  véd,  jeg  har  skylden. 

Hvad  gavner,  jeg  mindes  derom? 

ÅSE. 

Du!    Nej,  den  fordømte  fylden, 
fra  den  var  det  ulykken  kom! 
Kære  gutten  min,    du  var  jo  drukken; 
da  véd  en  ej  selv  hvad  en  gør; 
og  så  havde  du  redet  på  bukken; 
det  var  rimeligt  nok,  du  var  yr! 

PEER    GYNT. 

Ja,  ja;  lad  den  ræglen  fare. 
Lad  fare  den  hele  sag. 

Hvad  tungt  er,  det  vil  vi  spare 
til  siden  —  en  anden  dag. 

(sætter  sig  på  sengekanten.) 

Nu,  moer,  vil  vi  sammen  snakke; 
men  bare  om  løst  og  fast,  — 
og  glemme  det  vrange  og  skakke, 
og  alt,  som  er  sårt  og  hvast.  — 
Nej,   se  da;  den  gamle  katten; 
så  den  er  ilive  endnu? 


Den  bær  sig  så  stygt  om  natten; 
du  véd,  hvad  det  varsler,  du! 

PEER    GYNT 
(afbøjenrie). 

Hvad   er  her  for  nyt  i  bygden? 

ÅSE 
(smilende). 

De  siger,  her  tindes  etsteds 

en  jente,  som  stunder  mod  højden  — 

PEER    GYNT 

(liurtigt). 

Mads  Moen,  slår  han  sig  tilfreds? 

ÅSE. 

De  siger,  hun  har  ikke  øre 
for  begge  de  gamles  grad. 
Du   skulde  dog  indom  høre;  — 
du,  Peer,   vidste  kanske  råd  — 

PEER    GYNT. 

Men  smeden,  hvor  er  han  havnet? 

ÅSE. 

Å  ti  med  den  skidne  smed. 
Jeg  vil  heller  sige  dig  navnet 
på  hende,  jenten,   du  véd  — 

PEER    GYNT. 

Nej,  nu  vil  vi  sammen  snakke,  — 

men  hare  om  løst  og  fast, 

og  glemme  det  vrange  og  skakke, 

og  alt,   som  er  sårt  og  hvast. 

Er  du  tørst?    Skal  jeg  hente  dig  drikke? 

Kan  du  strække  dig?    Sengen  er  stut. 

Lad  mig  se;  —  ja,  mener  jeg  ikke 

det  er  sengen,  jeg  lå  i  som  gut? 

Kan  du  mindes,  hvor  tidt  om  kvelden 

du  sad  for  min  sengestok 

og  bredte  over  mig  fellen, 

og  sang  både  stev  og  lok? 

ÅSE. 

Ja,  minds  du!    Så  legte  vi  slæde, 
når  faer  din  i  langfart  foer. 
Fellen  var  karmesprede 
og  gulvet  en  islagt  fjord. 

PEER    GYNT. 

Ja,  men  det  allerbedste,  — 
moer,   kan  du  minds  det  med?  — 
det  var  dog  de  glupe  heste.  — 

ÅSE. 

Ja,  mener  du  ikke  jeg  véd  — ? 
Det  var  Karis  kat  vi  fik  låne; 
den  sad  på  en  kubbestol  — 


'MM 

PEER    GYNT. 

Til  slottet  vestenfor  måne 

og  slottet  østenfor  sol, 

til  Soria-Moria-slottet, 

gik  vejen  både  højt  og  lavt. 

En  kæp,  som  vi  fandt  i  kottet. 

du  brugte  til  svøbeskaft. 

ÅSE. 

Der  fremme  i  dumpen  jeg  knejste  - 

PEER    GYNT. 

Jo,  jo;  du  gav  tømmen  løs, 
og  vendte  dig,  jævnt  som  vi  rejste, 
og  spurgte  mig  om  jeg  frøs. 
Gud  signe  dig,  gamle  styggen,  — 
du  var  dog  en  kærlig  sjæl  — ! 
Hvad  ynker  du  for? 

ÅSE. 

For  ryggen; 
det  volder  den  barde  fjæl. 

PEER    GYNT. 

Stræk  dig;  jeg  skal  dig  støtte. 
Se  så;  nu  ligger  du  blødt. 

ÅSE 
(urolig). 

Nej,  Peer,  jeg  vil  flytte! 


PEER    GYNT. 


Flytte 

ASE. 

Ja,   flytte:  så  ønsker  jeg  stødt. 

PEER    GYNT. 

Du  snakker!    Bred  over  dig  fellen. 
Lad  mig  sidde  på  sengestok. 
Se  så;   nu  korter  vi  kvelden 
både  med  stev  og  lok. 

ÅSE. 

Hent  heller  postillen  i  kottet: 
jeg  er  så  urolig  tilsinds. 

PEER    GYNT. 

I  Soria-Moria-slottet 

er  der  gilde  hos  konge  og  prins. 

Hvil  dig  på  slædepuden; 

jeg  kører  dig  did  over  mo  — 

ÅSE. 

Men,   snille  Peer,   er  jeg  buden? 

PEER    GYNT. 

Ja,  det  er  vi  begge  to. 

(kaster  en  snor  om  stolen,  hvor  katten  ligger,  tager  en  kæp  i  hånden  og 
sælter  sig  foran  på  sengefoden.) 

Hyp!     Vil  du  rappe  dig,   Svarten! 
Moer,  du  fryser  vel  ej? 
Jo-jo;  det  kendes  på  farten, 
når  Grane  lægger  ivej! 

ÅSE. 

Kære  Peer,    hvad   er   det   som   ringer   —  ? 

PEER    GYNT. 

De  blanke  dumbjelder,  moer! 

ÅSE. 

Hu,  nej  da,  hvor  hult  det  klinger! 

PEER    GYNT. 

Nu  kører  vi  over  en  fjord. 

ÅSE. 

Jeg  er  ræd!     Hvad  er  det,  som  bruser 
og  sukker  så  underligt  vildt? 

PEER    GYNT. 

Det  er  granene,  moer,  som  suser 
på  moen.    Sid  bare  stilt. 

ÅSE. 

Det  gnistrer  og  blinker  langt  borte. 
Hvor  kommer  den  lysningen  fra? 

PEER    GYNT. 

Fra  slottets  ruder  og  porte. 
Kan  du  høre,  de  danser? 

ÅSE. 

Ja. 

PEER    GYNT. 

Udenfor  står  Sankt  Peder 
og  byder  dig  stige  ind. 

ÅSE. 

Hilser  han? 

PEER    GYNT 

Ja,  med  hæder, 
og  skænker  den  sødeste  vin. 

ÅSE. 

Vin!     Har  han  også  kager? 

PEER    GYNT. 

Ja  da!  Et  smækfuldt  fad. 
Og  salig  provstinden  lager 
dig  kaffe  og  eftermad. 

ÅSE. 

A,  kors;  kommer  vi  to  sammen? 

PEER    GYNT. 

Så  tidt  og  så  jævnt  du  vil. 

ÅSE. 

Å  nej  da,  Peer,  for  en  gammen 
du  kører  mig,   stakkar,  til! 

PEER    GYNT 
(smækker  med  pisken). 

Hyp;   vil  du  rappe  dig,   Svarten! 

ÅSE. 

Kære  Peer,  du  kører  vel  ret? 

PEER    GYNT 

(smækker  igen). 

Her  er  brede  vejen. 

ÅSE. 

Den  farten, 
den  gør  mig  så  låk  og  træt. 

PEER    GYNT. 

Der  ser  jeg  slottet  sig  højne; 
om  lidt  så  er  kjørslen  slut. 

ÅSE. 

Jeg  vil  ligge  og  lukke  øjne 
og  lide  på  dig,  min  gut! 

PEER    GYNT. 

Rap  dig,  Grane,  min  traver! 

I  slottet  er  stimlen  stor; 

mod  porten  de  myldrer  og  kaver. 

Nu  kommer  Peer  Gynt  med  sin  moer! 

Hvad  siger  du,  herr  Sankt  Peder? 

Får  ikke  moer  slippe  ind? 

Jeg  mener,  du  længe  leder, 

før  du  tinder  så  ærligt  et  skind. 

Om  mig  vil  jeg  ikke  snakke; 

jeg  kan  vende  ved  slottets  port. 

Vil  I  skænke  mig,  taer  jeg  tiltakke; 

hvis  ej,  går  jeg  lige-nøjd  bort. 

Jeg  har  digtet  så  mangen  skrøne, 

som  fanden  på  prækestol, 

og  skældt  min  moer  for  en  høne, 

fordi  hun  kagled  og  gol. 

Men  hende  skal  I  agte  og  hædre 

og  gøre  det  rigtig  tillags; 

her  kommer  ikke  nogen  bedre 

fra  bygderne  nutildags.  — 

Ho-ho;  der  har  vi  Gud  Fader! 

Sankt  Peder,  nu  får  du  dit! 

(med  dyb  stemme.) 

„Hold  op  med  de  køgemester-lader; 
moer  Åse  skal  slippe  frit!" 

iler  hojt  og  vender  sig  om  lil  moderen.) 

Ja,  var  det  ikke  det,  jeg  vidste? 
Nu  blev  der  en  anden  dans! 

(angst.) 

Hvorfor  ser  du,  som  øjet  skulde  briste? 
Moer!    Er  du  fra  samling  og  sans  — ? 

(går  op  til  hovedgerdet.) 

Du  skal  ikke  ligge  og  glane  —  ! 
Snak,  moer;  det  er  mig,  din  gut! 

(teler  varsomt  på   hendes  pande  og  hænder;  derpå  kaster  han  snoren 
bort  på  stolen  og  siger  dæmpet:) 

Ja  så!  —  Du  kan  hvile  dig,  Grane; 
for  ret  nu  er  rejsen  slut. 

(lukker  hendes  øjne  og  bøjer  sig  over  hende.) 

Hav  tak  for  alle  dine  dage, 
for  bank  og  for  barne-bys!  — 
Men  nu  får  du  takke  tilbage  — 

(trykker  kinden  mod  hendes  mund.) 

Se  så;  det  var  tak  for  skyds. 

HUSMANDSKONEN 

(kommer). 

Hvad?    Peer!    Nå,  så  er  vi  over 
den  tungeste  sorg  og  nød! 
Herregud,  hvor  godt  hun  sover  —  — 
eller  er  hun  —  ? 

PEER    GYNT. 

Hys;   hun  er  død. 

(kari  græder  ved  liget.      peeh  gynt  går  længe  omkring  i  stuen;   endelig 
standser  han  ved  sengen.) 

PEER    GYNT. 

Få  moer  med  ære  begravet. 
Jeg  får  friste  at  fare  herfra. 

KONEN. 

Skal  du  langvejs  fare? 

PEER    GYNT. 

Mod  havet. 

KONEN. 

Så  langt! 

PEER    GYNT. 

Og  længer  endda. 

(han  går.) 


FJERDE   AKT. 


(På  sydvestkysten  af  Marokko.    Palmeskov.     Dækket  middagsbord,  sol- 

sejl  og  sivmatter.    Længero  inde  i  lunden  hængende  kojer.    Udenfor  land 

ligger   en   dampyacht   med   norsk  og  amerikansk   flag.     Ved  stranden  en 

jolle.     Det  er  henimod  solnedgang  ) 

(peer  gynt,  en  smuk  middelaldrende  herre  i  elegant  rejsedragt,  med  guid- 

lorgnet  på  brystet,  præsiderer  som  vært  for  bordenden,    master  cotton, 

monsieur  ballon  samt  herrerne  v.  eberkopf  og  trumpeterstrIle  ifærd. 

med  at  slutte  måltidet.) 

PEER    GYNT. 

Drik,  mine  herrer!    Er  man  skabt 

til  nydelse,  så  skal  man  nyde. 

Der  står  jo  skrevet:  tabt  er  tabt, 

og  væk  er  væk  — .     Hvad  må  jeg  byde? 

TRUMPETERSTRÅLE. 

Du  er  superb  som  vært,  broer  Gynt! 

PEER    GYNT. 

Jeg  deler  æren  med  min  mynt, 
med  kok  og  stewart  — 

MASTER    COTTON. 

Very  well; 
en  skål  for  alle  fires  held! 

MONSIEUR    BALLON. 

Monsieur,   De  har  en  gout,  en  ton, 
som  nutildags  kun  sjelden  tindes 
hos  mænd,  der  lever  en  garcon,  — 
et  visst,  jeg  véd  ej  hvad  — 

V.    EBERKOPF. 

Et  vift, 
et  skær  af  frigjort  åndsbetragtning 
og  verdeushorgerdomsforpagtning, 
et  syn  igennem  skyens  rift, 
der  ej  af  snever  fordom  bindes, 
et  præg  af  højere  forklaring, 
en  ur-natur  med  livserfaring 
på  trilogiens  top  forent. 
Ej  sandt,  Monsieur;    så  var  det  ment? 

MONSIEUR    BALLON. 

Jo,  meget  muligt;  ikke  ganske 

så  smukt  det  klinger  i  det  franske. 

V.    EBERKOPF. 

Ej  was!    Det   sprog  er  og  så  stivt.  — 
Men  hvis  til  fænomenet  grunden 
vi  søge  vil  — 

PEER    GYNT. 

Så  er  den  funden. 
Det  er  fordi  jeg  ej  er  gift. 
Ja,  mine  herrer,  ganske  klar 
er  tingen.    Hvad  skal  manden  være! 
Sig  selv;  det  er  mit  korte  svar. 
Om  sig  og  sit  han  skal  sig  kære. 
Men  kan  han  det,   som  pak-kamél 
for  andres  ve  og  andres  vel? 

V.    EBERKOPF. 

Men  denne  for-  og  i-sig-væren, 
jeg  lover,  har  Dem  kostet  strid  — 

PEER    GYNT. 

Å  ja  såmen;   i  fordums  tid; 
men  altid  gik  jeg  bort  med  æren. 
Engang  var  jeg  dog  ganske  nær 
i  fælden  fanget  mod  min  vilje. 
Jeg  var  en  rask  og  vakker  fyr; 
og  damen,  som  jeg  havde  kær,  — 
hun  var  af  kongelig  familje  — 

MONSIEUR    BALLON. 

Af  kongelig? 

PEER    GYNT 

(henkastet). 

Af  disse  ætter, 
De  véd  nok  — 

TRUMPETERSTRÅLE 
(slår  i  bordet). 

Disse  adelstroll! 

PEER    GYNT 

(trækker  på  skulderen). 

Forlagte  højheder,  som  sætter 

sin  stolthed  i,  plebejerpletter 

at  holde  væk  fra  stammens  skjold. 

MASTER    COTTON. 

Gik  så  affæren  overstyr? 

MONSIEUR    BALLON. 

Farailjen  var  imod  partiet? 

PEER    GYNT. 

Nej,  tvertimod! 

MONSIEUR    BALLON. 

Ah! 

PEER    GYNT 

(skånsomt). 

De  forstår! 
der  gaves  ting,  som  talte  for 
at  få  os  snarest  muligt  viet. 
Men,  rentud  sagt,  det  hele  væsen 
var  mig  fra  først  til  sidst  imod. 
Jeg  er  i  visse  dele  kræsen, 
og  helst  jeg  står  på  egen  fod. 
Og  da  nu  svigerfader  kom 
forblommet  frem  med  fordring  om 
jeg  skulde  skifte  navn  og  stilling 
og  løse  adelskabsbevilling, 
samt  mangt  og  meget  højst  usmageligt, 
for  ej  at  sige  uantageligt,  — 
så  tråk  jeg  mig  med  anstand  ud, 
gav  afslag  på  hans  ultimatum  — 
og  afkald  på  min  unge  brud. 

(trommer  på  bordet  oz  synes  nndægtig.) 

Ja,  ja;  der  råder  dog  et  fatum! 
På  det  vi  mennesker  kan  lide; 
og  det  er  trøsteligt  at  vide. 

MONSIEUR    BALLON. 

Og  dermed  sagen  var  forbi? 

PEER    GYNT. 

Nej,  jeg  fik  føle  noget  andet; 
thi  uvedkommende  sig  blanded 
med  høje  ramaskrig  deri. 

Værst  var  familjens  yngre  lemmer. 
Med  syv  af  dem  jeg  fik  duel. 
Det  var  en  tid,  jeg  aldrig  glemmer, 
skønt  jeg  gik  ud  deraf  med  held. 
Det  kosted  blod;   men  dette  blod 
gier  brev  på  min  persons  fordyrelse,, 
og  peger  styrkende  imod, 
som  sagt,  et  fatums  vise  styrelse. 

V.    EBERKOPF. 

De  har  et  blik  på  livets  gang, 
der  hæver  Dem  til  tænker-rang. 
Imens  en  slet  og  ret  formener 
ser  hver  for  sig  de  spredte  scener,, 
og  aldrig  ender  med  at  famle, 
forstår  De  alt  til  ét  at  samle. 
Med  samme  norm  De  alting  måler.. 
De  spidser  til  hver  løs  eragtning, 
så  hver  og  en  går  ud  som  stråler 
fra  lyset  af  en  livsbetragtning.  — 
Og  De  har  ingentid  studeret? 

PEER    GYNT. 

Jeg  er,  som  jeg  Dem  før  har  sagt,, 
en  blot  og  bar  autodidakt. 
Methodisk  har  jeg  intet  lært; 
men  jeg  har  tænkt  og  spekuleret, 
og  læst  mig  til  en  del  af  hvert. 
Jeg  har  begyndt  i  ældre  alder; 
da  véd  De  jo,  lidt  tungt  det  falder 
at  pløje  side  op  og  ned 
og  tåge  ligt  og  uligt  med. 
Historien  har  jeg  tåget  stykkevis;, 
thi  mere  fik  jeg  aldrig  tid  til. 
Og  da  man  jo  i  tunge  tider 
et  noget  visst  må  sætte  lid  til,. 

så  tog  jeg  religionen  rykkevis. 

På  den  manér  det  bedre  glider. 

Man  skal  ej  læse  for  at  sluge, 

men  for  at  se,  hvad  man  kan  bruge   — 

MASTER    COTTON. 

Se,  det  er  praktisk! 

PEER    GYNT 

(tænder  en  cigar). 

Kære  venner; 
betænk  mit  levnetsløb  forresten. 
Hvorledes  kom  jeg  først  til  Vesten! 
Som  fattig  karl  med  tomme  hænder. 
Jeg  måtte  slide  sårt  for  føden; 
tro  mig,  det  faldt  mig  tidtnok  svært. 
Men  livet,  venner,  det  er  kært; 
og,  som  man  siger,  besk  er  døden. 
Vel!     Lykken,  ser  I,  var  mig  føjelig; 
og  gamle  fatum,  han  var  bøjelig. 
Det  gik.    Og  da  jeg  selv  var  tøjelig, 
så  gik  det  stedse  bedre,  bedre. 
Ti  år  derefter  bar  jeg  navn 
af  Krøsus  mellem  Charlestowns  rhedre. 
Mit  rygte  fløj  fra  havn  til  havn; 
jeg  havde  lykken  inden  borde  — 

Master  cotton. 
Hvad  gjaldt  trafiken? 

PEER    GYNT. 

Mest  jeg  gjorde 
i  negere  til  Karolina 
og  gudebilleder  til  Kina. 

MONSIEUR    BALLON. 

Fi  done! 

25» 

TR  UM  PETE  RSTRÅLE. 

For  tusend,  farbroer  Gynt! 

PEER    GYNT. 

De  Ander  nok  bedriften  svævende 

på  det  tilladeliges  pynt? 

Jeg  selv  har  følt  det  samme  levende. 

Jeg  fandt  den  endog  odiøs. 

Men,  De  kan  tro  mig,  først  begyndt, 

det  holder  hårdt  at  slippe  løs. 

Ialfald  er  det  yderst  svært 

i  slig  en  stor  forretningsførelse, 

der  sætter  tusender  i  rørelse, 

at  bryde  ganske  overtvert. 

Det  „  overtvert"  jeg  kan  ej  lide, 

men  tilstår  på  den  anden  side, 

at  jeg  har  altid  næret  agt 

for   hvad   man  kalder  konsekvent serne; 

og  det,  at  overskride  grænserne, 

har  stedse  gjort  mig  lidt  forsagt. 

Desuden  tog  jeg  til  at  ældes; 

jeg  nærmed  mig  mod  femtiårene,  — 

fik  etterhånden  gråsprængt  hår; 

og  skønt  min  helbred  var  fortrinlig, 

så  faldt  den  tanke  dog  mig  pinlig: 

hvem  véd,  hvor  snart  den  time  slår, 

da  jurykendelsen  skal  fældes 

og  skille  bukkene  fra  fårene. 

Hvad  var  at  gøre?    Sta ndse  .farten 
på  Kina  gik  umuligt  an. 
Jeg  fandt  dog  udvej,  åbned  snart  en 
forretning  til  på  samme  land. 
Hver  vår  jeg  guder  exporterte; 
hver  høst  jeg  prester  udklarerte, 
forsynte  dem  med  det  fornødne, 
som  strømper,  bibler,  rum  og  ris  — 

MASTER    COTTON. 

Ja,  mod  profit? 

PEER    GYNT. 

Naturligvis. 
Det  gik.    De  virked  ufortrødne. 
For  hver  en  gud,  hist  over  købt, 
de  fik  en  Kulier  grundigt  døbt, 
så  virkningen  neutralisertes. 
Missionens  mark  lå  aldrig  brak; 
thi  gudene,  som  kolportertes, 
af  presterne  blev  holdt  i  schak. 

MASTER    COTTON. 

Nå,  men  de  afrikanske  varer? 

PEER    GYNT. 

Der  sejred  også  min  moral. 

Jeg  indså,  den  trafik  var  gal 

for  folk  i  fremadskreden  alder. 

Man  véd  jo  ej,  når  fra  man  falder. 

Og  dertil  kom  de  tusend  snarer 

fra  vore  filantropers  lejr, 

for  ej  at  nævne  kapringsfarer, 

samt  risiko  af  vind  og  vejr. 

Alt  dette  sammenlagt  vandt  sejr. 

Jeg  tænkte:  Peter,  rev  i  sejlene; 

se  til,  at  du  kan  rette  fejlene; 

så  købte  jeg  mig  land  i  Syden, 

beholdt  den  sidste  kødimport, 

som  også  var  af  prima  sort. 

De  trivedes,  blev  blanke,  fede, 

så  det  var  mig  og  dem  en  glæde. 

Ja,  jeg  tør  sige  uden  skryden, 

jeg  handled  mod  dem  som  en  faer, 

livad  sine  gode  renter  bar. 

Jeg  bygged  skoler,  for  at  dyden 

bestandig  kunde  holdes  på 

et  visst  almindeligt  niveau, 

og  påså  strængt  at  ingenstunder 

dens  thermometer  sank  derunder. 

Nu  desforuden  af  de  dele 

jeg  har  mig  ganske  trukket  ud;  — 

jeg  har  plantagen  samt  dens  hele 

besætning  solgt  med  hår  og  hud. 

På  afskeds dagen  gav  jeg  og 

til  små  og  store  gratis  grog, 

så  mænd  og  kvinder  fik  en  rus, 

og  enkerne  desuden  snus. 

Se,  derfor  håber  jeg,  såfremt 

det  ord  ej  er  et  mundsvejr  blot: 

hver  den,  som  ej  gør  ondt,  gør  godt,  — 

så  er  min  fortids  fejlgreb  glemt, 

og  jeg  kan  holde,  mer  end  mangen, 

med  dyder  mine  synder  stangen. 

V.    EBERKOPF 
(klinker  med  ham). 

Hvor  det  er  styrkende  at  høre 
et  livsprincip  i  scene  sat, 
forløst  fra  theoriens  nat, 
urokket  af  det  ydre  røre! 

PEER    GYNT 

(som  under  det  foregående  har  stukket  flitligt  på  flaskerne) 

Vi  mænd  fra  Nord  forstår  at  føre 

vor  krig  igennem!    Kunstens  nøgle 

i  livets  sag  er  simpelthen 

at  holde  øret  tæt  igen 

for  indpas  af  en  farlig  øgle. 

MASTER    COTTON. 

Hvad  for  en  øgle,   dyre  ven? 

PEER    GYNT. 

En.  liden  en,  en  fult  forførende 
til  det  i  et  og  alt  afgørende. 

(drikker  igen.) 

Hvad  hele  vove-kunsten  gælder, 
den  kunst,  at  eje  dådens  mod,  — 
det  er:  at  stå  med  valgfri  fod 
imellem  livets  lumske  fælder,  — 
at  vide  visst,  at  alle  dage 
er  ikke  slut  med  stridens  dag,  — 
at  vide,  dig  står  åben  bag 
en  bro,  som  bære  kan  tilbage. 
Den  theori  har  holdt  mig  frem; 
den  har  min  hele  vandel  farvet; 
og  theorien  har  jeg  arvet 
fra  slægten  i  min  barndoms  hjem. 

MONSIEUR    BALLON. 

De  er  jo  norsk? 

PEER    GYNT. 

Af  fødsel,  ja! 
Men  verdensborger  af  gemyt. 
For  hvad  jeg  har  af  lykken  nydt, 
jeg  takke  kan  Amerika. 
De  vel  forsynte  bogreoler 
jeg  skylder  Tysklands  yngre  skoler. 
Fra  Frankrig  fik  jeg  mine  veste, 
min  holdning  og  min  skærv  af  ånd, 
fra  England  en  arbejdsom  hånd 
og  skærpet  sans  for  eget  bedste. 
Af  Jøden  har  jeg  lært  at  vente. 
Lidt  hang  til  dolce  far  niente 

jeg  fra  Italien  fik  i  sending.  — 
og  engang  i  en  snever  vending 
jeg  øged  mine  dages  mål 
ved  bistand  af  det  svenske  stål. 

TRUMPETERSTR  ALE 
(hæver  sit  glas). 

Ja,  svenske  stålet  —  ! 

V.    EBERKOPF. 

Stålets  svinger 
vi  først  og  fremst  vor  hyldest  bringer! 

(de  klinker  og  drikker  med  ham.    Han  begynder  at  blive  hed  i  hovedet.) 
MASTER    COTTON. 

Alt  dette  her  er  såre  godt;  — 
men,   Sir,  nu  gad  jeg  vide  blot, 
hvad  De  med  Deres  guid  vil  gøre. 

PEER    GYNT. 

Hm;  gøre?    Hvad? 

ALLE    FIRE 

1 1-ykki'i-  nærmere). 

Ja,  lad  os  høre! 

PEER    GYNT. 

Nu,  for  det  første  gå  på  rejser. 
Se,   derfor  tog  jeg  jer  ombord 
som   selskabsbrødre  i  Gibraltar. 
Jeg  trængte  til  et  danserkor 
af  venner  om  mit  guldkalv-altar  — 

V.    EBERKOPF. 

Højst  vittigt  sagt! 

MASTER    COTTON. 

Men  ingen  hejser 
sit  sejl  for  blot  og  bart  at  sejle. 
De  har  et  mål,  det  kan  ej  fejle. 
Og  målet  er  —  ? 


PEER    GYNT. 

At  blive 

kejser, 

Hvad? 

Kejser 

ALLE    FIRE. 

PEER    GYNT 

(nikker). 
f 

HERRERNE. 

.    Hvor? 

PEER    GYNT. 

I  hele 

verden !! 

MONSIEUR    BALLON. 

Hvorledes,  ven  —  ? 

PEER    GYNT. 

I  kraft  af  guidet! 
Den  plan  er  ingenlunde  ny; 
den  sjælen  var  i  al  min  færden. 
Som  gut  jeg  har  i  drømme  rullet 
vidt  over  havet  på  en  sky. 
Jeg  steg  med  slæb  og  gylden  slire,  — 
og  dratted  ned  på  alle  fire. 
Men  målet,  venner,  stod  ved  magt.  — 
Der  er  jo  skrevet  eller  sagt 
etsteds,  jeg  mindes  ikke  hvor, 
at  hvis  du  vandt  den  ganske  jord, 

tnen^selv  dig  tabte,  var  din  vinding 
kun  krans  omkring  en  kløvet  tinding. 
Så  står  der,  —  eller  noget  sligt; 
og  dette  ord  er  intet  digt. 

V.    EBERKOPF. 

Men  hvad  er  da  det  gyntske  selv? 

PEER    GYNT. 

Den  verden  bag  min  pandehvælv, 
som  gør,  at  jeg  er  ingen  anden, 
end  mig,  så  lidt  som  Gud  er  fanden. 

TRUMPETERSTRÅLE. 

Nu  skønner  jeg,  hvorhen  det  sigter! 

MONSIEUR    BALLON. 

Sublim  som  tænker! 

V.    EBERKOPF. 

Høj  som  digter. 

PEER    GYNT 

(i  stigende  stemning). 

Det  gyntske  selv,  —  det  er  den  hær 
af  ønsker,  lyster  og  begær,  — 
det  gyntske  selv,  det  er  det  hav 
af  indfald,  fordringer  og  krav, 
kort  alt,  som  netop  mit  bryst  hæver, 
og  gør  at  jeg,  som  sådan,  lever. 
Men  som  Vorherre  trænger  muldet, 
skal  han  bestå  som  verdens  Gud, 
så  har  jeg  og  behov  for  guidet, 
skal  jeg  som  kejser  ta'e  mig  ud. 

MONSIEUR    BALLON. 

Men  guidet  har  De! 

PEER    GYNT. 

Ikke  nok. 
Ja,  maske  for  en  to-tre  etmål, 
som  kejser  å  la  Lippe-Detmold. 
Men  jeg  vil  være  mig  en  bloc, 
vil  være  Gynt  på  hele  kloden, 
Sir  Gynt  fra  toppen  og  til  roden! 

MONSIEUR    BALLON 
(henreven). 

Besidde  verdens  første  dejlighed! 

V.    EBERKOPF. 

Al  hundredårs  Johannisberger ! 

TRUMPETERSTRÅLE. 

Og  alle  Karl  den  tolvtes  værger! 

MASTER    COTTON. 

Men  først  en  profitabel  lejlighed 
til  transaktion  — 

PEER    GYNT. 

Den  er  alt  funden ; 
og  dertil  var  vor  ankring  grunden. 
Iaften  farten  står  mod  nord. 
Aviseme,  jeg  fik  ombord, 
beretter  mig  en  vigtig  nyhed  — ! 

(rejser  sig  med  hæ  vet  glas.) 

Det  er,  som  lykken  uden  ophør 

bær  hjælp  til  den,  der  selv  har  kryhed 

HERRERNE. 

Nu?    Sig  os  —  ! 

PEER    GYNT. 

Hellas  er  i  oprør. 

ALLE    FIRE 
(springer  opl. 

Hvad !    Grækerne  —  ? 


PEER    GYNT. 

Har  rejst  sig  hjemme. 


Hurra ! 


PEER    GYNT. 

Og  Tyrken  er  i  klemme! 

(tømmer  glasset.) 
MONSIEUR    HALLON. 

Til  Hellas!    Ærens  port  står  åben! 
Jeg  hjælper  med  mit  franske  våben! 

V.    EBERKOPF. 

Og  jeg  med  opråb  —  på  distance! 

MASTER    COTTON. 

Jeg  ligeså  —  med  leverance! 

TRUMPETERSTRÅLE. 

Gå  på!    Jeg  finde  skal  i  Bender 
de  verdenskendte  sporespænder! 

MONSIEUR    BALLON 
(falder  pfer  gynt  om  halsen). 

Tilgiv  mig,  ven,  at  jeg  en  stund 
har  miskendt  Dem ! 

V.    EBERKOPF 

(trykker  hans  hænder). 

Jeg  dumme  hund, 
jeg  holdt  Dem  hartad  for  en  slyngel! 

MASTER  COTTON. 

Det  er  for  stærkt;  kun  for  en  nar  — 

TRUMPETERSTRÅLE 
(vil  kysse  ham). 

Jeg,  farbror,  for  et  exemplar 

af  Yankee-pakkets  værste  yngel  — ! 

Forlad  mig  — ! 

V.    EBERKOPF. 

Vi  har  alle  famlet  — 

PEER    GYNT. 

Hvad  snak  er  det? 

V.    EBERKOPF. 

Nu  ser  vi  samlet 
i  glans  den  hele  gyntske  hær 
af  ønsker,  lyster  og  begær  — ! 

MONSIEUR    BALLON 
(beundrende). 

Så  det  var  Monsieur  Gynt  at  være! 

V.    EBERKOPF 

(litreså). 

Det  er  at  være  Gynt  med  ære! 

PEER    GYNT. 

Men  sig  mig  dog  — ? 

MONSIEUR    BALLON. 

Forstår  De  ej? 

PEER    GYNT. 

lfald  jeg  gør,  jeg  la'er  mig  hænge! 

MONSIEUR    BALLON. 

Hvorledes?    Går  ej  Deres  vej 

Til  Grækerne  med  skib  og  penge? 

PEER    GYNT 
(blæser). 

Nej  mange  tak!    Jeg  støtter  styrken 
og  låner  pengene  til  Tyrken. 

MONSIEUR    BALLON. 

Umuligt ! 

V.    EBERKOPF. 

Vittigt  sagt,  men  spøg! 

PEER    GYNT 
(tier  lidt,  støtter  sig  til  en  stol  og  antuger  en  fornem  mine). 

Hør,  mine  herrer,  det  er  bedst 

vi  skilles,  før  den  sidste  rest 

af  venskab  blaffrer  bort  i  røg. 

Hvo  intet  ejer,  letvindt  vover. 

Når  man  af  verden  råder  knapt 

den  stribe  muld  man  skygger  over, 

man  til  kanonmad  er  som  skabt. 

Men  står  man  berget  på  det  tøt  re, 

som  jeg,  da  er  ens  indsats  større. 

Gå  De  til  Hellas.    Jeg  skal  sende 

Dem  gratis  væbnede  iland. 

Jo  mer  De  øger  stridens  brand, 

desbedre  kan  jeg  buen  spående. 

Slå  smukt  for  frihed  og  for  ret! 

Løb  storm!    Gør  Tyrken  helvedet  hedt;  — 

og  slut  med  hæder  Deres  dage 

på  Janitscharens  lansestage.  — 

Men  hav  mig  undskyldt. 

(slår  på  lommen.) 

Jeg  har  mynt 
og  er  mig  selv,  Sir  Peter  Gynt. 

(han   slår  sin   solskærm    op   og   går   ind   i   lunden,   hvor  hængekøjerne» 
skimtes.) 

TRUMPETERSTRÅLE. 

Den  svinske  karl! 

MONSIEUR    BALLON. 

Ej  sans  for  ære  — ! 

MASTER    COTTON. 

Å,  æren,  den  fik  endda  være; 
men  tænk  jer,  hvad  enorm  profit 
for  os,  hvis  landet  slog  sig  frit  — 

MONSIEUR    BALLON. 

Jeg  så  mig  alt  som  sejervinder 
i  kreds  af  skønne  Grækerinder! 

TRUMPETERSTRÅLE. 

Jeg  så  i  mine  svenske  hænder 
de  heltestore  sporespænder! 

V.    EBERKOPF. 

Jeg  mit  uhyre  fædrelands 

kultur  så  spredt  til  lands  og  vands  —  l 

MASTER    COTTON. 

Det  værste  tab  er  det  reelle. 
Goddam!    Jeg  kunde  tårer  fælde! 
Jeg  så  mig  som  Olympens  ejer. 
Hvis  berget  svarer  til  sit  ry, 
så  må  der  findes  kobberlejer, 
som  kunde  tåges  op  påny. 
Og  dertil  denne  elv,  Kastale, 
hvorom  der  går  så  megen  tale, 

ni  ed  fald  på  fald,  beregnet  lavt 
i;il  mer  end  tusend  hestes  kraft  — ! 

TRUM  PETE  RSTRÅLE. 

Jeg  går  endda.    Mit  svenske  sværd 
er  mer  end  Yankee-guldet  værd! 

MASTER    COTTON. 

Maske;  men,  ind  i  rækken  stukne, 
vi  vil  i  massens  mængde  drukne; 
og  hvor  blir  så  profiten  af? 

MONSIEUR    BALLON. 

Fordømt!    Så  nær  ved  lykkens  tinde;  — 
og  så  at  standse  ved  dens  grav! 

MASTER    COTTON 
(med  knyttet  hånd  mod  fartøjet). 

Hin  sorte  kiste  slutter  inde 
nabobens  gyldne  negersved  —  ! 

V.    EBERKOPF. 

En  kongetanke!    Fort!    Afsted! 
Hans  kejserdom  er  om  en  hals! 
Hurra ! 

MONSIEUR    BALLON. 

Hvad  vil  De? 

V.    EBERKOPF. 

Vinde  magten! 
Besætningen  er  let  tilfals. 
Ombord!    Jeg  annekterer  yachten! 

MASTER    COTTON. 

De  —  hvad  —  ? 

V.    EBERKOPF. 

Jeg  kniber  alt  iflæng! 

(går  ned  til  jollen.) 
MASTER    COTTON. 

Da  byder  mig  mit  eget  tarv 
at  knibe  med. 

(går  efter.) 
TRUMPETERSTRÅLE. 

Det  er  en  skarv! 

MONSIEUR    BALLON. 

Et  keltringstykke  — !    Men  —  enfin ! 

(følger  de  andre.) 
TRUMPETERSTRÅLE . 

Jeg  får  vel  følge  dem  på  færden,  — 
men  protesterer  for  alverden  —  ! 

(går  efter.) 


(Et  andet  sted   på  kysten.     Måneskin   og  drivende  skyer.     Yachten  går 
langt  ude  for  fuld  damp.) 

(peer  gynt   løber  langs  stranden.    Snart  kniber  han  sig  i  armen,  snart 
stirrer  han  ud  over  havet.) 

PEER    GYNT. 

Mareridt!  —  Væv!  —  Nu  vågner  jeg  snart! 

Den  står  fra  land!    Og  i  rasende  fart! 

Bare  væv!     Jeg  sover!     Jeg  er  drukken  og  yr! 

(knuger  hænderne.) 

Det  går  dog  umuligt  an,  at  jeg  dør! 

(rykker  sig  i  håret.) 

HENRIK    IBSENS    SAMLEDE    VÆRKER.     III.  26 

En  drøm!     Jeg  vil  det  skal  være  en  drøm! 
Forfærdeligt!    Hu;  det  er  sandhed,   desværre! 
Mine  asner  af  venner  — !    Hør  mig,  Vorherre ! 
Du  er  jo  så  vis  og  retfærdig  —  !    0,  døm  — ! 

(med  oprakte  arme.) 

Det  er  mig,  Peter  Gynt!    Å,  Vorherre,  pas  på! 
Tag  dig  af  mig,  fader;  ellers  må  jeg  forgå! 
Lad  dem  bakke  maskinen!  Lad  dem  fire  ned  giggen! 
Stop  tyvene!     Gør  noget  uklart  i  riggen! 
Hør  mig!    Lad  ligge  de  andres  grejer! 

Verden  skotter  sig  nok  selv  imens! 

Nej-Gud  om  han  hører!  Han  er  døv,  som  han  plejer! 
Det  er  stel!    En  Gud,  som  på  råd  er  læns! 

(vinker  opad.) 

Pst!    Jeg  har  skilt  mig  ved   negerplantagen! 
Jeg  har  skikket  missionærer  over  til  Asien! 
En  håndsrækning  er  dog  en  anden  værd! 
A,  hjælp  mig  ombord  — ! 

(en  ildstråle  skyder  ivejret  fra  yachten  og  en  tyk  rø£  vælter  ud ;  et  hult 

knald  høres;  peer  gynt  udstøder  et  skrig  og  segner  ned  i  sandet;   lidt 

etter  lidt  trækker  røgen  bort;  skibet  er  forsvundet.) 

PEER    GYNT 

(bleg  og  sagte). 

Det  var  straffens  sværd ! 
Tilbunds  med  mand  og  mus  i  et  plump ! 
0,  evigt  priset  være  lykkens  slump 

(rørt.) 

Slumpetræf?    Nej,  det  var  mer  end  så. 

Jeg  skulde  frelses  og  de  forgå. 

0,  tak  og  pris,  at  du  har  mig  hyttet, 

holdt  øje  med  mig  trods  alle  mine  brøst 

(ånder  dybt  ud.) 

Hvilken   vidunderlig  tryghed  og  trøst 
i  at  vide  sig  selv  separat  beskyttet. 

Men  i  ørken!  Hvor  får  jeg  mad  og  drikke? 
A,  jeg  linder  nok  lidt.  Det  må  han  forstå. 
Det  er  ikke  så  farligt;  — 

(højt  og  indsmigreude.) 

han  vil  visst  ikke, 
at  jeg  lille  fattige  spurv  skal  forgå! 
Bare  ydmyg  i  sindet.     Og  så  unde  ham  frist. 
Lade  herren  råde;  ikke  hænge  med  orene  — 

(farer  forskræmt  ivejret.) 

Var  det  en  løve,  som  knurred  i  rorene  —  ? 

(med  klapprende  tænder.) 

Nej,  det  var  ingen  løve. 

(mander  sig  op.) 

En  løve;  jo  visst! 
De  bæster,  de  holder  sig  nok  afsides. 
Med  sin  overmand  er  det  ikke  grejdt  at  bides. 
De  har  jo  instinkt;  —  de  føler,  som  sandt  er, 

det  er  farligt  at  lege  med  elefanter. 

Men  alligevel  —  jeg  får  finde  et  træ. 
Derborte  svajer  akazier  og  palmer; 
kan  jeg  flyve  derop,  har  jeg  tryghed  og  læ,  — 
især  hvis  jeg  dertil  kunde  et  par  salmer  — 

(klattrer  op.) 

Morgenen  er  ikke  kvelden  lig; 

det  skriftsted  er  ofte  nok  vejet  og  drøftet. 

(sietter  sig  tilrette.) 

Hvor  dejligt  at  føle  sin  ånd  så  løftet. 
Tænke  ædelt,  er  mer,  end  at  vide  sig  rig. 
Bare  bygge  på  ham.     Han  véd  hvad  portion 
af  nødens  kalk  jeg  er  mand  for  at  drikke. 
Han  er  faderligt  sindet  imod  min  person:  — 

(kaster  et  øje  udover  havet  og  hvisker  med  et  suk:) 

men  økonom,  —  nej,  det  er  han  ikke! 


•jo* 

(Nat.     Marokkansk  lejr  på  grænsen   mod  ørken.    Vagtild   og  hvilende 

KRIGERE.) 

EN    SLAVE 

(kommer  og  river  sig  i  håret). 

Væk  er  kejserens  hvide  ganger! 

EN    ANDEN    SLAVE  V 

(kommer  og  sønderriver  sine  klæder). 

Kejserens  hellige  dragt  er  stjålen! 

OPSYNSMAND 

(kommer). 

Hundred  slag  får  under  sålen 
hver,  som  ikke  tyven  fanger! 

(krigerne  stiger  til  hest  og  galopperer  bort  i  alle  retninger.) 


(Daggry.    Trægruppen  med  akazier  og  palmer.) 

(feer  gynt  i  træet  med  en  afbrukken  gren  i  hånden  holder  sig  en  sværm 

abekutte  fra  livet.) 

PEER    GYNT. 

Fatalt!    En  højst  ubehagelig  nat. 

(slår  om  sig.) 

Er  du  der  igen?    Det  er  dog  forbandet; 

Nu  kaster  de  frugt.     Nej;   det  er  noget  andet. 

Et  væmmeligt  dyr,  den  abekat! 

Der  står  jo  skrevet:  du  skal  våge  og  fægte. 

Men  jeg  kan  s'gu  ikke;  jeg  er  tung  og  mat. 

(forstyrres  igen;  utålmodig.) 

Jeg  må  få  en  pind  for  det  uvæsen  sat! 
Jeg  må  se  at  få  fanget  en  af  de  knægte, 
hængt  ham  og  krængt  ham  og  klædt  mig  ud 

på  sæt  og  vis  i  hans  lådne  hud, 

så  vil  de  andre  tro  jeg  er  ægte.  — 

Hvad  er  vi  mennesker?    Kun  et  fnug. 

Og  lidt  får  man  læmpes  efter  skik  og  brug.  — 

Atter  en  sværm!     De  myldrer  og  kryr. 

Pak  jer!    Tsju!    De  ter  sig  som  gale. 

Havde  jeg  blot  en  forloren  hale,  — 

noget  sådant,  som  gav  en  vis  lighed  med  dyr  — . 

Hvad  nu?    Der  tasser  det  over  mit  hode  — ! 

(ser  op.) 

Den  gamle,  —  med  næverne  fulde  af  smuds  — ! 

(kryber  ængstelig  sammen  og  holder  sig  en  stund  stille.     Abekatten  gor 

en   bevægelse;   peer  gynt   begynder  at  lokke  og  godsnakke,  som  for  en 

hund.) 

Ja,  —  er  du  der,  du  gamle  Bus! 

Han  er  skikkelig,  han!    Han  kan  tåges  med  det  gode! 

Han  vil  ikke  kaste;  —  nej,  var  det  ligt  — 

Det  er  mig!    Pip-pip!    Vi  er  gode  venner! 

Aj-aj!    Kan  du  høre,  jeg  sproget  kender? 

Bus  og  jeg,  vi  er  skyldfolk  og  sligt; 

Bus  skal  få  sukker  imorgen  —  !    Det  bæst ! 

Hele  ladningen  over  mig!    Uf,   det  er  væmmeligt!  — 

Eller  kanske  det  var  føde?   Det  smagte  ubestemmeligf ; 

dog,  hvad  smagen  angår,  gør  vanen  mest. 

Hvad  er  det  for  en  tænker,  som  engang  har  sagt: 

man  får  spytte  og  båbe  på  vanens  magt?  — 

Der  er  ynglen  også! 

(fægter  og  slår.) 

Det  er  dog  for  galt, 
at  mennesket,  denne  skabningens  herre, 
skal  se  sig  nødt  til  — !    Gevalt!    Gevalt! 
Den  gamle  var  fæl,  men  de  unge  er  værre! 

(Tidlig   morgen.     Stenet   egn   med   udsigt  ind   over   ørken.     På    den  ene 
side  en  fjeldkloft  og  en  hule.) 

(en  tvv  og  en  hæler  i  kløften  med  kejserens  hest  og  klædning.    Hesten, 
rigt  opsadlet,  står  bunden  til  en  sten.     ryttere  langt  horte.) 


Lansernes  tunger, 
slikkende,   spillende, 


se,  se 


Jeg  føler  alt  knappen 
i  sandet  trillende; 

Ve,  ve! 

TYVEN 
(folder  armene  over  hrystet). 

Min  fader  var  tyv; 
hans  søn  må  stjæle. 

HÆLEREN. 

Min  fader  var  hæler; 
hans  søn  må  hæle. 

TYVEN. 

Din  lod  skal  du  hære; 
dig  selv  skal  du  være. 

HÆLEREN 

(lytter). 

Fodtrin  i  krattet! 
På  flugt!    Men  hvor? 

TYVEN. 

Hulen  er  dyh 
og  profeten  stor! 

(de  flygter  og  lader  kosterne  i  stikken,    rytterne  laber  sig  i  det  fjerne.) 

PEER    GYNT 
(kommer  skærende  på  en  rørfløjtel. 

Hvilken  livsalig  morgenstund!  — 

Skarnbassen  triller  sin  kugle  i  gruset; 

sneglen  kryber  af  sneglehuset. 

Morgenen;  ja,  den  har  guid  i  mund.  — 

Det  er  dog  i  grunden  en  mærkelig  magt, 

naturen  har  sådan  i  dagslyset  lagt. 

Man  føler  sig  så  tryg,  føler  modet  vokse, 

turde  gerne,  om  så  var,  binde  an  med  en  okse.  — 

Hvilken  stilhed  omkring!    Ja  de  landlige  glæder,  — 

ubegribeligt  nok,  at  jeg  vraged  dem  før; 

at  man  lukker  sig  inde  i  de  store  stæder, 

blot  for  at  rendes  af  pakket  på  dør.  — 

Nej;  se,  hvor  firbenen  vimser  omkring, 

snapper  og  tænker  på  ingenting. 

Hvilken  uskyld  selv  over  dyrenes  liv. 

Hvert  holder  sig  skaberens  bud  efterretteligt, 

bevarer  sit  særlige  præg  uudsletteligt, 

er  sig  selv,  sig  selv  gennem  leg  og  kiv, 

sig  selv,  som  det  blev  på  hans  første  bliv. 

(sætter  lorgnetten  på  næsen.) 

En  padde.    Midt  i  en  sandstensblok. 
Forstening  omkring.    Kun  hovedet  ude. 
Der  sidder  den  og  ser,  som  gennem  en  rude, 
på  verden  og  er  sig  selv  —  nok.  — 

(tænker  sig  om.) 

Xok?    Sig  selv  — ?    Hvor  er  det,  det  står? 
Jeg  har  læst  det,  som  gut,  i  en  såkaldt  storbog. 
Var  det  huspostillen?    Eller  Salomons  ordbog? 
Fatalt:  jeg  mærker,  at  år  for  år 
min  sans  for  tiden  og  stedet  forgår. 

(sætter  sig  ned  i  skyggen.) 

Her  er  svalt  at  hvile  og  strække  sine  fødder. 
Se,  her  gror  bregner.     Spiselige  rødder. 


400 

(smager  lidt.) 

Det  er  ligere  mad  for  et  kreatur;  — 
men  der  står  jo  skrevet:  tving  din  natur! 
Endvidere  står  der:  hovmod  må  bøjes 
Og  hvo  sig  fornedrer,  han  skal  ophøjes. 

(urolig.) 

Ophøjes?    Ja,  det  vil  ske  med  mig;  — 

det  er  umuligt  at  tænke  sig  andet. 

Skæbnen  vil  hjælpe  mig  bort  fra  landet 

og  mage  det  så,  at  jeg  kommer  ivej. 

Dette  her  er  en  prøvelse;  siden  kommer  frelsen,  — 

når  bare  Vorherre  under  mig  helsen. 

(skyder   tankerne   fra  sig,   tænder   en   cigar,  strækker   sig   og  stirrer  ind 
over  ørken.) 

Hvilket  umådeligt,  grænseløst  øde.  — 

Langt  derborte  skridter  en  struds.  — 

Hvad  skal  en  egentlig  tro  var  Guds 

mening  med  alt  dette  tomme  og  døde? 

Dette,  som  alle  livskilder  savner; 

dette  forbrændte,  som  ingen  gavner;  — 

denne  brøk  af  verden,  som  ligger  brak ; 

dette  lig,  som  ej,  siden  jordens  fødsel, 

har  bragt  sin  skaber  så  meget  som  tak,  — 

hvi  blev  det  til?  —  Naturen  er  ødsel.  — 

Er  det  hav,  det  i  øst,  det  blinkende,  flakke, 

som  glittrer?    Umuligt;  kun  sansebedrag. 

Havet  er  i  vest;  det  højner  sig  bag, 

dæmmet  ude  fra  ørken  ved  en  skrånende  bakke. 

(en  tanke  farer  gennem  ham.) 

Dæmmet  ude?    Så  kunde  jeg — !    Højen  er  smal. 
Dæmmet  ude!    Et  gennembrudd  blot,  en  kanal,  — 
som  en  livsensflod  vilde  våndene  skylle 
ind  gennem  svælget  og  ørken  fylde! 
Snart  vilde  hele  den  glødende  grav 
ligge  der  frisk  som  et  kruset  hav. 

Oaserne  vilde  som  øer  sig  højne, 

Atlas  grønnes  som  fjeldkyst  mod  nord; 

sejlere  vilde,  som  fugle  forfløjne, 

skære  mod  syd  karavanernes  spor. 

Livende  luft  vilde  sprede  de  kvalme 

dunster,  og  dugg  vilde  drysse  fra  sky; 

folk  vilde  bygge  sig  by  ved  by, 

og  græs  vilde  gro  om  den  svajende  palme. 

Landet  i  syd  bag  Saharas  mur 

blev  til  et  kystland  med  frisk  kultur. 

Damp  vilde  drive  Tombuktus  fabrikker; 

Bornu  blev  koloniseret  med  il; 

op  gennem  Habes  foer  forskeren  sikker 

i  sin  waggon  til  den  øvre  Nil. 

Midt  i  mit  hav,  på  en  fed  oase, 

vil  jeg  forplante  den  norske  race; 

det  dølske  blod  er  jo  kongeligt  næsten; 

arabisk  krydsning  vil  gøre  resten. 

Rundt  om  en  vik  på  en  stigende  strand 

tar   jeg  la*gge  Peeropolis,  hovedstaden. 

Verden  er  aflægs!    Nu  kommer  raden 

til  Gyntiana,  mit  unge  land! 

(springer  op.) 

Bare  kapitaler,  så  er  det  gjort.  — 

En  nøgle  af  guid  til  havets  port! 

Korstog  mod  døden!     Den  griske  puger 

skal  åbne  for  sækken,  der  han  ligger  og  ruger. 

For  frihed  sværmes  i  alle  lande;  — 

som  asnet  i  arken  vil  jeg  sende  et  råb 

over  verden  og  bringe  befrielsens  dåb 

til  de  dejlige,  bundne,  vordende  strande. 

Jeg  må  frem!    Kapitaler  i  øst  eller  vest! 

Mit  rige,  —  mit  halve  rige  for  en  hest! 

(Hesten  vrinsker  i  fjeldkløften.) 

En  hest!  Og  klædning!  —  Og  smykker,  —  og  værge! 

(går  nærmere.) 

Umuligt!    Jo,  virkelig — !    Hvad?    Jeg  har  læst 
etsteds  at  viljen  kan  flytte  bjerge;  — 
men  at  den  også  kan  flytte  en  hest  — ! 
Vås!    Det  er  faktum,  at  her  står  hesten;  — 
ah  esse  ad  posse  og  så  videre  forresten  — 

(trækker  klædningen  udenpå  og  ser  ned  over  sig.) 

Sir  Peter,  —  og  Tyrk  fra  top  til  rod! 

Nej,   en  véd  aldrig,  hvad  der  kan  hændes.  — 

Rap  dig,  Grane,  min  ganger  god! 

(stiger  i  sadler). ) 

Guldtøffel  til  at  støtte  min  fod! 
På  ridestellet  skal  storfolk  kendes! 

(han  galopperer  ind  i  ørken.) 


(Telt  hos  en  araberhøvding,  ensomt  på  en  oase.) 

(peer  gynt  i  sin   østerlandske  dragt  hvilende  på  hynder.     Han  drikker 

kaffe   og   røger   af  en   lang   pibe.     anitra  og  en  flok  piger   danser  og 

synger  for  ham.) 

PIGERNES    KOR. 

Profeten  er  kommen! 
Profeten,  herren,  den  alting  vidende, 
til  os,  til  os  er  han  kommen 
over  sandhavet  ridende! 
Profeten,  herren,   den  aldrig  fejlende, 
til  os,  til  os  er  han  kommen 
gennem  sandhavet  sejlende! 
Rør  fløjten  og  trommen; 
profeten,  profeten  er  kommen! 

ANITRA. 

Hans  ganger  er  mælken,  den  hvide, 
som  strømmer  i  Paradisets  floder. 
Bøj  eders  knæ!    Sænk  eders  hoder! 
Hans  øjne  er  stjerner,   blinkende,  blide. 
Intet  jordbarn  dog  tåler 
glansens  glans  af  de  stjerners  stråler! 

Gennem  ørken  han  kom. 
Guid  og  perler  sprang  frem  på  hans  bryst. 
Hvor  han  red  blev  det  lyst. 
Bag  ham  blev  mørke; 
bag  ham  foer  samum  og  tørke. 
Han,  den  herlige,  kom! 
Gennem  ørken   han  kom, 
som  en  jordson  pyntet, 
Kaba,  Kaba  står  tom;  — 
han  har  selv  forkyndt  det! 

PIGERNES    KOR. 

Rør  fløjten  og  trommen; 
profeten,  profeten  er  kommen! 

(Pigerne  danser  under  dæmpet  musik.) 
PEER    GYNT. 

Jeg  har  læst  på  tryk  —  og  satsen  er  sand  — 

„ingen  blir  profet  i  sit  eget  land."  — 

Dette  her,  det  huger  mig  meget  bedre, 

end  livet  histover  blandt  Charlestowns  rhedre. 

Der  var  noget  hult  i  den  hele  sag, 

noget  fremmed  på  bunden,  noget  uklart  bag;  - 

jeg  følte  mig  aldrig  hjemme  i  laget, 

og  aldrig  rigtig  som  mand  af  faget. 

Hvad  vilde  jeg  også  på  den  gallej? 

Rode  og  rode  i  forretningsbingen. 

Når  jeg  tænker  mig  om,  jeg  fatter  det  ej;  — 

det  traf  sig  så;  det  er  hele  tingen.  — 

Være  sig  selv  på  grundlag  af  guid, 
det  er  som  at  bygge  sit  hus  på  sandet. 
For  uhr  og  for  ring  og  for  alt  det  andet 
loggrer  de  godtfolk  og  kryber  i  muld; 
de  løfter  på  hatten  for  brystnål-kronen ; 
men  ring  eller  nål  er  jo  ikke  personen.  — 
Profet;  se,  det  er  en  klarere  stilling. 
Da  véd  man  dog  på  hvad  fod  man  står. 
Slår  man  an,   så  er  det  en  selv,  som  får 
ovationen,  og  ej  ens  pundsterling  og  shilling. 
Man  er,  hvad  man  er,  foruden  snak; 
man  skylder  ej  slump  eller  tilfælde  tak, 
og  støtter  sig  ej  til  patent  og  bevilling.  — 
Profet;  ja,  det  er  noget  for  mig. 
Og  jeg  blev  det  så  inderlig  uforvarende,  — 
blot  ved  at  komme  gennem  ørken  farende 
og  træffe  naturens  børn  på  min  vej. 
Profeten  var  kommen;   den  sag  var  klar. 
Det  var  såmen  ikke  min  agt  at  bedrage  — ; 
der  er  forskel  på  løgn  og  profetisk  svar; 
og  jeg  kan  jo  altid  træde  tilbage. 
Jeg  er  ikke  bunden;   det  er  ikke  værre  — ; 
det  hele  er,   så  at  sige,   privat; 
jeg  kan  gå,  som  jeg  kom;  min  hest  står  parat; 
kort  sagt,  jeg  er  situationens  herre. 

ANITRA 

(nærmer  sig  fra  indgangen). 

Profet  og  hersker! 

PEER    GYNT. 

Hvad  vil  min  slavinde? 


Ventende  for  teltet  står  slettens  sønner; 
de  beder  at  få  skue  dit  ansigt  — 

PEER    GYNT. 

Stop! 
Sig  dem,  de  kan  i  afstand  troppe  op; 
sig  dem,  jeg  hører  i  afstand  deres  bønner. 
Læg  til,  jeg  tåler  ingen  mandfolk  herinde! 

Mændene,  barn,   er  en  skrøbelig  slægt,  — 
ret  hvad  man  kalder  nogle  arrige  skarn! 
Anitra,   du  kan  ikke  tænke  dig,  hvor  frækt 
de  har  snydt  —  hm;  jeg  mener  syndet,  mit  barn!  — 
Nå;  det  var  nu  det!    Dans  for  mig,  kvinder! 
Profeten  vil  glemme  sine  ærgerlige  minder. 

1'IGERNE 

(dansende). 

Profeten  er  god;  Profeten  er  bedrøvet 
for  det  onde,  som  støvets  sønner  har  øvet! 
Profeten  er  mild;  hans  mildhed  være  priset; 
han  åbner  for  synderne  Paradiset! 

FEER    GYNT 
(idet  hans  øjne  følger  anitra  under  dansen). 

Benene  går  som  trommestikker  raske. 

Ej!    Hun  er  sandelig  lækker,  den  taske. 

Hun  har  noget  extravagante  former,  — 

ikke  ganske  stemmende   med    skønhedens  normer; 

men  hvad  er  skønhed?    En  vedtægt  kun,  — 

en  mynt,  som  er  gangbar  til  sted  og  stund. 

Og  just  det  extravagante  behager, 

når  man  har  tilbunds  det  normale  nydt. 

I  det  lovbundne  blir  man  for  rusen  snydt. 

Enten  yderlig  fyldig,   eller  yderlig  mager, 

enten  ængstende  ung,  eller  skræmmende  gammel ;  — 

det  middels  gør  vammel.  — 

Hendes  fødder  —  de  er  ikke  ganske  rene; 

ikke  armene  heller;   især  den  ene. 


406 

Men  det  er  igrunden  ingen  forringelse. 
Jeg  vil  snarere  kalde  det  en  betingelse  —  — 
Anitra,  hør  her! 

ANITRA 

(nærmer  sig). 

Din  slavinde  har  hørt! 

PEER    GYNT. 

Du  er  lokkende,   barn!    Profeten  er  rørt. 
Vil  du  ikke  tro  mig,  så  fornem  beviset;  — 
jeg  gør  dig  til  Houri  i  Paradiset! 

ANITRA. 

Umuligt,  herre! 

PEER    GYNT. 

Hvad?    Tror  du,  jeg  væver? 
Det  er  ramme  alvor,  så  sandt  jeg  lever! 

ANITRA. 

Men  jeg  har  ingen  sjæl. 

PEER    GYNT. 

Så  kanst  du  få! 


ANITRA. 


Hvorledes,  herre? 


PEER    GYNT. 

Det  må  jeg  forstå;  — 
jeg  skal  nok  tåge  mig  af  din  opdragelse. 
Ingen  sjæl!  ja  ganske  visst  er  du  dum, 
som  man  siger.    Jeg  har  mærket  det  med  beklagelse. 
Men  pyt;   til  en  sjæl  har  du  altid  rura. 
Kom  her!  lad  mig  måle  din  hjernekiste.  — 
Der  er  plads;  der  er  plads;  det  var  det,  jeg  vidste. 

Sandt  nok,  —  du  vil  aldrig  komme  til  at  stikke 
synderlig  dybt;  nogen  stor  sjæl  får  du  ikke;  — 
men,  skidt;  det  kan  også  være  det  samme;  — 
du  skal  få  så  meget,  at  du  ikke  står  tilskamme 

ANITRA. 

Profeten  er  god  —  — 

TEER    GYNT. 

Du  nøler?    Tal! 

ANITRA. 

Men  jeg  ønsked  heller  — 

PEER    GYNT. 

Snak  væk  uden  dvælen! 

ANITRA. 

Jeg  bryder  mig  ikke  så  meget  om  sjælen;  — 
giv  mig  heller  — 

PEER    GYNT. 

Hvilket? 

ANITRA 

(peger  på  hans  turban). 

Hin  skønne  opal! 

PEER    GYNT 

(henrykt,  idet  han  rækker  hende  smykket). 

Anitra!    Evas  naturlige  datter! 
Magnetisk  jeg  drages;  thi  jeg  er  mand, 
og  som  der  står  hos  en  agtet  forfatter: 
„das  ewig  weibliche  zieht  uns  an!u 

(Måneskinsnat.    Palmelund  udenfor  anitras  telt.) 

(peer  gynt   med   en  arabisk   luth  i  hånden  sidder  under  et  træ.    Hans 
skæg  og  hår  er  studset;  han  ser  betydeligt  yngre  ud.) 

PEER    GYNT 
(spiller  og  synger). 

Jeg  stængte  for  mit  Paradis 

og  tog  dets  nøgle  med. 

Det  bar  tilhavs  for  nordlig  bris, 

mens  skønne  kvinder  sit  forlis 

på  havsens  strand  begræd. 

Mod  syd,  mod  syd  skar  kølens  flugt 

de  salte  strømmes  vand. 

Hvor  palmen  svajer  stolt  og  smukt, 

i  krans  om  oceanets  bugt, 

jeg  stak  mit  skib  i  brand. 

Ombord  jeg  steg  på  slettens  skib, 

et  skib  på  fire  ben. 

Det  skummed  under  piskens  hieb;  — 

jeg  er  en  flygtig  fugl;  o,  grib,  — 

jeg  kviddrer  på  en  gren! 

Anitra,  du  er  palmens  most; 

det  må  jeg  sande  nu! 

Ja,  selv  Angoragedens  ost 

er  neppe  halvt  så  sød  en  kost, 

Anitra,  ak,  som  du! 

(hænger  luthen  over  skuldren  og  kommer  nærmere.) 

Stilhed!     Mon  den  fagre  lytter? 

Har  hun  hørt  mit  lille  digt? 

Mon  hun  bag  gardinet  glytter, 

udrappert  af  slør  og  sligt?  — 

Hys!    Det  klang  jo,  som  om  korken 

voldsomt  af  en  flaske  sprang! 

Nu  igen!    Og  end  en  gang! 

Er  det  elskovssuk?    Nej,  sang;  —  — 

nej,  det  er  en  hørbar  snorken.  — 

Sød  musik!    Anitra  sover. 

Nattergal,  hold  op  at  slå! 

Alslags  ufærd  skal  du  få, 

hvis  med  kluk  og  klunk  du  vover  —  — 

dog,  som  skrevet  står,  lad  gå! 

Nattergalen  er  en  sanger; 

ak,  jeg  selv  er  ligeså. 

Han,  som  jeg,  med  toner  fanger 

hjerter,  ømme,  bløde,  små. 

Skabt  for  sang  er  natten  sval; 

sangen  er  vor  fælles  sfære; 

det,  at  synge,  er  at  være 

os,  Peer  Gynt  og  nattergal. 

Og  just  det,  at  pigen  sover, 

er  min  elskovslykkes  tip;  — 

det,  at  spidse  læben  over 

bægret  uden  mindste  nip  —  — ; 

men  der  er  hun  jo,  minsæl! 

Bedst,  hun  kom,  alligevel. 

ANITRA 

(fra  teltet). 

Herre,  kalder  du  i  natten? 

PEER    GYNT. 

Ja  såmen;  profeten  kalder. 
Jeg  blev  vækket  før  af  katten 
ved  et  voldsomt  jagtrabalder  — 

ANITRA. 

Ak,  det  var  ej  jagtlarm,  herre; 
det  var  noget  meget  værre. 

PEER    GYNT. 

Hvilket  da? 

ANITRA. 

0,  skån  mig! 

PEER    GYNT. 


Tal! 


ANITRA. 

0,  jeg  rødmer  — 

PEER    GYNT 

(nærmere). 

Var  det  kanske 
hvad  der  fyldte  mig  så  ganske, 
da  jeg  gav  dig  min  opal? 

ANITRA 

(forskrækket). 

Ligne  dig,  o,  verdens  skat, 
med  en  ækkel  gammel  kat! 

PEER    GYNT. 

Barn,  fra  elskovs  standpunkt  set, 
kan  en  hank  at  og  profet 
komme  hartad  ud  på  et. 


Herre,  spøgens  honning  strømmer 
fra  din  læbe. 

PEER    GYNT. 

Lille  ven; 
du,  som  andre  piger,  dømmer 
skorpen  kun  af  store  jnænd. 
Jeg  er  spøgefuld  igrunden, 
og  på  tomandshånd  især. 
Af  min  stilling  er  jeg  bunden 
til  en  maskes  alvorsskær; 
dagens  pligter  gør  mig  tvungen; 
alt  det  regnskab  og  besvær, 

som  jeg  har  med  en  og  hver, 

gør  mig  tidt  profetisk  tvær; 

men  det  ligger  kun  på  tungen.  — 

Væk  med  vås!    I  tetatefen 

er  jeg  Peer,  —  ja,  den,  jeg  er. 

Hej,  nu  jager  vi  profeten; 

og  mig  selv,  mig  har  du  her! 

(sætter  sig  under  et  træ  og  drager  hende  til  sig.) 

Kom,  Anitra,  vi  vil  hvile 
under  palmens  grønne  vifte! 
Jeg  skal  hviske,  du  skal  smile; 
siden  vil   vi  roller  skifte; 
da  skal  dine  læber  friske, 
mens  jeg  smiler,  elskov  hviske! 

ANITRA 

(hegger  sig  for  hans  fedder). 

Hvert  dit  ord  er  sødt  som  sange, 
skønt  jeg  lidt  kun  deraf  fatter. 
Herre,  svar  mig,  kan  din  datter, 
ved  at  lytte,  sjælen  fange? 

PEER    GYNT. 

Sjælen,  åndens  lys  og  viden 
skal  du  nok  bekomme  siden. 
Når  i  øst  på  rosenstrimer 
prentes  gyldent;  her  er  dagen,  — 
da,  min  tøs,  da  gier  jeg  timer; 
du  skal  nok  bli  velopdragen. 
Men  i  nattens  lune  stille 
var  det  dumt,  ifald  jeg  vilde 
med  en  luvslidt  visdoms  rester 
træde  op  som  skolemester.  — 
Sjælen  er  jo  ikke  heller, 
ret  betragtet,  hovedsagen. 
Det  er  hjertet,   som  det  gælder. 

87* 

ANITRA. 

Tal,  o,  herre!    Når  du  taler, 
ser  jeg  glimt,  som  af  opaler! 

PEER    GYNT. 

Kløgt,  på  spidsen  sat,  er  dumhed; 

fejgheds  knop,  i  blomst,  er  grumhed; 

sandhed  i  sin  overdrift 

er  en  bagvendt  visdomsskrift. 

Ja,  mit  barn,  —  jeg  er  forsvoren, 

som  en  hund,  hvis  ej  der  går 

sjælsforædte  folk  på  jorden, 

som  til  klarhed  tungvindt  når. 

Jeg  har  kendt  en  sådan  krop, 

perlen  i  den  hele  trop; 

og  selv  han  tog  fejl  af  målet, 

misted  meningen  i  skrålet.  — 

Ser  du  ørken  om  oasen? 

Hvis  jeg  blot  min  turban  svinger, 

verdenshavets  flod  jeg  tvinger 

til  at  fylde  hele  stadsen. 

Men  jeg  var  en  dompap-pande, 

hvis  jeg  skabte  hav  og  lande. 

Véd  du,  hvad  det  er  at  leve? 


Lær  mig  det! 

PEER    GYNT. 

Det  er  at  svæve 
tørskod  nedad  tidens  elv, 
helt  og  holdent  som  sig  selv. 
Kun  i  mandskraft  kan  jeg  være 
den,  jeg  er,  min  lille  kære! 
Gammel  ørn  sin  fjærham  fælder, 
gammel  støder  går  og  hælder, 

gammel  kærring  mister  tænder, 
gammel  knark  får  visne  hænder,  — 
hver  og  en  får  vissen  sjæl. 
Ungdom!    Ungdom!    Jeg  vil  herske, 
som  en  sultan,  hed  og  hel,  — 
ej  på  Gyntianas  banker, 
under  palmeløv  og  ranker,  — 
men,   på  grundlag  af  det  færske, 
i  en  kvindes  jomfru-tanker.  — 

Ser  du  nu,  min  lille  pige, 
hvi  jeg  har  dig  nådigst  dåret,  — 
hvi  jeg  har  dit  hjerte  kåret, 
grundlagt,  om  jeg  så  må  sige, 
der  mit  væsens  Kalifat? 
Jeg  vil  eje  dine  længsler. 
Voldsmagt  i  min  elskovs  stat! 
Du  skal  være  min  alene. 
Jeg  vil  være  den.  der  fængsler 
dig,  som  guid  og  ædelstene 
Skilles  vi,  er  livet  omme,  — 
ja,  for  din  part,   notabene! 
Hele  du,  hver  trevl  og  tomme, 
uden  vilje,  ja,  og  nej, 
vil  jeg  vide  fyldt  af  mig. 
Dine  lokkers  midnatsgaver, 
alt,  hvad  yndigt  er  at  nævne, 
skal  som  babylonske  haver, 
vinke  mig  til  sultanstævne. 

Derfor  er  det  brav  igrunden 
med  dit  tomme  pandehvælv. 
Har  man  sjæl,  så  er  man  bunden 
i  betragtning  af  sig  selv. 
Hør,  imens  vi  just  er  ved  det; 
hvis  du  vil,  du  skal,  min  tro, 
(å  en  ring  om  ankelledet;  — 

det  blir  bedst  for  begge  to; 
jeg  taer  plads  i  sjælestedet, 
og  forøvrigt  —  status  quo. 

(anitra  snorker.) 

Hvad?    Hun  sover!    Er  det  gledet 
hus  forbi,   hvad  jeg  har  sagt?  — 
Nej;   det  stempler  just  min  magt, 
at  hun  flyder  bort  i  drømme 
på  min  elskovstales  strømme. 

(rejser  sig  og  lægger  smykker  i  hendes  skød.) 

Her  er  søljer!    Her  er  fler! 

Sov,  Anitra!    Drøm  om  Peer  —  — 

Sov!    Isøvne  har  du  kronen 

på  din  kejsers  pande  sat! 

Sejr  på  grundlag  af  personen 

vandt  Peer  Gynt  i  denne  nat. 


(Karavanvej.     Oasen  hingt  tilbage  i  det  fjerne.) 

(peer   gynt,   på  sin   hvide   hest,    jager  gennem    ørken.     Han  har  anitra 

foran  sig  på  sadelknappen.) 

ANITRA. 

Lad  være;  jeg  bider! 

PEER    GYNT. 

Du  lille  skalk! 

ANITRA. 

Hvad  vil  du? 

PEER    GYNT. 

Vil?    Lege  due  og  falk! 
Føre  dig  bort!    Gøre  gale  streger! 

ANITRA. 

Skam  dig !    En  gammel  profet  — ! 

PEER    GYNT. 

Profeten  er  ikke  gammel,  din  gås! 
Synes  du  dette  på  alderdom  peger? 


Å,  vås! 


Slip!    Jeg  vil  hjem! 

PEER    GYNT. 

Nu  er  du  koket! 
Tænk,  hjem!    Til  svigerfaer!    Det  var  net! 
Vi  gale  fugle,  af  buret  fløjne, 
tør  aldrig  mere  komme  ham  for  øjne. 
Desuden,  min  unge,  på  samme  sted 
bør  man  ikke  for  længere  tid  slå  sig  ned: 
man  mister  i  agt,  hvad  man  vinder  i  kendskab; 
især,  når  man  kommer  som  profet  eller  sligt. 
Flygtigt  skal  man  vise  sig,  gå  som  et  digt. 
Det  var  s'gu  på  tid  at  besøget  fik  endskab. 
Det  er  vaklende  sjæle.  disse  slettens  sønner;  - 
tilslut  vanked  hverken  virak  eller  bønner. 

ANITRA. 

Ja,  men  er  du  profet? 

PEER    GYNT. 

Jeg  er  din  kejser! 

(vil  kysse  hende.) 

Nej  se,  hvor  den  lille  hakkespæt  knejser! 

ANITRA. 

Giv  mig  den  ring,  som  sidder  på  din  finger. 

PEER    GYNT. 

Tag,   søde  Anitra,  det  hele  pøjt! 

ANITRA. 

Dine  ord  er  sange!    Lifligt  de  klinger! 

PEER    GYNT. 

Saligt,  at  vide  sig  elsket  så  højt! 

Jeg  vil  af!     Jeg  vil  lede  hesten,  som  din  slave! 

(rækker  hende  ridepisken  og  stiger  af.) 

Se  så,   min  rose,  min  dejlige  blomst; 

her  vil  jeg  gå  i  sandet  og  kave 

til  jeg  rammes  af  et  solstik  og  får  min  bekomst. 

Jeg  er  ung,  Anitra;  hav  det  for  øje! 

Du  får  ikke  veje  mine  fagter  så  nøje. 

Spas  og  spilopper  er  ungdoms  kriterium! 

Hvis  altså  ikke  din  ånd  var  så  tung, 

så  vilde  du  skønne,  min  yndige  nerium,  — 

din  elsker  gør  spilopper,  —  ergo  er  han  ung! 

ANITRA. 

Ja,  du  er  ung.     Har  du  flere  ringe? 

PEER    GYNT. 

Ikkesandt?   Der;  grams!  Som  en  buk  kan  jeg  springe! 
Var  her  vinløv  i  nærheden,  skulde  jeg  mig  kranse. 
Ja  minsæl  er  jeg  ung!    Hej,  jeg  vil  danse! 

(danser  og  synger.) 

Jeg  er  en  lyksalig  hane! 
Hak  mig,  min  lille  tippe! 
Ej!    Hop!    Lad  mig  trippe;  — 
jeg  er  en  lyksalig  hane! 

ANITRA. 

Du  sveder,  profet;  jeg  er  angst  du  skal  smelte;  — 
ræk  mig  det  tunge,  som  dingler  i  dit  belte. 


417 

PEER    GYNT. 

Ømme  bekymring!    Bær  pungen  for  stedse;  — 
uden  guid  er  elskende  hjerter  tilfredse! 

(danser  og  synger  igen.) 

Unge  Peer  Gynt  er  en  Galfrands! 

han  véd  ikke  på  hvad  fod  han  vil  stå. 

Pyt,  sa'e  Peer;  —  pyt,  lad  gå! 
Unge  Peer  Gynt  er  en  Galfrands! 

ANITRA. 

Frydfuldt,  når  profeten  i  dansen  træder! 

PEER    GYNT. 

Visvas  med  profeten!  —  Lad  os  bytte  klæder! 
Hejsan!    Træk  ud! 

ANITRA. 

Din  kaftan  blev  for  lang, 
din  livgjord  for  vid  og  din  strømpe  for  trang  - 

PEER    GYNT. 

Eh  bien! 

(knsler.) 

Men  gør  mig  en  hæftig  sorg; 
det  er  sødt  for  elskende  hjerter  at  lide! 
Hør,  når  vi  kommer  hjem  til  min  borg  — 

ANITRA. 

Til  dit  Paradis;  —  har  vi  langt  at  ride? 

PEER    GYNT. 

Å,  en  tusende  mile  — 

ANITRA. 

For  langt! 

PEER    GYNT. 

0,  hør;  - 
du  skal  få  den  sjæl,  som  jeg  lovte  dig  før  — 

ANITRA. 

Ja,  tak;  jeg  hjælper  mig  uden   sjæl. 
Men  du  bad  om  en  sorg  — 

PEER    GYNT 

(rejser  sig). 

Ja,  død  og  plage! 
En  voldsom,  men  kort,  —  for  en  to-tre  dage! 

ANITRA. 

Anitra  lyder  profeten!  —  Farvel! 

(hun  smækker  ham  et  dygtigt  rap  over  fingrene  og  jager  i  flyvende  galop 
tilbage  genneni  ørken.) 

PEER    GYNT 

(står  en  lang  stund  som  lynslagen). 

Nå,  så  skulde  da  også ! 


(Samme  sted.    En  time  senere.) 

(peer  gvnt,  adstadig  og  betænksom,   trækker  tyrkeklæderne  af.  stykke 

for  stykke.     Tilsidst  tager  han   sin   lille   rejsehue   op  af  frakkelommen, 

sætter  den  på,  og  står  atter  i  sin  evropæiske  dragt.) 

PEER    GYNT 

(idet  han  kaster  turbanen  langt  fra  sig). 

Der  ligger  Tyrken,  og  her  står  jeg!  — 
Dette  hedenske  væsen  duer  s'gu  ej. 
Det  var  heldigt,  det  kun  var  i  klæderne  båret, 
og  ej,  som  man  siger,  i  kødet  skåret.  — 
Hvad  vilde  jeg  også  på  den  galej? 

En  står  sig  dog  bedst  på  at  leve  som  kristen, 
vrage  påfuglhabittens  pral, 
støtte  sin  færd  til  lov  og  moral, 
være  sig  selv  og  få  sig  tilsidst  en 
tale  ved  graven  og  kranse  på  kisten. 

(går  nogle  skridt.) 

Den  taske;  —  hun  var  på  et  hængende  hår 

ifærd  med  at  gøre  mig  hodet  kruset. 

Jeg  vil  være  et  trold,  ifald  jeg  forstår, 

hvad  det  var,  som  gjorde  mig  ørsk  og  ruset. 

Nå;  godt,  det  fik  slut!    Var  spasen  dreven 

et  skridt  endnu,  var  jeg  latterlig  bleven.  — 

Jeg  har  fejlet.    Ja;  —  men  det  er  dog  en  trøst, 

at  jeg  fejled  på  grundlag  af  stillingens  brøst. 

Det  var  ikke  selve  personen,  der  faldt. 

Det  er  egentlig  dette  profetiske  levnet, 

så  ganske  blottet  for  virksomheds  salt, 

som  har  sig  med  smagløsheds  kval  mer  hævnet. 

En  dårlig  bestilling  at  være  profet! 

I  embedets  medfør  skal  man  gå  som  i  tågen; 

profetisk  tåget  man  flux  er  bét, 

så  såre  man  tér  sig  ædru  og  vågen. 

For  så  vidt  har  jeg  gjort  stillingen  fyldest, 

netop  ved  at  bringe  den  gås  min  hyldest. 

Men,  ikke  desmindre  — 

(brister  i  latter.) 

Hm,  tænke  sig  til! 
Ville  stoppe  tiden  ved  at  trippe  og  danse! 
Ville  stride  mod  strømmen  ved  at  svinge  og  svanse! 
Spille  på  strengeleg,  kæle  og  sukke, 
og  ende  som  en  hane  —  med  at  lade  sig  plukke. 
Den  adfærd  kan  kaldes  profetisk  vild.  — 
Ja;  plukke!  —  Tvi;  jeg  er  plukket  slemt; 
nå;  lidt  har  jeg  rigtignok  i  baghånden  gemt; 
jeg  har  noget  i  Amerika,  noget  i  lommen; 
er  altså  ikke  helt  på  fantestien  kommen.  — 

Og  dette  middels  er  igrunden  bedst. 

Nu  er  jeg  ikke  bunden  af  kusk  eller  hest; 

jeg  har  ingen  besvær  med  kuffert  og  kærre; 

kort  sagt,   som  man  siger,  jeg  er  stillingens  herre.  — 

Hvilken  vej  bør  jeg  vælge?  Mangen  vej  står  mig  åben; 

og  i  valget  kender  man  vismand  fra  taben. 

Mit  forretningsliv  er  et  sluttet  kapitel; 

min  kærlighedsleg  er  en  aflagt  kittel. 

Til  krebsegang  føler  jeg  ingen  drift. 

„ Atter  og  fram,  det  er  lige  langt; 

ud  og  ind  det  er  lige  trangt",  — 

så  tror  jeg  der  står  i  et  åndrigt  skrift.  — 

Altså  noget  nyt;  en  forædlet  færd; 

et  formål,  som  er  møjen  og  pengene  værd. 

Om  jeg  skrev  mit  levnet  uden  fordølgelse,  — 

en  bog  til  vejledning  og  etterfølgelse?  — 

Eller,   bi  —  !    Jeg  har  tiden  ganske  til  rådighed ;  — 

hvad,  om  jeg  som  en  rejsende  lærd 

studerte  de  henfarne  tiders  grådighed? 

Isandhed,  ja,  det  er  noget  for  mig! 

Krøniker  læste  jeg  alt  som  liden, 

og  har  også  dyrket  den  videnskab  siden.  — 

Jeg  vil  følge  menneskeslægtens  vej! 

Jeg  vil  svømme  som  en  fjær  på  historiens  strøm, 

leve  den  op  igen,  som  i  en  drøm,  — 

se  heltenes  kampe  for  stort  og  godt, 

men  i  sikker  behold,  som  tilskuer  blot,  — 

se  tænkerne  falde,  martyrerne  bløde, 

se  riger  grundes  og  riger  forgå,  — 

se  verdensepoker  slå  ud  af  det  små; 

kort  sagt,  jeg  vil  skumme  historiens  fløde.  — 

Jeg  får  se  at  få  tag  i  et  bind  af  Becker, 

og  rejse  kronologisk  så  langt  jeg  rækker.  — 

Vel  sandt,  —  min  forkundskab  er  ikke  grundig, 

og  historiens  indre  mekanik  underfundig!  — 

men  pyt;   hvor  udgangspunktet  er  galest, 

blir  tidt  resultatet  originalest. 

Hvor  løftende  dog,  at  sætte  sig  et  mål, 
og  drive  det  igennem  som  flint  og  stål! 

(stille  bevæget.) 

Bryde,  på  alle  kanter  og  ender, 

de  bånd,  som  binder  til  hjemstavn  og  venner, 

sprænge  i  luften  sin  rigdoms  skat,  — 

sige  sin  kærligheds  lykke  godnat,  — 

alt  for  at  finde  det  sandes  mysterium,  — 

(tørrer  en  tåre  af  ojet) 

det  er  den  ægte  forskers  kriterium!  — 

Jeg  føler  mig  lykkelig  over  al  made. 

Nu  har  jeg  løst  min  bestemmelses  gåde. 

Nu  bare  holde  ud  i  tykt  og  tyndt! 

Det  er  vel  tilgiveligt  om  jeg  knejser 

og  føler  mig  selv  som  manden  Peer  Gynt, 

også  kaldt  menneskelivets  kejser.  — 

Det  svundnes  facit  og  sum  vil  jeg  eje; 

aldrig  slide  de  levendes  veje;  — 

samtiden  er  ej  en  skosåle  værd; 

både  troløs  og  margløs  er  mændenes  færd; 

deres  ånd  har  ej  flugt,  deres  dåd  ej  vægt; 

(trækker  på  skulderen.) 

og  kvinderne,  —  det  er  en  skrøbelig  slægt!  — 

(hon  går.) 


(Sommerdag.    Højt  oppe  mod  nord.     En  hytte  i  storskogen.    Åben  dør 
med  en  stor  trælås.    Rensdyrhorn  over  døren.    En  flok  geder  ved  hus- 
vaggen.) 

|BN    MIDDELALDRENDE    KV1NDE,     lys    Og    sullik.    Sidder    Og     -[limltT     udeilfbr    1 

solskinnet.) 

KVINDEN 
(kaster  et  øje  nedover  vejen  og  synger): 

Kanske  vil  der  gå  både  vinter  og  vår, 
og  næste  sommer  med,  og  det  hele  år;  — 

men  engang  vil  du  komme,  det  véd  jeg  visst: 
og  jeg  skal  nok  vente,  for  det  lovte  jeg  sidst. 

(lokker  på  gederne.  spinder  og  synger  uren.  i 

Gud  styrke  dig.  hvor  du  i  verden  går! 
Gud  glæde  dig.  hvis  du  for  hans  fodskammel  står ! 
Her  skal  jeg  vente  til  du  kommer  igen; 
og  venter  du  histoppe,  vi  træffes  der,  min   ven! 


(I  Ægypteo.    Morgend«mring.    Memnonst*tten  står  i  sandet 
(PEEB  gtnt  kommer  gående  og  ser  sig  en  stuod  omkring.) 

PEER    GTNT. 

Her  kunde  jeg  passelig  begynde  min  vandring.  — 

Nu  er  jeg  altså  Ægypter  til  forandring; 

men  Ægypter  på  grundlag  af  det  gyntske  jeg. 

Siden  til  Assyrien  jeg  lægger  ivej. 

Helt  at  begynde  med  verdens  skabelse. 

det  vil  bare  lede  til  fortabelse:  — 

jeg  vil  ganske  gå  udenom  bibelhistorien; 

jeg  finder  jo  altid  dens  verdslige  spor  igen; 

og  at  se  den.  som  man  siger,  i  sømmene  efter, 

ligger  udenfor  både  min  plan  og  mine  kræfter. 

(setter  sig  pi  an  stan.) 

Nu  vil  jeg  hvile  mig  og  vente  ihærdig. 

til  stetten  med  sin  vanlige  morgensang  er  færdtg. 

Efter  frokosten  klyver  jeg  op  på  pyramiden; 

far  jeg  tid.  vil  jeg  granske  den  indeni  siden. 

Derpå  til-lands  om  det  røde  hav: 

kanske  kan  jeg  finde  kong  Potifars  grav.  — 

Så  er  jeg  Asiater.     I  Babylon  jeg  søger 

de  rygtbare  hængende  haver  og  skoger, 

det  vil  sige,  de  vigtigste  spor  af  kultur. 

Og  så  med  et  spring  til  Trojas  mur. 

Fra  Troja  går  der  jo  sjøvej  direkte 

over  til  det  herlige  gamle  Athen:  — 

der  vil  jeg  på  åstedet,  sten  for  sten, 

befare  det  pas,  som  Leonidas  dækte;  — 

jeg  vil  gøre  mig  fortrolig  med  de  bedre  filosofer, 

finde  fængslet,  hvor  Sokrates  døde  som  offer ; 

nej,  det  er  s'gu  sandt,  —  der  er  krig  for  tiden  — ! 
Ja,  så  får  Hellenismen  ligge  til  siden. 

(ser  på  sit  uhr.l 

Det  er  dog  for  galt,  hvor  længe  det  varer, 

før  solen  rinder.     Min  tid  er  knap. 

Altså,  fra  Troja;  —  det  var  der  jeg  slåp  —  — 

(rejser  sig  og  lytter  ) 

Hvad  er  det  for  en  underlig  susning,  som  farer — ? 

(Solopgang.) 

MEMNONSTØTTEN 
(synger). 

Af  halvgudens  aske  stiger  foryngende 

fugle  syngende. 

Zeus,  den  alvidende, 

skabte  dem  stridende. 

Visdomsugle, 
hvor  sover  mine  fugle? 
Du  må  dø  eller  råde 

sangens  gåde! 

PEER    GYNT. 

Sandfærdig,  —  mener  jeg  ikke  der  gik 
fra  støtten  en  lyd!    Det  var  fortidsmusik. 
Jeg  hørte  stenrøstens  stigning  og  sænkning.  — 
Jeg  vil  skrive  det  op  til  de  lærdes  betænkning. 

(noterer  i  lommebogen.) 

„Støtten  sang.    Jeg  hørte  tydeligt  klangen, 
men  forstod  ikke  rigtig  texten  til  sangen. 
Det  hele  var  naturligvis  sansebedrag.  — 
Ellers  intet  af  vægt  observeret  idag." 

(går  villere.) 

(Ved  landsbyen  Gizeh.    Den   store  Sfinx  udhuggen   af  klippen.     Langt 
borte  Kairos  spir  og  minaretter.) 

(peer  gynt  kommer;   han   betragter  Sfinxen   opmærksomt,  snart  gennem 
lorgnetten,  snart  gennem  den  hule  hånd.) 

Nej,  hvor  i  alverden  har  jeg  truffet  før 
noget  halvglemt,  som  minder  om  dette  skabilken? 
For  truffet  det,  har  jeg,  i  nord  eller  sør. 
Var  det  en  person?    Og,  i  så  fald,  hvilken? 
Han,  Memnon,  faldt  det  mig  bagefter  ind, 
ligned  de  såkaldte  Dovregubber, 
slig  som  han  sad  der,  stiv  og  stind, 
med  enden  plantet  på  søjlestubber.  — 
Men  dette  underlige  krydsningsdyr, 
denne  bytting,  på  engang  løve  og  kvinde,  — 
har  jeg  også  ham  fra  et  eventyr? 
Eller  har  jeg  ham  fra  et  virkeligt  minde? 
Fra  et  eventyr?    Ho,  nu  husker  jeg  kallen! 
Det  er  s'gu  Bøjgen,  som  jeg  slog  i  skallen,  — 
det  vil  sige,  jeg  drømte  —  for  jeg  lå  i  feber.  — 

(går  nærmere.) 

De  selvsamme  øjne;  de  selvsamme  læber;  — 

ikke  fuldt  så  dorsk;  lidt  mere  forslagen; 

men  ellers  den  samme  i  hovedsagen.  — 

Ja  så  da,  Bøjg;  du  ligner  en  løve, 

når  en  ser  dig  bagfra  og  træffer  dig  om  dagen! 

Kan  du  endnu  gåder?    Det  skal  vi  prøve. 

Nu  får  vi  se  om  du  svarer  som  sidst,  du! 

(råber  mod  Sfinxen.) 

Hej,  Bøjg,  hvem  er  du? 

EN    STEMME 
(bag  Sfinxen.) 

Ach,  Sfinx,  wer  bist  du? 

PEER    GYNT. 

Hvad!    Ekkoet  bryder  på  Tydsk!    Mærkværdigt! 

STEMMEN'. 

Wer  bist  du? 

PEER    GYNT. 

Det  taler  jo  sproget  færdigt! 
Den  observation  er  ny  og  min. 

(noterer  i  bogen.) 

„Ekko  på  Tydsk.    Dialekt  fra  Berlin." 

(begriffenfeldt  kommer  frem  bag  Stinxen.l 
BEGRIFFENFELDT. 

Et  menneske! 

PEER    GYNT. 

Nå;  det  er  ham,  som  prater. 

(noterer  igen.) 

„Kom  senerehen  til  andre  resultater." 

BEGRIFFENFELDT 
(under  alleslags  urolige  fagter). 

Min  herre,  undskyld  —  !    En  lebensfrage  — ! 
Hvad  fører  Dem  just  idag  herhen? 

PEER    GYNT. 

En  visit.    Jeg  hilser  på  en  ungdomsven. 

BEGRIFFENFELDT. 

Hvad?    Sfinxen  —  ? 

PEER    GYNT 

(nikker). 

Jeg  har  kendt  ham  i  gamle  dage. 

BEGRIFFENFELDT. 

Famost!  —  Og  det  efter  denne  nat! 
Min  pande  hamrer!    Den  er  nærved  at  revne! 
De  kender  ham,  mand?  Tal!  Svar!  kan  De  nævne, 
hvad  han  er? 

HENRIK    IBSENS   SAMLEDE    VÆRKEB.     III.  28 

PEER    GYNT. 

Hvad  han  er?    Ja,  det  kan  jeg  glat. 
Han  er  sig  selv. 

BEGRIFFENFELDT 

(med  et  spring). 

Ha,  livsgåden  glindste 
som  lyn  for  mit  syn!  —  Det  er  visst,   at  han  er 
sig  selv? 

PEER    GYNT. 

Ja,  så  siger  han  idetmindste. 

BEGRIFFENFELDT. 

Sig  selv!    Omvæltningens  stund  er  nær! 

(tager  hatten  af.) 

Deres  navn,  min  herre? 

PEER    GYNT. 

Jeg  er  døbt  Peer  Gynt. 

BEGRIFFENFELDT 

(med  stille  beundring). 

Peer  Gynt!    Allegorisk!    Det  var  at  vente.  — 
Peer  Gynt?    Det  vil  sige:  det  ubekendte,  — 
det  kommende,  hvis  komme  var  mig  forkyndt  — 

PEER    GYNT. 

Nej,  virkelig!     Og  nu  er  De  her  for  at  hente  — ? 

BEGRIFFENFELDT. 

Peer  Gynt!    Dybsindig!    Gådefuld!    Hvas! 
Hvert  ord  er  ligesom  en  bundløs  lære! 
Hvad  er  De? 

PEER    GYNT 

(beskeden). 

Jeg  har  altid  prøvet  at  være 
mig  selv.    Forøvrigt  er  her  mit  pas. 

BEGRIFFENFELDT. 

Atter  det  gådefulde  ord  på  bunden! 

(griber  ham  om  håndledet.) 

Til  Kairo!    Fortolkernes  kejser  er  hinden! 

PEER    GYNT. 

Kejser? 

BEGRIFFENFELDT. 

Kom! 

PEER    GYNT. 

Er  jeg  virkelig  kendt  —  ? 

BEGRIFFENFELDT 

(idet  hun  trækker  ham  med  sig). 

Fortolkernes  kejser  —  på  selvets  fundament! 


(I    Kairo.      Et   stort   gårdsrum    med    høje    mure    og  bygninger   omkring. 
Gittervinduer;  jernbure.) 

(tre  vogtere  i  gården,    en  fjerde  kommer.) 
DEN    KOMMENDE. 

Schafmann;   sig  mig,  hvor  er  direktøren? 

EN    VOGTER. 

Kørt  ud  imorges  længe  før  dag. 

FØRSTE. 

Jeg  tror  der  er  hændt  ham  en  ærgerlig  sag; 
tlii  inat  — 

EN    ANDEN. 

Hys,  stille;  der  er  han  ved  døren! 

(BEGRIFFENFELDT     I',  irr  r   TEER    GYNT     ilnl,     låser     |>"J  l'll     Og     Stikker   IlOgleil    i 

lommen.) 

28* 

PEER    GYNT 
(for  sig  selv). 

Isandhed,   en  yderst  begavet  mand; 

næsten  alt,  hvad  han  siger,  går  over  ens  forstand. 

(ser  sig  om.)  . 

Så  dette  hei*  er  de  lærdes  klub? 

BEGRIFFENFELDT. 

Her  vil  De  finde  dem,  rub  og  stub;  — 

de  halvfjerdsindstyve  fortolkeres  kreds; 

den  er  nylig  forøget  med  hundred  og  treds  —  — 

(råber  på  vogterne.) 

Mikkel,  Schlingelberg,  Schafmann,  Fuchs,  — 
ind  i  burene  med  jer  fluks! 

VOGTERNE. 

Vi? 

BEGRIFFENFELDT. 

Hvem  ellers?    Afsted,  afsted! 
Når  verden  snurrer,  så  snurrer  vi  med. 

(tvinger  dem  ind  i  et  bur.) 

Han  er  kommen  imorges,   den  store  Peer;  — 

I  kan  slutte  jer  til  resten,  —  jeg  siger  ikke  mer. 

(stænger  buret  og  kaster  nøglen  i  en  brønd.) 
PEER    GYNT., 

Men,  bedste  herr  doktor  og  direktør  — ? 

BEGRIFFENFELDT. 

Ingen  af  delene!    Jeg  var  det  før . 

Herr  Peer;  kan  De  tie?    Jeg  må  give  mig  luft  — 

PEER    GYNT 

(i  stigende  uro). 

Hvad  er  det? 

BEGRIFFENFELDT. 

Lov  mig.   De  ikke  vil  skælve. 

PEER    GYNT. 

Jeg  skal  prøve  — 

BEGRIFFENFELDT 

(trækker  ham  hen  i  et  hjørne  og  hvisker). 

Den  absolute  fornuft 
afgik  ved  døden  iaftes  kl.    11. 

PEER    GYNT. 

Gud  fri  mig  —  ! 

BEGRIFFENFELDT. 

Ja,  det  er  yderst  beklageligt. 
Og  i  min  stilling,  ser  De.  er  det  dobbelt  ubehageligt; 
thi  denne  anstalt  gjaldt  lige.til  det  sidste 
for  en  dårekiste. 

PEEB    GYNT. 

En  dårekiste! 

BEGRIFFENFELDT. 

Ikke  nu,  forstår  De! 

PEEK    GYNT 

(bleg  og  sagte). 

Nu  skønner  jeg  stedet! 
Og  manden  er  gal;  —  og  ingen   véd  det! 

(trækker  sig  bort ) 

BEGRIFFENFELDT 

(felger  efter). 

Forøvrigt  håber  jeg  De  har  forstået? 
Når  jeg  kalder  ham  død,  så  er  det  væv. 

Han  er  gået  fra  sig  selv.  Af  sit  skind  er  han  gået,  — 
akkurat  som  min  landsmand  Mflnchhausens  ræv. 

PEER    GYNT. 

Undskyld  et  minut  — 

BEGRIFFENFELDT 

(holder  på  haml. 

Nej,  det  var  som  en  ål;  — 
ikke  som  en  ræv.     Gennem  øjet  en  nål;  — 
han  sprælled  på  væggen 

PEER    GYNT. 

Hvor  finder  jeg  frelsen! 

BEGRIFFENFELDT. 

Rund     om  halsen  et  snit  og  så,  vips,  af  pelsen! 

PEER    GYNT. 

Forrykt!    Aldeles  fra  vid  og  sans! 

BEGRIFFENFELDT. 

Nu  er  det  klart,  og  det  la'er  sig  ikke  dølge,  — 

denne  fra-sig-gåen  vil  have  til  følge 

en  hel  omvæltning  til  lands  og  vands. 

De  personligheder,  som  før  kaldtes  gale, 

blev  nemlig  iaftes  kl.    11   normale, 

konforme  med  fornuften  i  dens  nye  fase. 

Og  ser  man  endvidre  på  sagen  ret, 

er  det  klart,  at  fra  nysnævnte  klokkeslet 

begyndte  de  såkaldte  kloge  at  rase. 

PEER    GYNT. 

De  nævnte  klokken;  min  tid  er  knap  — 

BEGRIFFENFELDT. 

Deres  tid?    Der  gav  De  min  tanke  et  rap! 

v  (Abner  en  dør  og  ralier:) 

Herud!    Den  vordende  tid  er  forkyndt! 
Fornuften  er  død.    Leve  Peer  Gynt! 

PEER    GYNT. 

Nej,  kæreste  mand  —  ! 

(de  afsindige  kommer  etterhånden  ud  i  gårdsrummet.) 
BEGRD7FENFELDT. 

God  morgen!    Giv  møde, 
og  hils  på  befrielsens  morgenrøde! 
Eders  kejser  er  kommen! 

PEER    GYNT. 

Kejser  ? 


BEGRIFFENFELDT. 


Ja  visst! 


PEER    GYNT. 

Men  æren  er  så  stor,  så  over  al  made  — 

BEGRIFFENFELDT. 

Ak,  lad  ingen  falsk  beskedenhed  råde 
i  en  stund  som  denne. 

PEER    GYNT. 

Men  und  mig  blot  frist  —  ! 
Nej,  jeg  duer  s'gu  ikke;  jeg  er  rent  fordummet! 

BEGRIFFENFELDT. 

En  mand,  som  har  Sfinxens  mening  fornummet? 
Som  er  sig  selv? 

PEER    GYNT. 

Ja,  det  er  just  knuden. 
Jeg  er  mig  selv  i  et  og  i  alt; 

men  her,  så  vidt  jeg  forstod,  det  gjaldt 
at  være  sig  selv,  så  at  sige,  foruden. 

BEGRIFFENFELDT. 

Foruden?    Nej,  der  taer  De  mærkelig  fejl! 
Her  er  man  sig  selv  aldeles  forbandet; 
sig  selv  og  ikke  det  ringeste  andet;  — 
man  går,  som  sig  selv,  for  fulde  sejl. 
Hver  lukker  sig  inde  i  selvets  tønde, 
i  selvets  gæring  han  dukker  tilbunds,  — 
han  stænger  hermetisk  med  selvets  spunds 
og  tætner  træet  i  selvets  brønde. 
Ingen  har  grad  for  de  andres  veer; 
ingen  har  sans  for  de  andres  ideer. 
Os  selv,  det  er  vi  i  tanken  og  tonen, 
os  selv  til  springbrættets  yderste  rand,  — 
og  følgelig,  skal  der  en  kejser  på  tronen, 
er  det  klart,  at  De  er  den  rette  mand. 

PEER    GYNT. 

A,  gid  jeg  var  fanden  — ! 

BEGRIFFENFELDT. 

Nu  ikke  forknyt; 
næsten  alt  i  verden  er  i  førstningen  nyt. 
„Sig  selv";   —   kom;  her  skal  De  se  et  exempel; 
jeg  vælger  det  første  det  bedste  iflæng  — 

(til  en  mørk  skikkelse.) 

Goddag,  Huhu!    Nå,  går  du,  min  dreng, 
bestandig  omkring  med  græmmelsens  stempel? 

HUHU. 

Kan  jeg  andet  vel,  når  folket 
slægt  for  slægt  dør  ufortolket? 

(til    PEER    GYNT.) 

Du  er  fremmed;  vil  du  høre? 

PEER    GYNT 

(bukker). 


Gudbevar's ! 


HUHU. 

Så  lån  mig  øre.  — 
Fjernt  i  øst,  som  krans  om  pande, 
står  de  malebarske  strande. 
Portugiser  og  Hollænder 
landet  med  kultur  bespænder. 
Desforuden  bor  der  skarer 
af  de  ægte  Malebarer. 
Disse  folk  har  sproget  blandet;  — 
de  er  herrer  nu  i  landet.  — 
Men  i  tiden  længst  forgangen 
råded  der  orangutangen. 
Han  var  skogens  mand  og  herre; 
frit  han  turde  slå  og  snærre. 
Som  naturens  hånd  ham  skabte, 
så  han  gren  og  så  han  gabte. 
Uforment  han  turde  skrige; 
han  var  hersker  i  sit  rige.  — 
Ak,  men  så  kom  fremmedåget 
og  forplumred   urskogs-sproget. 
Firehundredårig  natten 
ruged  over  abekatten; 
og  man  véd,  så  lange  nætter 
landsens  folk  i  stampe  sætter.  — 
Skogens  urlyd  er  forstummet; 
ikke  længer  blir  der  brummet;  — 
skal  vi  vore  tanker  male, 
må  det  ske  ved  hjælp  af  tale. 
Hvilken  tvang  for  alle  ståender! 
Portugiser  og  Hollænder, 
blandingsracen,  Malebaren, 
hver  er  lige  ilde  faren.  — 

Jeg  har  prøvet  på  at  fægte 
for  vort  urskogs-mål,  det  ægte,  — 
prøvet  at  belive  liget,  — 
hævdet  folkets  ret  til  skriget,  — 
skreget  selv  og  påvist  trangen 
til  dets  brug  i  folkesangen.  — 
Skralt  man  dog  min  idræt  skatter. 
Nu,  jeg  tror,  min  sorg  du  fatter. 
Tak,  at  du  har  lånt  mig  øre;  — 
véd  du  råd,   så  lad  mig  høre! 

PEER    GYNT 

(sagte). 

Der  står  skrevet:   man  får  tude 
med  de  ulve,  som  er  ude. 

(hoit) 

Kære  ven,  såvidt  jeg  husker 
tindes  i  Marokko  busker, 
hvor  en  flok  orangutanger 
lever  uden  tolk  og  sanger; 
•deres  mål  lød  malebarisk! 
det  var  smukt  og  exemplarisk,  — 
dersom  De,  lig  andre  standsmænd, 
vandred  ud  til  gavn  for  lands  mænd 

HUHU. 

Tak,  at  du  har  lånt  mig  øre; 
som  du  råder,  vil  jeg  gøre. 

(med  en  stor  gebærde.) 

•Østen  har  forstødt  sin  sanger ! 
"Vesten  har  orangutanger! 

(han  går.) 

BEGRIFFENFELDT. 

Nå,  var  han  sig  selv?    Jeg  skulde  det  mene. 
Af  sit  eget  er  han  fyldt,  og  af  det  alene. 
Han  er  sig  i  alt,  hvad  han  giver  af  sig,  — 
sig  selv  i  kraft  af  at  være  fra  sig. 
Kom  her!    Nu  skal  jeg  vise  Dem  en  anden, 
fra  iaftes  ikke  mindre  konform  med  forstanden. 

(til  en  fellah,  som  bærer  en  mumie  på  ryggen.) 

Kong  Apis,  hvor  går  det,  min  høje  herre? 

FELLAHEN 
(vildt  til  PEER  gynt). 

Er  jeg  kong  Apis? 

PEER    GYNT 

(trækker  sig  bag  doktoren). 

Jeg  må  tilstå,  desværre, 
jeg  er  ikke  inde  i  situationen; 
men  jeg  tror  nok.   ifald  jeg  tør  dømme  efter  tonen 

FELLAHEN. 

Nu  lyver  du  også. 

BEGRIFFENFELDT. 

Deres  Højhed  får  melde 
hvordan  sagerne  står. 

FELLAHEN. 

Det  skal  jeg  fortælle. 

(vender  sig  til  peer  gynt.) 

Ser  du  ham,  som  jeg  bærer  på  ryggen? 
Han  navnet  kong  Apis  lød, 
Nu  går  han  under  navn  af  mumie, 
og  er  derhos  aldeles  død. 

Han  har  bygget  alle  pyramider, 
og  hugget  den  store  Sfinx, 
og  kriget,  som  doktoren  siger, 
med  Tyrken  både  rechts  og  links. 

Og  derfor  det  ganske  Ægypten 
har  priset  ham  som  en  gud, 
og  stillet  ham  op  i  templer, 
i  lignelser  af  en  stud.  — 

Men  jeg  er  denne  kong  Apis, 
det  ser  jeg  så  soleklart; 
og  hvis  du  ikke  forstår  det, 
så  skal  du  forstå  det  snart. 

Kong  Apis  var  nemlig  på  jagten, 
og  steg  af  sin   hest  en  stund, 
og  gik  for  sig  selv  afsides 
ind  på  min  oldefaers  grund. 

Men  marken,  kong  Apis  gøded, 
har  næret  mig  med  sit  korn; 
og  trænges  der  flere  beviser, 
så  har  jeg  usynlige  horn. 

Og  er  det  så  ikke  forbandet, 
at  ingen  vil  prise  min  magt! 
Af  byrd  er  jeg  Apis  i  landet, 
men  Fellah  i  andres  agt. 

Kan  du  sige  hvad  jeg  skal  gøre, 
så  råd  mig  foruden  svig;  — 
hvad  det  gælder  om,   er  at  blive 
kong  Apis  den   store  lig. 

PEER    GYNT. 

Deres  Højhed  får  bygge  pyramider, 
og  hugge  en  større  Sfinx, 
og  krige,  som  doktoren  siger, 
med  Tyrken  både  rechts  og  links. 

FELLAHEN. 

Jo,  det  er  en  dejlig  tale! 
En  Fellah!    En  sulten  lus! 
Jeg  har  nok  med  at  holde  min  hytte 
ryddelig  for  rotter  og  mus 

Fort,  mand,  —  find  på  noget  bedre, 
som  både  gør  stor  og  tryg, 
og  derhos  aldeles  lige  med 
kong  Apis  bag  på  min  ryg! 

PEER    GYNT. 

Hvad  om  Deres  Højhed  hang  Dem, 
og  derpå  i  jordens  skød, 
bag  kistens  naturlige  grænser, 
forholdt  Dem  aldeles  død? 

FELLAHEN. 

Så  vil  jeg!    Mit  liv  for  en  strikke! 
I  galgen  med  hår  og  hud !  — 
I  førstningen  blir  der  lidt  forskel; 
men  den  jævner  tiden  ud. 

(går  hi- 1 1  og  gør  anstalter  til  at  hænge  sig.) 
BEGBIFFENFELDT. 

Det  var  en  personlighed,  herr  Peer,  — 
en  mand  med  methode  — 

PEER    GYNT. 

Ja,  ja;  jeg  ser  — ; 
men  han  hænger  sig  virkelig!     Gud,    vær  os  nådig! 
Jeg  blir  syg;  —  jeg  er  knapt  mine  tanker  rådig! 

BEGRIFFENFELDT. 

En  overgangstilstand;  den  varer  kun  kort. 

PEER    GYNT. 

En  overgang?   Hvortil?   Undskyld,  —  jeg  må  bort  — 

BEGRIFFENFELDT 
(holder  ham). 

Er  De  gal? 

PEER    GYNT. 

Ikke  endnu  —  Gal?    Gud  bevares! 

(Allarm,     ministeren  hussejn  treenger  sig  gennem  sværmen.) 
HUSSEJN. 

Man  har  meldt  mig,    her  er  kommet  en  kejser  idag. 

(til    PEER    GYNT.) 

Det  er  Dem? 

PEER    GYNT 

(fortvivlet). 

Ja,  det  er  en  afgjort  sag! 

HUSSEJN. 

Godt.  —  Her  er  noter,  som  skal  besvares? 

PEER    GYNT 
(river  sig  i  håret). 

Hejsan!    Ret  så;  —  jo  værre,  jo  bedre! 

HUSSEJN. 

Maske  De  vil  med  et  dyp  mig  hædre? 

(bukker  dybt.) 

Jeg  er  en  pen. 

PEER    GYNT 
(bukker  endnu  dybcre). 

Og  jeg  er  plent 
et  krimskramset,  kejserligt  pergament. 

HUSSEJN. 

Min  historie,  herre,  er  kortelig  den: 
jeg  gælder  for  et  sandhus  og  er  en  pen. 

PEER    GYNT. 

Min  historie,  herr  pen,  er,  i  korthed  vævet,  — 
jeg  er  et  papirblad  og  blir  aldrig  beskrevet. 

HUSSEJN. 

Hvad  jeg  duer  til,  har  menneskene  ingen  forstand  på; 
alle  vil  de  bruge  mig  til  at  strø  sand  på! 

PEER    GYNT. 

Jeg  var  i  en  kvindes  eje  en  sølvspændt  bog;  — 
det  er  en  og  samme  trykfejl  at  være  gal  og  klogl 

HUSSEJN. 

Tænk  Dem,  hvilket  fortærende  liv; 

være  pen  og  aldrig  smage  odden  af  en  kniv! 

PEER    GYNT 
(hopper  hejt). 

Tænk  Dem:  være  renbuk;  springe  fra  oven;  — 
altid  stupe,  —  aldrig  kende  grund  under  hoven! 

HUSSEJN. 

En  kniv!    Jeg  er  sløv;  —  få  skåret  og  ridset  niigt 
Verden  går  under,  hvis  man  ikke  får  spidset  mig! 

PEER    GYNT. 

Det  var  synd  for  den  verden,  der,  lig  andet  selvgjort,, 
af  Vorherre  blev  befunden  så  inderlig  velgjort. 

BEGRIFFENFELDT. 

Her  er  kniv ! 

HUSSEJN 
(griber  den). 

Ah,  hvor  jeg  skal  blækket  slikke! 
Hvilken  vellyst  at  snitte  sig. 

(skærer  halsen  over.) 

BEGRIFFENFELDT 

(viger  tilside). 

Sprut  dog  ikke. 


PEER    GYNT 
(i  stigende  angst). 


Hold  på  ham! 


HUSSEJN. 

Hold  på  mig!    Det  er  ordet! 
Hold!     Hold  i  pennen!    Papiret  på  bordet — ! 

(falder*) 

Jeg  er  udslidt.    Eft  er  skriften,  —  glem  ikke  den; 
han  leved  og  han  døde  som  en  påholden  pen! 

PEER    GYNT 
(svimler). 

Hvad  skal  jeg  —  !  Hvad  er  jeg?  Du  store  — ,  hold  fast! 
Jeg  er  alt,  hvad  du  vil,  —  en  Tyrk,  en  synder,  — 
et   bergtrold  — ;    men   hjælp ;  —  det   var   noget  som 

brast  — ! 

(skriger.) 

Jeg  kan  ikke  hitte  dit  navn  i  en  hast! 

hjælp  mig,  du,  —  alle  dårers  formynder! 

(synker  i  afmagt.) 

BEGRIFFENFELDT 

(med   en  stråkruns  i   hånden,   gør  et  spring  og  sætter  sig  skrævs  over 
ham). 

Ha;  se,  hvor  han  i  sølen  knejser! 

er  fra  sig  selv  — !    Hans  kroning  sker ! 

(trykker  kransen  på  ham  og  udråber): 

Han  leve!    Leve  selvets  kejser! 

SCHAFMANN 
(i  buret). 

Es  lebe  hoch  der  grosse  Peer! 

FEMTE  AKT. 


(Ombord  på  et  skib  i  Nordsjøen  udenfor  den  norske  kyst.     Solnedgang. 
Stormfuldt  vejr.) 

(teer  gynt,  en  kraftig  gammel  mand  med  isgråt  hår  og  skæg,  står  agter 

på  hytten.   Han  er  halvt  sjømandsklædt,  i  jakke  og  høje  støvler.   Dragten 

noget  slidt  og  medtagen;   han   selv  vejrbidt  og  med  et  hårdere  udtryk. 

skibskaptejnen  ved  rattet  hos  rorgængeren.    mandskabet  forud.) 

PEER    GYNT 
(læner  armene  på  rælingen  og  stirrer  ind  mod  land). 

Se  Hallingskarven  i  vinterham;  — 
han  brisker  sig,  gamlen,  i  kveldsols  bram. 
Jøklen,  bror  hans,  står  bag  påskrå; 
han  har  endnu  den  grønne  iskåben  på. 
Folgefånnen,  hun  er  nu  så  fin,  — 
ligger  som  en  jomfru  i  skære  lin. 
Vær  ingen  galninger,  gamle  gutter! 
Stå  der  I  står;  I  er  gråstens-nuter. 

KAPTEJNEN 
(råber  forud). 

To  mand  tilrors,  —  og  lanternen  sat! 

PEER    GYNT. 

Det  kuler  stivt. 

KAPTEJNEN. 

Vi  får  storm  inat. 

PEER    GYNT. 

Har  en  fra  havet  kending  af  Ronden? 

KAPTEJNEN. 

Nej,  var  det  ligt;  —  den  ligger  bag  fånnen- 

PEER    GYNT. 

Eller  Blåhø? 

KAPTEJNEN. 

Nej;  men  oppe  fra  riggen 
kan  en  i  klarvejr  se  Galdhøpiggen. 

PEER    GYNT. 

Hvor  har  vi  Hårtejgen? 

KAPTEJNEN 
(peger). 

Så  omtrent. 

PEER    GYNT. 

Ja  vel. 

KAPTEJNEN. 

Det  lader  til  De  er  kendt. 

PEER    GYNT. 

Da  jeg  rejste  fra  landet,  foer  jeg  her  forbi; 
og  bærmen,  siger  ordsproget,  hænger  længst  i. 

(spytter  og  stirrer  mod  kysten.) 

Derinde,  hvor  det  blåner  i  skar  og  kløft,  — 
hvor  fjelddalen  svartner,  trang,  som  en  grøft,  — 
og  under,  langs  med  den  åbne  fjord,  — 
der  er  det  altså  menneskene  boer. 

(ser  på  kaptejneo.) 

De  bygger  spredt  her  i  landet. 

KAPTEJNEN. 

Ja; 
der  er  vidt  imellem  og  langt  ifra. 

PEER    GYNT. 

Er  vi  inde  før  daggry? 

KAPTEJNEN. 

Så  ved  pas, 
ifald  ikke  natten  blir  altfor  hvas. 

PEER    GYNT. 

Det  tykner  i  vest. 

KAPTEJNEN. 

Det  gør  så. 

PEER    GYNT. 

Stop! 
De  kan  huske  mig  på,  når  vi  siden  gør  op,  — 
jeg  er  sindet,  som  man  siger,  at  øve  godt 
imod  mandskabet  — 

i 

KAPTEJNEN. 

Takker! 

PEER    GYNT. 

Det  blir  kun  småt. 
Guid  har  jeg  gravet,  og  mistet  hvad  jeg  fandt;  — 
fatum  og  jeg  vi  er  rent  på  kant 
De  véd,  hvad  jeg  har  ombord  i  behold. 
Det  er  slumpen;  —  resten  foer  fanden  i  vold. 

KAPTEJNEN. 

Det  er  mer  end  nok  til  at  skaffe  Dem  vægt 
mellem  folket  hjemme. 

PEER    GYNT. 

Jeg  har  ingen  slægt. 
Der  er  ingen,  som  venter  den  rige  styggen.  — 
Nå;  så  slipper  jeg  også  for  krus  på  bryggen! 

KAPTEJNEN. 

Der  har  vi  vejret. 

PEER    GYNT. 

Ja,  husk  så  på,  — 
er  nogen  af  folkene  rigtig  trængende, 
så  ser  jeg  ikke  så  nøje  på  pengene  — 

KAPTEJNEN. 

Det  er  vakkert.    De  flestes  kår  er  små; 
alle  har  de  kærring  og  unger  hjemme. 
Med  hyren  alene  falder  det  tyndt; 
men  kom  de  nu  hjem  med  lidt  extra  mynt, 
blev  der  et  gensyn,  de  sent  vilde  glemme. 

PEER    GYNT. 

Hvad  for  noget?    Har,  de  kærring  og  unger? 
Er  de  gifte? 

KAPTEJNEN. 

Gifte?    Ja,  hele  flokken. 
Men  den,  som  er  trangest  stillet,  er  kokken; 
hos  ham  er  tilhuse  den  svarte  hunger. 

PEER    GYNT. 

Gifte?    Har  hjemme  nogen,  som  venter? 
Som  glædes,  når  de  kommer?    Hvad? 

KAPTEJNEN. 

Ja  vel, 
på  fattigfolks  made. 


hvad  så? 

PEER    GYNT. 

Og  kommer  de  en  kveld, 


KAPTEJNEN. 

Så  tænker  jeg  kærringen  henter 
lidt  godt  for  en  gangs  skyld  — 

PEER    GYNT. 

Og  lys  i  pladen? 

KAPTEJNEN. 

Kanhænde  to;  og  en  dram  til  maden. 

PEER    GYNT. 

Og  så  sidder  de  lunt?    Har  varme  på  gruen? 
Har  ungerne  om  sig?    Der  er  ståk  i  stuen; 
der  er  ingen,  som  hører  den  anden  tilende,  — 
slig  glæde  er  der  på  dem  — ? 

KAPTEJNEN. 

Det  kunde  vel  hænde. 
Og  derfor  var  det  vakkert,  De  lovte  før,  — 
at  spede  lidt  til. 

PEER    GYNT 

(slår  i  rælingen). 

Nej,  om  jeg  gør! 
Tror  De  jeg  er  gal?    Mener  De  jeg  punger 
ud  til  fromme  for  andres  unger? 
Jeg  har  surt  nok  slæbt  for  at  tjene  min  mynt? 
Ingen  venter  på  gamle  Peer  Gynt. 

KAPTEJNEN. 

Ja,  ja;  som  De  vil;  Deres  penge  er  Deres. 

PEER    GYNT. 

Rigtig!    De  er  mine  og  ingen  fleres. 

Opgør,  så  fort  De  har  anker  i  bunden! 

Min  fragt  fra  Panama  som  kahytspassager. 

Så  brændevin  til  folkene.    Ikke  mer. 

Gier  jeg  mere,  kaptejn,  kan  De  slå  mig  på  munden! 

KAPTEJNEN. 

Jeg  skylder' Dem  kvittering  og  ikke  juling;  — 
men  undskyld;   nu  får  vi  storm  for  kuling. 

(han   går  fremover  dækket.     Det  er  blevet  mørkt;   der  tændes  lys  i  ka- 
hytten.   Sjøgangen  tiltager.    Skodde  og  tykke  skyer.) 

PEER    GYNT. 

Holde  en  ustyrlig  ungeflok  hjemme;  — 

ligge  som  en  glæde  i  sindene  fremme;  — 

følges  af  andres  tanker  på  vej  — 

Der  er  aldrig  nogen,  som  tænker  på  mig.  — 

Lys  i  pladen?    Det  lys  skal  slukne. 

Jeg  vil  finde  på  noget —  !  Jeg  vil  drikke  dem  drukne;  — 

ikke  en  af  de  djævler  skal  gå  ædru  iland. 

Fulde  skal  de  komme  til  kærring  og  unger! 

de  skal  bande;*  de  skal  slå  i  bordet  så  det  runger,  — 

skramme  dem,  der  venter,  fra  vid  og  forstand! 

Kærringen  skal  skrige  og  rømme  af  huset, 

trive  ungerne  med!    Hele  glæden  i  gruset! 

(Skibot  krænger  stærkt;  han  tumler  og  har  moje  med  at  holde  sig.) 

Nå,  det  var  en  ordentlig  overhaling. 
Havet  arbejder,  som  det  havde  betaling;  — 
det  er  endnu  sig  selv  her  nord  under  leden;  — 
sjøen  påtvers,  lige  vrang  og  vreden 

(lytter.) 

Hvad  er  det  for  skrig? 

VAGTEN 

(farad). 

Et  vrag  i  læ! 

KAPTEJNEN 

(midtskibs,  kommanderer). 

Roret  hart  styrbord!    Klods  for  vinden! 

STYRMANDEN. 

Er  der  folk  på  vraget? 

VAGTEN. 

Jeg  skimter  tre ! 

PEER    GYNT. 

Fir  hækjollen  ned  — 

KAPTEJNEN. 

Den  blev  fyldt  forinden. 

(går  forover.) 
PEER    GYNT. 

Hvem  tænker  på  sligt? 

(til  nogle  af  mandskabet.) 

Er  I  folk,  så  frels! 
Hvad  fanden,  om  I  får  jer  en  fugtet  pels  — 

BÅDSM ANDEN. 

Det  er  ugørligt  i  sligt  et  hav. 

PEER    GYNT. 

De  skriger  igen!    Se,  vinden  skråler  — 
Kok,  tør  du  prøve?    Fort!    Jeg  betaler  — 

KOKKEN. 

Nej,  ikke  om  tyve  pundsterling  De  gav  — 

PEER    GYNT. 

I  hunde!    I  krystersjæle !    Kan  I  glemme, 

det  er  folk,  som  har  kærring  og  unger  hjemme? 

Nu  sidder  de  og  venter  — 

BÅDSMANDEN. 

Tålmod  er  sundt. 


KAPTEJNEN. 

Bær  af  for  brottet! 


STYRMANDEN. 

Vraget  gik  rundt. 

PEER    GYNT. 

Der  blev  stille  med  ét  —  ? 

BÅDSMANDEN. 

Var  de  gifte,  som  De  tænker, 
så  fik  verden  ret  nu  tre  nybagte  enker. 

(Uvejret  vokser,    peer  gynt  går  agterover  dækket.) 
PEER    GYNT. 

Der  er  ingen  tro  mellem  menneskene  mer,  — 

ingen  kristendom,  slig,  som  skrevet  og  sagt  er;  — 

lidet  gør  de  godt,  og  mindre  de  beer, 

og  har  slet  ingen  agt  for  de  vældige  magter.  — 

I  et  vejr,  som  inat,  er  Vorherre  farlig. 

De  bæster  skulde  hytte  sig,  tænke,  som  sandt  er, 

det  er  vogsomt  at  lege  med  elefanter; 

og  så  lægger  de  sig  ud  med  ham  åbenbarlig! 

Jeg  er  skyldløs;  på  offerpynten, 

kan  jeg  bevise,  jeg  stod  med  mynten. 

Men  hvad  har  jeg  for  det?  —  Der  går  jo  det  ord: 

Samvittighedsfred  er  en  dejlig  pude. 

A  ja,  det  holder  stik  på,  den  tørre  jord, 

men  duer  s'gu  ikke  for  en  snus  ombord, 

hvor  en  skikkelig  mand  er  blandt  pakket  ude. 

Tilsjøs  far  en  aldrig  være  sig  selv; 

en  får  følge  de  andre  fra  dæk  til  hvælv; 

slår  hævnens  time  for  bådsmand  og  kokken, 

så  stryger  jeg  sagtens  i  vasken  med  flokken;  — 


450 


ens  særlige  tarv  sættes  rent  til  siden: 
man  gælder  som  en  pølse  i  slagtetiden.  — 

Fejlen  er  den,  jeg  har  været  for  from. 
Og  utak  har  jeg  for  hele  stasen. 
Var  jeg  yngre,  tror  jeg,  jeg  sadled  om, 
og  prøved  en  stund  at  spille  basen. 
Der  er  tid  endnu!    Det  skal  spørges  i  bygden, 
at  Peer  er  kommen  over  havet  i  højden! 
Gården  vil  jeg  vinde  med  ondt  eller  godt;  — 
jeg  vil  bygge  den  om;  den  skal  lyse  som  et  slot. 
Men  ingen  får  lov  at  komme  ind  i  stuen! 
For  porten  skal  de  stå  og  dreje  på  luven;  — 
tigge  og  trygle,  —  det  kan  de  frit; 

men  ingen  får  en  eneste  skilling  af  mit; 

måtte  jeg  under  skæbnens  piskeslag  hyle, 
så  fi rides  vel  de,  jeg  igen  kan  prygle  —  — 

DEN    FREMMEDE    PASSAGER 
(står  i  mørket  ved  siden  af  peer  gynt  og  hilser  venligti: 

Godaften ! 

PEER    GYNT. 

Godaften !    Hvad  —  ?    Hvem  er  De  ? 

PASSAGEREN. 

Jeg  er  Deres  medpassager,  til  tjeneste. 

PEER    GYNT. 

Ja  så?    Jeg  trode,  jeg  var  den  eneste. 

PASSAGEREN. 

En  fejl  formodning,  som  nu  er  forbi. 

PEER    GYNT. 

Men  underligt  nok,  at  først  ikveld 
jeg  ser  Dem  — 

PASSAGEREN. 

Jeg  går  ikke  ud  om  dagen. 

PEER    GYNT. 

De  er  kanske  syg?    De  er  hvid,  som  et  lagen  — 

PASSAGEREN. 

Nej,  tak,  —  jeg  befinder  mig  inderlig  vel. 

PEER    GYNT. 

Det  stormer  hvast. 

PASSAGEREN. 

Ja,  velsignet,  mand! 

PEER    GYNT. 

Velsignet? 

PASSAGEREN. 

Havet  går  højt,  som  huse. 
Ah,  ens  tænder  løber  i  vand! 
Tænk,  hvilke  vrag  det  inat  vil  knuse;  — 
og  tænk,  hvilke  lig,  der  vil  drive  iland! 

PEER    GYNT. 

Bevares  vel! 

PASSAGEREN. 

Har  De  set  en  kvalt,  — 
en  hængt,  —  eller  druknet? 

PEER    GYNT. 

Nu  blir  det  for  galt  — 

PASSAGEREN. 

Ligene  ler.    Men  latteren  er  tvungen; 
og  de  fleste  har  gerne  bidt  sig  i  tungen. 

PEER    GYNT. 

Bliv  mig  fra  livet  — ! 

PASSAGEREN. 

Et  spørgsmål  kun! 
Hvis  vi  f.  ex.  tørned  på  grund 
og  sank  i  mørket. 

PEER    GYNT. 

De  tror,  her  er  fare? 

PASSAGEREN. 

Jeg  véd  virkelig  ikke  hvad  jeg  skal  svare. 
Dog,  sæt  nu,  jeg  fiyder  og  De  går  tilbunds  — 

PEER    GYNT. 

Å,  sludder  — 

PASSAGEREN. 

Det  er  en  mulighed  kuns. 
Men  står  man  i  graven  med  den  ene  fod, 
blir  man  blød,  og  deler  ud   milde  gaver  — 

PEER    GYNT 

(griber  i  lommen). 

Ho,  penge! 

PASSAGEREN. 

Nej;  men  er  De  så  god 
at  skænke  mig  Deres  ærede  kadaver  — ? 

PEER    GYNT. 

Nu  går  det  for  vidt! 

PASSAGEREN. 

Bare  liget,  forstår  De! 
Det  er  for  min  videnskabs  skyld  — 

PEER    GYNT. 

Nu  går  De! 

PASSAGEREN. 

Men,  kære,  betænk,  —  De  har  fordel  af  sagen! 
Jeg  skal  få  Dem  åbnet  og  lagt  for  dagen. 
Hvad  jeg  navnlig  vil  søge,  er  sædet  for  drømmene, 
og  forresten  gå  Dem  kritisk  efter  i  sømmene  — 

PEER    GYNT. 

Vig  fra  mig! 

PASSAGEREN. 

Men,  kære,  —  en  druknet  krop  — 

PEER    GYNT. 

Bespottelige  mand!    De  ægger  uvejret  op! 
Er  det  ikke  for  galt!    Vi  har  storm  og  regn, 
en  ustyrlig  sjøgang  og  alskens  tegn 
til  noget,  som  kan  gøre  os  et  hode  kortere; 
og  så  ter  De  Dem  så  det  kommer  desfortere! 

PASSAGEREN. 

De  er  nok  ikke  oplagt  til  vidre  forhandling; 
men  tiden  bringer  jo  så  mangen  forvandling 

(hilser  venlig.) 

Vi  træffes  når  De  synker,  om  ikke  før! 
kanske  De  da  er  i  bedre  humør. 

(går  ind  i  kahytten.) 
PEER    GYNT. 

Uhyggelige  karle,  disse  videnskabsmænd ! 
Sligt  fritænkervæsen  — 

(til  bådsmanden,  som  går  forbi.) 

Et  ord,  min  ven! 
Passageren?    Hvad  er  det  for  et  galehuslem? 

BÅDSMANDEN. 

Jeg  véd  ikke  af,  vi  har  andre  end  Dem. 

PEER    GYNT. 

Ikke  andre?    Nu  blir  det  værre  og  værre. 

(til  jungmanden,  der  kommer  fra  kahytten.) 

Hvem  gik  i  kahytsdøren? 

JUNGMANDEN. 

Skibshunden,  herre! 

(går  forbi.) 

VAGTEN 

(r  aber) : 

Land  klods  forud! 

PEER    GYNT. 

Min  kuffert!    Min  kasse! 
Alt  godset  på  dækket! 

BÅDSMANDEN. 

Vi  har  andet  at  passe. 

PEER    GYNT. 

Det  var  sludder,  kaptejn!    Bare  løjer  og  spas;  - 
det  er  ganske  visst,  jeg  vil  hjælpe  kokken  — 

KAPTEJNEN. 

Klyveren  sprang! 

STYRMANDEN. 

Og  der  strøg  fokken! 

BÅDSMANDEN 

(skriger  forud). 

Grundbrot  for  bougen! 

KAPTEJNEN. 

Hun  går  i  knas! 

(Skibet  støder.    Larm  og  forvirring.) 

(Under  land  mellem  skær  og  brændinger.    Skibet  går  under.    I  skodden 

skimtes  jollen   med   to  mænd.     En  brodsjø  fylder  den;    den  kantrer;  et 

skrig  hores;   derpå  alt  stille  en  stund.     Lidt  efter  kommer  bådhvælvet 

tilsyne.) 

(peer  gynt  dukker  op  nær  ved  hvælvet.) 
PEER    GYNT. 

Hjælp!    Båd  fra  land!    Hjælp!    Jeg  forgår! 
Frels,  herre  Gud,  —  som  skrevet  står! 

(klamrer  sig  fast  til  båd  kølen.) 

KOKKEN 
(dukker  op  på  den  anden  side). 

Å,  herre  Gud,  —  for  mine  små, 
vær  nådig!    Lad  mig  landet  nå! 

(holder  sig  i  kølen.) 
PEER    GYNT. 

Slip! 

KOKKEN. 

Slip! 

PEER    GYNT. 

Jeg  slår! 

KOKKEN. 

Jeg  slår  igen! 

PEER    GYNT. 

Jeg  knuser  dig  med  spark  og  spænd! 
Slip  tåget!    Hvælvet  bær  ej  to! 

KOKKEN. 

Det  véd  jeg.    Vig! 

PEER    GYNT. 

Vig  selv! 

KOKKEN. 

Jo-jo! 

(de  kæmper;  kokken  lamslår  sin  ene  hånd;  han  klynger  sig  fast  med 
den  anden.) 

PEER    GYNT. 

Den  næven  væk! 

KOKKEN. 

Å,  snille,  —  spar! 
Husk  på  de  små,  jeg  hjemme  har! 

PEER    GYNT. 

Jeg  trænger  livet  mer  end  du, 
for  jeg  er  ungeløs  endnu. 

KOKKEN. 

Slip!    De  har  levet;  jeg  er  ung! 

PEER    GYNT. 

Fort;  rap  dig;  synk;  —  du  blir  så  tung. 

KOKKEN. 

Vær  nådig!    Vig  i  Herrens  navn! 
For  Dem  bær  ingen  sorg  og  savn  — 

(skriger  og  slipper.) 

Jeg  drukner  — ! 

PEER    GYNT 

(griber  i  ham). 

I  dit  nakkehår 
jeg  holder;  læs  dit  Fadervor! 

KOKKEN. 

Jeg  kan  ej  mindes  — ;  alt  blir  svart ! 

PEER    GYNT. 

Det  væsentligste  i  en  fart  — 

KOKKEN. 

Giv  os  idag  —  ! 

PEER    GYNT. 

Spring  over,  kok; 
hvad  du  har  nødig,  får  du  nok. 

KOKKEN. 

Giv  os  idag  — 

PEER    GYNT. 

Den  samme  sang! 
Det  mærkes,  du  var  kok  engang  — 

(Tåget  glipper.) 

KOKKEN 
(•ynkende). 
Giv  os  idag  v  ort  — 

(gilr  muler.  I 
PEER    GYNT. 

Amen,  gut! 
Du  var  og  blev  dig  selv  til  slut.  — 

(svinger  sig  op  pA  hvælvet.) 

Hvor  der  er  liv,  der  er  der  håb  - 

DEN    FREMMEDE    PASSAGER 
(griber  i  baden). 

Godmorgen! 

PEER    GYNT. 

Huj! 

PASSAGEREN. 

Jeg  hørte  råb;  — 
Det  var  dog  morsomt  jeg  Dem  fandt. 
Nu?    Kan  De  se,  jeg  spade  sandt? 

HENRIK    IBSENS   SAMLEDE    VÆRKER.      111.  •'" 

PEER    GYNT. 

Slip!     Slip!    Her  er  knapt  plads  for  én! 

PASSAGEREN. 

Jeg  svømmer  med  det  venstre  ben. 
Jeg  flyder,   får  jeg  blot  med  spidsen 
af  fingren  bolde  her  i  ridsen. 
Men   apropos  om  liget  — 

PEER    GYNT. 

Ti! 

\ 

PASSAGEREN. 

Med  resten   er  det  rent  forbi  - 

PEER    GYNT. 

Hold  munden! 

PASSAGEREN. 

Ganske  som   De  vil. 

(Taushed.) 
PEER    GYNT. 


Hvad  godt? 


PASSAGEREN. 

Jeg  tier. 


PEER    GYNT. 

Satans  spil! 
Hvad  gør  De? 

PASSAGEREN. 

Venter. 

PEER    GYNT 
(river  sig  i  håret). 

Jeg  blir  gal! 
Hvad   er  De? 

1'ASSAGEREN 

liiikkerl. 

Venlig! 

I'EER    <;ynt. 

Vidre!    Tal. 

1'ASSAGEREN. 

Hvad  tror  De?    Ved  De  ingen  anden, 
som  er  mig  lig? 

I'EER    GYNT. 

Å,  jeg  véd  fanden       ! 

1'ASSAGEREN 
(sagte). 

Har  han  for  skik  at  tænde  lygten 
på  livsens  natvej  gennem  frygten? 

PEER    GYNT. 

Se,   se!     Når  sagen  grejdes  ud, 
så  er  De  vel  et  lysets  bud? 

I*ASSAGEREN. 

Ven,  —  har  De  én  gang  blot  hvert  halvår 
tilbunds  fornummet  angstens  alvor? 

I'EER    GYNT. 

Ræd   blir  man  jo,   når   faren   truer; 
men   Deres  ord  er  sat  på  skruer  — 

1'ASSAGEREN. 

Ja,  har  De  blot  én  gang  i  livet 
havt  sejren,  som  i  angst  er  givet? 

1'EER    GYNT 
(ser  på     am). 

Kom  De  at  åbne  mig  en  dør, 
så  var  det  dumt  De  ej  kom   før. 

Det  ligner  ingenting  at  vælge 
sin  tid  når  havet  vil  en  svælge. 

PASSAGEREN. 

Var  kanske  sejren  mere  trolig 
i  Deres  ovnskrog,  lun  og  rolig? 

PEER    GYNT. 

Lad  gå;  —  men  Deres  snak  var  gækkende. 
Hvor  kan  De  tro  den  virker  vækkende? 

PASSAGEREN. 

Hvor  jeg  er  fra,  der  gælder  smil 
i  højde  med  pathetisk  stil. 

PEER    GYNT. 

Alt  har  sin  tid;  for  tolder  sømmeligt, 
som  skrevet  står,  for  bisp  fordømmeligt. 

PASSAGEREN. 

Den  sværm,  som  sov  i  askens  urner, 
går  ej  til  hverdags  på  kothurner. 

PEER    GYNT. 

Vig  fra  mig.  skræmsel!     Pak  dig,   mand! 
Jeg  vil  ej  dø!    Jeg  må  iland! 

PASSAGEREN. 

For  den  sags  skyld  vær  uforsagt;  — 
man  dør  ej  midt  i  femte  akt. 

(glider  bort.) 
PEER    GYNT. 

Der  slap  det  ud  af  ham  tilsidst!  - 
han  var  en  tråkig  moralist. 


461 

(Kirkegård  i  en  højtliggende  fjeldbygd.) 

(Ligfærd.     prest  og  almue.     Del  sidste  salmevers  synges,    peer   gym 

går  forbi  udenfor  på  vejen.) 

PEER    GYNT 
(ved  porten). 

Her  går  nok  en  landsmand  al  kødets  vej. 
Gud  ske  lov,   at  det  ikke  er  mig. 

(træder  >ndenfor.) 

PRESTEN 
(taler  ved  graven). 

Og  nu,  da  sjælen  stævner  mod  sin  dom, 
og  støvet  hviler  lig  en  bælgfrugt  tom,  — 
nu,  kære  venner,  taler  vi  et  ord 
om  denne  dødes  vandring  på  vor  jord. 

Han  var  ej  rig,  og  heller  ej  forstandig, 
hans  røst  var  spag,  hans  holdning  var  umandig, 
sin  mening  bar  han  vegt  og  uvisst  frem, 
og  knapt  han  rådig  var  i  eget  hjem; 
i  kirken  tren  han,  som  han  vilde  bede 
om  lov  til,  andre  lig,  at  tåge  sæde. 

Fra  Gudbrandsdalen,  véd  I,  var  han  kommcn. 
Da  hid  han  flytted,  var  han  fast  en  gut; 
og  visst  I  mindes,  at  til  sidste  slut 
man  så  ham  stødt  med  højre  hånd  i  lommen. 

Den  højre  hånd  i  lommen  var  det  egne, 
der  præged  mandens  billed  i  ens  sind,  — 
og  dertil  denne  vridning,  den  forlegne 
tilbagetrukkethed,  hvor  han  kom  ind. 

Men  skønt  han  helst  sin  stille  vej   gad   slingre, 
og  skønt  han  blev  en  fremmed  mellem  os, 
så  véd  I  visst,  hans  dølgsmålsstræv  tiltrods, 
den  hånd,  han  skjulte,  bar  kun  fire  fingre. 

Jeg  mindes  godt  for  mange  herrens  år 
'  en  morgen;  der  blev  holdt  session  på  Lunde. 
Det  var  i  krigens  tid.    I  alles  munde 
var  landets  trængsler  og  dets  fremtids  kår. 

Jeg  var  tilstede.     Midt  for  bordet  sad 
kaptejnen  mellem  lensmand  og  sergenter; 
og  gut  for  gut  blev  målt  på  alle  kanter 
og  skreven  ind  og  tågen  til  soldat. 
Fuld  stuen  var,  og  udenfor  på  tråkken 
lød  højmælt   latter  mellem  ungdomsflokken. 

Da  råbtes  op  et  navn.     En  ny  kom  frem. 
en,   der  var  bleg,  som  sne  på  bræens  bræm. 
Han  kaldtes  nærmere;  ban  nåede  bordet:  - 
den  højre  hånd  var  hyllet  i  en  klud;  — 
han  gisped,   svælged,  snapped  efter  orde l,  — 
men  fandt  ej  mæle,  trods  kaptejnens  bud. 
Dog  jo,  tilsidst;   og  da,   med  brand  på  kindet. 
med  tungen  svigtende  og  atter  rap, 
han  mumled  noget  om  en  sigd,  som  glap 
og  skar  i  våde  fingren  af  til  skindet. 

Der  blev  i  stuen  stilhed  samme  stund. 
Man  skifted  øjekast;   man  tråk  på  mund; 
man  stened  gutten  med  de  stumme  blikke. 
Han  kendte  haglen,  men  han  så  den  ikke. 
Da  stod  kaptejnen  op,  den  gamle,  grå; 
han  spytted,  pegte  ud  og  sagde:  gå! 

Og  gutten  gik.     Man  veg  til  begge  sider, 
så  der  i  midten  blev  en  spidsrodsgang; 
han  vandt  tildørs;  der  satte  han  på  sprang; 
op  bar  det  nu,  —  op  gennem  lund  og  lider, 
op  gennem  røsen,  styrtende  og  hældende. 
Han  havde  hjemme  borte  mellem  fjeldene.    - 

Et  halvår  efter  var  det  hid  han  kom 
med  moer  og  spædebarn  og  fæstekvinde. 
Han  bygsled  jord  etsteds  på  hejen  inde, 
hvor  ødemarken  grænser  op  mod  Lomh. 
Han  gifted  sig  så  fort  som  gørligt  kun: 
han  tømred  hus;  han  brød  den  hårde  grand; 
han  kom  ivej,  hvad  mangen  agerflæk 
fortalte,  der  den  bølged  gul  og  kæk:    - 

ved  kirken  bar  han  højre  hånd  i  lommen, 
men  hjemme  tror  jeg  nok  de  fingre  ni 
fik  trælle  fuldt  så  sårt,  som  andres  ti., — 
En  vår  blev  alting  revet  bort  af  flommen. 

De  slåp  derfra  med  livet.     Arm  og  nøgen 
han  tog  på  rydningsværket  fat  påny, 
og  inden  høsten  kom,  steg  atter  røgen 
ifra  en  fjeldgård,  lagt  i  bedre  ly. 
I  ly?    For  flommen,  ja,  —  men  ej  for  bræen; 
to  år  deretter  lå  den  under  sneen. 

Dog,  mandens  mod  fik  skreden  ikke  krøget. 
Han  grov,  han  rensed.  førsled,  rydded  grus,  — 
og  før  den  næste  vintersne  var  foget, 
stod  rejst  for  tredje  gang  hans  ringe  hus. 

Tre  sønner  havde  han.  tre  raske  gutter; 
i  skole  skulde  de,  og  did  var  langt;  — 
det  gjaldt  at  nå,  hvor  bygdevejen  slutter, 
igennem  skaret,  styrtende  og  trangt. 
Hvad  gjorde  han?    Den  ældste  fik  sig  skøtte 
som  bedst,  og  der,  hvor  stien  faldt  for  styg, 
slog  manden  toug  om  ham  til  tag  og  støtte;  — 
de  andre  bar  han  frem  på  arm  og  ryg. 

Så  sled  han  år  for  år;  og  de  blev  mænd. 
Her  var  vel  skæl  at  kraeve  ligt  igen. 
Tre  velstandsherrer  i  den  nye  verden 
har  glemt  sin  norske  faer  og  skolefærden. 

Han  var  en  kortsynt  mand.     Udover  ringen 
af  dem,  ham  nærmest  stod,  han  intet  så. 
For  ham  lød  meningsløst,  som  bjælders  klingen, 
de  ord,  der  malmfuldt  skulde  hjerter  nå. 
Folk,  fædreland,  det  lysende,  det  høje, 
stod  stedse  slørt  af  tåger  for  hans  øje. 

Men  han   var  ydmyg,  ydmyg,  denne  mand: 
og  fra  sessionens  dag  han  bar  på  dommen, 
så  visst,  som  han  på  kind  bar  blygsels  brand 
og  sine  fire  fingre  gemt  i  lommen. 

En  brotsling  imod  landets  lov?    Ja  vel! 
Men  der  er  et,  som  lyser  over  loven, 
så  visst,  som  Glittertindens  blanke  tjeld 
har  sky  med  højre  tinderad  foroven. 
Slet  borger  var  han.     Og  for  stat  som  kirke 
et  gagnløst  træ.    Men  hist  på  hejens  hvælv. 
i  slægtens  snevring,  hvor  han  så  sit  virke, 
der  var  han  stor,  fordi  han  var  sig  selv. 
Den  klang,  han  skabtes  med,  den  blev  sig  lig. 
Hans  færd  var  langspil  under  spånens  dæmper. 
Og  derfor  fred  med  dig,  du  stille  kæmper, 
som  stred  og  faldt  i  bondens  lille  krig! 
Vi  vil  ej  granske  hjerter  eller  nyrer; 
det  er  ej  hverv  for  støv,   men  for  dets  styrer;  — 
dog  fri  og  fast  det  håb  jeg  taler  ud: 
den  mand  står  knapt  som  krøbling  for  sin  Gud! 

(Følget  skilles  ad  og  går.     peer  gynt  bliver  alene  tilbage.l 
PEER    GYNT. 

Se  det,  det  kalder  jeg  kristendom! 
Slet  intet,  som  greb  ens  sind  uhyggeligt.  - 
Ja,   emnet,  at  være  sig  selv  uryggeligt. 
hvad  prestens  præken  drejed  sig  om.  - 
er  også  i  og  for  sig  opbyggeligt. 

(ser  ned  i  graven.) 

Var  det  kanske  ham,  som  hug  sig  i  knogen 

den  dag  jeg  lå  på  storhugst  i  skogen? 

Hvem  véd?    Hvis  ikke  jeg  stod  med  min  stav 

på  randen  af  denne  åndsfrændes  grav, 

så  kunde  jeg  tro  det  var  mig,  der  sov 

og  sanddrømt  hørte  min  pris  og  lov.  — 

Det  er  rigtig  en  vakker  kristelig  skik 

at  kaste  et  såkaldt  erindringsblik 

velvilligt  over  den  henfarnes  dage. 

Jeg  har  intet  imod,  min  dom  at  tåge 

af  denne  værdige  sogneprest. 


Nm.  der  er  sagtens  en  stund  tilbage, 
før  graveren  kommer  og  beer  mig  til  gæst; 
og,  som  skriften  siger:  bedst  er  dog  bedst, 
og  iligemåde:  den  tid  den  sorg,  — 
endvidere:  tag  ikke  din  ligfærd  på  borg. 
Ja,  kirken  blir  dog  den  sande  trøster. 
Jeg  har  ikke  skattet  den  synderligt  før;  — 
nu  kender  jeg  dog,  hvor  godt  det  gør, 
at  høre  forsikkret  af  kyndige  røster: 
slig,  som  du  sår,  du  engang  høster.  — 
Sig  selv  skal  en  være;  om  sig  og  sit 
skal  en  kære  sig  både  i  stort  og  i  lidt. 
Går  lykken  imod,  så  har  en  dog  æren 
af  sit  levnets  førsel  i  samklang  med  læren. 
Nu  hjemad!    Lad  vejen  falde  brat  og  trang; 
lad  skæbnen  længe  nok  te  sig  spydig;  — 
gamle  Peer  Gynt  går  sin  egen  gang 
og  blir  den  han  er;  fattig  men  dydig. 

i  lian  går.) 


I  Hakke  med   et   udtorret  elveleje.     En  sammenstyrtet  kvaern  ved  elven; 

grunden  opreven;  odelægpelse  rundt  om.    Hojere  oppe  en  stor  gård.) 

(Oppe   ved  gården   holdes   nuktion.     megek  almle  samlut.      Drik  og  stoj. 

peer  gynt  sidder  nede  på  en  grushoug  på  kværnetomten.) 

PEER    GYNT. 

Atter  og  fram,  det  er  lige  langt; 

ud  og  ind,  det  er  lige  trangt.  — 

Tiden  tærer  og  elven  skær. 

Gå  udenom,  sa'e  Bøjgen;  —   en  får  så  her. 

EN    SØRGEKLÆDT    MAND. 

Nu  er  der  bare  skrammel  igen. 

(får  øje  på  peer  gynt.) 

Er  her  fremmedfolk  og?    Gud  signe,  go'e  venl 

PEER    GYNT. 

Godt  møde!    Her  er  rigtig  lystigt  idag. 
Er  her  barselgilde  eller  bryllupslag? 

DEN    SØRGEKLÆDTE. 

Jeg  vil  heller  kalde  det  hjemkommerøl ;  — 
bruden  ligger  i  et  ormebøl. 

PEER    GYNT. 

Og  orme  rives  om  trevler  og  klude. 

DEN    SØRGEKLÆDTE. 

Det  er  enden  på  visen;   så  er  den  ude. 

PEER    GYNT. 

Alle  viser  har  samme  slut; 

og  alle  er  de  gamle;  jeg  kunde  dem  som  gut, 

EN    TYVEÅRTG 
(med  en  støbeske). 

Her  skal  I  se,  hvad  stas  jeg  har  købt! 

I  den  har  Peer  Gynt  sine  sølvknapper  støbt. 

EN    ANDEN. 

Men  jeg  da!    En  skilling  for  pengeskæppen! 

EN    TREDJE. 

Ingen  bedre?     Halvfemte  for  kramkarl-skræppen? 

PEER    GYNT. 

Peer  Gynt?    Hvem  var  han? 

DEN    SØRGEKLÆDTE. 

Jeg  bare  véd, 
han  var  svoger  til  døden  og  til  Aslak  smed. 

EN    GRÅKLÆDT    MAND. 

Du  glemmer  jo  mig!    Er  du  fuld  og  yr? 

DEN    SØRGEKLÆDTE. 

Du  glemmer,   på  Hægstad  var  en  stabburdør. 

DEN    GRÅKLÆDTE. 

Ja,  sandt;   men  du   var  nu  aldrig  kræsen. 

DEN    SØRGEKLÆDTE. 

Bare  hun  ikke  taer  døden   ved  næsen.  — 

DEN    GRÅKLÆDTE. 

Kom,  svoger!    En  dram,  for  svogerskabs  skyld! 

DEN    SØRGEKLÆDTE. 

Fanden  være  svoger!    Du  væver  i  fyld  — 

DEN    GRÅKLÆDTE. 

Å,  sludder;  blodet  er  aldrig  så  tyndt, 

en  kender  sig  altid  i  slægt  med  Peer  Gynt. 

(trækker  ufsted  med  ham.) 

PEER    GYNT 

( sagtet. 

En  træffer  nok  kendinger. 

EN    GUT 
(råber  efler  den  sørgeklædte). 

Salig  moer 
kommer  efter  dig,  Aslak,  hvis  du  svælget  fugter. 

PEER    GYNT 

(rejser  sig). 

Her  gælder  nok   ikke  agronomernes  ord: 
jo  mere  en  roder,  des  hedre  det  lugter. 

EN    GUT 

(med  et  bjørneskind). 

Se  katten  på  Dovre!    Ja,  bare  fellen. 

Det  var  den,  som  jog  troldet  på  julekvelden. 

EX    ANDEN 

(med  en  rensdyrskalle). 

Her  ei*  den  gilde  renbuk,  som  bar 

Peer  Gynt  ved  Gendin  over  egg  og  skar. 

EN    TREDJE 
(med  en  hammer,  råber  til  den  sørgeklædte). 

Hej,  du  Aslak,  kender  du  slæggen? 

Var  det  den,  du  brugte,   da  fanden  brød  væggen? 

EN    FJERDE 
(tomhændet). 

Mads  Moen,  her  er  usynlighedskuften ! 
Med  den  fløj  Peer  Gynt  og  Ingrid  i  luften. 

PEER    GYNT. 

Brændevin.  gutter!    Jeg  kender  mig  gammel!  — 
jeg  vil  holde  auktion  over  skrab  og  skrammel! 

EN    GUT. 

Hvad  har  du  at  sælge? 

PEER    GYNT. 

Jeg  har  et  slot;  — 
det  ligger  i  Ronden;   det  er  muret  godt. 

GUTTEN. 

En  knap  er  buden! 

PEER    GYNT. 

Du  får  gå  til  en  dram. 
At  byde  mindre,  var  synd  og  skam. 

EN    ANDEN. 

Han  er  lystig,  gamlen! 

(Folk  stimler  om  ham.) 

PEER    GYNT 
(rå  ber ). 

Grane,  min  hest:  — 
hvem  byder? 

EN    I    HOBEN. 

Hvor  går  han? 

PEER    GYNT. 

Langt  i  vest! 
Mod  nedgangen,  gutter!  Den  traver  kan  fly  ve 
så  fort,  så  fort,  som  Peer  Gynt  kunde  lyve. 

STEMMER. 

Hvad  mere  har  du? 

PEER    GYNT. 

Både  guid  og  skrab! 
Det  er  købt  med  forlis!  det  sælges  med  tab. 

EN    GUT. 

Råb  op! 

PEER    GYNT. 

En  drøm  om  en  spændebog! 
Den  kan  I  få  for  en  hægtekrog. 

GUTTEN. 

Fanden  med  drømme! 

PEER    GYNT. 

Mit  kejserdom! 
Jeg  kaster  det  i  flokken;  I  kan  gramse  derom! 

GUTTEN. 

Følger  kronen  med? 

PEER    GYNT. 

Af  det  dejligste  strå. 
Den  vil  passe  den  første,   som  sætter  den  på. 
Hej,  her  er  mer!     Et  vindlagt  æg! 
En  galmands  gråhår!     Profetens  skæg! 
Alt  skal  han  få,  som  viser  mig  på  hejen 
stolpen  med  påskrift:   her  går  vejen! 

LENSMANDEN 
(som  er  kommen  til). 

Du  bærer  dig  ad,   min  mand,  så  næsten 
jeg  tror  din  vej  går  hent  i  arresten. 

PEER    GYNT 
(med  hatten  i  hånden). 

Vel  troligt.     Men  sig  mig,   hvem  var  Peer  Gynt? 

LENSMANDEN. 

Hvad  sludder  — 

PEER    GYNT. 

Med  forlov !    Jeg  beer  så  tyndl    -  ! 

LENSMANDEN. 

A,  der  siges  han  var  en   vederstyggelig  digter  — 

PEER    GYNT. 

En  digter  —  ? 

LENSMANDEN. 

Ja,  —  alt,  som  var  stærkt  og  stort, 
det  digted  han  ihob,   at  han  havde  gjort. 
Men  undskyld,  ven  —  jeg  har  andre  pligter  — 

(går.) 
PEER    GYNT. 

Og  hvor  er  han  nu,  den   mærkelige  mand? 

EN    ALDRENDE. 

Han  toer  over  havet  til  et  fremmed  land; 

der  gik  det  ham  ilde,  som  en  vel  kunde  tænkt;  — 

nu  er  han  for  mange  år  siden  hængt. 

PEER    GYNT. 

Hængt?    Se,  se!    Det  var  det,   jeg  vidste; 
salig  Peer  Gynt  blev  sig  selv  til  det  sidste. 

(hilser.  I 

Farvel,  —  og  mangfoldig  tak  for  idag! 

(går  nogle  skridt,  men  standser  igen.) 

1  glade  gutter,  I  væne  kvinder,  — 
vil  I   høre  en  skrøne  til  vederlag? 

FLERE. 

Ja,  kan  du  nogen?  - 

PEER    GYNT. 

Der  er  intet  til  hinder.  — 

I  kommer  nærmere;  der  glider  ligesom  en  fremmed  mine  over  ham.) 

I  San  Franzisco  jeg  grov  efter  guid. 

Hele  byen  var  af  gøglere  fuld. 

En  kunde  gnide  på  fiol  med   tæerne; 

en  anden  kunde  danse  spansk  halling  på  knæerne; 

en  tredje,  hørte  jeg,  gjorde  vers 

mens  hans  hjerneskal  blev  boret  igennem  påtvers. 

Til  gøgler-stævnet  kom  også  fanden;  — 

vilde  prøve  sin  lykke,  som  så  mangen  anden. 

Hans  fag  var  det:   på  en  skuffende  vis 

at  kunne  grynte  som  en  virkelig  gris. 

Hans  personlighed   tråk,  skønt  han  ej  var  kendt. 

Huset  var  fuldt  og  forventningen  spændt. 

Frem  trådte  han  i  kappe  med  svajende  fliger; 

man  muss  sich  drappiren,  som  tyskeren  siger. 

Men  ind  under  kappen,  —  hvad  ingen  vidste,  - 

havde  han  forstået  en  gris  at  liste. 

Og  nu  begyndte  da  præstationen. 

Fanden,  han  kneb;  og  grisen  gav  tonen. 

Det  hele  blev  holdt  som  en  fantasi 

over  grise-tilværelsen,  bunden  og  fri; 

til  slut  et  hvin,  som  ved  slagterens  stik;  - 

hvorpå  kunstneren  bukked  ærbødigt,   og  gik.  - 

Emnet  blev  af  fagmænd  drøftet  og  dømt; 

stemningen  blev  både  lastet  og  berømt;  — 

nogle  fandt  røstens  udtryk  for  tyndt; 

andre  fandt  dødsskriget  altfor  studeret; 

men  alle   var  enige  om:   qva  grynt 

var  præstationen  yderst  outreret.  — 

Se,  det  fik  fanden,  fordi  han  var  dum 

og  ikke  beregned  sit  publikum. 

(han  hilser  og  går.  Der  falder  en  usikker  stilhed  over  mængden. 


(Pinseaften.    -  lnde  på  storskogen.     Længere  borte,  på  en  rydningspluds 

en  hytte  med  rensdyrhorn  over  dørgavlen.) 

(peer  gynt  kryber  i  holtet  og  sanker  jordlag.) 

PEER    GYNT. 

Dette  her  er  et  standpunkt.    Hvor  er  det  næste?  - 
Alt  skal  en  prøve  og  vælge  det  bedste. 
Jeg  har  så  gjort,  —  oppe  fra  Cæsar 
og  nedover  lige  til  Nebukadnezar. 
Så  skulde  jeg  dog  gennem  bibelhistorien.  — 
Den  gamle  gutten  fik  ty  til  sin  moer  igen.  - 
Der  står  jo  også:  af  jord  est  du  kommen.  — 
Hvad  det  gælder  i  livet,  er  at  fylde  vommen. 
Fylde  den  med  jordløg?    Det  lidet  moner;  — 
jeg  vil  være  listig  og  sætte  doner. 

Her  er  vand  i  bækken;  jeg  skal   ikke  tørste, 

og  får  dog  mellem   vilddyr  regnes  for  den  første. 

Når  jeg  engang  skal  dø,  —  hvad  sagtens  vil  ske, — 

så  kryber  jeg  under  et  vindfældt  træ; 

som  bamsen  en  løvhoug  jeg  over  mig  kaver 

og  risper  i  barken   med  store  bogstaver: 

Her  hviler  Peer  Gynt,  den  skikkelige  fyr, 

kejser  over  alle  de  andre  dyr.  — 

Kejser? 

(ler  indvendig.) 

Du  gamle  spåmands-gøg! 
Du  er  ingen  kejser;  du  er  en  løg. 
Nu  vil  jeg  skalle  dig,  kære  min  Peer! 
Det  hjælper  ikke  enten  du  tudér  eller  beer. 

(taper  en  løg  og  plukker  svøb  for  svob  af  ) 

Der  ligger  det  ydre  forrevne  lag; 

det  er  havsnødsmanden  på  jollens  vrag. 

Her  er  passager-svøbet,  skralt  og  tyndt;  - 

har  dog  i  smagen  en  snev  af  Peer  Gynt. 

Indenfor  her  har  vi  guldgraver-jeget; 

saften  er  væk,  —  om  det  nogen  har  ejet. 

Dette  grovskind  her  med  den  hårde  flig, 

det   er  pelsværksjægren   ved  Hudsons-vik. 

Det  indenfor  ligner  en  krone;  —  ja  tak! 

Det  kaster  vi   væk  uden  vidre  snak. 

Her  er  oldtidsgranskeren,  kort,   men  kraftig. 

Og  her  er  profeten,  færsk  og  saftig. 

Han  stinker,  som  skrevet  står.  af  løgne, 

så  en  ærlig  mand  kan  få  vand  i  øjne. 

Dette  svøbet,  som  rulles  blødagtigt  sammen, 

det  er  herren,   der  leved  i  fryd  og  gammen. 

Det  næste  tykkes  sygt.    Det  har  svarte  streger;  — 

svart  kan   ligne  både   prest  og  neger. 

(plukker  flere  på  engang.) 

HKNRIK    IB-SENS   SAMLEDE    V.CRKEH.     [II.  31 

Det  var  en  ustyrlig  mængde  lag! 
Kommer  ikke  kærnen  snart  for  en  dag! 

|  plukker  hele  løgen  op.) 

Nej-Gud  om  den  gør!     Til  det  inderste  indre 
er  altsammen  lag,  —  bare  mindre  og  mindre.  — 
Naturen  er  vittig! 

(kaster  resterne  fra  sig.) 

Fanden  måtte  gruble! 
Går  en  i  tanker,  kan  en  letvindt  snuble. 
Nå,  jeg  kan  forresten  ad  faren  flire ; 
for  jeg  ligger  bundfast  på  alle  fire. 

(klør  sig  i  nakken.) 

Underligt  stel,  det  hele  røre! 
Livet,  som  det  kaldes,  har  en  ræv  bag  øre. 
Men  griber  en  til,  sætter  Mikkel  på  spring, 
og  en  fanger  noget  andet  —  eller  ingenting. 

(han  er  kommen  i  nærheden  af  hytten,  får  øje  på  dea  og  studser:) 

Denne  stuen?    På  moen  — !    Hå! 

(gnider  øjnene.) 

Det  er  plent, 
som  jeg  engang  skulde  det  bygværk  kendt.  — 

Rensdyrskallen,  som  spriker  over  gavlen ! 

En  havfrue,  skabt  som  en  fisk  fra  navlen  —  ! 
Løgn!    Ingen  havfrue!  —  Nagler,  —  planker,  — 
lås,  som  lukker  for  nissebuk-tanker  — ! 

SOLVEJG 

(synger  i  stuen). 

Nu  er  her  stellet  til  Pinsekveld. 
Kære  gutten  min,  langt  borte,  — 

kommer  du  vel? 
Har  du  tungt  at  hente, 

så  und  dig  frist;  — 

jeg  skal  nok  vente; 

jeg  lovte  så  sidst. 

PEER    GYNT 

(rejser  sig  stille  og  dødbleg). 

En,  som  har  husket,  —  og  en,  som  har  glemt. 
En,  som  har  mistet,  —  og  en,  som  har  gemt. 
0,  alvor!  —  Og  aldrig  kan  det  leges  om! 
0,  angst!  —  Her  var  mit  kejserdom! 

llitluT  ind  over  skogstien.) 


(Nat.   —    Furumo.    En  skogbrand   har   hærget.     Forkullede  trestammer 
milevidt  indover.    Hvide  tåger  hist  og  her  over  skogbunden.) 

(peer  gynt  lølier  over  moen.) 
PEER    GYNT. 

Aske,  skodde,  støv  for  vinden,  — 
her  er  nok  at  bygge  af! 
Stank  og  råddenskab  for  inden; 
alt  ihob  en  kalket  grav. 
Digt  og  drøm  og  dødfødt  viden 
lægger  fod  om  pyramiden; 
over  den  skal  værket  højne 
sig  med  trappetrin  af  løgne. 
Flugt  for  alvor,  sky  for  anger, 
som  et  skilt  på  toppen  pranger, 
fylder  domsbasunen  med  sit: 
Petrus  Gyntus  Cæsar  fecit! 

(lytter.) 

Hvad  for  grad  af  barnerøster? 
Grad,  men  halvt  på  vej  til  sang.  — 
Og  for  foden  triller  nøster  — ! 

(sparker.) 

Væk!     I  gør  mig  stien  trang! 

31* 

NØSTERNE 

(på  jorden). 

Vi  er  tanker; 

du  skulde  tænkt  os;  - 

pusselanker 

du  skulde  skænkt  os! 

PEER    GYNT 

(går  udeuonil. 

Livet  har  jeg  skænkt  til  én;  — 
det  blev  fusk  og  skæve  ben! 

NØSTERNE. 

Tilvejrs  vi  skulde 
som  skakende  røster,  — 
og  her  må  vi  rulle 
som  grågarns-nøster. 

PEER    GYNT 
^  (sDublor), 

Nøste!     Dit  fordømte  drog! 
Spåender  du  for  faer  din  krog! 
(flygter.) 

VISNE    RLADE 
(flyver  for  vinden). 

Vi  er  et  løsen; 

du  skulde  stillet  os ! 

Se,   hvor  døsen 

har  ynkeligt  pillet  os. 

Ormen  har  ædt  os 

i  alle  bugter; 

vi  fik  aldrig  spredt  os 

som  krans  om  frugter. 

PEER    GYNT. 

Fåfængt  var  dog  ej  jer  fødsel; 
læg  jer  stilt  og  tjen  til  godsei. 

SUSNING    I    LUFTEN. 


Vi  er  sange; 

du  skulde  sunget  os!  - 

Tusende  gange 

har  du  kuget  og  tvunget  os. 

I  din  hjertegrube 

har  vi  ligget  og  ventet;  — 

vi  blev  aldrig  hentet. 

Gift  i  din  strube! 


PEER    GYNT. 

(iift  i  dig,  dit  dumme  stev! 
Fik  jeg  tid  til  vers  og  væv? 

(skyder  snurvej.) 

DUGDRÅBER 

(drysser  fru  grenene). 

Vi  er  tårer, 
der  ej  blev  fældte. 
Isbrod,  som  sårer, 
kunde  vi  smelte. 
Nu  sidder  brodden 
i  bringen  lodden; 
såret  er  lukket; 
vor  magt  er  slukket. 

PEER    GYNT. 

Tak;  —  jeg  græd  i  Rondesvalen, 
fik  dog  lige  fuldt  på  halen ! 

BRÆKKEDE    STRÅ. 

Vi  er  værker; 

du  skulde  øvet  os; 

Tvivl,  som  kværker, 

har  krøblet  og  kløvet  os. 

På  yderste  dagen 
vi  kommer  i  flok 
og  melder  sagen,  — 
så  får  du  nok! 

PEER    GYNT. 

Kæltringestreger !    Tør  I  skrive 
mig  tilbogs  det  negative? 

(haster  afsted.) 

ÅSES    STEMME 
(langt  borte). 

Tvi,  for  en  skydsgut! 
Hu,  du  har  væltet  mig! 
Sne  faldt  her  nys,  gut;  — 
stygt  har  den  æltet  mig.  — 
Galt  har  du  kørt  mig. 
Peer,  hvor  er  slottet? 
Fanden  har  forført  dig 
med  kæppen  i  kottet! 

PEER    GYNT. 

Bedst,  en  stakkar  væk  sig  skynder. 
Skal  en  bære  fandens  synder, 
må  en  snart  i  bakken  segne; 
de  er  tunge  nok,  ens  egne. 

(laber.) 


(Et  andet  strøg  på  moen.) 

PEER    GYNT 
(synger). 
En  graver!     En  graver!    Hvor  er  I,  hunde? 
En  sang  af  brægende  klokkermunde; 

om  hatteskyggen  en  sørgeflig; 

jeg  har  mange  døde;  jeg  skal  følge  lig! 

(knappestøberek   med   redskabskiste  og  en  stor  stebeske  kommer  fra  en 
sidevej.) 

KNAPPESTØBEREN. 

Godt  møde,  gubbe! 

PEER    GYNT. 

God  kveld,  min  ven! 

KNAPPESTØBEREN. 

Karlen  har  hastværk.    Hvor  skal  han  hen? 

PEER    GVNT. 

Til  gravøl. 

KNAPPESTØBEREN. 

Ja  så?    Lidt  skralt  jeg  ser;  — 
med  forlov,  —  du  hedder  vel  ikke  Peer? 

PEER    GYNT. 

Peer  Gynt,  som  man  siger. 

KNAPPESTØBEREN. 

Det  kalder  jeg  held! 
Det  er  netop  Peer  Gynt,  jeg  skal  hente  ikveld. 

PEER    GYNT. 

Skal  du  det?    Hvad  vil  du? 

KNAPPESTØBEREN. 

Her  kan  du  se; 
Jeg  er  knappestøber.    Du  skal  i  min  ske. 

PEER    GYNT. 

Hvad  skal  jeg  i  den? 

KNAPPESTØBEREN. 

Du  skal  smeltes  om. 

PEER    GYNT. 

Smeltes? 

KNAPPESTØBEREN. 

Her  er  den,  skuret  og  tom. 
Din  grav  er  gravet,  din  kiste  bestilt. 
I  skrotten  skal  ormene  leve  gildt;  — 
men  jeg  har  ordre  til,  uden  dvælen 
på  Mesters  vegne  at  hente  sjælen. 

PEER    GYNT. 

Ugørligt!    Sådan  foruden  varsel  —  ! 

KNAPPESTØBEREN. 

Det  er  gammel  vedtægt  ved  gravøl  og  barsel 
i  stilhed  at  vælge  dagen  til  festen, 
uden  ringeste  varsel  for  hædersgæsten. 

PEER    GYNT. 

Ja,  rigtig.    Det  rundt  i  min  hjerne  løber. 


Du  er  jo  —  ? 


KNAPPESTØBEREN. 

Det  hørte  du;  —  knappestøber. 


PEER    GYNT. 

Forstår!    Kært  barn  har  mange  navne. 
Ja  så  da,  Peer;   det  er  der,  du  skal  havne! 
Men  dette,  go'e  karl,  er  uredelig  færd! 
Jeg  véd,  jeg  er  mildere  medfart  værd;  — 
jeg  er  ikke  så  gal,  som  I  kanske  tror.  — 
har  øvet  adskilligt  godt  her  på  jord;  — 
i  værste  fald  kan  jeg  kaldes  en  flynder,  — 
men  sletikke  nogen  særdeles  synder. 


KNAPPESTØBEREN. 

Nej,  det  er  jo  netop  knuden,  mand; 
du  er  ingen  synder  i  højere  forstand; 
se,  derfor  slipper  du  pinsels-veen, 
og  kommer,  som  andre,  i  støbeskeen. 

PEER    GYNT. 

Kald  det,  hvad  du  vil,  —  ske  eller  pøl; 
mungåt  og  bjor  er  beggeto  øl. 
Vig,  Satan! 

KNAPPESTØBEREN. 

Du  er  da  vel  aldrig  så  grov 
at  tænke,  jeg  traver  på  en  bestehov? 

PEER    GYNT. 

På  hestehov  eller  ræveklør,  — 

pak  dig;  og  pas  dig  for  hvad  du  gør! 

KNAPPESTØBEREN. 

Min  ven,  du  er  i  en  stor  vildfarelse. 
Begge  har  vi  hast,  og  til  tidsbesparelse    ' 
skal  jeg  forklare  dig  sagens  grund. 
Du   er,  som  jeg  har  af  din  egen  mund, 
ikke  nogen  såkaldt  storartet  synder,  — 
ja,  knapt  en  middels  — 

PEER    GYNT. 

Se,  se;  du  begynder 
at  snakke  rimeligt  — 

KNAPPESTØBEREN. 

Vent  nu  lidt;  — 
men  at  kalde  dig  dydig,  vilde  gå  for  vidt  — 

PEER    GYNT. 

Det  gør  jeg  jo  heller  ikke  fordring  på. 

KNAPPESTØBEREN. 

Altså  midt  imellem,  og  så  som  så. 
En  synder  af  det  rigtig  storladne  slags 
træffes  ikke  langs  alfarvej  nutildags; 
der  skal  mere  til,  end  at  traske  i  dynd; 
der  kræves  både  kraft  og  alvor  til  en  synd. 

PEER    GYNT. 

Ja,  det  er  s'gu  rigtigt,  hvad  du  der  bemærker; 
en  skal  buse  på,  som  de  gamle  bersærker. 

KNAPPESTØBEREN. 

Du,  derimod,  ven,  du  tog  synden  let. 

PEER    GYNT. 

Bare  udenpå,  ven,  som  et  søleskvæt. 

KNAPPESTØBEREN. 

Nu  blir  vi  enige.    Svovelpølen 

er  ikke  for  jer,  der  plasked  i  sølen  — 

PEER    GYNT. 

Og  følgelig,  ven,  kan  jeg  gå,  som  jeg  kom? 

KNAPPESTØBEREN. 

Nej,  følgelig,  ven,  skal  du  smeltes  om. 

PEER    GYNT. 

Hvad  er  det  for  kneb  I  har  fundet  på 
herhjemme,  mens  jeg  i  udlandet  lå? 

KNAPPESTØBEREN. 

Skikken  er  gammel  som  Slangens  skabelse, 
og  beregnet  på  at  hindre  værdifortabelse. 
Du  kender  jo  håndværket,  —  véd  vel,  at  tidt 
kan  en  støbning  arte  sig,  rent  ud  sagt,  skidt; 

stundom  blir  knapperne  hæmpeløse. 
Hvad  gjorde  så  du? 

PEER    GYNT. 

Jeg  slang  skrabet  væk. 

KNAPPESTØBEREN. 

Ja  vel;  Jon  Gynt  havde  ord  for  at  sløse, 
sålænge  han  åtte  i  skæppe  og  sæk. 
Men,  Mester,  ser  du,  er  sparsom,  han; 
og  derfor  blir  han  en  holden  mand. 
Han  slænger  ikke  væk,  som  rent  udugeligt, 
hvad  der  som  råstof  kan  blive  brugeligt. 
Du  var  nu  ætlet  til  en  blinkende  knap 
på  verdensvesten;   men  hæmpen  glap, 
og  derfor  skal  du  i  vraggods-kassen, 
for,  som  det  hedder,  at  gå  over  i  massen. 

PEER    GYNT. 

Du  mener  da  vel  aldrig,  at  få  mig  gydt, 
sammen  med  Peer  og  Pål,  til  noget  nyt? 

KNAPPESTØBEREN. 

Jo,  så  min  sæl  mener  jeg  så. 

Det  har  vi  gjort  med  ikke  så  få. 

På  Kongsberg  gør  de  det  samme  med  penge, 

hvis  præg  er  slidt  ved  at  rulle  for  længe. 

PEER    GYNT. 

Men  dette  er  jo  liderligt  gnieri! 

Kære  min  ven,  lad  mig  slippe  fri;  — 

en  hæmpeløs  knap,  en  blankslidt  skilling,  — 

hvad   er   det  for  en  mand  i  din  Mesters  stilling? 

KNAPPESTØBEREN. 

Å,  såsom  og  eftersom  ånden  er  i  en. 
så  har  en  jo  altid  metalværdien. 

PEER    GYNT. 

Nej,  siger  jeg!    Nej!    Med  tænder  og  klør 
gør  jeg  modstand  mod  dette!    Alt  andet  før! 

KNAPPESTØBEREN. 

Men  hvilket  andet!    Vær  dog  fornuftig. 

For  himlen  er  du  ikke  tilstrækkelig  luftig  — 

PEER    GYNT. 

Jeg  er  nøjsom;  jeg  sigter  ikke  så  højt;  — 

men  af  selvet  slipper  jeg  ikke  en  døjt. 

Lad  mig  dømmes  på  gammeldags  vis  efter  loven! 

Sæt  mig  en  tidlang  hos  ham  med  hoven;  — 

et  hundrede  år,  om  galt  skal  være; 

se,  det  er  noget,  en  sagtens  kan  bære; 

thi  pinen  er  jo  dog  kun  moralsk, 

og  altså  vel  ikke  så  pyramidalsk. 

Det  er  en  overgang,  som  skrevet  står, 

og  som  ræven  sagde;  —  man  venter;   der  slår 

en  forløsningens  stund;  man  træder  tilbage, 

og  håber  imidlertid  på  bedre  dage.  — 

Men  dette  andet,  —  at  skulle  gå  op 

som  et  fnug  i  en  uvedkommendes  krop,  — 

dette  støbeske-væsen,  dette  gyntske  ophør,  — 

det  sætter  min  inderste  sjæl  i  oprør! 

KNAPPESTØBEREN. 

Men,  kære  Peer,   det  trænges  dog  ej 
for  småting  at  tåge  så  voldsomt  på  vej. 
Dig  selv  har  du  aldrig  været  før;  — 
hvad  skiller  det  så,  om  tilgavns  du  dør? 

PEER    GYNT. 

Har  jeg  ikke  været  — ?    Jeg  må  næsten  le! 
Peer  Gynt  har  været  noget  andet,   skal  vi  se! 
Nej,  knappestøber,  du  dømmer  iblinde. 

Kunde  du  syne  mig  i  nyrerne  inde, 
så  vilde  du  træffe  bare  Peer  og  Peer, 
og  ikke  noget  andet  og  heller  ikke  nier. 

KNAPPESTØBEREN. 

Det  er  ikke  mnligt.     Her  har  jeg  min  ordre. 
Se.    her   står   skrevet:    Peer  Gynt   skal  du  fordre. 
Han  har  budt  sit  livs  bestemmelse  trods. 
I  stobeskeen  med  ham  som  mislykket  gods. 

PEER    GYNT. 

Hvilket  vås!     Der  må  menes  en  anden  person. 
Står  der   virkelig  Peer?    Ikke  Rasmus   eller  Jon? 

KNAPPESTØBEREN. 

Dem  har  jeg  smeltet  for  længe  siden. 
Kom  så  med  det  gode,  og  spild  ikke  tiden! 

PEER    GYNT. 

Nej,  om  jeg  gør!    Jo,  det  var  pent, 

om  det  viste  sig  imorgen,  at  en  anden  var  ment. 

Du  får  tåge  dig  ivare,  min  gode  mand! 

Husk  på  det  ansvar,  som  følge  kan  — 

KNAPPESTØBER EN . 

Jeg  har  skriftligt  for  mig  — 

PEER    GYNT. 

Men  und  mig  dog  frist! 

KNAPPESTØBEREN. 

Hvad  vil  du  med  den? 

PEER    GYNT. 

Jeg  vil  få  bevist, 
at  jeg  var  mig  selv  gennem  hele  livet; 
og  derom  er  det  jo  dog  vi  har  kivet. 

KNAPPESTØBEREN. 

Bevist?    Med  hvad? 

PEER    GYNT. 

Med  vidner  og  attester. 

KNAPPESTØBEREN. 

Jeg  er  såre  ræd,  de  blir  vraget  af  Mester. 

PEER    GYNT. 

Umuligt!    Forøvrigt,  den  tid,  den  sorg! 
Kære  mand,  lad  mig  låne  mig  selv  på  borg; 
jeg  er  snart  her  igen.    Kun  engang  man  fødes; 
og  sig  selv,  som  man  skabtes,  holder  man  på. 
Ja;   er  vi  så  enige? 

KNAPPESTØBEREN. 

Nå  da,  lad  gå. 
Men  husk,  ved  næste  korsvej  vi  mødes. 

(peer  gynt  løber.) 


(Længere  borte  på  moen.) 

PEER    GYNT 

(I  fuld  fart). 

Tid  er  penge,  som  skrevet  står. 

Den,  som  nu  vidste,  hvor  korsvejen  går;  — 

kanske  er  den  nær,  og  kanske  fjern. 

Jorden  brænder  mig  som  gloende  jern. 

Et  vidne!    Et  vidne!    Hvor  finder  jeg  nogen? 

Det  er  næsten  utænkeligt  her  på  skogen. 

Verden  er  fuskværk!    Stellet  er  slet, 

når  en  mand  skal  bevise  sin  soleklare  ret! 

(en  gammel  kroget  gubbe  med  stav  i  hånden  og  pose  på  nakken  (rasker 
foran  ham.) 

GUBBEN 

(stnndser). 

Kære,   vakkre,  —  en  skilling  til  en  husvild  kall! 

PEER    GYNT. 

Undskyld;  jeg  har  ikke  skillemynt  ved  hånden  — 

GUBBEN. 

Prins  Peer!    Å  nej;  så  vi  træffes  skal  — ? 

PEER    GYNT. 

Hvem  er  du? 

GUBBEN. 

Han  minds  ikke  gamlen  i  Ronden? 

PEER    GYNT. 

Du  er  da  vel  aldrig  —  ? 

GUBBEN. 

Dovregubben,  faer! 

PEER    GYNT. 

Dovregubben?    Virkelig?    Dovregubben!    Svar! 

DOVREGUBBEN. 

A,  jeg  er  kommen  så  rent  på  knæerne  — ! 

PEER    GYNT. 

Ødelagt? 

DOVREGUBBEN. 

Plyndret  for  rub  og  stub. 
Her  traver  jeg  på  fantestien,  sulten  som  en  skrub. 

PEER    GYNT. 

Hurra!    Sligt  vidne  vokser  ikke  på  træerne! 


DOVREGUBBEN. 

Herr  prinsen  er  også  bleven  grå  siden  sidst. 

PEER    GYNT. 

Kære  svigerfaer,  årene  gnager  og  tærer. 
Nå;   streg  over  alle  private  affærer,  — 
og,  for  alting,  ingen  familjetvist. 
Jeg  var  dengang  en  galning  — 

DOVREGUBBEN. 

A  ja;   å  ja;  — 
prinsen  var  ung.    Og  hvad  gør  en  ikke  da? 
Men  klog  var  prinsen,  at  han  vraged  sin  brud; 
dermed  har  han  spart  sig  både  harmen  og  skammen! 
for  siden   er  hun  så  ren  skejet  ud  — 

PEER    GYNT. 

Se,  se! 

DOVREGUBBEN. 

Hun  gik  nu  for  koldt  vand  og  lud ; 
og  tænk,  —  nu  er  hun  og  Trond  flyttet  sammen. 

PEER    GYNT. 

Hvilken  Trond? 

DOVREGUBBEN. 

Han  i  Valfjeldet. 

PEER    GYNT. 

Han?    Aha; 
det  var  ham,  jeg  lokked  sæterjenterne  fra. 

DOVREGUBBEN. 

Min  dattersøn  er  bleven  både  fed  og  stor, 
og  har  gilde  børn  over  hele  landet  — 

PEER    GYNT. 

Ja,  kære  mand,  spar  de  mange  ord;  — 
der  ligger  mig  på  hjerte  noget  ganske  andet.  — 
Jeg  er  kommen  i  en  temmelig  vanskelig  stilling, 
og  ønsker  et  vidnesbyrd  eller  en  attest;  — 
se,  dermed  kunde  svigerfaer  hjælpe  mig  bedst. 
Jeg  skal  altid  gøre  udvej  til  en  drikkeskilling  — 

DOVREGUBBEX. 

A  nej;  kan  jeg  være  prinsen  til  nytte? 
Så  kanske  jeg  får  et  skudsmål  i  bytte? 

PEER    GYNT. 

Med  glæde.    Jeg  er  noget  i  betryk  for  kontanter, 
og  må  spinke  og  spare  på  alle  kanter. 
Men  hør  nu,  hvad  det  gælder.    I  mindes  vel, 
da  jeg  meldte  mig  som  frier  i  Ronden  hin  kveld 

DOVREGUBBEN. 

Bevares,  herr  prins! 

PEER    GYNT. 

Ikke  dette  med  prinsen ! 
Men  nok.    I  vilde  med  magt  og  vold 
kverve  mit  syn  med  et  snit  i  lindsen, 
og  skabe  mig  om  fra  Peer  Gynt  til  trold. 
Hvad  gjorde  jeg  så?    Jeg  satte  mig  imod,  — 
svor,  jeg  vilde  stå  på  min  egen  fod ; 
jeg  forsaged  både  elskov  og  magt  og  ære, 
altsammen  bare  for  mig  selv  at  være. 
Denne  kendsgerning,  ser  I,  skal  I  sværge  på  til  thinge 

BOVREGUBBEN. 

Nej,  om  jeg  kan ! 

PEER    GYNT. 

Hvad  er -det  for  snak? 

DOVREGUBBEN. 

Han  vil  da  vel  ikke  til  en  løgn  mig  tvinge? 
Han  husker  da  vel,  han  i  troldbrogen  tråk, 
og  smagte  på  mjøden  —  ? 

PEER    GYNT. 

Ja,  I  lokked  forførende;  — 
men  jeg  satte  mig  bestemt  imod  det  afgørende. 
Og  netop  det  skal  en  kende  sin  mand  på. 
Det  er  slutningsverset  det  kommer  an  på. 

DOVREGUBBEN. 

Men  slutningen,  Peer,  blev  jo  stik  imod. 

PEER    GYNT. 

Hvad  er  dette  for  væv? 

DOVREGUBBEN. 

Da  du  Ronden  forlod, 
så  skrev  du  dig  bag  øret  mit  valgsprogs-mærke. 


Hvilket? 


PEER    GYNT. 
DOVREGUBBEN. 

Ordet,  —  det  kløvende,   stærke. 

PEER    GYNT. 


Ordet? 


DOVREGUBBEN. 

Som  skiller  mellem  menneskenes  flok 
og  troldenes:  trold,   vær  dig  selv  nok! 

PEER    GYNT 

(viger  et  skridt). 

Nok! 

DOVREGUBBEN. 

Og  af  alle  livsens  kræfter 
har  du  jo  siden  levet  derefter. 


PEER    GYNT. 


Jeg!    Peer  Gynt! 


DOVREGUBBEN 

(græder). 

Det  er  utaknemmeligt! 
Som  trold  har  du  levet,  men  stødt  holdt  det  hemmeligt. 
Ordet,  jeg  lærte  dig,  har  sat  dig  istand 
til  at  svinge  dig  tilvejrs  som   en  holden  mand;  — 
og  så  kommer  du  her  og  kaster  på  nakken 
af  mig  og  af  ordet,  du  skylder  hele  takken. 

PEER    GYNT. 

Nok!    Et  bergtrold!    En  egoist! 

Dette  her  må  være  sludder;  det  er  ganske  visst! 

DOVREGUBBEN 
(trækker  frrm  en  bunke  gamle  blade). 

Du  mener  nok  ikke,  vi  holder  aviser? 

Vent;  her  skal  du  se  med  rødt  på  sort, 

hvor   „Bloksbergs-postenu   dig  lover  og  priser; 

og  det  samme  har  „Heklefjelds-tidende"   gjort 

alt  fra  den  vinter,  du  rejste  bort.  — 

Vil  du  læse  dem,  Peer?    Du  kan  gerne  få  lov. 

Her  står  noget  med  underskrift   „Hingstehovu. 

Og  her:     „Om  det  troldeligt-nationale". 

Skribenten  drager  den  sandhed  frem, 

at  det  lidet  kommer  an  på  horn  og  hale, 

bare  en  forresten  af  huden  har  en  rem. 

„Vort  nok",  så  slutter  han,   „gier  troldets  stempel 

til  manden",  —  og  så  nævner  han  dig,  som  exempel. 

3Si* 

PEER    GYNT. 

Et  bergtrold?    Jeg! 

DOVREGUBBEN. 

Ja,  den  sagen  er  klar. 

PEER    GYNT. 

Kunde  ligeså  gerne  blevet,  hvor  jeg  var? 

Kunde  siddet  i  Ronden  i  hyggelig  ro? 

Spart  slid  og  møje  og  mange  par  sko? 

Peer  Gynt  —  et  trold !  —  Det  er  væv !  Det  er  snak ! 

Farvel!     Der  har  du  en  skilling  til  tobak. 

DOVREGUBBEN. 

Nej,  snille  prins  Peer! 

PEER    GYNT. 

Slip !    Du  er  gal, 
eller  går  i  barndom.     Søg  et  hospital. 

DOVREGUBBEN. 

Å,  det  er  netop  det,  som  jeg  søger. 

Men  dattersøns  afkom,   som  jeg  før  har  sagt, 

har  fået  her  i  landet  slig  svare  magt; 

og  de  siger,  jeg  bare  er  til  i  bøger. 

Det  heder  jo,  værst  er  ens  egne  frænder; 

jeg,  stakkar,  får  føle,   det  ord  er  sandt. 

Det  er  hårdt  at  gælde  for  digt  og  tant  — 

PEER    GYNT. 

Kære  mand,   der  er  flere,  det  uheld  hænder. 

i 

DOVREGUBBEN. 

Og  vi  selv  har  slet  ingen  hjælpekasse, 
ingen  spareskillingsgris  eller  fattigblok;  — 
i  Ronden  vilde  sligt  jo  heller  ikke  passe. 

PEER    GYNT. 

Nej,  der  gjaldt  det  fandens:   vær  dig  selv  nok! 

DOVREGUBBEN. 

Å,  prinsen  kan  da  ikke  klage  på  ordet. 
Og  hvis  han  på  en  eller  anden  boug  — 

PEEB    GYNT. 

Min   i ii. i  ml.   du  er  rent  på  det  gale  sporet; 

jeg  står  selv,  som  man  siger,  på  en  nøgen  hong  - 

DOVREGUBBEN. 

Det  er  da  ikke  muligt?  er  prinsen  fant? 

PEER    GYNT. 

Tilbunds.  Mit  prinselige  jeg  står  i  pant. 
Og  det  er  jer  skyld,  I  forbandede  trolde! 
Der  ser  man,  hvad  dårligt  selskab  kan  volde. 

DOVREGUBBEN. 

Så  dratted  da  håbet  af  pinden  ned  igen! 
Farvel!    Det  blir  bedst,  jeg  til  byen  mig  fægter  - 

PEEB    GYNT. 

Hvad  vil  du  der? 

DOVBEGUBBEN. 

Jeg  vil  gå  til  komedien. 
De  soger  i  bladet  nationale  subjekter  — 

BEER    GYNT. 

Lykke  på  rejsen;  og  hils  fra  mig. 
Kan  jeg  rive  mig  los.   går  jeg  samme   vcj. 
Jeg  skriver  en  faree,   både  gal  og  grundig; 
den  skal  hede:     ..Sir  Ironsit  gloria    mutuH" 

(løber  bortover  vejen;  dovreuubben  råber  after  hum.) 

(Ved  en  korsvej.) 
PEER    GYNT. 

Nu  gælder  det,  Peer,  som  det  aldrig  har  gældt! 
Dette  dovriske  nok,   det  har  dommen  fældt. 
Skuden  er  vrag;   en  får  flyde  på  stumperne. 
Alt   andet;    kun  ikke  mellem   vraggods-klumperne! 

KNAPPESTØBEREN 
(på  vejskillet). 

Nå  da,  Peer  Gynt,  hvor  er  så  attesten? 

PEER    GYNT. 

Har  vi  korsvejen  her?    Det  var  fort  bestilt! 

KNAPPESTØBEKEN. 

Jeg  kan  se  på  dit  ansigt,  som  på  et  skilt, 
hvad  seddelen  siger,   før  jeg  har  læst  den. 

PEER    GYNT. 

Jeg  blev  ked  af  det  rend;  —  en  kan  gå  sig  vikl  — 

KNAPPESTØBEREN. 

Ja;   og  desuden,  hvad  fører  det  til? 

PEER    GYNT. 

Sandt  nok;  på  skogen  ved  nattetid  — 

KNAPPESTØBEREN. 

Der  trasker  dog  en  gamling.  Skal  vi  kalde  ham  hid? 

PEER    GYNT. 

Nej;   lad  ham  gå.     Han  er  drukken,  kære! 

KNAPPESTØBEREN. 

Men  kanske  han  kunde  — 

PEER    GYNT. 

Hys;  nej,  —  lad  være! 

KNAPPESTØBEREN. 

Ja,   taer  vi  så  fat? 

PEER    GYNT. 

Et  spørgsmål  Mot. 
Hvad  er  det  „at  være  sig  selv~   igrunden? 

KNAPPESTØBEREN. 

Et  underligt  spørgsmål,  især  i  munden 
på  en  mand,  der  nylig  — 

PEER    GYNT. 

Svar  kort  og  godt. 

KNAPPESTØBEREN. 

At  være  sig  selv,   er:  sig  selv  at  døde. 
Dog,  på  dig  er  sagtens  den  forklaring  spildt? 
og  derfor,  lad  det  kaldes:  overalt  at  møde 
med  Mesters  mening  til  udhængsskilt. 

PEER    GYNT. 

Men  den,  som  nu  aldrig  at  vide  fik, 
hvad  Mester  har  ment  med  ham? 

KNAPPESTØBEREN. 

Det  skal  han  ane. 

PEER    GYNT. 

Men  hvor  ofte  slår  ikke  anelser  klik,  — 

og  så  går  man  ad  Utukta  midt  på  sin  bane. 

KNAPPESTØBEREN. 

Tilvisse,  Peer  Gynt;  i  anelsens  mangel 
har  fyren  med  hoven  sin  bedste  angel. 

PEER    GYNT. 

Dette  her  er  en  yderlig  filtret  affære.  — 
Hør;  jeg  gør  afkald  på,  mig  selv  at  være;  — 

det  tør  kanske  falde  svært  at  få  det  bevist. 

Jeg  betragter  den  del  af  sagen  som  forlist. 

Men  nylig,  da  jeg  vandred  her  så  ensom  på  moen, 

følte  jeg  et  tryk  af  samvittigheds-skoen; 

jeg  sagde  til  mig  selv:  du  er  dog  en  synder  — 

KNAPPESTØBEREN. 

Nu  lader  det  jo,  som  du  forfra  begynder  — 

PEER    GYNT. 

Aldeles  ikke;  jeg  mener  en  stor; 

ikke  blot  i  gerning,  men  i  lyster  og  ord. 

I  udlandet  har  jeg  levet  forbistret  — 

KNAPPESTØBEREN. 

Kan  være;  men  måtte  jeg  få  se  registret? 

PEER    GYNT. 

Ja,  und  mig  blot  frist;  jeg  vil  søge  presten, 
og  skrifte  i  en  fart  og  bringe  dig  attesten. 

KNAPPESTØBEREN. 

Ja,  bringer  du  den,  så  er  det  jo  klart, 
at  du  blir  for  støbeske-historien  spart. 
Men  ordren,  Peer  — 

PEER    GYNT. 

Papiret  er  gammelt; 
det  hidrører  visst  fra  et  ældre  datum;  — 
der  var  engang  jeg  leved  så  slapt  og  vammelt, 
og  spilled  profet  og  trode  på  fatum. 
Ja,  får  jeg  så  prøve? 

KNAPPESTØBEREN. 

Men  — ! 

PEER    GYNT. 

Kære,  snille,  — 
du  har  dog  visst  ikke  stort  at  bestille. 
Her  i  distriktet  er  jo  luften  så  gæv;  — 
den  lægger  til  befolkningens  alder  en  alen. 
Husk  på,  hvad  Justedals-presten  skrev: 
„det  er  sjeldent  at  nogen  dør  her  i  dalen". 

KNAPPESTØBEREN. 

Til  næste  korsvej ;  men  så  ikke  længer. 

PEER    GYNT. 

En  prest,  om  jeg  så  skal  gribe  ham  med  tænger. 

(han  iøber.) 


(Lyngbakke.    Vejen  bugter  sig  bortetter  højdedraget.) 
PEER    GYNT. 

Den  tør  være  nyttig  til  mange  ting, 
sa'e  Esben,  han  tog  op  en  skæreving. 
Hvem  kunde  tænkt,   at  ens  syndegæld 
skulde  fri  en  af  klemmen  den  sidste  kveld? 
Nå,  sagen  blir  rigtignok  lige  fuldt  kilden; 
for  det  bærer  igrunden  fra  asken  i  ilden;  — 
men    der   er  jo  et  ord,    som  har  hævdens  dåb,  — 
der  siges :  sålænge  der  er  liv,  er  der  håb. 

(en  mager  person   i    højt  opkiltret  prestekjole  og  med  et  fuglefængeraet 
over  skuldren  leber  langsetter  bakken. I 

PEER    GYNT. 

Hvem  der?    En  prest  med  et  fuglegarn! 
Hej,  hop!    Jeg  er  lykkens  kælebarn! 
God  aften,  herr  pastor!    Stien  er  fæl.  — 

DEN    MAGRE. 

Ja  visst;   men  hvad  gør  man  ikke  for  en  sjæl? 

PEER    GYNT. 

Aha;  der  er  en,   som  skal  himle? 

DEN    MAGRE. 

Nej; 
jeg  håber,  han  er  på  en  anden  vej. 

PEER    GYNT. 

Herr  pastor,  får  jeg  slå  følge  et  stykke? 

DEN    MAGRE. 

Ret  gerne;   selskab  er  efter  mit  tykke. 

PEER    GYNT. 

Jeg  har  noget  på  hjerte  — 

DEN    MAGRE. 

Heraus!    Læg  an! 

PEER    GYNT. 

De  ser  her  for  Dem  en  skikkelig  mand. 
Statens  lov  har  jeg  redeligt  holdt; 
har  aldrig  siddet  i  jern  og  bolt;  — 
dog,  stundom  taber  man  fodefæste 
og  snubler  — 

DEN    MAGRE. 

Ak  ja;  det  hænder  de  bedste. 

PEER    GYNT. 

Se,  disse  småting  — 

DEN    MAGRE. 

Kun  småting? 

PEER    GYNT. 

Ja; 
synder  en  gros  har  jeg  holdt  mig  ifra. 

DEN    MAGRE. 

Ja,  kære  mand,  lad  mig  så  i  ro;  — 
jeg  er  ikke  den,  De  synes  at  tro.  — 
De  ser  på  mine  fingre?    Hvad  finder  De  ved  dem? 

PEER    GYNT. 

Et  mærkeligt  udviklet  neglesystem. 

DEN    MAGRE. 

Og  nu  da?    De  skotter  mod  foden  ned? 

PEER    GYNT 
(peger). 

Er  den  hoven  naturlig? 

DEN    MAGRE. 

Det  smigrer  jeg  mig  med. 

PEER    GYNT 
(letter  på  hatten). 

Jeg  skulde  svoret  på,  De  var  en  prest; 

og  så  har  jeg  den  ære  — .    Nå,  bedst  er  bedst;  — 

står  salsdøren  åben,  —  sky  køkkenvejen; 

kan  du  træffe  kongen,  —  gå  udenom  lakejen. 

DEN    MAGRE. 

Et  håndtryk!    De  synes  mig  fordomsfri. 
Nå,  kære;  hvad  kan  jeg  så  tjene  Dem  i? 
Ja,  De  må  ikke  bede  mig  om  magt  eller  penge. 
Sligt  kan  jeg  ikke  skaffe  om  De  vilde  mig  hænge. 
De  kan  ikke  tro,  hvilken  flauhed  i  forretningen;  — 
det  er  gået  så  rent  tilagters  med  omsætningen; 
ingen  tilgang  på  sjæle;  kun  i  ny  og  næ 
en  enkelt  — 

PEER    GYNT. 

Har  slægten  så  mærkelig  forbedret  sig? 

DEN    MAGRE. 

Nej,  tvertimod;  den  har  skammeligt  fornedret  sig;  — 
de  fleste  kommer  i  en  støbeske. 

PEER    GYNT. 

Nå  ja,  —  den  ske  har  jeg  hørt  lidt  om; 
det  var  egentlig  i  den  anledning,  jeg  kom. 

DEN    MAGRE. 

Tal  frit! 

PEER    GYNT. 

Hvis  det  ikke  var  ubeskedent, 
så  ønsked  jeg  gerne  — 

DEN    MAGRE. 

Et  tilholdssted?    Hvad? 

PEER    GYNT. 

De  har  gættet  min  bøn  forinden  jeg  bad. 

Bedriften  går  jo,  som  De  siger,   vredent; 

og  kanske  De  derfor  ikke   laer  det  så  nøje  — 

DEN    MAGRE. 

Men,  kære  — 

PEER    GYNT. 

Mine  fordringer  er  ikke  høje. 
Nogen  løn  er  egentlig  ingen  nødvendighed; 
kun  en  venlig  omgang  efter  sted  og  omstændighed. — 

DEN    MAGRE. 

Varmt  værelse? 

1*EER    GYNT. 

Ikke  for  varmt;  —  og  helst 
adgang  til  at  gå  igen  frank  og  frelst,  — 
ret  til,  som  man  siger,  at  træde  tilbage, 
når  der  byder  sig  en  lejlighed  til  bedre  dage. 

DEN    MAGRE. 

Min  kaere  ven,  det  gør  mig  sandelig  ondt; 
men  De  kan  ikke  tro,  hvilken  mængde  suplikker 
af  lignende  indhold  mig  godtfolk  skikker, 
når  de  skal  bort  fra  sin  jordiske  dont. 

1'EER    GYNT. 

Men  når  jeg  betænker  min  forrige  vandel, 
så  er  jeg  en  adgangsberettiget  mand  — 

DEN    MAGRE. 

Det  var  jo  kun  småting  — 

PEER    GYNT. 

I  en  viss  forstand;  — 
dog,  nu  kommer  jeg  ihug,  jeg  drev  negerhandel  — 

DEN    MAGRE. 

Der  er  dem,  der  drev  handel  med  viljer  og  sind, 
men  gjorde  det  våset,  og  slåp  altså  ikke  ind. 

I'EER    GYNT. 

Jeg  har  skibet  nogle  Bramafigurer  til  Kina. 

DEN    MAGRE. 

Atter  bedemandsstil!     Sligt  gør  vi  kun  grin  af. 
Der  er  folk,  som  skiber  ud  fælere  figurer 
i  prækener,  i  kunster  og  i  literaturer  — 
de  må  dog  stå  udenfor  — 

PEER    GYNT. 

Ja,  men  véd 
De  hvad,  —  jeg  har  gået  og  spillet  profet. 

DEN    MAGRE. 

I  udlandet?    Humbug!    De  flestes  seen 

ins  blaue  slutter  i  støbeskeen. 

Har  De  ikke  andet  at  støtte  Dem  til, 

så  kan  jeg  ikke  huse  Dem,  så  gerne  jeg  vil. 

PEER    GYNT. 

Jo,  hør  nu;  i  havsnød,  —  jeg  sad  på  et  hvælv, — 
og  der  står  jo:  den  druknende  griber  efter  sivet, — 
endvidere  står  der:  man  er  nærmest  sig  selv,  — 
og  så  skilte  jeg  halvvejs  en  kok  ved  livet. 

DEN    MAGRE. 

Jeg  var  tilfreds,  De  en  kokkepige 

havde  halvvejs  skilt  ved  noget  andet  tillige. 

Hvad  er  dette  her  for  en  halvvejs-snak, 

med  respekt  at  sige?    Hvem,  mener  De,  gider 

ødsle  det  dyre  brændsel,  i  tider 

som  disse,  på  sådant  stemningsløst  rak? 

Ja,  bliv  ikke  vred;  Deres  synder  gjaldt  skosen: 

og  undskyld,  at  jeg  taler  så  rent  ud  af  posen. 

Hør,  kæreste  ven,  slå  ud  den  tand; 

og  gør  Dem  med  støbeske-tanken  fortrolig. 

Hvad  vandt  De,  om  jeg  skaffed  Dem  kost  og  bolig? 

Tænk  efter;  De  er  en  fornuftig  mand. 

Ja,  mindet  beholdt  De;  den  sats  er  sand;  — 

men  udsigten  over  erindringens  land 

blev,  både  for  hjerte  og  for  forstand, 

hvad  Svensken  kalder   „bra  litet  rolig". 

De  har  intet  hverken  til  at  hyle  eller  smile  over; 

intet  til  at  juble  eller  fortvile  over; 

intet,   som  kan  gøre  Dem  kold  eller  hed; 

bare  sådant  noget  til  at  ærgre  Dem  med. 

PEEB    GYNT. 

Der  står  skrevet:  det  er  ikke  grejdt  at  forstå, 
hvor  skoen  trykker,  når  en  ikke  har  den  på. 

DEN    MAGRE. 

Det  er  sandt;  jeg  har,  —  den  og  den  være  lov,  — 
kun  for  en  umage  støvle  behov. 
Men  det  var  heldigt,  jeg  nævnte  støvler; 
det  minder  mig  om,  at  jeg  må  afsted; 
jjeg  skal  hente  en  steg,  som  jeg  håber  blir  fed; 
det  er  nok  ikke  værd,  jeg  står  her  og  vrøvler  — 

PEER    GYNT. 

Og  turde  man  spørge,  hvad  synde-foer 
har  mæsket  den  karl? 

DEN    MAGRE. 

Så  vidt  jeg  tror, 
har  han  «været  sig  selv  om  natten  som  om  dagen ; 
og  det  er  dog  igrunden  hovedsagen. 

PEER    GYNT. 

Sig  selv?    Sogner  det  slags  folk  under  Dem? 

DEN    MAGRE. 

Som  det  falder  sig;  porten  står  ialfald  på  klem. 

Husk  på,   man  kan  være  på  to  slags  vis 

sig  selv;   være  vrangen  eller  retten  af  kjolen. 

De  véd,  man  har  nylig  fundet  på  i  Paris 

at  gøre  portræter  ved  hjælp  af  solen. 

Enten  kan  man  direkte  billeder  give, 

eller  også  de  såkaldt  negative. 

De  sidste  får  omvendt  lys  og  skygge, 

og  synes  for  almindelige  øjne  stygge; 

men  ligheden  hviler  dog  også  i  dem, 

og  det  gælder  ikke  andet,  end  at  få  dem  frem. 

Har  nu  en  sjæl  sig  fotograferet 

i  sit  levnets  førsel  ad  negativ  vej, 

så  blir  ikke  pladen  derfor  kasseret,  — 

man  skikker  den  ganske  simpelt  til  mig. 

Jeg  tar  den  da  for  mig  til  fortsat  behandling, 

og  ved  passende  midler  sker  en  forvandling. 

Jeg  damper,  jeg  dypper,  jeg  brænder,  jeg  renser, 

med  svovl  og  lignende  ingredienser, 

til  billedet  kommer,  som  pladen  skulde  give,  — 

nemlig  dffc,   der  kaldes  det  positive. 

Men  har  man,  som  De,  visket  halvt  sig  ud,  — 

så  nytter  hverken  svovl  eller  kali-lud. 

PEER    GYNT. 

Altså  til  Dem  må  man  komme  som  en  ravn, 
for  at  gå  som  en  rype?    Tør  jeg  spørge,  hvad  navn 
står  der  under  det  negative  kontrafej, 
som  De  nu  skal  føre  over  på  positiv  vej? 

• 

DEN    MAGRE. 

Der  står  Peter  Gynt. 

PEER    GYNT. 

Peter  Gynt?    Ja  så! 
Er  herr  Gynt  sig  selv? 

DEN    MAGRE. 

Ja,  det  bander  han  på. 

PEER    GYNT. 

Nå,  troværdig  er  han,  den  samme  herr  Peter. 

DEN    MAGRE. 

De  kender  ham  kanske? 

PEER    GYNT. 

Å-ja,  som  det  heder;  — 
man  kender  jo  så  mange. 


hvor  så  De  ham  sidst? 

DEN    MAGRE. 

Min  tid  er  knap; 


PEER    GYNT. 

Det  var  nede  på  Kap. 


DEN    MAGRE. 

Di  buona  speranza! 


PEER    GYNT. 

Ja,  men  derfra  sejler 
han  nok  med  det  første,  hvis  ikke  jeg  fejler. 

DEN    MAGRE. 

Så  må  jeg  derned  på  stående  fod. 

Gid  jeg  nu  bare  betids  ham  fanger! 

Det  Kapland,  det  Kapland  var  mig  altid  imod;  — 

der  findes  nogle  slemme  missionærer  fra  Stavanger. 

(han  farer  sydover.) 
PEER    GYNT. 

Den  dumme  hund!    Der  sætter  han  på  sprang 
med  tungen  af  halsen.    Jo,  næsen  blir  lang. 
Det  var  mig  en  fryd  at  narre  det  asen. 
Slig  karl  gør  sig  kostbar  og  spiller  basen! 
Han  har  rigtig  noget  at  gøre  sig  bred  af! 
Håndværket  skal  han  nok  ikke  bli  fed  af;  — 
snart  ryger  han  af  pinden  med  hele  stasen.  — 
Hm,  jeg  sidder  heller  ikke  fast  i  sadlen; 
jeg  er  udstødt,  kan  man  sige,  af  selvejer-adlen. 

(et  stjerneskud  skimtes;  han  nikker  efler  det.) 

Hils  fra  Peer  Gynt,  bror  stjernerap! 
Lyse,  slukne  og  forgå  i  et  gab  —  — 

(griber  sig  sammen   som   i   angst  og  går  dybere  ind  i  tagerne;   still  80 
stund,  da  skriger  han:) 

Er  der  ingen,  ingen  i  hele  vrimlen  — , 
ingen  i  afgrunden,  ingen  i  himlen  — ! 

(kommer  frem  længere  nede,  kaster  sin  hat  på  vejen  og  river  sig  i  håret. 
Etterhånden  falder  der  stilhed  over  ham.) 

Så  usigelig  fattig  kan  en  sjæl  da  gå 

tilbage  til  intet  i  det  tågede  grå. 

Du  dejlige  jord,  vær  ikke  vred, 

at  jeg  tramped  dit  græs  til  ingen  nytte. 

Du  dejlige  sol,  du  har  sløset  med 

dine  lysende  stænk  i  en  folketom  hytte. 

Der  sad  ingen  derinde  at  varme  og  stemme;  — 

ejeren,  siger  de,  var  aldrig  hjemme. 

Dejlige  sol  og  dejlige  jord, 

I  var  dumme,  at  I  bar  og  lyste  for  min  moer. 

Anden  er  karrig  og  naturen  er  ødsel. 

Det  er  dyrt  at  bøde  med  livet  for  sin  fødsel.  — 

Jeg  vil  opad,  højt,  på  den  bratteste  tinde; 

jeg  vil  endnu  engang  se  solen  rinde, 

stirre  mig  træt  på  det  lovede  land, 

se  at  få  snedyngen  over  mig  kavet; 

de  kan  skrive  derover:    „her  er  ingen  begravet"; 

og  bagefter,  —  siden  — !  Lad  det  gå,  som  det  kan. 

KIRKEFOLK 

(synger  på  skogstien). 

Velsignede  morgen, 

da  Gudsrigets  tunger 

traf  jorden  som  flammende  stål! 

Fra  jorden  mod  borgen 

nu  arvingen  sjunger 

på  Gudsrigets  tungemål. 

PEER    GYNT 
(kryher  sammen  i  skræk). 

Aldrig  se  did!    Der  er  ørk  og  øde.  — 

Jeg  er  ræd,  jeg  var  død  længe  førend  jeg  døde, 

(vil  liste  sig  ind  mellem  buskerno,  men  steder  på  korsvejen.) 

KNAPPESTØBEREN. 

God  morgen,  Peer  Gynt!    Hvor  er  synderegistret? 

PEER    GYNT. 

Mener  du  ikke,  jeg  har  hujet  og  plistret 
alt  hvad  jeg  årked? 

KNAPPESTØBEREN . 

Og  ingen  du  traf? 

PEER    GYNT. 

Ingen,  uden  en  rejsende  fotograf. 

KNAPPESTØBEREN. 

Ja,  fristen  er  ude. 

PEER    GYNT. 

Alting  er  ude. 
Uglen  lugter  lunten.    Kan  du  høre  den  tude? 

KNAPPESTØBEREN.  » 

Det  er  ottesangs-klokken  — 

PEER    GYNT 

(peger). 

Hvad  er  det,  som  skinner? 

KNAPPESTØBEREN . 

Bare  lys  i  en  stue. 

PEER    GYNT. 

Hvad  er  det  for  sus  — ? 

KNAPPESTØBEREN. 

Bare  sang  af  en  kvinde. 

PEER    GYNT. 

Ja,  der,  —  der  nnder 
jeg  synderegistret  — 

33* 

KNAPPESTØBEREN 
(griber  i  ham). 

Beskik  dit  hus! 

(de  er  kommet  ud  af  holtet  og  står  ved  hytten.     Daggry.) 
PEER    GYNT. 

Beskikke  mit  hus?    Der  er  det?    Gå! 

Pak  dig!    Var  skeen  så  stor  som  en  kiste,  — 

du  kan  tro,  den  rummed  ikke  mig  og  min  liste ! 

KNAPPESTØBEREN. 

Til  tredje  korsvej,  Peer;  men  så  — ! 

(han  bøjer  tilside  og  går.) 

PEER    GYNT 

(nærmere  mod  huset). 

Atter  og  fram,  det  er  lige  langt. 
Ud  og  ind,  det  er  lige  trangt. 

(standser.) 

Nej!  —  som  en  vild  uendelig  klage 
er  det  at  gå  ind,  gå  hjem  og  tilbage. 

(går  nogle  skridt;  men  standser  igen.) 

Udenom,  sa'e  Bøjgen! 

(hører  sang  i  stuen.) 

Nej;  denne  gang 
tvers  igennem,   var  vejen  aldrig  så  trang! 

(han  løber  mod  huset;  i  det  samme  kommer  solvejg  ud  i  døren,  kirke- 

klædt  og  med  salmebog  i   klædet;   en  stav   i   hånden.    Hun  står  rank 

og  mild.) 

PEER    GYNT 

(kaster  sig  ned  på  dørstokken). 

Har  du  dom  for  en  synder,  så  tal  den  ud! 

SOLVEJG. 

Der  er  han!    Der  er  han!    Lovet  være  Gud! 

(famler  efter  ham.) 

PEER    GYNT. 

Klag  ud,  hvor  syndigt  jeg  har  mig  forbrudt! 

SOLVEJG. 

Intet  har  du  syndet,  min  eneste  gut! 

(famler  igen  og  tim  ler  ham.) 

KNAPPESTØBEREN 

(bag  huset). 

Registret,  Peer  Gynt? 

PEER    GYNT. 

Skrig  ud  min  brøde! 

SOLVEJG 
(sætter  sig  hos  ham). 

Livet  har  du  gjort  mig  til  en  dejlig  sang. 
Velsignet  være  du,  at  du  kom  engang! 
Velsignet,   velsignet  vort  pinsemorgens-møde! 

PEER    GYNT. 

Så  er  jeg  fortabt! 

SOLVEJG. 

Der  er  en,  som  råder. 

PEER    GYNT 

(ler). 

Fortabt!    Med  mindre  du  kan  gætte  gåder! 

SOLVEJG. 

Nævn  dem. 

PEER    GYNT. 

Nævn  dem!    Hejsan!    Ja  visst! 
Kan  du  sige,  hvor  Peer  Gynt  har  været  siden  sidst? 

SOLVEJG. 

Været? 

PEER    GYNT. 

Med  bestemmelsens  mærke  på  sin  pande; 
været,  som  han  sprang  i  Guds  tanke  frem! 
Kan  du  sige  mig  det?    Hvis  ikke  må  jeg  hjem,  — 
gå  under  i  de  tågede  lande. 

SOLVE.IG 

(smiler). 

0,  den  gåden  er  let. 

PEER    GYNT. 

Så  sig,  hvad  du  véd! 
Hvor  var  jeg,  som  mig  selv,  som  den  hele,  den  sande? 
Hvor  var  jeg,  med  Guds  stempel  på  min  pande? 

SOLVEJG. 

I  min  tro,  i  mit  håb  og  i  min  kærlighed. 

PEER    GYNT 

(studser  tilbage). 

Hvad  siger  du  — !    Ti!    Det  er  gøglende  ord. 
Til  gutten  derinde  er  selv  du  moer. 

SOLVEJG. 

Det  er  jeg,  ja;  men  hvem  er  hans  fader? 
Det  er  han,  som  for  moderens  bøn  forlader. 

PEER    GYNT 
(et  skær  af  lys  går  over  ham,  han  skriger):- 

Min  moder;   min  hustru;   uskyldig  kvindc!  — 
0,  gem  mig,  gem  mig  derinde! 

(han   klynger  sig   fasl  og  skjuler  ansigtet  i  hendes   skød.     Lang  stilhed. 
Solen  rinder.) 

SOLVEJG 

(synger  sagte): 

Sov  du,   dyreste  gutten  min! 
Jeg  skal  vugge  dig,  jeg  skal  våge.  — 

Gutten  har  siddet  på  sin  moders  fang. 
De  to  har  leget  hele  livsdagen  lang. 

Gutten  har  hvilet  ved  sin  moders  bryst 
hele  livsdagen  lang.    Gud  signe  dig,  min  lyst! 

Gutten  har  ligget  til  mit  hjerte  tæt 
hele  livsdagen  lang.    Nu  er  han  så  træt. 

Sov  du,  dyreste  gutten  min! 
Jeg  skal  vugge  dig,  jeg  skal  våge! 

KNAPPESTØBERENS    STEMME 

(bag  Luset). 

Vi  træffes  på  sidste  korsvejen,  Peer; 

og  så  får  vi  se,  om  — ;  jeg  siger  ikke  mer. 

SOLVEJG 
(synger  højere  i  dagglansen). 

Jeg  skal  vugge  dig,  jeg  skal  våge;  — 
sov  og  drom  du,  gutten  min! 

